
Pentru Matt, Sienna, Shelby, Shannon, pentru doctorul 
Ratna Sajja şi personalul de la North Dallas Radiation 
Oncology Center şi pentru doctorul William C. Mitchell şi 
personalul său. 

Pentru calmul, bunătatea şi devotamentul vostru 
pentru vindecare, pentru abilitatea voastră de a ne face să 
credem că totul va fi bine... Şi apoi pentru că ați făcut să fie 
bine. 

Acest roman vă este dedicat din partea familiei mele 
şi a mea, cu cea mai mare recunoştinţă 


Prolog 


Yorkshire 1844, iarna 


Alergau ca să scape cu viaţă. 

La paisprezece ani, Tristan Easton era foarte conştient 
de asta, în timp ce fugea în spatele fratelui său geamăn de- 
a lungul docurilor care scârţâiau. Nu aveau să rămână mult 
timp împreună. Era mult prea periculos. Semănau ca două 
picături de apă, cu ochi de un albastru-deschis - ţiganii îi 
numeau „ochi de fantomă” - care îi făceau uşor de 
recunoscut drept lorzii de la Pembrook. lar când erau unul 
în umbra celuilalt, deveneau imediat o pradă uşoară pentru 
cel care le dorea răul. 

Prin ceața nopţii, iluminată slab de vreun felinar sau 
vreo torţă întâlnită în cale, Sebastian o luă înainte, căci era 
mai mare cu douăzeci şi două de minute. Astfel, el era al 
optulea duce de Keswick, acum că tatăl lor era mort - ucis, 
fără îndoială, de unchiul lor cel ticălos, care râvnea la titlu 
şi la proprietăţile care îl însoțeau. Insă trei copii îi stăteau în 
drum. Tristan avea de gând să se asigure că asta nu avea 
să se schimbe. 

Insă inima îi bătea. Să-i spargă pieptul la vederea 
corăbiei monstruoase ce se contura în beznă în faţa lor, 
legănându-se pe apă, cu ceața învârtejindu-se ameninţător 
în jurul ei. Simţi amăreală în gât când mirosul de apă sărată 
amestecat cu duhoarea de peşte putrezit îi asaltă nările. 

Sebastian se opri, se întoarse - cu părul negru 
intrându-i în ochi - şi îl prinse de umeri pe Tristan. _ 

— Inţelegi că nu am de ales. Trebuie să facem asta. li 
spusese aceleaşi cuvinte şi fratelui lor mai mic, Rafe, când 
îl lăsase la un orfelinat. Insă Rafe nu înţelesese. Nu chiar. 
Cu patru ani mai mic decât ei, reacţionase aşa cum făcea 


de obicei când gemenii făceau planuri în care nu-l 
includeau: plânsese, se văitase şi implorase să nu fie lăsat 
singur. Ce smiorcăit! 

Tristan nu se cobora să dea un spectacol dezgustător 
de aceeaşi factură, chiar dacă abia putea să respire de 
spaimă când se gândea la ce îl aştepta, chiar dacă trebuia 
să strângă din dinţi ca să nu se dea de gol că tremura de 
frică. Fiori mici şi reci care cumva i se păreau mult mai răi 
decât dârdâitul. Însă nu avea să-i facă viaţa şi mai grea lui 
Sebastian. O să fie bărbat şi o să-şi dovedească valoarea. 

Şi-ar fi dorit ca Sebastian să nu se fi oprit şi să nu-i fi 
lăsat timp să se gândească la ce se întâmpla. Unchiul lor, 
Lord David Easton, îi încuiase în turnul rece şi întunecat de 
la Pembrook îndată ce toţi jelitorii plecaseră de la 
înmormântarea tatălui lor. Mama lor era moartă de mult. 
Acum ajunseseră în grija unchiului lor, şi se părea că acesta 
intenţiona să scape de ei. 

Încă ar mai fi tremurat în acea închisoare dacă Mary, 
fiica vecinului lor, nu i-ar fi ajutat să fugă. Tristan dorise să 
se folosească de acea ocazie ca să-l ucidă pe unchiul lor 
chiar atunci şi chiar acolo, să termine cu ticălosul, însă 
Sebastian preferase să aştepte până deveneau bărbaţi şi 
puteau să facă faţă mai bine situaţiei. Din păcate, acel plan 
însemna să se ascundă. Şi unde s-ar fi putut ascunde mai 
bine decât departe de țărmurile Angliei? 

Tristan dădu scurt din cap în semn de răspuns la 
vorbele fratelui său. Îşi încleştă pumnii ca să se 
stăpânească şi să nu-şi întindă braţele, trăgând de cămaşa 
lui Sebastian într-o ultimă încercare zadarnică de a evita 
despărţirea iminentă. 

Degetele lui Sebastian se încleştară, înfigându-se 
dureros în umerii lui Tristan. 

— Nu uita, în zece ani de-acum, în noaptea în care am 
fugit, ne vedem la ruinele vechii mănăstiri. O să ne 
răzbunăm, îţi jur pe mormintele părinţilor noştri. 


El dădu din nou din cap. 

— Bine atunci. 

Sebastian îşi continuă drumul pe doc până când 
ajunseră la corabia masivă. Aceasta scârţâia în bezna 
nopţii. Un bărbat mătăhălos stătea lângă scândura care 
ducea pe vas. Mantaua sa abia dacă se mişca în briza care 
se simţea dinspre apă. O cicatrice care îi brăzda obrazul 
stâng îi ridica un colţ al gurii într-un zâmbet batjocoritor. 
Ochii lui erau negri ca păcatul. 

Tristan simţi un fior pe şira spinării. Şi-ar fi dorit să 
facă stânga-mprejur şi să se îndrepte spre grajdul unde îşi 
priponiseră caii. Şi-ar fi dorit să sară pe Molly, să o ia la 
goană şi să nu se mai oprească nicicând. Insă se forţă să 
rămână lângă fratele său, faţă în faţă cu căpitanul cu care 
Sebastian vorbise mai devreme într-o tavernă. 

— Ai monedele? întrebă Sebastian. 

— Mada. Căpitanul aruncă în aer un săculeţ de piele şi 
îl prinse. Monedele zăngăniră. Flăcăule, sigur vrei asta? Să 
fii musul meu? 

Tristan dădu din cap. 

— E viaţă grea pe corabie. Niciunul din voi nu pare să 
fie obişnuit cu viaţa grea. 

Tristan se chinui să-şi recapete vocea. 

— Nu-i e teamă, anunţă Sebastian încrezător. 

Tristan rămase recunoscător pentru vorbele fratelui 
său, fericit că putea ascunde cu succes faptul că, într- 
adevăr, era înspăimântat. 

— Perfect, atunci. Căpitanul îi aruncă punga lui 
Sebastian, care o prinse cu ambele mâini, ca şi când ar fi 
cântărit mult mai mult decât cântărea de fapt, ca şi când ar 
fi fost îngreunată de povara conştiinţei lui. Să urcăm la 
bord. 

Căpitanul se întoarse şi dădu să suie pe punte. Tristan 
făcu un pas... Sebastian îl prinse şi îl îmbrăţişă strâns. 

— Fii tare. 


Ochii lui Tristan ardeau. La naiba. N-o să plângă. N-o 
să fie un bebeluş ca Rafe. Inghiţi în sec şi îl bătu pe 
Sebastian pe spate, se eliberă şi alergă în sus spre corabie. 
Sări pe punte. 

Când privi înapoi, văzu doar umbra lui Sebastian care 
se depărta şi dispărea în întuneric. Tristan ar fi vrut să 
meargă cu el. Nu dorea să fie aici. Nu voia asta. 

Laba uriaşă a căpitanului îi ateriză pe umăr cu 
suficient de multă putere cât să-l clatine. 

— Mă cheamă Marlow. Tu, băiete, ai un nume? 

— Lo... Se opri. Nu putea spune nimănui că era Lord 
Tristan Easton, al doilea la rând pentru titlul de duce de 
Keswick. Până îşi luau înapoi ceea ce li se cuvenea prin 
naştere, era doar un om de rând. Îşi drese glasul. Tristan. 

— Ei bine, Lo Tristan, îmi zici de cine fugi? 

Tristan îşi strânse buzele. Căpitanul îşi dăduse seama 
de greşeala lui şi îl ironiza. Nu avea să mai fie atât de 
neatent altă dată. Măcar să fie un maestru al secretelor, 
dacă altceva nu putea. 

— Fie, zise căpitanul. O să te strig Jack. 

Tristan tresări şi îl privi pe omul cel masiv. 

— De ce? 

— Băiete, când vrei să te ascunzi, atunci ascunzi totul. 

Tristan privi în urmă către golul cel negru şi 
ameninţător în care dispăruse fratele lui. Putea s-o facă. 
Putea să îngroape adânc totul despre propria persoană. 
Putea să devină altcineva. Avea să devină altcineva. 

Spera doar că, atunci când va veni vremea, se va 
putea regăsi. 


Capitolul 1 


Am auzit dintotdeauna că ochii sunt ferestrele sufletului, în 


timp ce priveam în ochii lui, nu-mi puteam da seama dacă 
acestea erau pur şi simplu închise, sau dacă zvonurile despre el 
erau adevărate: că nu avea suflet pentru că şi-l vânduse 
diavolului în schimbul nemuririi. După toate poveştile, viața pe 
care o ducea el ar fi trebuit să-l bage în mormânt de timpuriu. Şi 
totuşi, iată-l, cu ochii de un albastru-deschis ca ai unui duh, 
privind fără să clipească, provocatori, periculoşi. Urma să vină o 
vreme când aveam să pun la îndoială înțelepciunea de a nu mă fi 
îndepărtat, însă tânjeam la mai mult decât aveam, aşa că am 
rămas nemişcată, refuzând să fiu înfrântă. De multe ori mă 
gândesc la acea noapte furtunoasă şi mă întreb cât de diferită ar 
fi fost acum viața mea dacă mi-aş fi dat seama că acea călătorie 
în care mă va lua el era una pe care în curând aveam să îmi dau 
seama că nu doream să o fac. 


Memoriile secrete ale unei doamne aventuroase 


Londra 
Aprilie 1858 


Nu arăta câtuşi de puţin a erou. 

Lady Anne Hayworth se aşteptase ca el să fie... ei 
bine, cel puţin ferchezuit. Nu văzuse niciodată un bărbat 
atât de neîngrijit, cu trei nasturi de la cămaşă descheiaţi, 
dezvăluindu-i o bucată în formă de V din piept, care, spre 
surprinderea ei, părea la fel de bronzat ca şi mâinile. Stătea 
singur la o masă dintr-un colţ al tavernei, ca şi când ar fi 
fost proprietarul acelui loc, cu toate că ea ştia foarte bine 
că nu era. Sau cel puţin credea că nu era. Detaliile despre 
el erau la fel de greu de găsit ca şi el însuşi. 

Aşa cum stătea în picioare în faţa lui, era foarte 
tentată să vâre o foarfecă ascuţită în părul lui ca abanosul, 
care îi cădea pe umeri, şi o lamă de bărbierit în ţepii care 
începuseră să-i întunece maxilarul. 

Ea era obişnuită ca domnii să se ridice în picioare 
când se apropia. Însă el continuă să stea tolănit în scaunul 


lui, trecându-şi leneş degetul lung peste halbă, cu privirea 
aţintită asupra ei, ca şi când şi-ar fi imaginat cum ar fi fost 
să-şi treacă degetul peste gâtul ei. Era un gând absurd, şi 
habar n-avea de unde îi încolţise în minte. Nu era obişnuită 
ca bărbaţii să o privească deschis, ca şi când s-ar fi gândit 
să facă lucruri necurate cu ea. Nu, nu, bărbatul acela chiar 
nu avea deloc stofă de erou. 

Poate că domnul de la uşă, cel pe care îl luase la 
întrebări, o dusese la acest bărbat ca să-i facă o glumă 
proastă. Caz în care îi va cere înapoi moneda de douăzeci 
de şilingi pe care i-o dăduse în schimbul ajutorului său. 
Totuşi, în cazul puţin probabil în care... 

Işi drese glasul şi spuse: 

— İl caut pe căpitanul Stacojiul Jack. 

— Jack Stacojiul. Şi l-ai găsit. 

— Aha. Căpitanul Jack Stacojiul, aventurierul? 

Un colţ al gurii sale se curbă uşor într-un zâmbet 
batjocoritor. 

— Depinde. Ce soi de aventură cauţi, prinţesă? 

— Nu sunt prinţesă. Tatăl meu este conte, nu prinţ 
sau rege. El... Se opri. Detaliile privind moştenirea ei, de 
fapt orice fel de detalii, nu îl priveau. Mi s-a spus că mă poţi 
ajuta. 

În timp ce el îşi trecea privirea insolentă asupra ei, 
simţi cum i se strânge stomacul şi îşi încleştă pumnii 
înmănuşaţi în alb ca să îşi oprească tremurai mâinilor. 

— Depinde de ce fel de ajutor ai nevoie, zise el. Dacă 
e vorba de o aventură în aşternuturi... 

— In niciun caz! pufni ea către bădăranul arogant. 

— Păcat. 

Păcat? Bărbatul acela chiar nu avea gusturi. Ştia prea 
bine că nu era vreo frumuseţe. Nu avea culoare. Părul ei 
era alburiu ca al unei fantome, iar ochii ei erau argintii. 
Nasul mult prea mic, buzele prea pline. Ştia că ar fi trebuit 
să caute ajutor în altă parte, însă primise recomandări 


foarte bune în ceea ce-l privea pe el. Se auzi întrebând: 

— Pot să stau jos? 

Scaunul din faţa ei se mişcă o clipă, şi ea îşi dădu 
seama că el îl împinsese cu vârful cizmei. „Increzut fără 
maniere.” Însă nu putea să nu ia în considerare faptul că 
fusese asigurată că era un bărbat căruia îi putea încredința 
nu numai viaţa, ci şi virtutea. Nu-i stătea în obicei să ia 
femei cu forţa, însă dacă stătea să judece după chipul său 
frumos, ca să nu mai vorbim de zâmbetul ştrengăresc, 
bănuia că femeile se întreceau pentru a ajunge în patul 
său. Însă ea nu se va număra printre ele. Trase scaunul şi 
se aşeză. 

— Eu sunt Lady Anne. Se opri. Tatăl şi fraţii ei nu erau 
de acord cu planurile ei, motiv pentru care se hotărâse să 
fie atât de secretoasă. Aş vrea să te angajez să mă duci în 
Scutari. 

— Nu e un loc prea potrivit pentru o vacanţă. Ce-ai 
zice să te duc la Brighton? 

— Logodnicul meu nu se află în Brighton, pufni ea. 

Îşi închise strâns ochii, care începuseră să o înţepe. 

Familia ei îi spusese că era o idee proastă să plece 
într-un loc în care mulţi soldaţi muriseră în timpul războiului 
din Crimeea, să vadă spitalul şi ţinutul în care Florence 
Nightingale se luptase să salveze atâtea vieţi. Însă ea nu-şi 
dorea neapărat să meargă acolo. Pur şi simplu trebuia. 

Deschise ochii către bărbatul lipsit de expresie din 
faţa ei. Dacă îşi făcuse vreo părere despre izbucnirea ei, nu 
o arătă. 

— N-ai nevoie de mine ca să ajungi la Scutari. Poţi să 
îţi cumperi un bilet... 

— Aş vrea să călătoresc după programul meu. Vreau 
să ajung repede acolo. Nu am de gând să stau prea mult, 
însă e imperativ să... La naiba, îi venea din nou să plângă. 
Putea să fie mai puternică. Va fi mai puternică. Inghiţi nodul 
din gât. Să îmi vizitez logodnicul şi apoi să mă întorc acasă 


înainte să înceapă sezonul. 

O batistă surprinzător de albă şi de călcată apăru în 
faţa ei, ţinută de o mână mare şi aspră. Lady Anne o luă şi 
îşi şterse uşor ochii cu ea. 

— Mulţumesc. Privi în jos spre masa zgâriată, apoi 
ridică iar ochii. Nu mă aşteptam ca partea asta să fie atât 
de incredibil de dificilă. 

— De când nu l-ai mai văzut? 

— De aproape patru ani. L-am condus la gară în 
dimineaţa în care mulţi alţii aflaţi în serviciul reginei şi-au 
început călătoria spre Crimeea. Părea atât de elegant, de 
încrezător. Mi-a promis că se va întoarce acasă la timp să 
mergem la vânătoare de fazani... îşi drese glasul. Imi pare 
îngrozitor de rău. Nu ştiu de ce îţi povestesc toate astea. 

Mai ales când în ochii lui nu se oglindea nici urmă de 
milă, nici urmă de căldură. Nu înţelegea de ce se mai 
deranjase să îi întindă batista... Poate pur şi simplu nu 
suporta să vadă lacrimi. 

— Ai fost despărţit vreodată de cineva sau de ceva 
drag? întrebă ea. 

El îşi încleştă maxilarul, iar ea scutură rapid din cap. 

— Îmi pare rău. A fost o întrebare prostească. Eşti 
marinar. Sunt sigură că viaţa ta e plină de despărţiri. 

— Prinţesă, nu trebuie să fii sigură de nimic în ceea ce 
mă priveşte. 

— Ţi-am spus că nu sunt... 

Ea zări triumf în ochii lui. Muşcase momeala, iar furia 
îi înlăturase tristeţea. Ce fel de bărbat era? O clipă era 
înţelegător, iar în clipa următoare distant? 

Ea împături cu afectare batista şi i-o întinse. 

— Păstreaz-o. 

Ea scutură din cap. 

— Îmi pare rău. Nu m-am descurcat deloc bine la 
întâlnirea asta. După cum am spus mai devreme, vreau să 
te angajez să mă duci la Scutari. Am auzit că ai o corabie 


remarcabil de rapidă şi că eşti un căpitan excepţional. 

— Ambele sunt adevărate. Însă transport mărfuri, nu 
oameni. 

— Sunt gata să plătesc foarte bine pentru corabie şi 
pentru serviciile tale: două sute de lire. 

Reuşise să îl uimească. Îşi dădu seama de asta după 
felul în care o privi încet, fără obrăznicie, şi cu un respect 
nou, ca şi când ar fi văzut-o pentru prima dată. 

— Sunt o grămadă de bani, spuse el într-un final. 

— Suficienţi cât să te facă să mă duci la Scutari, 
căpitane... Scutură din cap. Care e numele tău, nu e chiar 
Stacojiul, nu? 

— Jack ajunge. 

— N-aş putea să fiu atât de familiară. 

Îşi trânti braţul pe masă, cu palma în sus. 

— Dă-mi mâna, spuse el poruncitor. 

— Poftim? 

— Mâna. 

În ochii lui se zărea o provocare pe care ea o înţelese. 
Nu văzu niciun rău în a face ceea ce îi ceruse. La urma 
urmei purta mănuşi. Trase adânc aer în piept îşi puse mâna 
într-a lui. 

Înainte să apuce să clipească măcar, el îşi încleştă 
degetele lungi pe încheietura ei. Apoi, foarte încet, începu 
cu cealaltă mână să îi descheie nasturii mănuşii. 

— Căpitane... 

— 9333. 

Privi cu o fascinaţie îngrozită cum el îi scoase mănuşa 
şi o lăsă alături. Fără să-i ceară permisiunea, îşi trecu uşor 
degetele peste ale ei, apoi îi trasă cercuri în palmă, 
urmându-i liniile ca şi când aştepta ca acestea să îl ducă 
undeva. Degetele lui erau bătătorite, aspre, cu cicatrici. lar 
ea se îndoi că purta vreodată mănuşi. 

— Pielea ta e ca mătasea. Logodnicul tău e un bărbat 
foarte norocos, spuse el, pe un ton mai aspru decât cu doar 


câteva clipe în urmă. 

— Nu e chiar atât de norocos pe cât crezi. 

El nu îi mai puse alte întrebări, ci mai degrabă părea 
fermecat de mâna ei, de liniile care îi traversau palma. 

— Pe corabia mea nu prea e loc pentru formalism, 
spuse el, întorcându-i comentariul de mai devreme în 
privinţa felului în care să i se adreseze. Va trebui să dormi 
în cabina mea. 

— Dar cu siguranţă fără tine în ea. 

Fără să se grăbească, el îşi ridică privirea spre ea. 
Inima ei bătea atât de tare, încât se întrebă dacă el simţea 
asta în pulsul încheieturii ei. _ A 

— Nu, nu întotdeauna. Insă mănânc acolo. Imi studiez 
hărţile acolo. Apoi, după o clipă de tăcere, adăugă: Mă 
îmbăiez acolo. 

Ea înghiţi un sec. Putea să stea pe punte cât făcea el 
baie. In plus, de câte băi avea nevoie un bărbat în acea 
săptămână şi ceva cât le lua să ajungă la destinaţie? 

— Sunt sigură că putem aranja ceva convenabil. 

El îşi arcui un colţ al gurii. 

— Aduce ghinion să am o femeie la bord. Oamenii mei 
nu vor fi prea încântați de prezenţa ta. Va trebui să rămâi 
foarte aproape de mine ca să te pot proteja. 

Acum încerca să o manipuleze, căuta să o intimideze, 
să o îngrijoreze. Avea patru fraţi. Cunoştea bine jocul. 

— Te-am căutat pentru că auzisem că eşti un fel de 
erou... 

El îşi încleştă maxilarul, îşi îngustă ochii, iar ea îşi 
dădu seama că nu era deloc încântat de acea caracterizare. 

—... cu toate că detaliile în privinţa faptelor tale 
eroice nu erau prea clare. Insă am fost asigurată că ştii să 
îţi stăpâneşti foarte bine oamenii. Sunt sigură că, dacă le 
spui să se poarte frumos, aşa vor face. 

— Pentru şansa de a te săruta măcar o dată presupun 
că ar risca muşcătura unui bici. 


— Nu-mi dau sărutările de bunăvoie. 
— Şi nici n-am nevoie de cele două sute de lire ale 
tale. Aşa că, spune-mi, prinţesă, ce altceva mai poţi oferi? 


* 


Lord Tristan Easton, cunoscut pe coastă mai degrabă 
drept Jack Stacojiul, nu-şi putu stăpâni un zâmbet larg când 
ea scoase un țipăt uşor şi îşi retrase mâna fermecătoare din 
strânsoarea lui. Până atunci, nu mai întâlnise o asemenea 
piele ca mătasea. Sau asemenea foc în ochii unei femei. 
Însă nici nu avea obiceiul să tachineze femeile. Şi totuşi, 
ceva din ea trezea diavolul din el. 

— Eşti un bădăran, pufni ea. 

— N-am susţinut niciodată altceva. 

Şi l-ar fi spânzurat de cel mai apropiat capăt de velă 
pe oricare dintre oamenii lui care răspândea poveşti cum că 
ar fi fost erou. Nu era. Nu ca fratele său, Sebastian, care 
luptase în cea mai sângeroasă bătălie şi abia scăpase cu 
viaţă. 

— Îmi ceri să merg într-un loc în care nu am nicio 
dorinţă să merg. Trebuie să merite efortul ca să accept o 
asemenea neplăcere. 

Cu toate că momentan nu avea alte angajamente 
decât să ridice halbe de bere şi să facă orice avea chef. 

— Este cât se poate de clar că poveştile pe care le-am 
auzit despre tine nu sunt adevărate... nu eşti un bărbat de 
onoare. 

El refuză să recunoască împunsătura pe care acele 
cuvinte i-o dăduseră în suflet. Cu mult timp în urmă, 
încetase să îi pese cum îl judecau ceilalţi, aşa că de ce 
naiba s-ar fi sinchisit de ce credea ea? 

Tânăra se ridică în picioare cu eleganţă. 

— Îmi pare rău că ţi-am irosit timpul. Şi pe al meu. 
Noapte bună, domnule. 


Cu un foşnet indignat al fustelor, se răsuci pe călcâie 
şi se îndreptă ţanţoş spre uşă. Cineva ţâşni să i-o deschidă 
şi dispăru în furtună. 

Păcat. 

Tristan îşi îndreptă privirea către masa de lângă el, 
unde un băiat de şaisprezece ani încerca să o vrăjească pe 
o chelneriţă din braţele lui. 

— Şoarec, se răsti el. 

Băiatul deveni imediat atent. 

— Da, căpitane. 

Arătă scurt cu capul spre uşă. 

— Vreau să ştiu unde merge. 

Fără să stea pe gânduri şi fără să se plângă, băiatul 
cel sprinten se ridică. Dacă cineva era în stare să o 
urmărească, atunci el era acela. 

Tristan îi prinse privirea servitoarei dezamăgite şi făcu 
semn să-i mai aducă o halbă de bere. Când aceasta sosi, 
sorbi prelung din băutura brună şi tare şi se rezemă cu 
scaunul până se ciocni de perete. Aşa cum făcea când 
cădea pe gânduri. 

În ultima vreme se plictisise îngrozitor. Cu doi ani în 
urmă, el şi fraţii lui îşi îndepliniseră, în sfârşit, promisiunea. 
Fusese un pic mai târziu decât preconizaseră, dar se 
întorseseră la Londra, îl alungaseră pe unchiul lor şi îşi 
ceruseră dreptul de lorzi de Pembrook pe care îl aveau prin 
naştere. 

Însă societatea londoneză nu îi primise imediat înapoi 
în sânul ei. Odată ce poziţia lui Sebastian de duce de 
Keswick fusese asigurată, iar unchiul lor mort, Tristan se 
întorsese la dragostea care uzurpase locul ocupat de 
Pembrook în inima lui: marea. 

După aproape douăzeci de luni în care înfruntase 
furtuni şi vijelii, revenise însă pe țărmurile Angliei, simţindu- 
se dezrădăcinat, ca şi când, cumva, se desprinsese de 
ancorele lui. Nu avea niciun chef să se întoarcă în sălile 


plictisitoare de bal ale Londrei. În timp ce le frecventase, 
descoperise o mulţime de femei dornice să-i încălzească 
patul, însă toate erau croite din acelaşi material: satin şi 
mătase şi dantelă. Erau atrase de pericolul pe care îl 
reprezenta el. Era suficient să le zâmbească şi îi cădeau în 
braţe. Nu constituiau nicio provocare pentru el. 

Doamna care stătuse în faţa lui era altfel. Păşise pe 
uşă ca şi când ar fi fost însăşi stăpâna nopţii, chemase 
ploaia şi poruncise tunetelor să bubuie. Cu cele mai 
graţioase mişcări pe care le văzuse vreodată, ridicase 
braţul şi îşi trăsese gluga udă a pelerinei. 

Trupul lui se încordase brusc, aproape brutal, ca 
răspuns la chipul splendid care i se dezvăluise. Pomeţi 
înalţi, piele fără pată. Părul ei, strâns în creştet, nu era nici 
blond, nici alb. Avea cea mai deschisă nuanţă. 

Vorbise cu un bărbat care stătea în apropiere, iar 
Tristan, care niciodată nu fusese gelos pe vreun bărbat, 
simţise invidie. Când doamna se îndreptase spre el, îi 
aşteptase sosirea cu o nerăbdare pe care nu o mai avusese 
de mult. Făcuse un pariu cu el însuşi în privinţa culorii 
ochilor ei. Verzi, îşi spusese. Insă pierduse. Erau de un 
argintiu palid, stăruitori. Cunoscuseră tragedia. Era sigur de 
asta. 

Insă nu fuseseră cuceriţi, şi deodată îi încolţi în minte 
gândul să o facă el. Logodnicul ei fusese cel mai mare prost 
să plece la război când o avea pe ea să-i încălzească patul. 

Sebastian se luptase în Crimeea. Işi lăsase jumătate 
din chip pe câmpul de luptă şi poate chiar şi o parte din 
suflet, până când Mary revenise în viaţa lui şi îl făcuse din 
nou întreg. Aşa că Tristan nu iubea deloc acea parte de 
lume, pentru tot necazul pe care i-l adusese fratelui său, 
însă ideea de a o avea pe Lady Anne pe corabia lui îl 
atrăgea. Cu toate că nu prea era încântat să i-o ducă altui 
bărbat. O dorea pentru el însuşi. Cel puţin pentru o vreme. 
Pentru un pic de hârjoneală, un pic de distracţie. 


Nu era surprins că nu-l recunoscuse. Nu arăta ca un 
gentleman. Şi era posibil, din moment ce era logodită, să 
nu fi mers la cele două baluri la care el şi fraţii săi îşi 
făcuseră scandaloasa apariţie după ce se întorseseră la 
Londra. Câtă impertinență din partea lor să fie vii, şi 
nicidecum devorați de lupi. Cu toate că Sebastian frecventa 
acum acele cercuri, doar un ochi bine format şi-ar fi dat 
seama de asemănările dintre cei doi bărbaţi. Cei mai mulţi 
nu vedeau dincolo de chipul desfigurat al fratelui său. 

Lui Tristan îi plăcea faptul că ea nu ştia cum se 
potrivea el în lumea ei - destul de incomod, dacă era să 
spună adevărul. Ascunsese bine asta în spatele zâmbetelor 
fugare, al râsului şi al tachinării. Însă nu dorea să revină în 
labirintul societăţii londoneze. Rafe avea dreptate. Mai bine 
să rămână în umbră, unde se simțeau bine. Nu mai 
avuseseră de mult de-a face cu politeţea. Era un veşmânt 
prea strâmt, pe care lui nu-i plăcea să îl poarte. 

Se pricepea al naibii de bine când venea vorba de 
descoperit comori ascunse. O dorea pe acea Lady Anne 
care îndrăznise să îl abordeze şi să îi ofere bani. Ar fi putut 
să-i ia şi apoi să o ademenească de îndată ce ar fi urcat pe 
corabia lui, însă ar fi fost mult prea simplu. 

Îi mângâie mănuşa care rămăsese pe masă. În graba 
ei de a pleca, o uitase. Tânjea după o provocare. Şi era 
sigur că ea avea să-i ofere una - una pe care nu o va uita 
nicicând. 


Capitolul 2 


— Ei bine? întrebă Martha îndată ce Anne se aşeză 
comod în trăsură şi porniră. 

— Fratele tău s-a înşelat, din păcate, îi răspunse ea 
scurt servitoarei. Nu are deloc stofă de erou şi cu siguranţă 


nu este un domn onorabil. 

— Sunteţi sigură că vorbiţi despre cine trebuie? 

— Absolut. 

— Nu înţeleg. Johnny a navigat cu el şi a vorbit atât de 
frumos despre el... 

— Da, ei bine, te asigur că e un bărbat cu care nu 
doresc să mă asociez. i 

Îşi strânse pumnul. La naiba! Îşi uitase mănuşa. Mâna 
ei încă era caldă de la călătoria pe care o făcuseră degetele 
lui peste ea, încât nici măcar nu se gândise la mănuşă. Nu 
cunoscuse niciodată o atingere atât de senzuală. Era 
periculos. Foarte periculos. 

— Te rog, vorbeşte cu fratele tău şi cere-i altă 
recomandare. 

— N-ar fi mai simplu să cumpăraţi un bilet... 

— O voi face dacă nu am de ales, însă aş prefera să 
nu. 

Nu dorea o călătorie lungă. Pur şi simplu avea nevoie 
de un pic de timp cu Walter ca să îşi ia rămas-bun. Insă 
când le pomenise asta tatălui şi fraţilor ei, aceştia 
consideraseră că era o idee îngrozitoare să meargă acolo. 
Nu înțelegeau, însă cum ar fi putut? Il iubea pe Walter, însă 
în ultima lor noapte împreună înainte ca el să plece, îl 
rănise şi cu vorba, şi cu fapta. Poate că, dacă n-ar fi făcut-o, 
s-ar fi întors acasă. Trebuia să îi ceară iertare. 

El îi trimitea lunar salariul lui. Nu era mare lucru, însă 
ea investea fondurile pentru ei, pentru viitorul lor. Şi avea 
de gând să folosească acum acele fonduri ca să îl vadă. li 
va lăsa un bilet tatălui ei, pe care să îl găsească după ce ea 
va fi plecat. Se temea că, dacă plecarea ei va fi la cheremul 
programelor şi al altor pasageri, atunci familia ei o va găsi 
mai uşor şi o va împiedica să plece. Insă cu o corabie la 
dispoziţia ei, putea să plece în întunericul nopţii şi să fie 
mult în larg când familia ei avea să-i descopere fuga. 

Privi pe fereastră şi încercă să nu se gândească la 


felul în care Jack Stacojiul era stăpân pe noapte aşa cum 
era şi pe mare. Fără îndoială, era obişnuit ca femeile să 
roiască în jurul lui şi să i se vâre în pat fără vreo remuşcare. 
O parte mai destrăbălată din ea, pe care nu dorea să o 
recunoască, nu putea să le învinovăţească. 

Era devastator de chipeş şi statura lui avea ceva 
măreț. Insă îi distrusese acea iluzie când îi refuzase oferta 
de călătorie în schimbul banilor şi îi ceruse altceva. Privirea 
lui arzătoare arăta exact ce anume avea în minte. 

Nu îi oferise asta nici lui Walter. Şi cu siguranţă n-o va 
face cu un căpitan barbar de pe mare, chiar dacă el reuşise 
să-i invadeze gândurile cu imagini cu ei rostogolindu-se în 
aşternuturi, doar cu o atingere uşoară a degetului său pe 
pielea ei. Insă se întâmplase doar pentru că era aspru şi 
necioplit. Un păgân. Un bărbat pentru care dorinţa 
trupească era ceva firesc. Era interesat de cucerire, însă 
interesul său se risipea de îndată ce doamna era cucerită. 
lar ea nu avea niciun interes să fie cucerită. 

Va găsi un căpitan mai potrivit. Unul în vârstă şi cu 
mai multă experienţă. Unul hidos care să nu-i facă inima să 
tresalte. Unul sărac care avea nevoie de bani. 

Poate căpitanul Jack Stacojiul se considera ispititor - şi 
trebuia să admită, chiar dacă nu-i plăcea, că putea fi o 
bucăţică delicioasă de bărbat - însă ea era croită dintr-un 
material mai dur şi nu avea de gând să se lase ademenită 
de ochii lui fumurii sau de promisiunea de pasiune din 
aceştia. La urma urmei îl refuzase pe Walter, cu toate că îl 
iubea din toată inima ei tânără. Zi şi noapte trăise cu 
regretul despărțirii lor. Trebuia să ajungă la Scutari ca să îşi 
ispăşească vina, ca să poată găsi fericirea - dacă nu cu el, 
atunci cu altcineva. 


— Ce ştii despre contele de Blackwood? întrebă 


Tristan, rămânând în prag. 

Ceasul tocmai bătuse miezul nopţii şi ştiuse că-l va 
găsi pe fratele său în biroul lui. La urma urmei, locurile 
dedicate viciilor erau cel mai pline de viaţă când oamenii 
decenţi dormeau. 

Rafe ridică privirea din registrele sale şi se încruntă la 
el. 

— Nu te-am văzut de doi ani, şi nici măcar nu te 
deranjezi să mă saluţi cum se cade? 

— Salut, zise Tristan scurt, apoi intră în cameră şi privi 
în jur. 

Fratele său adăugase un glob nou la colecţie de când 
nu mai fusese Tristan acolo. Interesant. Se întrebă de ce îi 
plăceau atât de mult fratelui său. 

— De când eşti în Londra? întrebă Rafe. 

— De o lună, fără o săptămână. Blackwood? 

Fie binecuvântat Şoarec şi dorinţa lui de a-şi dovedi 
valoarea în faţa lui Tristan, care îi oferise un loc pe corabia 
lui. Nu doar că o urmărise pe doamnă până acasă, ba chiar 
reuşise să vorbească cu o servitoare ca să obţină informaţii. 
Contele avea patru fii şi o fiică. 

Scrutându-l cu privirea, Rafe se lăsă pe spate în scaun 
şi îşi trecu degetul mare peste bărbia fină, făcându-l pe 
Tristan să-şi dorească să se fi ferchezuit un pic. Pe docuri, 
cu cât arătai mai aspru, cu atât te credeau mai puternic. Cu 
toate că Tristan îşi câştigase reputaţia chiar fiind incredibil 
de puternic. Bănuia că se putea plimba chiar şi în cămăși cu 
dantelă şi tot n-ar fi îndrăznit nimeni să se pună cu el. Cel 
puţin nu cu Jack Stacojiul. 

— Sebastian ştie că te-ai întors? 

Tristan se aşeză oftând pe un scaun în faţa lui Rafe. 

— N-am trâmbiţat anunţul întoarcerii. 

— Are un moştenitor, să ştii. 

Aşteptă până când Rafe îi turnă whisky într-un păhărel 
şi îl aşeză în faţa lui. Dădu pe gât lichidul de culoarea 


ambrei, apoi spuse: 

— Nu ştiam, dar sunt uşurat. Asta ia presiunea de pe 
umerii mei. 

— N-ai nicio dorinţă să fii duce? 

— Absolut niciuna. 

— Nu vrei să o iei pe urmele unchiului şi să încerci să 
iei titlul? 

— Acţiunile unchiului dau de înţeles că era nebun, 
cred. Eu nu sunt. Moartea lui a fost bine-venită. 

Mai ales că ultimul său gest fusese să încerce să o 
ucidă pe Mary. Să-i atace pe fraţi era una, însă să-şi reverse 
setea de sânge asupra dragei de Mary... 

— Sebastian şi Mary vor sosi curând pentru sezon, 
spuse Rafe. 

Tristan încercă să nu se arate surprins. 

— Am crezut că vor rămâne pe veci la Pembrook. 

— Cred că Mary l-a convins că trebuie să fie acceptat 
de societate de dragul moştenitorului său şi al celorlalţi 
copii care vor veni. 

Ar fi putut să-l ajute să o ademenească pe Lady Anne 
în braţele sale, însă nu dorea să aştepte până ce ea se 
întorcea din călătoria cu o altă corabie. 

— Deci... Blackwood. Ce ştii despre el? insistă Tristan, 
dorind să cârmească scurta conversaţie la motivul pentru 
care se afla acolo. ` 

— Nu face parte din club. Insă cei doi fii mai mici ai 
săi da. Clubul meu nu e la fel de distins ca altele, aşa că 
este atrăgător mai mult pentru cei tineri, care nu sunt atât 
de dornici să păstreze aparențele. 

— Şi fiica lui? Ce ştii despre ea? 

Rafe ridică din sprânceană. 

— Nu cred că face parte din clubul meu. 

— Ca să vezi ce glumeţ eşti. Văd că n-ai devenit mai 
guraliv în lunile în care am fost eu departe. 

— De ce îţi pasă de ea? 


— A venit să mă angajeze să o duc la Scutari. 

— De ce? Războiul s-a terminat. Nightingale nu mai e 
acolo să ademenească surori medicale. 

— Vrea să îşi viziteze iubitul. 

— O duci? 

— Doar dacă vrea să plătească preţul pe care i-l cer. 

— Acela fiind? 

El arboră un rânjet de lup. 

— Asta e între mine şi doamnă. 

Rafe se încruntă. _ 

— Văd că nici tu n-ai devenit mai guraliv. Insă dacă e 
logodită şi e o doamnă, nu e deloc înţelept să cauţi flirturi. 
Mai ales că are patru fraţi bine făcuţi. Ai putea să cam dai 
de necaz. 

— Nu sunt sigur că le-a împărtăşit şi lor dorinţa ei de 
a face călătoria asta. 

— De ce crezi asta? 

— Are un aer de mister şi aproape că e la fel de 
zgârcită la vorbă ca şi tine. Bănuiesc că are o mulţime de 
lucruri pe care nu vrea să le spună. Şi îmi place să descopăr 
mistere. 

— Las-o în pace, frăţioare. 

— De ce? 

— Pentru că instinctul îmi spune că, dacă o iei pe 
calea asta, nu te aşteaptă decât necazuri. 

— Şi, fără îndoială, ai dreptate. 

Însă, din experienţă, ştia că necazurile rareori erau 
plictisitoare. 


Trecu o săptămână până când ea se întoarse la 
tavernă. Ştiuse că, mai devreme sau mai târziu, îl va căuta 
din nou. Ceea ce îl surprinse fu rapiditatea cu care prezenţa 
ei îi aprinse dorinţa. Ştia, ca un gentleman ce era, că ar fi 


trebuit să se ridice când o văzuse apropiindu-se. Însă, 
atunci, toţi ar fi ştiut cât de tare o dorea. Aşa că rămase 
unde era, aşezat relaxat pe scaun, mângâind picăturile de 
pe halbă cu aceeaşi lejeritate cu care i-ar fi plăcut să îi 
mângâie ei pielea umedă după o partidă fierbinte în pat. 

Ea traversă încăperea cu forţa unei furtuni de vară, 
apăsând pe fiecare pas. Ochii ei argintii scânteiau ca focul, 
părând de metal. Îi vedea pulsul tremurându-i la gât de 
furie. Pomeţii ei înalţi căpătaseră o nuanţă roşie. Buzele ei 
erau strânse. Cât de mult şi-ar fi dorit să i le despartă, să îşi 
treacă limba printre ele şi să guste nectarul de miere al 
gurii ei. 

Niciodată în viaţa lui nu avusese o reacţie atât de 
puternică în faţa unei femei pe care abia o cunoştea. O 
dorea, nu putea nega asta. Însă era mai mult decât atracţie 
fizică. Ce fel de femeie şi-ar risca viaţa şi reputaţia 
călătorind spre un bărbat pe care nu l-a mai văzut de patru 
ani? 

Nu credea în dragoste, nu putea spune că iubise 
vreodată o femeie atât de mult încât să rişte totul pentru 
ea. Dragostea era domeniul poeţilor... şi poate al lui 
Sebastian. Ultima dată când îl văzuse Tristan, spusese că o 
iubea pe Mary. Chiar dacă ţinea la ea, Tristan nu şi-ar fi 
schimbat viaţa pentru ea. Nu era capabil să înţeleagă 
sentimente atât de profunde. 

— Bădăranule! se răsti Lady Anne. 

Tristan îşi arcui o sprânceană şi ridică un colţ al gurii 
într-un zâmbet batjocoritor. 

— Bună seara, de asemenea, Lady Anne. 

— M-am dus la cinci căpitani să îi angajez. M-au 
refuzat cu toţii. 

— Ţi-am spus eu: o femeie la bord aduce ghinion. 
Marinarii sunt superstiţioşi. Mă îndoiesc că vei găsi pe 
cineva dispus să rişte. 

— Nu şi când tu plăteşti dublu faţă de mine pentru cei 


care mă refuză. 

El se strădui să nu-şi arate surpriza că reuşise să 
descopere acel mic amănunt. Ea făcu un pas spre el, prinse 
spătarul scaunului cu mâinile înmănuşate şi se aplecă, pe 
chip citindu-i-se nedumerirea. 

— De ce? De ce vrei să îmi pui beţe-n roate? De ce îţi 
pasă? 

— Pentru că te vreau pe corabia mea. 

La dracu'! Avusese de gând să se joace mai mult cu 
ea, aşa cum faci cu momeala la pescuit. Insă confesiunea 
lui fusese determinată de ochii ei. Suferinţa din ei pe care 
el nu o înţelegea, durerea pe care voia s-o ostoiască. 

— Insă nu accepţi bani. 

— Nu. 

— Vrei să-ţi dau altceva. 

— Da. 

— Ştiu exact ce vrei, şi n-o să ai parte de asta 
vreodată. 

EI îşi înclină uşor capul. 

— Ai grijă, prinţesă. Asta sună ca o provocare. Şi nu 
m-am dat niciodată în lături de la o provocare... ca să nu 
spun că nici n-am pierdut vreuna. 

— Să putrezeşti în iad. 

Se întoarse şi ieşi furioasă din tavernă, cu măreţia 
celei mai fioroase furtuni pe care o întâlnise vreodată. 
Doamne Dumnezeule, ar trebui să îi accepte oferta, să îi ia 
banii, orice ca să o aibă pe corabia lui. Odată ce se aflau pe 
mare, nu mai putea să plece. Odată ce se aflau pe mare, 
avea să o facă alui. 


Anne era furioasă, atât de furioasă că îi venea să-şi 
smulgă părul din cap. Nu, nu, asta nu rezolva situaţia. Era 
ridicol să îşi facă singură rău. Era suficient de furioasă cât 


să-i smulgă /uí părul din cap. Asta ar fi trebuit să facă: pur 
şi simplu să întindă mâna peste masă şi să apuce un smoc 
din şuviţele acelea lungi şi negre ca abanosul. Asta i-ar fi 
arătat că nu era o doamnă cu care să se joace. 

— Nu înţeleg, murmură Martha cu sfială, ca şi când s- 
ar fi temut că Anne îşi va revărsa furia asupra ei. Fratele 
meu vorbeşte atât de frumos despre căpitan... 

— Da, ei bine, felul în care se poartă cu oamenii lui e 
evident foarte diferit de cel în care se poartă cu doamnele. 

Dar de ce? De ce ar plăti dublu suma ei doar ca să se 
asigure că niciun alt căpitan nu îi va accepta oferta? Putea 
avea orice femeie dorea, era sigură de asta. De ce ea? De 
ce o voia pe ea pe corabia lui? Ca să îi poată ridica fustele? 
Atunci ar vedea că ale ei erau din plumb. 

— Spune-i fratelui tău să îmi găsească încă un 
căpitan. Îi voi plăti cinci sute de lire. 

— Doamnă, spuse Martha cu gura căscată. Asta 
merge prea departe. 

Anne nu se obosi să o informeze pe Martha că îşi 
depăşise atribuţiile. Erau împreună de prea mult timp ca să 
îşi pedepsească servitoarea, mai ales când ştia că avea 
dreptate. 

— O să vedem dacă mândrul căpitan Jack Stacojiul va 
fi dispus să plătească o mie. 

Martha întinse braţul şi îi luă mâna într-a ei. 

— Vorbiţi cu tatăl dumneavoastră încă o dată şi 
explicaţi-i de ce aveţi nevoie să faceţi călătoria asta. Cu 
siguranţă va aranja el ceva. 

— Va dura mai mult să călătoresc după programul 
altcuiva. 

— Nu cu mult mai mult. 

Ea scoase un oftat înfrânt. 

— Nu, nu cu mult mai mult. Sunt încăpăţânată, ştiu. 

Insă acel căpitan o înfuriase, şi dacă pleca în călătorie 
altfel decât îşi propusese, avea să se simtă ca şi când ar fi 


câştigat el. 

— Şi veţi fi mai în siguranţă, adăugă Martha. 

Aşa să fie? O femeie care călătorea singură doar cu 
servitoarea ei? Se putea întâlni cu cineva cunoscut care 
putea da din gură. Ea nu dorea să afle nimeni. Despre asta 
era vorba. Problema o privea exclusiv. 

— Pur şi simplu vreau să fac călătoria asta în felul 
meu. 

— Lui Lord Walter nu-i va păsa. 

Cu lacrimile în ochi, îi răspunse mai degrabă nopţii 
decât servitoarei. 

— Nu, nu-i va păsa. 

Furia ei se transformă în tristeţe. Tăcură, în timp ce 
trăsura străbătea străzile învăluite de ceaţă ale Londrei. 
Dragul de Walter. Îşi dorea să îl mai vadă o dată, să îl audă 
râzând, să o tachineze, să o ţină în braţe în timpul unui 
dans într-o sală de bal, pe ritmul suav al muzicii. De când 
plecase el, evitase balurile, seratele şi dineurile. Işi 
dedicase timpul, împreună cu sora lui Florence Nightingale, 
să adune proviziile de care era atât de mare nevoie în 
spitalele din Crimeea. Îi vizitase la spital pe soldaţii care se 
întorceau, aducându-le măcar un minimum de confort. Apoi 
intrase în doliu când primise vestea că Walter murise. Orice 
şansă la iertare pierise odată cu el. 

Doi ani. Doi ani de când era şi ea moartă. De când nu 
mai simţise nimic. De când mergea precum un spectru fără 
glas. Slăbise. Nu se putea bucura de nimic. Chiar şi 
activitatea ei preferată, cititul, nu îi mai aducea nicio 
plăcere. Ajungea la sfârşitul cărţilor fără să îşi aducă aminte 
vreun cuvânt sau povestea din ele. Însă continua să 
întoarcă sârguincios paginile, ca şi când chiar s-ar fi 
concentrat asupra activităţii ei. Uita lucrurile atât de uşor. 

Apoi, cu o lună în urmă, tatăl ei se răstise la ea să 
înceteze cu toanele acelea melancolice, ca şi când ar fi fost 
un bob de mazăre care putea fi curăţat de păstaie, iar coaja 


vieţii ei aruncată, în timp sufletul rămânea. El îşi dorea ca 
ea să revină în societate şi să îşi găsească alt soţ înainte de 
a deveni prea bătrână. Avea douăzeci şi trei de ani. Era 
greu să privească în urmă şi să îşi dea seama cât de tânără 
fusese atunci când plecase Walter. Acum se simţea 
îngrozitor de bătrână. 

Ştia că tatăl ei avea dreptate. Trebuia să îşi continue 
viaţa. Ştia că Walter nu se mai întorcea acasă la ea, însă 
dorea să aibă ocazia să îşi ia rămas-bun de la el în ritmul ei, 
în felul ei. 

Dumnezeule mare, ce dor îi fusese de el. Atât de dor. 
Chiar şi după tot acest timp. 

Nu dorea să recunoască faptul că furia din seara 
aceea o făcuse să se simtă bine. Atât de bine. Trecuse atât 
de mult de când nu mai simţise altceva decât durere. Ei 
bine, cu excepţia nopţii în care îl cunoscuse pe Jack 
Stacojiul şi simţise o uşoară urmă de - să îndrăznească să 
recunoască? — dorinţă. Când acesta îi scosese mănuşa, 
când o atinsese. După aceea fusese fericită că îi refuzase 
oferta. Nu-şi putea imagina cum ar fi fost să fie închisă pe o 
corabie micuță cu el. Desigur, Martha ar fi fost cu ea. Poate 
chiar încă o servitoare. Senzualitatea care răzbătea din acel 
bărbat avea nevoie de o armată întreagă de servitoare care 
să o apere. 

Şi iată că se gândea din nou la el, la ticălosul acela. 
Începuse să îi invadeze visele, momentele de trezie. Încă 
părea incapabilă să citească o carte şi să reţină povestea. 
Se trezea purtată de gânduri la e/. Nu se gândea la 
căpitanul cel bătrân, nici la cel cu cicatrice, nici la cel fără 
dinţi, pe care îi abordase pentru călătorie. Nici măcar la cel 
blond şi frumos care rămăsese cu o roşcată rumenă în 
poală în timpul întâlnirii lor. Avea un râs puternic şi un 
zâmbet binevoitor, însă nu la el se gândea ea. Ci la 
căpitanul cu ochi albaştri ca gheaţa, care păreau să se 
topească pe măsură ce stăteau de vorbă. Cel care o făcuse 


să se întrebe cum ar fi fost să îşi treacă degetele peste 
falca lui nebărbierită. 

Walter nu apăruse niciodată nebărbierit în prezenţa 
ei. Toţi nasturii lui erau întotdeauna încheiaţi până sus, cum 
trebuie. Nici măcar o şuviţă din părul său auriu ca grâul nu 
fusese vreodată nelalocul ei. Cei doi bărbaţi erau complet 
opuşi. Căpitanul nu era în niciun caz genul care să o atragă. 
Atunci, de ce îi bântuia gândurile? 

Nu găsise vreun răspuns la acea întrebare când 
trăsura se opri în faţa conacului. Brusc, se simţi incredibil 
de obosită. | se părea că nu reuşise decât să îşi consume 
energia când se întâlnise cu Jack Stacojiul. 

Un lacheu o ajută să coboare din trăsură, iar ea urcă 
anevoie treptele de piatră, una mai greu de trecut ca alta. 
Odată ajunsă înăuntru, simţi greutatea apăsătoare a 
disperării. Va vorbi cu tatăl ei. Nu dorea să participe la 
sezonul londonez. Nu anul acesta. Poate următorul. 

— Martha, te rog, lasă-mi o jumătate de oră de 
singurătate, apoi adu-mi nişte lapte cald cu cacao, spuse 
ea. 

— Da, milady. 

Anne se prinse de balustradă şi urcă cu aceeaşi 
greutate scara. Melancolia o cuprindea fără vreo avertizare 
sau vreo invitaţie prealabilă. Pur şi simplu părea să o 
lovească după cum avea chef. Nu-i plăcea, nu o dorea. 
Avea nevoie de Walter ca să treacă peste asta. Tatăl ei nu 
înţelegea. El nu avusese niciodată nevoie de cineva, nici 
măcar de mama ei. Căsătoria lor fusese una de 
convenienţă. Fuseseră mulţumiţi, însă când mama lor 
murise de gripă cu trei ani în urmă, tatăl ei îşi continuase 
viaţa. 

Anne îşi dorea să fie la fel de puternică, însă se părea 
că dragostea o făcea slabă, o lăsase să se lupte după ce 
bărbatul pe care îl iubise părăsise această lume. 

Traversă coridorul lung către camera ei, aflată pe colţ. 


Felinarele erau aprinse, însă nu o întâmpină niciun sunet. 
Niciun sforăit, niciun pat scârţâind, nici şoapte. Fraţii ei 
erau plecaţi. Şi, fără îndoială, la fel şi tatăl ei. De ce bărbaţii 
aveau noaptea locuri în care să se ducă, în timp ce femeile 
nu? 

Intră în dormitorul ei şi închise uşa. Îşi scoase pelerina 
şi o aruncă pe un scaun, apoi îşi trase mănuşile, refuzând 
să-şi amintească senzaţia fermecătoare pe care o simţise 
când căpitanul îi scosese una din ele. Din fericire, avea mai 
multe perechi, însă tot nu îi plăcea că o lăsase pe aceea în 
urmă. Le aruncă peste pelerină şi se duse către garderobul 
ei din lemn de mahon. Uşa scoase un sunet scurt când o 
deschise şi întinse mâna în spatele dulapului ca să ia sticla 
de coniac pe care o furase din colecţia tatălui ei. Ştia că 
doamnele nu beau tărie, însă se simţise atât de înfrigurată 
după moartea lui Walter, că fusese disperată după căldură. 
O găsise într-o noapte, în dulapul de băuturi al tatălui ei. 

Puse un pahar pe măsuţa ei de toaletă şi îşi turnă o 
cantitate generoasă. 

— Vreau şi eu. 

Se întoarse cu un țipăt de uimire, iar carafa îi scăpă 
dintre degete. Însă nu lovi podeaua şi nu se sparse într-o 
mie de bucăţi, căci Jack Stacojiul era suficient de aproape 
încât să o prindă înainte să îşi termine călătoria spre 
pierzanie. 

— Ce cauţi aici? întrebă ea, abia respirând şi 
holbându-se la el. 

El lăsă carafa pe măsuţa ei de toaletă, aplecându-se 
uşor pe lângă ea. Apoi ridică o palmă în faţa ei. Pe care se 
afla mănuşa ei, cea pe care o uitase la tavernă în acea 
noapte îngrozitoare, cea pe care el i-o scosese cu atâta 
grijă. 

— Am venit să-ţi înapoiez mănuşa. 

— Cum ai intrat aici? 

Privirea lui se plimbă peste trăsăturile ei, iar ea se 


simţi brusc goală în faţa acelei inspecții. Dorea cu disperare 
să facă un pas înapoi, însă nu voia ca el să o considere laşă. 

— În faţa ferestrei tale se află un copac. Pentru un 
bărbat obişnuit să se caţăre pe catarg în timpul furtunii, 
câteva ramuri nu înseamnă mare lucru. 

— Dacă ţip, tatăl şi fraţii mei... 

— Sunt fiecare la clubul lui. Mă îndoiesc că te vor auzi. 

— Servitorii... 

— Când vor ajunge ei aici, eu voi fi plecat deja. 

— Şi exact asta vreau. Dă-te înapoi. 

Cu o plecăciune uşoară, el făcu ce îi ceruse. Acum 
putea răsufla mai uşurată, căci nu îi mai respira mireasma. 
Într-un fel ciudat, avea un miros aspru şi curat. Înţepător. 
Ca o portocală. 

— Nu ar trebui să te afli aici, spuse ea, întrebându-se 
dacă nu cumva ar trebui de fapt să urle, fără să-şi dea 
seama de ce nu o făcuse încă. 

— Fac multe lucruri bune pe care nu ar trebui să le 
fac. 

El ridică din nou mănuşa spre ea, iar ea i-o smulse din 
mână. 

— Mulţumesc. Acum poţi să pleci. 

— Mă gândeam să discutăm despre călătoria ta la 
Scutari. 

— Însă, din moment ce nu te angajez pe tine, nu văd 
să fie necesar. 

— Nu vei găsi un căpitan dornic să te ia. 

Ea îşi înclină cu semeţie capul într-o parte. 

— Nici chiar pentru cinci sute de lire? 

Văzând licărul fugar de admiraţie de pe chipul lui, ştiu 
că avea câştig de cauză. Următorul căpitan pe care îl va 
aborda... 

— Nici măcar pentru cinci mii, răspunse el. 

Oh, acum ar fi un moment foarte potrivit să-i smulgă 
părul din cap. Însă se trezi întrebând: 


— De ce? 

— Ţi-am spus. Te vreau pe corabia mea. 

— Da, şi în patul tău, sunt al naibii de sigură. Ei bine, 
asta n-o să se întâmple. Niciodată. Mă dezguşti cu sugestia 
ta de a pune la bătaie pentru tine singurul lucru care mi-e 
drag. 

— Logodnicul tău nu deţine deja locul acela? 

Sunetul palmei ei lovindu-i obrazul răsună în jurul lor. 
El nu încercase să o oprească, cu toate că, judecând după 
viteza cu care prinsese coniacul, era destul de sigură că ar 
fi putut s-o facă. Reflexele sale erau ascuţite şi rapide. Aşa 
că, de ce rămăsese nemişcat şi acceptase? De ce nu se 
ferise, sau nu-i prinsese mâna, sau nu o îndepărtase? 

Ea făcu câţiva paşi împleticiţi înapoi, până se lovi de 
şifonier. 

— Te rog, pleacă. A 

Ura tonul rugător pe care-l căpătase vocea ei. Insă el 
avusese dreptate. Walter ar fi trebuit să-i fie mai drag decât 
virginitatea. El o dorise, în noaptea de dinainte să plece, iar 
ea fusese mult prea al naibii de cuviincioasă ca să-i facă pe 
plac. Acum nu va şti niciodată cum era să fie atinsă de el şi, 
mai rău, el murise fără să cunoască atingerea ei. 

Căpitanul pur şi simplu rămase acolo, în picioare, 
studiind-o ca şi când ar fi putut descifra fiecare gând care 
trecea prin mintea ei. În acel moment îl ura, îl ura cu 
disperare. Îşi îndreptă umerii. 

— Voi chema chiar acum servitorii. 

Îşi aruncă mănuşa pe măsuţa de toaletă, se răsuci pe 
călcâie şi se îndreptă spre uşă. 

— Un sărut. 

Ea se întoarse din nou spre el. 

— Poftim? 

— Un sărut. Asta vreau de la tine ca să te iau pe 
corabia mea. 

— Un sărut? Atât? Un sărut? 


Sigur înţelesese greşit. 

Traversă încet covorul gros, tăcut ca un duh, până 
când ajunse în faţa ei, coborându-şi o clipă privirea 
arzătoare spre buzele ei. Apoi se uită în ochii ei, ţinând-o 
prizonieră cu uşurinţa cu care ar fi înfăşurat-o în mătase. 

— Un sărut lent, pe îndelete, şopti el cu o voce atât de 
netedă şi de catifelată încât ea simţi un fior foarte 
asemănător cu plăcerea pe şira spinării. 

Brusc se simţi foarte vie, fascinată. 

— Pe corabia mea, în momentul pe care îl aleg eu. 
Dacă vrei să te retragi, atunci o să am parte de altul, până 
când eu voi fi cel care îl sfârşeşte. 

— Un... sărut, repetă ea. Nu se poate să vrei doar 
atât. 

— Nu, nu vreau doar atât, însă mă mulţumesc să iau 
doar atât. Tot ce va fi mai mult voi primi de bunăvoie de la 
tine. 

Pa scutură din cap. 

— Rosteşti cuvinte ademenitoare, ca să mă atragi, 
însă ştiu că aştepţi să ajung în patul tău. 

El îi atinse buzele cu degetul. 

— Nu. Nu aştept nimic mai mult decât un sărut. 

— Atunci, de ce nu ţi-l iei acum? Şi să terminăm cu 
târgul ăsta? 

— Pentru că vreau să te chinui aşa cum mă chinui tu 
pe mine. 

Nu putu să nu recunoască fiorul de încântare care o 
străbătu auzindu-i cuvintele. 

— Te chinui? 

— Din clipa în care ai intrat pe uşa tavernei în acea 
noapte cu furtună. Nu ştiu de ce. Ştiu doar că o faci. 

— Pentru că nu mă poţi avea. 

— Poate. 

Ea scutură din cap. 

— Şi cum ştiu că, odată ajunsă la bordul corăbiei tale, 


n-o să mă iei cu forţa? 

— Adu-ţi servitoarea, adu o duzină întreagă de 
servitoare. În ciuda comportamentului meu, te asigur că 
atunci când vine vorba de o doamnă sunt un bărbat de 
onoare. Aş fi putut să te împiedic să mă loveşti. N-am făcut- 
o pentru că am meritat-o. Acele cuvinte nu-şi aveau rostul. 

Se întoarse şi, brusc, un cuţit strălucitor apăru în raza 
ei vizuală. 

— la asta cu tine. Dacă te hotărăşti să mi-l înfigi în 
inimă, n-o să te opresc. 

— E simplu pentru tine să spui asta acum. 

— Un sărut, prinţesă, doar asta îţi cer ca să te duc la 
logodnicul tău în Scutari. 

Probabil era o proastă să se încreadă în el, şi totuşi... 

— Când plecăm? întrebă ea. 

— Când vrei să plecăm? 

— Mâine. La miezul nopţii. 

— Atunci, aşa va fi. 

Dacă i-ar fi aruncat un zâmbet arogant şi un rânjet 
triumfător, l-ar fi lăsat să o aştepte degeaba la docuri. Insă 
el se mulţumi să îi întindă o bucată de hârtie. 

— Instrucţiuni ca să îmi găseşti corabia pe chei. 

— Erai foarte încrezător că îţi voi accepta termenii. 

— Deloc, însă cred că e bine să fiu pregătit. 

El se întoarse şi, din câţiva paşi mari, ajunse la 
fereastră. 

— Căpitane? 

El se opri şi o privi peste umăr. 

— Ai putea folosi uşa de la intrare, zise ea. 

El zâmbi, devastator de senzual, iar în ochi îi străluci 
un licăr. 

— Şi unde ar mai fi provocarea? 

Apoi dispăru pe fereastră. Ea alergă după el, se 
aplecă peste pervaz şi îl privi coborând asemenea maimuţei 
pe care o văzuse la grădina zoologică pe stejarul bătrân şi 


impunător. 

Auzi un ciocănit în uşă şi privi peste umăr, văzând-o 
pe Martha intrând cu o cană de cacao caldă. 

— E totul bine, milady? întrebă servitoarea, iar Anne 
se întrebă oare cum arăta atunci chipul ei. 

Poate că purta o urmă de emoție, de nerăbdare. 

— Începe să împachetezi, Martha. Mergem la Scutari. 


Capitolul 3 


În seara următoare, Tristan stătea în picioare în faţă 
la Easton House, reşedinţa fratelui său mai mare. Nu avea 
timp de asemenea prostii. Avea de pregătit corabia. Insă 
după ce o vizitase pe Anne cu o noapte în urmă, se dusese 
la docuri să îşi anunţe oamenii că vor ridica pânzele în 
noaptea următoare. Când ajunsese la corabie, găsise un 
bilet de la Sebastian, care îl invita - un termen politicos 
pentru a porunci - pe Tristan să se alăture familiei la cină. 
În mod cert, vizita la Rafe fusese o greşeală. Fratele său 
mai mic îl anunţase pe fratele mai mare de prezenţa lui 
Tristan la Londra. 

Ştia că putea să ignore invitaţia, însă în timpul 
tinereţii lor trecuseră prea mulţi ani fără să ia legătura unii 
cu alţii. Ce mai contau două ore, când aveau ocazia să fie 
împreună? 

Îşi aminti o vreme când pur şi simplu intra în casă 
cum dorea el, însă Sebastian era burlac pe atunci, iar casa 
părea să aparţină tuturor celor trei fraţi. Acum Tristan era 
mai mult un oaspete, iar căsătoria fratelui său cu Mary 
schimbase într-un fel lucrurile. 

Ridică inelul greu al uşii şi bătu. Aşa cum bănuise, un 
lacheu deschise în grabă uşa şi îl conduse înăuntru. Când 
Tristan îi dădu pălăria, mănuşile şi haina servitorului, 


majordomul în vârstă îşi făcu apariţia. 

— Milord Tristan, bine aţi venit acasă. 

— Arăţi bine, Thomas. 

— Mă simt foarte bine, domnule, mulţumesc. 

— Presupun că ducele e în bibliotecă. 

Şi, dacă era deştept, îşi folosea dulapul bine 
aprovizionat cu băuturi. 

— Da, domnule. Să vă anunţ sosirea? 

— Nu e nevoie de asemenea formalităţi. 

Traversă coridoarele familiare cu paşi mari, 
observând câte un loc gol acolo unde cândva fusese agăţat 
câte un portret al tatălui lor. Unchiul lor distrusese o mare 
parte dintre ele. Tristan simţi furia obişnuită invadându-l 
odată cu amintirea ticălosului care îi făcuse să fugă ca să-şi 
salveze viaţa. Moartea lui nu îi adusese nicio satisfacţie. 

Când Tristan se apropie de bibliotecă, un lacheu făcu 
o plecăciune şi deschise uşa. Tristan intră fără să 
încetinească pasul. Camera aceea fusese a tatălui lor. Li 
aducea o oarecare alinare, însă fratele său care stătea în 
picioare lângă şemineu îi aducea şi mai multă. 

— Tristan. 

Colţul drept al gurii lui Sebastian se ridică în semn de 
bun venit, căci cel stâng era mult prea plin de cicatrici ca să 
poată face orice. Fratele său îşi lăsă paharul şi îl îmbrăţişă 
strâns pe Tristan, apoi îl bătu cu putere pe spate. 

Apoi fratele său îi dădu drumul din strânsoare şi se 
îndreptă către dulapul cu băuturi, ca şi când ar fi fost 
stânjenit de acel bun venit călduros, unul care, fără 
îndoială, era rezultatul influenţei lui Mary. 

— De ce nu mi-ai trimis vorbă că te-ai întors la 
Londra? 

— Nu ştiam clar ce planuri aveam, răspunse el, luând 
paharul plin ochi cu licoarea de culoarea chihlimbarului pe 
care i-l oferea Sebastian. 

— Şi acum? 


— Ridic pânzele în noaptea asta. 

— Atât de devreme? întrebă încet o voce feminină. 

Se întoarse şi zâmbi larg către roşcata zveltă care 
intrase în încăpere. 

— Ce privelişte minunată pentru nişte ochi obosiţi. 

Îi dădu paharul lui Sebastian, traversă distanţa dintre 
ei din trei paşi mari şi o ridică pe Mary în braţe, învârtind-o, 
în timp ce râsul ei umplu camera. Doamne Dumnezeule, ea 
îl făcea să se simtă aproape ca şi când s-ar fi întors, în 
sfârşit, acasă. Când o lăsă jos, chicotea, şi amândoi erau 
fără suflare. 

— Am înţeles că ţi-ai făcut extraordinar de bine 
datoria şi i-ai oferit un moştenitor fratelui meu. 

Ea îl lovi uşor pe braţ. 

— N-a fost o datorie. Şi deja doarme, însă o să ţi-l arăt 
înainte să pleci. 

— Mi-ar plăcea. 

Îşi dădu seama că nu adusese un cadou pentru cel 
mic. Avea să rezolve asta la vizita următoare. 

— Spune-ne totul. 

Ea se aşeză într-un fotoliu mare de pluş, iar Sebastian 
i se alătură, aşezându-se pe braţul acestuia, cu o mână pe 
umărul ei, ca şi când ar fi simţit nevoia să o atingă pur şi 
simplu pentru că era lângă el. Tristan îşi luă paharul şi se 
aşeză pe un scaun de lângă ei. 

— Nu sunt multe de spus. Ridică privirea şi zări 
portretul de deasupra căminului. Îl înfăţişa pe fratele lui, cu 
partea distrusă a feţei ascunsă în umbră, privind către soţia 
lui. Frumos tablou. 

— Şi noi am fost încântați. Dacă stăteai mai mult, aş fi 
făcut unul cu Sebastian, cu tine şi Rafe. 

— Da, sunt sigur că îţi va fi foarte uşor să îl faci pe 
Rafe să accepte, zise el cu o grimasă. Nu îşi putea imagina 
că ar fi putut accepta. Şi că tot vorbim de fratele nostru mai 
mic, vine şi el în seara asta? 


— Nu, răspunse Sebastian. Din păcate, relaţia noastră 
a rămas destul de rece şi ne refuză toate invitaţiile. 

— Însă ţi-a trimis vorbă că sunt aici. 

— Da. Nu ştiu dacă avea idee că pleci atât de repede. 
Unde te duci? 

Nu era sigur cum ar reacţiona Sebastian auzind de 
călătoria lui Tristan într-un loc unde se vărsase atât de mult 
sânge, atât de mult din sângele lui. Ultimul lucru pe care şi- 
| dorea era să îi readucă fratelui său coşmarurile. 

— Aş prefera să nu spun. E o cursă privată. 

— Nu ştiam că faci curse private. 

— Când sunt plătit bine fac orice. 

— Sper că nimic ilegal, interveni Mary. 

EI îi făcu cu ochiul. 

— Plata înseamnă totul. 

Ea se încruntă. 

— Nu-ţi face griji, o asigură el. Nu este niciun pericol 
în călătoria asta. 

Însă, chiar în timp ce le rostea, nu era nici el convins 
că acele cuvinte erau chiar adevărate. Aducea ghinion să ai 
o femeie la bord, chiar şi una atât de fermecătoare precum 
Lady Anne. Se hotărî să rişte. 

— Mary, o cunoşti pe fiica contelui de Blackwood? Pe 
Lady Anne? 

Ea scutură din cap. 

— Îmi pare rău, mi-am petrecut cea mai mare parte 
din viaţă la mănăstire. Nu cred că ne-am întâlnit. De ce? 

— Aşa pur şi simplu. 

— De când pui tu întrebări care să n-aibă vreun scop? 
zise Sebastian. 

— Cu siguranţă, din seara asta, rânji el. 

Văzând privirea încruntată a lui Sebastian, Tristan se 
ridică în picioare. 

— Sunt înfometat deja. Putem merge la masă? 

Nici fratele său, nici cumnata nu se clintiră. 


— Lady Hermione ştie că eşti aici? zise Mary într-un 
final, iar el se întrebă de unde naiba răsărise acea 
întrebare. 

— De ce artrebui să ştie? 

Flirtase cu ea cu doi ani în urmă, când el şi fraţii săi 
începuseră să frecventeze din nou înalta societate. 

— Îmi mai scrie din când în când să mă întrebe de 
tine, răspunse Mary. 

— Cu siguranţă e măritată acum. 

— Mă tem că nu. Se pare că speră să te întorci la ea. 

— A fost un flirt nevinovat. Nici măcar o dată nu i-am 
declarat că aş avea sentimente pentru ea. 

— Chiar şi aşa, cred că e foarte îndrăgostită. 

— E o copilă. 

— Suficient de mare pentru măritiş. 

— Dar nu cu mine, pentru Dumnezeu. Nu am vreo 
intenţie să mă las pus în cătuşe... 

Îşi întrerupse discursul când Mary îşi ridică sfidător 
bărbia. 

— Ei bine, îţi mulţumesc, spuse ea aspru. 

— Tu eşti o excepţie, o asigură el. 

— Sper. Îl studie o clipă, făcându-l să se simtă 
incomod în faţa acelei examinări. Ai de gând să mai revii în 
societate? 

El scutură din cap. 

— Nu e pentru mine. Sunt mai fericit pe mare. 

Sau cel puţin fusese. Nu era foarte sigur de ce ultima 
lui călătorie îl lăsase atât de neliniștit. 

— Însă te-ai străduit atât de mult ca Sebastian să îşi 
reia locul... 

— Dragostea mea, spuse încet Sebastian, fraţii mei au 
propriile drumuri de parcurs. 

— Însă chiar cred că toţi ar trebui să fiţi acolo unde aţi 
fi fost dacă unchiul vostru n-ar fi încercat să vă ucidă. 

Însă încercase, iar viaţa lor se schimbase pentru 


totdeauna. Tristan dorea să schimbe acel subiect trist. Işi 
arcui o sprânceană. 

— Chiar mor de foame. 

Mary râse, uşor forţat, oferindu-i ceea ce ştia că îşi 
dorise. Fie binecuvântată. Sebastian era cel mai norocos 
bărbat. Tristan se îndoia că va găsi vreodată o dragoste ca 
aceea pe care o împărtăşeau cei doi. Era un lucru rar. 


* 


În graba ei de a pune, în sfârşit, la cale începutul 
misiunii ei, lui Anne îi ieşise din minte că alesese singura 
noapte din săptămână în care tatăl ei insista ca toţi copiii 
lui să i se alăture la cină. Dacă el şi fraţii săi îşi urmau 
obiceiul, atunci aveau să se ducă la cluburile lor imediat 
după desert, însă tot era atât de distrasă de planurile ei, 
încât şi-ar fi dorit să evite acea situaţie. 

Işi iubea familia, chiar o iubea, însă preponderența 
masculină putea să-i dea senzaţia de claustrofobie uneori, 
mai ales în condiţiile în care părerea lor era că, din cauză 
că era femeie, avea nevoie de atenţie constantă, opiniile lor 
erau mai importante decât ale ei, iar cea mai mică supărare 
ar fi putut să o facă să leşine, chiar dacă nu leşinase în 
viaţa ei. Nici măcar atunci când primise vestea morţii lui 
Walter. Arborase o mască plină de curaj şi plânsese doar în 
singurătate. El ar fi fost mândru de spectacolul dat de ea, 
căci asta fusese. O aparenţă. Totul se reducea doar la o 
blestemată de aparenţă. 

Se întrebă ce spectacol va oferi familia ei când va afla 
de planurile ei. Le va lăsa o scrisoare în care le va spune să 
nu îşi facă griji, însă o vor descoperi abia mâine, când vor fi 
treji cu toţii. Bineînţeles, partea grea era să se strecoare 
afară din casă fără ca servitorii să dea alarma. Din fericire, 
doar ea şi Martha ştiau de mica valiză pregătită din camera 
ei. Va avea nevoie de lachei de încredere... 


— Keswick s-a întors la Londra, spuse vicontele 
Jameson, fratele ei cel mai mare. 

Toţi fraţii ei erau blonzi, însă părul lor conţineau 
diverse nuanțe de auriu pe care ea le invidiase 
întotdeauna. 

Toţi îşi lăsară jos tacâmurile când auziră anunţul lui 
Jameson, şi băură din vin ca şi când acesta ar fi declarat că 
tocmai îl văzuse pe Frankenstein al lui Mary Shelley 
plimbându-se pe afară şi nu înțelegeau exact ce însemna 
asta. Îşi iubea mult fraţii, însă aceştia erau de departe cei 
mai mari bârfitori pe care îi produsese vreodată Londra. 

— În ce scop? întrebă Stephan. 

— Bănuiesc că vrea să revină în societate. Mi s-a spus 
că acum are un moştenitor. 

— Nu i-a luat mult, murmură Phillip. 

— Şi fraţii lui? întrebă Edward. 

— Dacă e ca înainte, sunt în spatele lui, răspunse 
Jameson. 

— Nu pot accepta aşa ceva, mârâi tatăl lor. 

— De ce nu? întrebă Anne. 

Cu toţii o priviră ca şi când i-ar fi crescut coarne. Era 
tentată să îşi ducă mâna la frunte să se asigure că totul era 
în regulă. 

— Erai în doliu când lorzii de Pembrook s-au întors la 
Londra, acum doi ani, răspunse Jameson. Nişte bădărani. 
Nu au maniere. Au fost crescuţi în afara înaltei societăţi. 
De-a dreptul barbari. 

Ea şi-i imagină ţopăind prin sălile de bal fără haine pe 
ei. 

— Am crezut că erau morţi. Mâncaţi de lupi sau ceva 
de genul ăsta. 

— Da, exact, asta am crezut cu toţii, o informă 
Stephan. Însă, se pare că fugiseră. Pentru că unchiul lor le 
dorea moartea ca să poată moşteni ducatul. 

— Şi aşa a fost? întrebă ea cu asprime. 


Fratele ei ridică din umeri. 

— Nu s-a dovedit niciodată. 

— Poveşti de adormit copiii, adăugă tatăl ei. Bărbaţii 
nu ucid pentru titluri. 

— Sper sincer că nu, zise Jameson. Aş vrea să am 
totuşi o viaţă lungă. 

— Şi eu la fel, râse tatăl său. Redeveni serios. Anne, 
dacă aceşti lorzi de Pembrook chiar îşi vor face apariţia în 
sălile de bal, trebuie să îi eviţi. Cred că marchizul de 
Chetwyn a pus ochii pe tine. 

— Fratele lui Walter? De ce crezi asta? 

Tatăl ei sorbi prelung din vinul roşu, ca şi când ea n-ar 
fi aşteptat răspunsul lui cu sufletul la gură. 

— O, e doar un zvon pe care l-am auzit la club. 

— S-a pus pariu pe asta? 

Fraţii ei puneau pariu pe orice. Pierduseră o mică 
avere pentru că se aşteptaseră să se mărite cu Chetwyn, 
nu cu Walter. Însă nu îl iubea pe marchiz. Walter fusese cel 
care îi furase inima. 

— Cred că am văzut ceva mâzgălit în carte la White, 
răspunse Jameson. 

— De ce pari atât de îndurerată, draga mea? spuse 
tatăl ei. După cum am zis, ai depăşit cu mult aşteptările 
înaltei societăţi în privinţa chestiei ăsteia cu doliul. Nu e ca 
şi când ai fi văduvă. 

— Nu cred că societatea ar trebui să dicteze cât de 
mult trebuie să ţin doliu, spuse ea, aprinzându-se. Era un 
subiect greu de abordat între ei. Asta ţine de suflet. 

— Da, şi... ei bine, a venit vremea ca sufletul tău să îşi 
continue viaţa. lar Chetwyn e o partidă foarte bună. 

— O să fie aproape ca şi când te-ai căsători cu Walter, 
zise Edward. Era fratele ei cel mai mic, cu un an mai mare 
ca ea şi, din câte se părea, un netot. 

— E dezgustător. Nu seamănă deloc cu Walter. 

— Aşa este. El e viu. 


Ea îşi aruncă vinul spre fratele ei cel idiot, care ţipă, 
se dădu înapoi şi căzu cu scaun cu tot pe podea. 

— la uite! pufni el! E vesta mea preferată! 

Ea se ridică în picioare sub privirile dojenitoare ale 
celor rămaşi la masă. 

— Încerc să merg mai departe şi voi toţi faceţi ca asta 
să fie extrem de dificil. Mă scuzaţi, cred că mă doare capul. 

Îşi aruncă şervetul pe masă, se întoarse... 

— Anne, se răsti tatăl ei, pe un ton ce nu putea fi 
ignorat. 

Strângând din dinţi, se întoarse spre el cu bărbia atât 
de sus, încât începu s-o doară gâtul. 

— Vrem ce e mai bine pentru tine. Te apropii de o 
vârstă la care nu vei mai fi considerată de măritat. E 
responsabilitatea mea să îţi găsesc un soţ, ca să nu fii o 
pacoste pentru fraţii tăi. 

Da, douăzeci şi trei de ani însemna foarte bătrână. 
Poate că, în loc să se întoarcă din călătorie, pur şi simplu ar 
trebui să îi ceară lui Jack Stacojiul să o lase undeva pe o 
stâncă părăsită. Ar fi de preferat decât să îndure asemenea 
prostie deghizată în dragoste. 

— O să fiu bine, zise ea. Şi o să îmi fac datoria sezonul 
ăsta şi o să îmi găsesc un soţ. 

— Asta e fata mea, spuse tatăl ei zâmbind. 

— Vă iubesc pe toţi, adăugă ea, şi ştiu că îmi vreţi 
binele. Însă aş vrea să mă retrag acum, aşa că vă doresco 
seară plăcută. 

„Şi vă rog, vă rog, vă rog, plecaţi cât mai repede la 
cluburile voastre, ca să pot fugi din nebunia asta.” 


Capitolul 4 


La naiba, întârzia. Tristan se uită din nou la ceas. 


Întârziase trei minute nenorocite. Abia se stăpâni să nu se 
plimbe încoace şi-ncolo pe punte, lăsând impresia că îi păsa 
în vreun fel că poate pasagera lui se răzgândise. Ar fi 
trebuit să împrumute trăsura lui Sebastian şi să se fi oprit la 
ea acasă ca să o ajute dacă avea nevoie. 

Se lăsa ceața. Distorsiona sunetele, creând o senzaţie 
rău prevestitoare. Felinarele de pe corabie erau aprinse, 
însă nu aveau cum să ţină la distanţă cenuşiul care învăluia 
totul. Se întrebă dacă nu cumva vremea o întorsese înapoi, 
însă nu i se păruse uşor de intimidat. lar el se pricepea de 
obicei să citească oamenii, aşa că de ce nu era acolo? 

Pentru că îşi venise în fire şi îşi dăduse seama că el 
avea să profite de ea. Nu o va lua cu forţa, însă, Dumnezeu 
să-i fie martor, sigur va încerca să o seducă. Cu toate că 
bănuia că o femeie care îi fusese credincioasă unui bărbat 
preţ de patru ani nu avea să-i cadă prea uşor în mreje. Cu 
siguranţă îl iubea pe ticălos. Oare ce soi de bărbat putea să 
stea departe de ea, şi totuşi să îi câştige inima şi s-o 
păstreze? 

„Cineva mult mai bun decât tine, bătrâne, care o 
merită mai mult.” Nu suporta să se gândească la asta. Ea 
încheiase un târg cu el. Asta era tot ce conta. Sau cel puţin 
aşa credea el. 

La naiba. Ar fi trebuit să îi ia sărutul când se aflase în 
dormitorul ei. Era un neguţător, un comerciant. Ştia că nu 
trebuia să ridice pânzele înainte să fie plătit. Intâi plata, 
apoi serviciile. Aceea fusese deviza lui încă din clipa în care 
începuse să îşi pună la bătaie talentele. Intotdeauna întâi 
banii. Apoi, dacă cineva se hotăra să se retragă, rămânea 
cu câştigul. 

Acum nu avea nimic să se... 

Nu era chiar adevărat. Scoase din buzunar mănuşa ei 
şi o mângâie cu degetele, apoi o duse la nas. După ce ea se 
îndreptase spre uşă, el o furase din locul în care o 
aruncase. Nu ştia ce îl apucase, doar că o voia, iar el nu era 


obişnuit să nu ia ceea ce-şi dorea. Mirosul ei de levănţică, 
cu o uşoară notă de citrice, îl învălui. Bănuia că era un 
parfum făcut special pentru ea. lar dacă nu, ar fi trebuit să 
fie. Nu îşi amintea să îl fi mirosit vreodată pe altă femeie. 

Ce era cu obsesia aceea nebunească pentru ea? De 
ce i-ar păsa dacă ea ar fi laşă şi s-ar hotări să nu mai facă 
acea călătorie? 

Îşi privi din nou ceasul. Cinci minute blestemate. Nu 
venea. Oamenii săi aşteptau ordinul lui ca să ridice pânzele. 
Ce putea să facă în acea situaţie, ca să nu pară chiar 
ultimul neghiob? 

Ar putea să plece şi să se hotărască după aceea unde 
să meargă. Sau ar putea să spună echipajului să ia o pauză, 
în timp ce el cobora, închiria o birjă şi o înfrunta pe 
trădătoarea... 

Prin ceața tot mai deasă se auzi sunetul inconfundabil 
al unor paşi grăbiţi, hotărâți, cu o cadență regulată, care 
răzbătea de pe scândurile de lemn ale docurilor. Paşii unei 
femei. O femeie zveltă. Urmau şi alţi paşi, la o oarecare 
distanţă. 

Se strădui să nu îşi arate sentimentul de bucurie când 
apăru sub privirea lui. Nu avea să-i acorde avantajul în acea 
întâlnire. Avea noroc că nu plecase deja. Vâri din nou 
mănuşa în buzunar şi traversă nonşalant puntea 
superioară, apoi cobori treptele către puntea principală. 
Apoi sări pe pasarelă chiar în clipa în care ea se opri, abia 
respirând. Chiar şi în lumina slabă vedea că era roşie la 
faţă. Va fi şi mai îmbujorată când el îşi va cere sărutul. 

— Ai întârziat, îi spuse el pe cel mai neutru ton pe 
care îl putu adopta. 

Ochii ei argintii se măriră. 

— Nici cu zece minute măcar. 

— Corăbiile pleacă la program, milady. 

Ea îşi ridică bărbia. 

— Da, însă eu plătesc pentru călătoria asta, aşa că mă 


aştept să plece după programul meu. Dacă nu ai înţeles că 
acesta e motivul pentru care te-am angajat, ar trebui să 
caut pe altcineva. 

De data asta, el nu îşi putu ascunde zâmbetul. Ar fi 
trebuit să îşi dea seama că nu îşi va cere scuze. 

— Din păcate, programul oricărei corăbii depinde de 
maree şi de vânt. 

— O, nu. Nu vom putea pleca în noaptea asta? 

Se întrebă de ce se grăbea aşa, însă nu comentă 
nimic, căci era în avantajul lui să plece cât mai curând 
posibil. 

— Cred că ne descurcăm. 

O femeie brunetă care nu părea mai în vârstă decât 
Anne stătea în spatele ei, cu ochii clipind încontinuu, ca şi 
când nu i-ar fi venit să creadă că se afla acolo. Servitoarea 
şi însoţitoarea ei, fără îndoială. El făcu un semn cu capul 
către cei doi bărbaţi care îi cărau valiza. 

— Vin şi ei cu tine? 

— Nu, doar valiza. 

— Peterson! Adu la bord valiza doamnei. 

— Da, căpitane. 

Peterson era un bărbat înalt şi masiv. Luă valiza de la 
lacheii în livrea, ca şi când ar fi avut în ea doar fulgi. lar 
când trecu pe lângă el, Tristan spuse încet: 

— În cabina mea, Peterson. 

— Da, domnule. 

Bărbatul urcă târâş pasarela. 

— Nu pare prea încântat, remarcă Lady Anne. 

— E un morocănos. O să te obişnuieşti cu el. Bărbaţii 
de la bord se află acolo pentru că aşa aleg ei. Cei care sunt 
conduşi de superstiții să rămână în urmă. 

— Prezenţa mea o să îţi provoace necazuri? 

— Pentru tine, prinţesă, aş înfrunta orice necaz. 

Ea râse - un sunet dulce care îl învălui -, iar el se 
întrebă dacă nu cumva se trăgea din vreo sirenă. Işi spuse 


că s-ar ciocni cu bucurie de stânci doar ca să audă acel 
sunet cristalin şi pur. 

— Nu aştepţi măcar până urcăm pe navă ca să-ți 
începi flirtul absurd? 

Nu avea să se lase uşor, însă el ştiuse dintotdeauna 
asta. 

— Cuvintele tale îmi străpung inima ca un pumnal. 

— Mă îndoiesc că eşti atât de uşor de rănit, căpitane. 

Vorbi ceva rapid cu bărbaţii care o însoţiseră. Când 
aceştia plecară, arătă spre femeia care rămăsese. 

— Ea e Martha, servitoarea mea. Desigur, vine cu noi. 

— Fără îndoială. Acordă-mi onoarea de a vă conduce 
la bord. 

ÎI strigă pe Jenkins, iar când tânărul veni lângă ei, îi 
porunci să o însoţească pe Martha pe pasarelă. Tristan îi 
oferi braţul lui Anne. 

Ea îl acceptă şi îi permise să o conducă în sus pe 
coridor. Avu impresia că Lady Anne tremura, dacă nu din 
cauza apropierii de el, atunci din cauza nerăbdării de a 
pleca în călătorie. Însă părea aproape sumbră când păşi pe 
punte. 

— Peterson, ocupă-te de plecare. 

— Da, căpitane. 

În timp ce Peterson începu să strige comenzi, iar 
oamenii lui să alerge peste tot pe corabie, Tristan spuse: 

— Te conduc la cabină. 

— Aş vrea să stau aici, afară, când ridicăm ancora. 

— Cum vrei, dar hai să te duc din calea pericolului. 
Aici, pe scări. 

Ea făcu ce i se spusese, iar el o urmă pe trepte, cu 
ochii la nivelul şoldurilor ei unduitoare. Odată ajunsă sus, 
ea se aplecă peste balustradă. El i se alătură, însă chiar 
atunci îşi dădu seama că servitoarea ei era chiar în spatele 
lui. Era un adevărat ghimpe în coaste, însă avea să se 
descurce el cumva. 


— De ce Răzbunarea? întrebă încet Lady Anne. 

— Poftim? 

— De ce ţi-ai numit corabia Răzbunarea? 

El îşi sprijini coatele de balustradă, îşi încleştă mâinile 
şi se uită scrutător la apa neagră de dedesubt. Făcuse 
acelaşi lucru prima dată când nava pe care îl lăsase 
Sebastian se îndepărtase de port. | se păruse că marea era 
oglinda sufletului său. În dimineaţa următoare fusese de un 
albastru strălucitor, care îi dăduse iar speranţă. 

— Pentru că timp de mulţi ani răzbunarea a fost 
scopul vieţii mele. Părea un nume potrivit pentru o corabie 
care urma să îmi aducă o bogăţie de nedescris. 

— E urât să vorbeşti de bani. 

— Tu ai întrebat. 

El o măsură cu privirea. Şi ea privea în larg, iar el se 
întrebă dacă îşi imagina întâlnirea cu logodnicul ei. 

— Pe cine doreai să te răzbuni? întrebă ea. 

— Nu te cunosc suficient de bine ca să îţi spun acea 
poveste. 

Ea îi aruncă o privire. 

— Bănuiesc că eşti un bărbat foarte complicat, 
căpitane. 

— Nu chiar. Văd ceva ce vreau şi iau. Simplu ca bună 
ziua. 

Ea privi din nou în larg, în timp ce nava începu să 
scârţâie şi să geamă. Urmă o mişcare bruscă, şi deja se 
mişca încet pe apă. 

— Credeam că ai o corabie rapidă, spuse ea. 

— Nu şi când suntem în port. Luna nu e suficient de 
puternică şi nu vedem bine. Nu puteai alege o noapte mai 
rea. Plecarea pe zi ar fi fost mai indicată. 

— Însă nu ai încercat să mă convingi să aştept un 
moment mai bun. De ce? 

— Pentru că nu sunt foarte sigur că ai fost sinceră cu 
mine, şi cred că ai ales cu un motiv plecarea la miezul 


nopţii, prinţesă. 

El o studia cu o asemenea concentrare, încât ea fu 
surprinsă că inima ei încă mai reuşea să bată. 

— Nu te-am minţit cu nimic. 

— Asta nu înseamnă că ai fost în întregime cinstită. 

Ea ar fi putut spune acelaşi lucru despre el. Aproape 
că făcuse cale-ntoarsă când îl văzuse venind, coborând pe 
pasarelă. Chipul său nu mai era nebărbierit. II considerase 
frumos şi înainte, însă bărbierit arăta devastator. Părul îi 
era legat la spate cu o fâşie de piele, iar ea simţi nevoia să 
i-l elibereze. Vântul uşor îi umfla cămaşa albă şi largă, 
sporindu-i cumva aerul de masculinitate senzuală. 

Nu îşi amintea când apreciase ultima dată un bărbat. 
Niciodată de când plecase Walter. Să privească un bărbat 
chiar şi cu cea mai mică urmă de dorinţă ar fi însemnat să 
îşi trădeze logodnicul. Nu putea pretinde că ceea ce simţea 
atunci era dorinţă, însă, cu siguranţă, era conştientă de 
prezenţa lui. O conştientizare puternică, neliniştitoare din 
cauza intensității ei. | se strânse stomacul şi simţi o nevoie 
uriaşă să se aşeze. Insă rămase nemişcată. 

— După cum ai spus şi tu pe scurt, nu te cunosc 
suficient de bine cât să îţi spun totul. Insă îţi jur că nu e 
niciun pericol. 

— Păcat. Mă hrănesc cu pericole. 

— Da, îmi imaginez că aşa e. 

Se îndepărtau tot mai mult de docuri. Şi mai multe 
umbre se ţeseau între ei, iar ceața îi învăluia, făcând tot 
mai greu pentru felinarele navei să o străpungă. Apa se 
lovea de carenă. Noaptea era una liniştită. Anne nu era 
sigură cât de mult contribuia prezenţa lui la liniştea ei. 
Cumva, ştia că avea puterea şi priceperea de a o proteja de 
orice pericol pe care l-ar fi putut întâlni. 

Auzi un fâlfâit şi privi înapoi, apoi văzu o velă 
desfăşurându-se. Curând, corabia aluneca mai rapid. Ea 
închise ochii şi se lăsă în voia vântului. 


— Milady. 

— Sunt bine, Martha. 

— Ştii să înoţi? întrebă el. 

— Nu, însă bănuiesc că tu ştii. Şi că ai sări să mă 
salvezi, nu-i aşa? 

— Dacă preţul e convenabil. 

Ea deschise ochii şi îl privi. El zâmbea ca şi când s-ar 
fi bucurat de mişcarea corăbiei la fel de mult ca şi ea. 

— Nu prea cred că eşti mercenarul care pretinzi că 
eşti. 

— Nu fac niciodată nimic fără să fiu plătit. 

— Însă, dacă mă înec, nu vei primi acel sărut, nu-i 
aşa? 

— Poate ar trebui să îl iau chiar acum. 

Gura ei se uscă. Ştia că dorea să îl ia, bineînţeles, că îi 
va cere plata. Insă pur şi simplu nu se aşteptase să o facă 
atât de curând. 

— Aş vrea să îmi văd cabina acum. 

— Cum doreşti. 

Din nou îi oferi braţul lui, iar ea, deşi ar fi vrut să îl 
ignore, nu era prea sigură că se putea mişca fără să cadă, 
pe corabia care se legăna. La fel ca înainte, îi recunoscu 
puterea din braţ, fermitatea mişcărilor. Traversă nava fără 
nici cea mai mică problemă. 

Incercă să se gândească la ceva ce ar putea spune, la 
ceva care să mai scadă din tensiunea care se lăsase brusc 
între ei. Ştia unde o ducea şi nu dorea să se gândească la 
asta. El nu va mai dormi acolo, însă până atunci o făcuse. 
Va sta întinsă în patul în care stătuse el întins. 

Însă mintea ei nu găsea nimic neimportant de rostit, 
în timp ce enormitatea acelei poveşti începea să o apese. 
Tatăl ei i-ar fi tăiat capul dacă ar fi ştiut ce făcea. Din 
fericire, vizitiul trăsurii şi lacheul juraseră să nu dezvăluie 
numele corăbiei pe care urcase. Nu că tatăl ei ar fi putut să- 
i ajungă din urmă. 


Coborâră încă un nivel de la puntea principală. 
Căpitanul deschise o uşă. Ea trase adânc aer în piept ca să 
îşi stăpânească bătăile nebuneşti ale inimii când intră în 
încăperea mică. Două piese de mobilier dominau spaţiul. 
Patul lui. Nu era surprinsă că era mare. Un bărbat cu 
înălţimea şi proporţiile lui avea nevoie de mult loc în care 
să se mişte în somn. g 

Cealaltă piesă era biroul său. In spatele său erau 
rafturi. Cărţile erau aliniate perfect pe ele. Dickens. Cooper. 
Shelley. 

Martha se apropie, şi doar atunci intră şi el. Camera 
părea şi mai mică din pricina prezenţei lui. 

— Citeşti, spuse ea neutru. 

— Pe o navă poţi să te plictiseşti uşor. 

— Da, îmi dau seama. 

Însă nu îşi dădea. Se gândise că lui nu-i mai rămânea 
mult timp pentru ea, că se va ocupa cu manevrarea 
vasului, însă, desigur, avea un echipaj care să se ocupe de 
astfel de lucruri. 

— Camera de lângă asta este a secundului meu. E 
disponibilă pentru servitoarea ta. 

Anne se întoarse spre el. 

— Nu e nevoie de asemenea deranj. Ea va sta cu 
mine. 

Ochii lui sclipiră. 

— Dacă doreşti. 

— Doresc. 

El dădu scurt din cap. 

— Mai ai nevoie de ceva înainte să te las dormi? 

Ea dădu din cap şi înghiţi în sec. 

— Martha, lasă-ne o clipă. 

Martha deschise gura, însă Anne îi aruncă o privire 
aspră. Nu tolera nici cea mai mică tentativă de revoltă. 
Martha închise din nou gura şi se îndreptă spre ieşire. 

— Închide uşa după tine. 


Ea o trânti. 

— Nu e de acord cu călătoria asta, zise el. 

— E doar protectoare. 

Ea îşi scoase pelerina şi o lăsă cu grijă pe birou. Îi 
întâlni privirea, susţinând-o. 

— M-am gândit că îţi vrei plata înainte să fim prea 
departe în larg. 

— Chiar aşa? 

Din doi paşi mari fu suficient de aproape cât să-şi 
amestece răsuflarea cu a ei, iar ea fu nevoită să îşi lase 
capul pe spate ca să continue să privească în ochii săi 
albaştri ca de gheaţă. Îşi aşeză degetele îndoite pe obrazul 
ei, mângâindu-i buza de jos cu degetul mare. 

Limba ei ieşi fără să vrea să lingă locul în care o 
atinsese el şi a putut să jure că simţise gustul sărat al pielii 
lui. Ochii lui se întunecară. Avea gene incredibil de lungi. 
Nuanţa lor de abanos făcea ca albastrul ochilor să pară şi 
mai deschis, precum cerul într-o zi strălucitoare de vară. 

El se aplecă spre ea. 

Ea îşi ţinu răsuflarea. 

Privirea lui căzu pe buzele ei. 

Buzele o înţepau. 

Îşi ridică privirea spre ochii ei. 

Ea aşteptă şi aşteptă... 

El se apropie şi mai mult. 

Ea dădu să închidă ochii. 

— In momentul ales de mine, prinţesă. Şi nu este 
acesta. Somn uşor. 

El o ciupi de nas, zâmbind larg, se întoarse şi ieşi din 
cameră. 

Dacă ar fi putut să treacă peste furia ei, ar fi strigat 
după el. Martha dădu năvală înăuntru. 

— O, Doamne sfinte, ce a făcut? 

— Nimic. 

„M-a ciupit de nas!” Doar n-o să recunoască asta. Nu 


voia să o sărute? Se răzgândise? Se aşeză pe marginea 
patului şi se zgâi la uşa închisă. Se ridică din nou. 

— Mi-a urat somn uşor. O să-i arăt eu. O să realizez 
asta cu un succes remarcabil. 

In timp ce se pregăteau pentru culcare, amândouă 
fură surprinse să găsească apă caldă în lavoar. Desigur, 
căpitanul pusese pe cineva să pregătească încăperea 
înainte să coboare ele. Aşternuturile erau curate, proaspăt 
spălate, însă când Anne se urcă în pat simţi parfumul 
înţepător al lui Jack Stacojiul. 

Martha suflă în lampă şi se vâri lângă ea, însă între 
ele rămăsese suficient loc cât să nu se atingă. Anne nu voia 
să se gândească că acel pat fusese conceput special cât să 
încapă în el căpitanul cu o femeie în braţe. 

— Cred că fratele meu s-a înşelat, şopti Martha. Cred 
că acest căpitan poate fi un bărbat foarte periculos. 

— Dacă era periculos, ar fi încuiat uşa, şi el, nu tu, ar 
fi fost cu mine în patul ăsta. 

În beznă, Anne ascultă scârţâitul vasului. Însă nu 
dormea, în schimb, se întrebă de ce el putea rezista atât de 
uşor fără să o sărute. Şi de ce îşi dorea să scape odată de 
asta. 


La cârmă, Tristan strângea atât de tare timona, încât 
începuseră să îl doară mâinile. Să plece de lângă ea fără să 
guste din acele buze roşii şi pline fusese unul dintre cele 
mai grele lucruri pe care le făcuse vreodată. Când îi 
atinsese obrazul cu încheieturile degetelor, îşi trecuse 
degetul mare peste buza ei de jos delicată, îi respirase 
parfumul... Când i se accelerase respiraţia şi ochii ei 
dăduseră să se închidă... 

Un sărut. Asta fusese tot ce ceruse el ca plată. Prost 
imbecil. Niciodată în viaţa lui nu făcuse un târg din care să 


iasă în dezavantaj. Ar fi trebuit să îi ceară câte un sărut pe 
zi. In schimb, ceruse unul pentru întreaga călătorie. Trebuia 
să o facă să şi-l dorească atât de tare, încât să fie dispusă 
să îi ofere mai mult. Pentru că, odată ce el obținea acel 
sărut, ea trebuia să îl iniţieze pe următorul. Din păcate, era 
constrâns de un program. Trebuia să îşi ceară sărutul 
înainte să ajungă la Scutari, pentru că, odată ce îşi vizita 
logodnicul, dragostea ei pentru el avea să renască şi va 
considera sărutul pentru Tristan doar o plată şi nimic mai 
mult. 

Dacă avea noroc, vântul nu urma să bată deloc, şi 
sosirea lor la destinaţie va fi întârziată. Poate ar fi bine să o 
ia pe drumul greşit, pe la Capul Bunei Speranţe, apoi peste 
Oceanul Indian către insulele tropicale. Poate chiar va 
putea să o convingă să se adapteze obiceiurilor locale şi să 
umble aproape fără haine. Acel gând îl făcu să zâmbească. 
Poate chiar acum, când se cuibărise în patul lui, era 
aproape complet dezgolită. 

Aşternuturile lui, cabina lui îi vor purta mirosul după 
plecarea ei. Nicio femeie nu fusese pe teritoriul lui. Oamenii 
săi considerau că era un pic nebun să facă acea călătorie 
cu două femei pe cap, însă cei care rămăseseră cu el erau 
plătiţi suficient de bine pentru serviciile lor cât să nu se 
plângă. 

Ceaţa apăsătoare îl îmbrăţişa în acelaşi fel în care 
dorea şi el să o îmbrăţişeze pe ea - să o învăluie cu totul, să 
nu lase nimic neatins. Se întrebă cât de departe îl va lăsa 
să ducă acel sărut. Nici pe departe atât cât şi-ar fi dorit el, 
de asta era sigur. 

Oare logodnicul ei se va întoarce cu ei? Era un gând 
dezamăgitor, care nu îi trecuse prin cap până atunci. Nu că 
ar fi contat. Nu o dorea mai mult decât pe durata acelei 
călătorii. La fel cum se întâmpla cu toate celelalte lucruri 
din viaţa lui, când ceva devenea constant, îl plictisea. Avea 
nevoie de aventuri noi, de femei noi, de provocări noi. Însă 


să o cucerească pe ea va fi cel mai mare triumf al său. 
O va tachina cu acel sărut până când ea avea să fie 
dispusă să îi ofere totul. 


Capitolul 5 


Anne se trezi într-un legănat uşor şi cu soarele 
pătrunzând prin ferestrele cu menouri. Era pe navă, în 
sfârşit în drum spre Walter, şi totuşi visele ei nu fuseseră 
bântuite de imagini cu el. Ci de un demon brunet cu ochi 
albaştri, a cărui apropiere îi stârnea furnicături pe piele şi 
nevoia de a fi atinsă. Niciodată nu încercase acest soi de 
dorinţă şi nu prea ştia cum să reacționeze. Nu semăna cu 
niciunul dintre bărbaţii pe care îi cunoscuse până atunci. 
Era o curiozitate. Atâta tot. Dacă doar îi atingea falca 
țepoasă şi îi simţea buzele apăsate pe ale ei, atunci 
interesul ei faţă de el avea să fie satisfăcut. 

Desigur, tatăl ei avea dreptate: venise vremea să 
renunţe la doliu. În timpul sezonului trebuia să întâlnească 
pe cineva care să îi fie pe plac. Era o femeie tânără cu 
nevoi. Fusese singură prea mult timp. Asta însemnau toate 
acele dorinţe ciudate: că nu era doar receptivă la atenţiile 
unui bărbat, ci că şi avea nevoie de ele. lar căpitanul Jack 
Stacojiul era pur şi simplu foarte priceput să facă sângele 
unei femei să fiarbă. 

După ce o îmboldi pe Martha să se trezească, se 
îmbrăcă în aceleaşi haine pe care le purtase cu o noapte în 
urmă. Adusese o rochie specială pentru vizita ei la Scutari 
şi alte două rochii pe care să le poarte în timpul călătoriei şi 
înapoi. Însă nu pusese ochii pe căpitan, aşa că nu prea o 
interesa dacă o vedea în aceleaşi haine. De fapt, poate că 
era mai bine să nu se pregătească prea mult pentru zi. Nu 
dorea să creadă că avea chiar şi cea mai mică urmă de 


interes pentru el. Sălile de bal ale Londrei nu erau locuri 
pentru bărbaţi atât de bădărani. 

Când Anne termină cu îmbrăcatul, o lăsă pe Martha să 
se întoarcă în pat, iar ea ieşi din cabină. Când ajunse pe 
puntea principală, îşi miji ochii spre lumina strălucitoare a 
soarelui. Nu-şi amintea să fi fost atât de orbitoare la 
Londra. Bărbaţii umblau încoace şi încolo, toţi părând 
ocupați, însă cu toţii îşi scoteau pălăriile în faţa ei dacă 
purtau, sau îşi duceau două degete la frunte dacă nu 
purtau. Nimeni nu se uita pofticios la ea, nimeni nu o făcea 
să se simtă aşa cum o făcea să se simtă căpitanul - ca şi 
când ar fi ştiut exact cum arăta pe sub fuste. 

— II găsiţi sus pe căpitan, spuse un bărbat, iar ea şi-l 
aminti de noaptea trecută. 

— Mulţumesc, domnule Jenkins. 

Urcă scara încet. Dacă era ocupat, nu dorea să îl 
deranjeze. Şi nici să îl ia prin surprindere, cu toate că părea 
un bărbat ce nu putea fi prins pe picior greşit. 

Se opri în capătul scării. Rezemat pe spate pe un 
scaun, cu o cizmă sprijinită de balustradă, cioplea meticulos 
cu un cuţit o bucată mică de lemn. Un puştan căruia nu-i 
dădea mai mult de cincisprezece ani stătea turceşte pe jos, 
aplecat deasupra unei cărţi din care citea cu voce tare. Se 
poticnea la cuvintele mai grele şi, când era clar că nu putea 
trece mai departe, căpitanul îi oferea răspunsul. Se întrebă 
dacă ştia cumva pe dinafară acea poveste, pe care o 
recunoscu îndată: Colindă de Crăciun. 

Nu-şi dădu seama că făcuse zgomot, însă căpitanul 
privi înapoi peste umăr, apoi se îndreptă cu scaunul şi se 
ridică în picioare. Băiatul se opri din citit. 

— Lady Anne, sper că ai dormit bine, spuse căpitanul. 

— Ai un pat foarte confortabil. 

Îşi dori să nu fi menţionat acea piesă specifică de 
mobilier, când el îi aruncă o ocheadă ca şi când şi-ar fi 
imaginat-o perfect în acele aşternuturi. 


— Însă mă tem că servitoarea mea are greţuri în 
dimineaţa asta. 

— Sper că vor trece odată ce se obişnuieşte cu 
marea. Ţi-e foame? 

— Foarte foame. 

— De la aerul de mare, rânji el. Şoarec, adu-i micul 
dejun. 

— Da, căpitane. 

Puştiul lăsă cu grijă cartea pe o măsuţă, ca şi când ar 
fi fost cea mai prețioasă comoară, apoi o zbughi pe lângă 
ea, şchiopătând vizibil. Anne se apropie de bărbatul înalt, 
cu umeri puternici. 

— E schilod. 

— N-aş zice, ripostă el cu asprime. Piciorul lui e doar 
uşor îndoit, însă sunt sigur că se poate căţăra pe catarg mai 
repede decât tine. 

— Da, desigur. Nu am vrut să îl jignesc. 

Tristan arătă spre scaunul din partea cealaltă a mesei 
la care stătea el. 

— Imediat, răspunse ea, apoi se duse spre balustradă, 
se întoarse şi se rezemă de ea. | se tăie respiraţia văzând 
stâncile albe din depărtare. Ce privelişte minunată. Am 
crezut că deja suntem prea departe ca să o mai vedem. 

— Am călătorit mai încet din cauza ceţii. 

Vântul se juca din nou cu cămaşa lui şi aceiaşi trei 
nasturi erau descheiaţi. Nu ştia dacă îşi dorea să-i încheie 
ca să pară mai decent, sau să îi descheie şi pe ceilalţi ca să 
pară şi mai indecent. De ce i-ar păsa de starea în care se 
aflau nasturii lui? 

Ca să-şi ascundă slăbiciunea care îi cuprinsese brusc 
picioarele, luă scaunul pe care i-l oferise el mai devreme. 
Genunchii i se înmuiaseră din cauză că se afla pe apă, nu 
din cauza lui. La fel ca şi Martha, trebuia să se obişnuiască 
cu marea. 

— De ce Şoarec? întrebă ea. Puştiul, adică. De ce 


părinţii lui au ales să-l numească Şoarec? Ştii? 

— Nu ştiu cum l-au numit părinţii lui. Însă l-am găsit 
ascuns în cală, tăcut ca un şoarece. Şi aşa i-a rămas 
numele. 

— Înseamnă că era pasager clandestin? 

— E un fel de-a spune. Acum face parte din echipajul 
meu. 

— Şi treaba lui e să-ţi citească? 

— Printre altele, rânji el. 

Băiatul reveni cu o tavă care arăta mult mai apetisant 
decât se aşteptase ea. Ouă, şuncă, pâine, portocale şi un 
ceainic minunat cu ceai. După ce lăsă tava în faţa ei, 
dispăru fără să primească alt ordin de la căpitan, iar ea 
presupuse că acesta discutase deja cu el chestiunea 
intimităţii, încă dinainte să se trezească ea. 

— Mănânci cu mine? întrebă ea, căci nu ar fi putut 
mânca singură atât de mult. 

— Am luat deja micul dejun. 

— Atunci ceai? 

— Nu. 

Ea îşi aşeză şervetul în poală. Nu putea să nu 
recunoască faptul că era foarte plăcut să stea acolo şi să se 
bucure de micul dejun. 

— Chiar trebuie să te uiţi la mine? Felul intens în care 
mă examinezi îmi poate strica digestia. 

— E greu să nu mă uit la ceva atât de încântător. 

— Linguşirea falsă nu îţi va aduce nimic, căpitane. 

— Nici nu am nevoie de cuvinte false. 

Însă reveni la cioplitul lui în timp ce ea îşi întinse untul 
pe pâine. 

— Nu mi s-a părut că eşti genul de bărbat care să 
cioplească lemn cu cuțitul, spuse ea. 

— După cum am menţionat şi aseară, în larg te poţi 
plictisi repede. Avem zile, săptămâni, luni fără nimic de 
făcut, doar cu câteva secunde de agitaţie din când în când. 


Trebuie să găseşti ceva de făcut. Deşi mă pot gândi la 
metode mult mai plăcute de a-mi folosi mâinile. 

Ea ridică brusc privirea şi îi întâlni zâmbetul obraznic. 

— Da... ei bine, va trebui să te mulţumeşti cu gândul. 
Un sărut implică buzele, nu mâinile. 

— Ah, se pare că nu eşti prea instruită în arta 
sărutului, prinţesă. 

Ea simţi ca şi când o rafală de vânt fierbinte s-ar fi 
iscat pe neaşteptate din adâncurile iadului, atât de cald i se 
făcu. Gâtul îi înţepeni la aluzia că sărutul pe care îl vor 
împărtăşi va însemna mai mult decât ce crezuse ea că 
acceptase. Era recunoscătoare că nu începuse să mestece. 
S-ar fi înecat cu siguranţă. Ar fi fost mai bine să schimbe 
subiectul. 

— Ce sculptezi? întrebă ea. 

El râse cu poftă, ca şi când i-ar fi înţeles strategia, iar 
ea se temu că va continua cu aluziile. Insă se mulţumi să 
răspundă: 

— O corabie de jucărie pentru nepotul meu. 

— Ai familie? 

— Pari surprinsă. Ce credeai, că am răsărit, pe de-a- 
ntregul, direct din fruntea lui Satan? 

Ea râse uşor. 

— Uneori da, am crezut că aşa s-a întâmplat. Nu 
putea să şi-l imagineze cu o familie. Pari mai degrabă un 
lup singuratic decât parte dintr-o haită. Inseamnă că ai şi o 
soţie? 

— N-aş mai negocia săruturi dacă aş fi avut. 

— Da, desigur, îmi pare rău. Mi-e foarte greu să te 
categorisesc. 

— După cum ţi-am explicat în acea primă noapte, să 
nu te aştepţi la nimic în ceea ce mă priveşte. 

— Ai dreptate. Muşcă din şuncă, apoi continuă: 
Povesteşte-mi despre familia ta. 

— De ce? 


— Pentru că bănuiesc că tu ştii totul despre a mea. 

La urma urmei, ştia unde locuia. 

— Servitorii au gura slobodă, spuse el rânjind. 

— Deci ştii că am un tată şi patru fraţi. Dar tu? 

— Doi fraţi. 

— Mai mari? Mai mici? 

— Unul mai mare. Celălalt mai mic. 

— Nu îţi place să vorbeşti despre ei. De ce? 

El îşi puse un cot pe masă, se aplecă spre ea şi îi dădu 
după ureche câteva şuviţe de păr rebele, care îi acopereau 
chipul. 

— Pentru că nu mă interesează aşa cum mă interesezi 
tu. Aş prefera să vorbesc despre tine. 

Simţi cum o furnicau buzele şi se întrebă dacă avea să 
o sărute atunci. Insă el doar îi cercetă atent trăsăturile, ca 
şi când fiecare linie şi formă erau o ciudăţenie fascinantă. 
Bănuia că, în călătoriile lui, întâlnise cele mai exotice femei. 
Cât de ştearsă trebuia să-i pară ea, în comparaţie cu ele. 

Ea se trase înapoi, avea nevoie de spaţiu. Intinse 
mâna după portocală şi începu să o decojească cu degete 
uşor tremurătoare, sperând că el nu va remarca faptul că o 
intimida cu atât de puţin efort. 

— Ai călătorit prin toată lumea? 

— În mare parte. 

— Fraţii tăi au ales tot viaţa pe mare? 

— Noi nu am ales nimic. Viaţa ne-a oferit lucruri, iar 
noi le-am acceptat. 

Ea desprinse o felie de portocală şi muşcă din ea, 
uimită de cât de mult suc avea, o parte scurgându-i-se pe 
bărbie, înainte ca ea să apuce să îşi ia şervetul, el îşi trecea 
deja degetul pe sub buzele ei, ştergând nectarul suculent. 
Apoi, ţintuind-o cu privirea, încet, foarte încet, îşi supse 
degetele, în vreme ce albastrul ochilor săi deveni mai 
intens. 

Pieptul o durea, ca şi când s-ar fi chinuit să respire. 


Cum se făcea că un gest atât de lipsit de bună-cuwviinţă era 
atât de erotic? Se simţea ca şi când soarele s-ar fi apropiat 
şi mai mult şi îi ardea pielea. Abia îl văzu luând fructul din 
mâna ei, tăind o bucată, muşcând din ea şi întinzându-i 
restul. 

— Nu aş putea să... 

— Aşa nu rişti să te murdăreşti şi trebuie să recunoşti 
că e grozav de gustoasă. Nu cred că vrei să faci scorbut. 
Era delicioasă, da. Luă bucata care i se oferise şi şi-o 
n gură. 

— Credeam că faci scorbut doar în călătoriile lungi. 

— Cine ştie? 

Rupse încă o bucată, mâncă jumătate şi îi întinse ce 
mai rămăsese. De data asta însă, ei nu i se mai păru un 
gest la fel de păcătos. 

— Poate ne hotărâm să nu ne mai întoarcem în 
Anglia. Plecăm pur şi simplu într-o călătorie în jurul lumii. 

— O, sună minunat. 

Cuvintele îi scăpară din gură înainte să-şi dea seama 
ce greşeală era să le rostească. El rămase nemişcat, 
părând să fi uitat de portocala pe jumătate mâncată. Ea 
râse uşor forţat. 

— Doar te  tachinam. Am mult prea multe 
responsabilităţi ca să merg acolo unde mă duce vântul. 

— Cine te-a rănit, prinţesă? 

— Nu fi ridicol. 

— Simt tristeţe în tine. 

Ea scutură din cap. Nu putea să se încreadă în el. Abia 
dacă îl cunoştea. Inima ei doar ce începuse să se vindece. 
Nu dorea, nu putea să rişte să sufere din nou. Poate chiar 
urma să se mărite cu fratele lui Walter. Nu îl va iubi 
niciodată, şi aşa nu va mai putea să fie rănită sau, şi mai 
rău, să provoace suferinţă vreodată. Simţind cum o 
podideau lacrimile, îşi lăsă capul pe spate şi arătă în sus. 

— Cum este să vezi lumea de-acolo, din gabie? 

Trebuie să fie minunat să scrutezi zarea, să poţi vedea 
totul. 

— Nu poţi vedea totul. Niciodată nu poţi. 

— Înseamnă că e ca viaţa, nu-i aşa? Pentru că, dacă ai 
putea vedea totul, dacă ai şti ce ţi se întinde în faţă, ai 
putea să faci sau să spui lucruri care să nu-ţi lase regrete în 
suflet. 

Privi spre mare, căci nu dorea să vadă mila din ochii 
lui. Nu dorea să fie bun cu ea. Voia doar să o ducă la 
Scutari ca să îi poată cere iertare lui Walter. 

— Walter mereu şi-a dorit să navigheze. Spunea că 
într-o zi îşi va cumpăra o ambarcaţiune. 

— Walter? 

Rostit de el, cuvântul sună ca o lovitură de bici. 

— Logodnicul meu. E motivul pentru care a aranjat ca 
tot ceea ce câştiga el să ajungă la mine. Fratele lui e 
marchiz, iar Walter se temea că banii lui vor ajunge în 
sipetele familiei. Voia să îi folosească pentru noi. 

— Şi cu aceşti bani îţi plăteşti călătoria? 

Vocea lui părea mai relaxată, însă lipsită de inflexiuni, 
la fel cum părea marea în depărtare, ca şi cum nimic n-ar fi 
putut să o mişte. 

— Da. Îndrăzni să îl privească din nou. De ce ai 
acceptat să mă iei în călătorie pentru un lucru atât de 
nesemnificativ ca un sărut? Sunt sigură că nu îţi lipsesc 
săruturile. 

— Sunt foarte obişnuit cu săruturile, aşa că le cunosc 
valoarea. Sărutul fiecărei femei în parte e altfel. Unele buze 
sunt crăpate, despre altele aş putea jura că au fost ţesute 
din fire de mătase. Unele guri sunt uscate, altele umede. 
Unele femei miros a usturoi, şi altele - îşi duse degetele 
lipite la buze, scoase un sunet zgomotos, apoi le deschise 
ca pe o floare - sunt la fel de bogate precum un vin vechi şi 
bun. Unele femei sărută în tăcere. Altele şoptesc o melodie 
dulce care tachinează urechea şi îţi rămâne în memorie la 


mult timp după ce s-a încheiat. Un sărut poate fi orice. 
Poate fi o experienţă profundă. Ridică din umeri. Sau îl poţi 
uita. 

Ea nu-şi putea imagina că ar putea uita vreodată un 
sărut primit de la el. Oare el îl va uita pe al ei? 

— Şi dacă descoperi că sărutul meu nu merită 
osteneala călătoriei? 

— Nu cred că există nici cea mai mică şansă să se 
întâmple asta. Se ridică în picioare cu un rânjet larg pe 
chip, dominând-o, şi lăsă pe farfuria ei ce mai rămăsese din 
portocală. Trebuie să îmi verific hărţile şi să îmi văd de 
treburi. Sper că vei lua cina cu mine diseară în cabina mea. 
Îşi înclină uşor capul. Cabina ta. 

— Da, sigur. 

— Atunci, pe mai târziu. 

Dădu brusc din cap şi se îndepărtă. 

Ea se ridică şi se îndreptă spre balustradă, unde nimic 
nu împiedica vântul să îi răcorească pielea. Walter o 
sărutase, însă nu îşi putea aminti gustul, sau textura, sau 
căldura săruturilor lui. Încă un lucru pentru care să se simtă 
vinovată: nu savurase fiecare sărut ca şi când ar fi fost 
ultimul. 


La baza scărilor, Tristan aproape că se izbi de 
servitoarea ei. Ducea o umbreluţă de soare şi, la o privire 
rapidă, îşi dădu seama că era frumos lucrată. Insemna că 
era pentru stăpâna ei. 

O cercetă atent pentru prima dată pe servitoare. Nu 
era o frumuseţe, nu ca stăpâna ei, însă avea o drăgălăşenie 
care, bănuia el, atrăgea atenţia. Şi mai avea ceva care îi 
zgândărea mintea. 

— Ne-am mai întâlnit? 

— Fratele meu, John Harper, a servit sub comanda 


dumneavoastră. El a fost cel care v-a recomandat corabia 
pentru călătoria asta. 

— Şi presupun că şi pe mine odată cu ea. 

Roşeaţa din obrajii ei îi accentuă strălucirea din ochi. 

— A jurat că nu veţi profita de doamna mea. 

— Nu sunt obligat să respect un jurământ făcut de el. 

— Insă nu veţi profita, nu-i aşa? întrebă ea, cu o 
căutătură încăpăţânată. 

— Amândouă sunteţi păzite de avansuri nedorite atât 
timp cât vă aflaţi pe nava mea. 

Ea zâmbi, iar el îşi dădu seama că era mai drăguță 
decât o crezuse la prima vedere. 

— John e căsătorit acum, îl informă ea, ca şi când 
brusc ar fi devenit prieteni. 

— Da, aşa mi-a spus şi el când m-a anunţat că nu va 
mai lucra cu mine. Se pare că nevastă-sa a vrut să-l lege cu 
lanţurile de port. 

— Au vrut să fie împreună. Nu cred că e atât de 
îngrozitor. E fericit. 

„Şi mai e şi un povestitor minunat, cu o vagă tendinţă 
spre exagerare.” Acum Tristan avea o idee despre cine i-ar 
fi putut spune lui Anne că el era un erou. John nu prea lăsa 
realitatea să strice o poveste bună. 

— Acum s-a angajat la un negustor, are un venit 
respectabil şi e la casa lui, continuă Martha. 

Pe Tristan aproape că îl trecu un fior. Angaja doar 
bărbaţi necăsătoriți, şi nu era greu să-i găsească la docuri. 
Nu dorea ca, în timpul vreunei furtuni, un membru al 
echipajului său să se îngrijoreze că ar putea lăsa în urmă o 
văduvă. Femeile nu înțelegeau setea de aventură. În 
experienţa lui învățase că o căsnicie şi viaţa pe mare erau o 
combinaţie periculoasă, din care toţi ieşeau nefericiţi. El nu 
avea de gând să îşi ia o soţie. 

Unchiul său îl obligase să fugă. Însă nimeni nu îl va 
mai obliga vreodată să întreprindă ceva. 


Când ajunse în cabina lui, primul lucru pe care îl 
remarcă fu că încăperea deja purta mirosul ei, al lui Anne. 
În aer se împleteau parfumuri de levănţică şi citrice. Totul 
era ordonat, iar valiza ei era închisă. Fu tentat să 
scotocească prin ea, să vadă ce putea descoperi despre ea. 
| se părea corect aşa. 

Ea putea să vadă totul despre el. Cărţile care îi 
plăceau. Mobila masivă pe care o prefera. Băutura sa 
favorită. Cufărul de lemn pe care îl sculptase cu propriile 
mâini. Chiar şi globul pe care îl făcuse pentru Rafe în timpul 
ultimei sale călătorii, un dar pe care încă nu i-l dăduse 
fratelui său căci nu era sigur cum avea să-l primească. In 
plus, nu era perfect rotund. Ci mai degrabă o viziune 
piezişă asupra lumii, care tindea să se învârtească până 
când Polul Nord şi Polul Sud deveneau Polul Est şi Polul 
Vest. Trebuia să facă un suport pentru el. Avea să se ocupe 
de asta în următoarea călătorie. 

Petrecu o oră încercând să îşi studieze hărţile, înainte 
să se întoarcă sus. Dorea să o vadă din nou, însă, după cum 
îi spusese Jenkins, vântul fusese prea puternic pentru 
umbreluţa ei. Împreună cu servitoarea, se retrăsese pe 
puntea inferioară, în cabina pe care o pregătise pentru 
servitoare. Rămase dezamăgit. Ar fi trebuit să se asigure că 
ea înţelegea că era oricând bine-venită în cabina lui, chiar 
şi când el era acolo. Îşi imagină cum ar fi fost să ridice 
privirea de la biroul său şi să o vadă aşezată pe un scaun 
lângă fereastră. Un tablou domestic. Îndepărtă acel gând. 
La bordul unei nave nu era loc de aşa ceva. 

Se întoarse pe puntea superioară. Şoarec îndepărtase 
orice dovadă a faptului că ea luase micul dejun cu el. 
Puştiul se pricepea să păstreze totul curat şi ordonat. 
Tristan se întrebă dacă terminase oare de mâncat 
portocala. Îşi dădu seama că nu va mai putea gusta 
niciodată una fără să îşi amintească bucuria râsului ei când 
ieşise sucul din ea, luând-o prin surprindere cu abundența 


sa. 

Se aplecă deasupra balustradei şi îşi încrucişă braţele 
pe piept. Pânzele erau umflate de un vânt puternic. Se 
încadrau foarte bine în timp. Anglia nu se mai vedea la 
orizont. În câteva zile aveau să intre în Mediterana. Era 
tentat să provoace navei o stricăciune ca să fie nevoiţi să 
se îndrepte către cel mai apropiat port pentru reparaţii. Işi 
dorea să se plimbe cu ea prin oraşe străine, pe străzi 
aglomerate. 

Dorea să şteargă orice îi provocase tristeţea pe care o 
văzuse în ochii ei. 

„— Îi e dor de logodnicul ei, imbecilule. 

— Nu chiar atât de mult, dacă a acceptat să mă 
sărute. 

— Atât de mult, încât a acceptat să te sărute doar ca 
să ajungă la el.” 

Dacă ar fi fost un bărbat de onoare, ar fi dus-o acolo 
fără să îşi ceară sărutul - totul în numele dragostei 
adevărate. Mary ar fi aşteptat exact asta de la el. Motiv 
pentru care nu-i spusese mai multe despre această 
călătorie. Nu ar fi fost de acord. Nu că i-ar fi păsat de 
acordul ei. 

Presupunea că ar fi devenit un cu totul alt bărbat 
dacă nu ar fi fost obligat să fugă de acasă, să plece de la 
Pembrook... să părăsească Anglia. Devenise prea repede 
bărbat. 

Incercase să se întoarcă la acea viaţă, să fie un lord, 
să trăiască în înalta societate, printre cei de-un rang cu el. 
Insă nu acolo era locul lui, aşa cum nu era nici al lui Rafe. 
Sebastian nu avusese de ales. El deţinea titlul, însă Tristan 
era liber să se întoarcă la viaţa pe care o iubea, pe mare. Şi 
chiar o iubea. Mirosul de apă sărată, legănarea corăbiei, 
adierea vântului. Se bucura de tovărăşia oamenilor săi. Ar fi 
murit pentru ei. Însă ceva totuşi îi lipsea. 

Işi întoarse privirea către Peterson, care venise lângă 


el. 

— Văd că eşti dispus să treci prin multe belele doar ca 
să ajungi sub fustele unei femei, spuse Peterson. 

— Te plătesc suficient de bine cât să nu te plângi de 
asta. 

— Ea e altfel. Ai putea s-o răneşti. 

— N-o s-o rănesc. 

— Poate nu cu intenţie, însă tot se poate întâmpla. 

— Şi de când te-ai transformat într-un nenorocit de 
filosof? 

— E greşeala ta, pentru că m-ai învăţat să citesc. 

Tristan rânji. Îi învăţa pe toţi cei care doreau să 
înveţe. Şoarec era cel mai recent elev al său şi făcea 
progrese mari. 

— Să ştii că servitoarea e sora lui Johnny, murmură 
Peterson. 

— Am descoperit şi eu asta de dimineaţă. 

— Le-a trimis la tine căci ştia că o să le protejezi. 

— Greşeala lui. 

— Jack, e aristocrată. 

La fel şi el, însă oamenii lui nu ştiau asta. Când 
Sebastian prinsese săculeţul care i se oferise, clinchetul 
monedelor dinăuntru marcase tăierea legăturilor de sânge 
ale lui Tristan. Nimeni dintre oamenii săi nu ştia adevărul 
despre originea lui. Chiar şi atunci când se întorsese în 
Anglia şi îl ajutase pe fratele său mai mare să îşi recapete 
locul în societate, Tristan îşi ţinuse separate aceste două 
vieţi diferite. Cu câte un picior în ambele lumi, se întrebă 
dacă nu cumva era în pericol să îşi piardă echilibrul. 

— Linişteşte-te, Peterson. Niciodată n-am stârnit furia 
unei femei. 

— Există un început pentru toate, căpitane. 

Ea nu ştia de ce era neliniştită. La urma urmei era 
doar o cină. Înainte să intre în doliu, cinase cu tot soiul de 
oameni. Chiar şi cu membri ai familiei regale. Nu se gândise 
prea mult la asta. Se pricepea să facă faţă unei conversații. 
Ştia cum să afişeze o imagine bună. 

Cina cu un căpitan de vas ar fi trebuit să fie o nimica 
toată. Şi totuşi, când era în preajma lui, nu se putea abţine 
să nu se întrebe când anume îşi va cere plata. Işi dorea să o 
facă în curând. Căci nu prea îi plăcea să aibă datorii. 

— Doriţi să vă schimbaţi rochia? întrebă Martha. 

Anne aruncă o privire spre valiza deschisă. Adusese o 
rochie de cină. Nu ştia ce o făcuse să o aducă. Şi mai 
împachetase rochia mov-deschis care fusese preferata lui 
Walter, însă nu avea de gând să o poarte înainte să 
coboare de pe vas, la Scutari. 

Ea scutură din cap. 

— Nu e nevoie de nimic formal. Sunt sigură că 
invitaţia lui a fost o simplă politeţe. 

— Nu mi s-a părut a fi prea politicos. 

Ea zâmbi. 

— Nu prea înţeleg cum poţi spune asta, când l-a pus 
pe unul dintre oamenii lui să pregătească ceva ca să îţi 
treacă răul de la stomac. 

— Nu îmi place cum vă priveşte. 

— Şi cum anume mă priveşte? 

— Ca şi când ar vrea să vă devoreze. 

— E doar obiceiul lui de a părea în permanenţă 
ameninţător, ca să evite vreo revoltă. 

— Îl cunoaşteţi bine, nu? 

Anne îşi puse mâinile în şolduri. 

— Fratele tău l-a recomandat. 

— Da, şi cred că poate a înnebunit de tot. 

— Nu fi prostuţă. Cu toţii sunt politicoşi. Nimeni nu a 
făcut vreun gest obraznic. 

O bătaie uşoară în uşă puse capăt discuţiei lor. Deja 


venise timpul? Anne simţi că îi sare inima în gât. Însă când 
Martha deschise uşa, îl văzu pe puşti, pe Şoarec, stând în 
faţa lor cu o găleată în mână. 

— Căpitanul se gândea că poate-aţi dori niscaiva apă 
caldă. 

— Da, mulţumesc. 

Martha se întinse să ia găleata. El făcu un pas înapoi. 

— Poci şi eu s-o car înăuntru. 

— Da, ei bine... 

— Am aprecia gestul tău, spuse Anne, întrerupând 
ceea ce era sigură că avea să fie refuzul Marthei de a-l lăsa 
să intre. 

Martha îi aruncă o privire încurcată, însă Anne era 
foarte convinsă că la mijloc era mândria băiatului. Intră cu 
pasul şontăc şi ea observă că piciorul său era încovoiat rău. 

— Eşti de mult cu căpitanul? întrebă ea. 

— De când m-a salvat de rechin, spuse el pe un ton 
firesc, ca şi când ar fi spus că pur şi simplu căpitanul îşi 
întindea gem pe pâinea prăjită. 

Se concentră să toarne apă în vas fără să verse nici 
măcar un strop. Ea aşteptă să termine, ca să poată 
continua cu întrebările. 

— Rechin? 

El se întoarse spre ea. 

— M-am născut cu un chip ciudat, nimeni nu mă 
dorea, aşa că mă foloseau ca momeală pentru rechini. 

— Nu înţeleg. 

Deşi se temea că înţelegea, iar gândul o îngrozea. 

— Mă aruncau în apă. Pe atunci nu ştiam să înot, însă 
apoi m-a învăţat căpitanul. Oricum, mă zvârcoleam. Mă 
trăgeau când rechinul se apropia suficient cât să îl poată 
ucide. 

Auzi ţipătul Marthei. lar ea simţi că i se face rău. 

— Şi căpitanul? 

— Trecea pe acolo cu vasul lui. A sărit în apă, m-a 


eliberat şi m-a luat la bord. Rânji. Apoi a tras cu tunul şi le-a 
distrus barca, în ziua aia s-au ospătat rechinii. 

— Înţeleg. 

Stomacul i se strânse într-un nod dureros. Şi când se 
gândea că ea se înfuriase pe tatăl ei că dorea să o vadă iar 
la întâlniri mondene, participând la baluri, serate şi dineuri. 
Unde nu era în pericol să fie mâncată. 

— Mai aveţi nevoie de ceva? întrebă el, ca şi când nu 
tocmai i-ar fi spus cea mai oribilă poveste pe care o auzise 
vreodată. 

— Nu. Mulţumesc. 

Îşi scoase şapca, apoi ieşi şchiopătând din cameră. De 
îndată ce plecă, Martha se aşeză pe scaun. 

— Nu credeţi că e adevărat, nu? 

— De ce ar minţi? 

— Ca să stârnească mila. Sau poate pur şi simplu îi 
place să spună poveşti. 

Anne îşi încrucişă braţele la piept. 

— E ciudat, Martha, însă pot să mi-l imaginez foarte 
bine pe căpitanul Jack Stacojiul sărind în mare să salveze 
pe cineva. 

— Doar nu începeţi să fiţi interesată de el, nu? 

— Poftim? Nu. Se îndreptă spre fereastră şi privi spre 
apa agitată. Totuşi, în seara asta m-am hotărât să îmi 
îmbrac rochia de cină. 

Martha scoase un pufnet dezaprobator, însă lui Anne 
nu-i păsa. În seara aceea avea să-şi plătească datoria. Să 
termine odată cu asta, ca s-o lase în pace. Căci cu cât afla 
mai multe despre căpitan, cu atât o fascina mai mult. lar 
calea aceea nu putea duce decât la dezastru. 


Capitolul 6 


Se îmbrăcase într-o rochie de-a dreptul fascinantă, 
fără mâneci şi cu un decolteu larg, care îi dezgolea o mare 
parte din pielea ca de alabastru în faţa ochilor lui 
pătrunzători. Singurul lucru care îi făcea mai mare plăcere 
era aprecierea care îi lumina chipul, şi pe care o citise în 
colţurile ridicate ale gurii ei, pe când intra, căci şi el se 
îmbrăcase la fel de atent pentru cină, ca şi când ar fi mers 
la o întâlnire la Londra. 

Jenkins făcuse o treabă minunată cu pregătirile: faţă 
de masă de un alb imaculat, două lumânări ce pâlpâiau, vin 
roşu bun şi patru feluri de mâncare care ar fi făcut-o pe 
Mary să se simtă mândră. Nu că i-ar fi fost neapărat foame, 
căci el se mulțumea să se ospăteze cu imaginea lui Anne. 
Se gândi să dea glas părerilor sale, însă bănuia că ea le-ar 
fi considerat iar linguşeli false. Dacă învățase ceva despre 
ea, asta era că nu părea să îşi dea seama cât de 
atrăgătoare era. Era extrem de modestă, şi asta o făcea şi 
mai captivantă. 

Singurul lucru care strica peisajul era clinchetul rapid 
al andrelelor cu care lucra blestemata de servitoare, care, 
în acelaşi timp, n-o pierdea din ochi pe stăpâna ei. 

— Sunt chiar impresionată de călătorie, spuse Anne 
după ce luă o muşcătură mică din puiul glazurat. Nu mă 
aşteptam la condiţii atât de bune. 

— Am petrecut mult timp departe de porturi. Un 
bucătar bun a fost în capul listei de achiziţii obligatorii când 
mi-am luat propria corabie. 

— Echipajul este extrem de politicos. Mă temeam că 
vor fi mai aspri. 

— Pot fi şi aşa, în funcţie de situaţie. O studie peste 
paharul său de vin, întrebându-se unde ducea discuţia. Imi 
permit luxul de a alege pe cine să angajez. Şi sunt destul 
de pretenţios. Dacă voi fi în compania unor oameni vreme 
de luni la rând, vreau cel puţin să-i plac. 

— Pari foarte educat. 


— Tatăl meu a insistat. Învârti vinul în pahar, iar în 
acel vârtej aproape că văzu cum ar fi arătat viaţa lui dacă 
unchiul său nu l-ar fi ucis pe tatăl lui Tristan. Am avut 
profesor particular multă vreme. Apoi, la paisprezece ani, 
am plecat pe mare. 

Ea se aplecă spre el. 

— De ce? 

— De ce ar pleca un tânăr pe mare? Pentru aventură. 

Doar că, în cazul său, fugise ca să scape de unchiul 
lui. 

— Din ce observ, ai şi găsit-o. Puştiul acela, Şoarec, 
mi-a spus că l-ai salvat înainte de a fi mâncat de rechini. 

Tristan îşi lăsă paharul jos şi îşi mai turnă vin. 

— Băiatul ăla nu a vorbit timp de săptămâni întregi 
după ce l-am adus la bord. lar acum e gură-spartă. 

— Deci e adevărat ce-a spus? 

Frunte ei se încreţise de îngrijorare. Dar el plănuise să 
se folosească de acea cină ca să o aducă în braţele lui, nu 
să discute despre părţile brutale ale vieţii lui. 

— Eram în largul unei insulițe din Pacific. Pentru că s-a 
născut cu defect, toţi credeau că nu are nicio valoare. 
Plecam de pe insulă când i-am zărit la vânătoare de rechini. 
N-am putut să plec fără să fac ceva. 

— Mi-ai spus că l-ai găsit în cală. Am presupus că era 
pasager clandestin. Şi probabil că tu ştiai ce am crezut. 

Ridică din umeri. 

— Chiar l-am găsit în cală, de multe ori. Îi era frică, 
aşa că se ascundea acolo. 

— Şi mi-a mai spus că ai aruncat în aer barca pe care 
se aflau acei oameni. Ai omorât mulţi? 

— Pe nimeni care să nu-şi fi meritat sfârşitul. 

— Duci o viaţă chiar brutală. 

— Nu e la fel de brutală pe cât era cândva. 

Ea scoase un soi de râset. 

— In prima noapte când te-am cunoscut am crezut că 


erai un ticălos. Acum nu mai sunt la fel de sigură. 

Ritmul undrelelor se înteţea. Era clar că servitoarea ei 
nu era deloc mulţumită de acea mărturisire. Poate ar trebui 
să facă în aşa fel încât Peterson, sau Jenkins, să devină 
interesat de femeia aceea. Ar fi fost plăcut să nu o mai aibă 
în permanenţă în coasta lor. 

— Prinţesă, ţi-am explicat încă de la început că poate 
nu sunt ceea ce te aştepţi tu să fiu. 

Ea lăsă tacâmurile deoparte. 

— De ce îmi spui aşa? 

— Pentru că prima dată când ai intrat în taverna 
aceea plină de fum mi s-a părut că arăţi ca o prinţesă din 
poveşti. 

De data aceea, râsul sau amuzamentul ei erau 
inconfundabile. 

— Nu că ar fi fost prea greu, dată fiind clientela. 

Obrajii ei se înroşiră, iar el se întrebă dacă era cumva 
stânjenită că îi plăcea tovărăşia lui. Vorbiră despre cărţi. Ea 
le prefera pe cele romantice. lar când el se strâmbă la idee, 
ea îl provocă să încerce să citească Jane Austen şi îşi puse 
servitoarea să scoată Mânarie şi prejudecată din valiză. 

Îi povesti despre cum crescuse alături de cei patru 
fraţi ai ei, cum fusese răsfăţată, cum fusese chiar prinţesa 
care spunea el în glumă că era. Apărată, protejată. 

— Poate acesta este motivul pentru care eram atât de 
hotărâtă să fac călătoria asta în condiţiile mele - pur şi 
simplu ca să dovedesc că pot. 

— Nu îmi imaginez că au fost prea încântați de 
planurile tale. 

— O, nu ştiu nimic despre ele. l-am lăsat tatălui meu 
un bilet scurt fără detalii, aşa că, da, băânuiesc că deja sunt 
mânioşi. Am aproape douăzeci şi trei de ani. Simt nevoia să 
fiu rebelă. Orice femeie ar trebui să aibă în viaţă un 
moment în care să fie rebelă, nu crezi? 

— Când asta le aduce pe vasul meu? Cu siguranţă. 


Atunci ea izbucni în râs - un sunet natural, care îi 
amintea de clinchetul cristalului fin. Nu şi-o putea imagina 
râzând prea gălăgios sau prea tare sau vulgar. Era o lady 
adevărată, iar acest domn cu care era logodită era fratele 
mai tânăr al unui lord. Un bărbat care nu fugea de locul său 
din înalta societate. Tristan nu voia să se gândească la 
ticălosul norocos care o va avea în patul lui, în timp ce 
Tristan va primi de la ea doar un sărut. Işi termină vinul. 

— Fă o plimbare cu mine pe punte. 

— Chiar nu întrebi niciodată? 

— Cred că sunt obişnuit să dau ordine. Chiar dacă n-a 
părut aşa, era o invitaţie. Poţi să refuzi. 

— Mi-ar prinde bine nişte aer curat. i 

Zumzetul undrelelor se opri când Tristan se ridică. li 
trase scaunul lui Anne şi îi şopti în ureche: 

— Nu cred că ai nevoie de însoţitoare, nu-i aşa? 

El observă că, pentru o clipă, rămase fără suflare 
înainte să răspundă: 

— Martha, fă curat în cabină ca să ne putem retrage 
când mă întorc. 

Inima lui începu să bată aproape să-i spargă pieptul la 
imaginea lui şi a lui Anne retrăgându-se... Apoi fanteziile lui 
se spulberară şi făcură loc realităţii, când îşi dădu seama că 
vorbea despre retragerea împreună cu blestemata de 
servitoare. Era un prost. Nu va primi de la ea decât sărutul 
promis. Era un idiot să creadă că i-ar putea dărui orice 
altceva. 


Pe punte era răcoare, iar vântul bătea cu putere. Ea 
nu se gândise la asta, nu-i trecuse prin cap să îşi ia mantia 
înainte să iasă din cabină. Ar fi vrut să se întoarcă după ea, 
însă el îşi scoase haina şi i-o aşeză pe umeri. Căldura 
trupului său care o învălui brusc era minunată. Işi trase şi 


mai mult haina în jurul ei când priviră spre oglinda neagră 
precum cerneala a mării. 

El stătea suficient de aproape cât să o protejeze 
măcar în parte de vânt. Era doar la un fir de păr distanţă să 
se cuibărească la pieptul lui. Poate băuse prea mult vin, 
căci se simţi uşor dezechilibrată şi pe jumătate tentată să 
se sprijine de el, să îl lase să o susţină. 

Însă ridică privirea spre cerul sclipitor, ca de catifea. O 
stea îl traversă, urmată rapid de o alta. Ea scoase un râs 
Uşor. 

— Nu cred că am mai văzut stelele atât de clar până 
acum. 

— Asta pentru că nu e nimic între noi şi ele. Nici aer 
murdar, nici felinare, nici ceaţă. 

— Crezi că au căzut în ocean? 

— Sunt sigur. De acolo vin stelele de mare, să ştii. 

Ea privi spre el. 

— E un gând fantezist. Nu mi s-a părut că eşti genul 
de bărbat cu astfel de idei. 

Îi văzu zâmbetul strălucitor. 

— Am văzut sirene. 

— Nu. 

EI îşi înclină uşor capul. 

— Arătau ca nişte sirene. Însă când ieşeau din apă 
aveau două picioare în loc de coadă. 

— Nu-mi pot imagina toate lucrurile pe care le-ai 
văzut. 

— Niciunul nu se compară cu tine. 

— Eşti imposibil cu flirtul tău, râse ea. 

— De ce nu mă crezi? 

Seriozitatea din tonul său îi dădu de înţeles că era 
uimit de reacţia ei, şi chiar curios să afle ce gândea ea. 

— Deţin o oglindă, căpitane. De fapt, mai multe. 
Trăsăturile mele nu sunt tocmai fermecătoare. 

— Logodnicul tău niciodată nu... 


— Mi-a spus că sunt drăguță. lar drăguță nu înseamnă 
frumoasă. Nu vreau să vorbesc despre el. 

Nu în seara aceea. Nu când se bucurase de o cină cu 
un bărbat fermecător, când acelaşi bărbat îi trezise din nou 
simţurile la viaţă, aşa cum nu se mai întâmplase de foarte 
mult timp. 

Un geamăt profund şi dureros se auzi în depărtare. 

— Ce e asta? întrebă ea. 

— O balenă. 

— E un sunet de singurătate, nu? 

— Probabil îşi caută jumătatea. 

Ea se trezi privindu-l din nou, studiindu-l. 

— Nu te simţi niciodată singur aici? 

El nu răspunse imediat, însă privirea lui era 
concentrată asupra ei, ca şi când s-ar fi chinuit să decidă 
cât de mult să-i dezvăluie, câtă încredere să aibă în ea. 

— Uneori, răspunse el încet, într-un final. Insă acum 
nu mă simt singur. 

Ea nu ştia exact când se întâmplase asta, însă el se 
apropiase şi mai mult, iar legănarea vasului îi făcea să se 
atingă din când în când. El era mai sigur pe picioare decât 
ea, însă ea nu se mai chinuia să nu se sprijine de el. Nu 
aveau parte de o lună mai puternică decât în noaptea de 
dinainte, însă, fără ceaţă, stelele păreau să se întindă la 
infinit. Chipul său părea pierdut în cele câteva umbre, deşi 
poate că era doar faptul că acum ştia fiecare munte sau 
vale care alcătuiau trăsăturile sale puternice şi nobile. 

Cât de simplu ar fi fost să se ridice pe vârfuri şi să îşi 
apese gura pe a lui. Să îi dea sărutul pe care i-l ceruse el. 
Nu avea nicio îndoială că va fi lent şi pe îndelete, aşa cum îi 
promisese el. Însă mai credea şi că va fi incredibil de cald şi 
foarte, foarte ameţitor. 

Auzi altă balenă, însă sunetul era uşor diferit de 
primul. Oare era jumătatea pe care o căuta? Sau alt animal 
singur? Până în acea clipă nu-şi dăduse seama cât de teribil 


de singură era, cât de mult îşi dorea să umple cu ceva 
singurătatea care o cuprinsese. 

N-avea nicio îndoială că bărbatul de lângă ea îi putea 
satisface din plin dorinţa, însă apoi el avea să plece, iar ea 
urma să se simtă din nou pustie. Oare nu era totuşi mai 
bine să simtă plinătatea măcar puţin decât deloc? Nu 
merita oare durerea care cu siguranţă avea să urmeze 
după aceea? _ 

Buzele o înţepau, sâni; o înţepau. şi încleştă degetele 
de la picioare. Îşi dădu seama că mâinile ei erau încleştate 
pe vesta lui şi se întrebă când anume dăduse drumul hainei 
lui. Se priveau, şi nici asta nu-şi aducea aminte când anume 
începuse. Însă se priveau, din nou atât de aproape, că 
respiraţia ei părea să se amestece cu a lui, care îi încălzea 
obrazul. 

— Mă săruţi acum? 

— Nu. 

— De ce? 

— Nerăbdarea va face doar ca momentul să fie de 
neuitat. 

— Însă poate să şi creeze aşteptări care nu pot fi 
îndeplinite. 

— Mă îndoiesc sincer. 

— Îţi dai seama că mă chinui. 

Pe chipul său înflori un rânjet. 

— Nici pe departe. Nu încă. Prinţesă, nu voi avea 
decât un sărut. Când îl voi cere, vreau să tânjeşti după el cu 
atâta disperare, încât să nu ai nici cea mai mică reţinere. 

— Nici acum nu am nici cea mai mică reţinere. 

El îşi aplecă fruntea. Ea închise ochii şi îi simţi buzele 
trecându-i fugar peste obraz. 

— Nu încă, îi şopti el în ureche pe un ton coborât, 
făcând-o să simtă fiori de plăcere. 

Ea fu cât pe ce să-l apuce de păr, să-l tragă spre ea şi 
să-i acopere gura cu a ei. Insă dacă el se putea stăpâni, 


atunci la fel putea şi ea. Trase adânc aer în piept şi 
deschise ochii. 

— Eşti un bărbat foarte crud, căpitane. 

Spre surprinderea ei, cu un chicotit, el o întoarse spre 
mare, făcu un pas în spatele ei şi o cuprinse în braţe. 

— Mi s-a mai spus. 

Ea nu înţelegea de ce, în acel moment, protejată de 
trupul lui puternic, se simţea mai fericită decât se simţise 
de mult timp. 


De ce naiba se chinuia aşa? Habar n-avea. Ar fi putut 
să o aibă în noaptea aceea - un sărut şi chiar mai mult. Era 
aproape sigur de asta. Însă acel „aproape” îl făcuse să 
aştepte. Din păcate, în ciuda tuturor asigurărilor pe care i le 
dăduse el, n-avea să fie mulţumit doar cu un sărut. 

La dracu'! Nicio femeie nu îl bântuise aşa cum o făcea 
ea. Când o însoţise înapoi de pe punte, fusese atât de 
tentat să o urmeze în cabina lui şi să o dea afară pe 
servitoarea cea prostuţă cu undrelele ei cu tot. Insă se 
mulţumise cu cartea de Jane Austen. Ce mai înlocuitor. 

Din moment ce servitoarea vigilentă nu folosea 
cabina secundului său, Tristan se hotărî să se mute el 
acolo. 

Nu era nici pe departe la fel de confortabilă precum 
propria cameră. Unde toată mobila fusese sculptată pentru 
înălţimea şi umerii lui laţi. Şi mai plătise şi în plus pentru 
confort. Puţine cabine se puteau lăuda cu confortul pe care 
îl avea el. Care era rostul să aduni bogății, dacă nu te 
bucurai de rodul muncii tale? 

Auzea murmure uşoare din cabina de alături. Era pe 
jumătate tentat să lipească un pahar de zid ca să audă 
exact ce spuneau. Însă se mulţumi să rămână întins acolo, 
cu lampa încă arzând, şi să asculte zumzetul feminin. Intr- 


un final se lăsă tăcerea, iar atunci deschise cartea. În 
interiorul copertei era o dedicație: 

Pentru draga mea Anne 

Cu toată dragostea mea, pentru totdeauna 

Walter al tău 

Tristan se întrebă ce cadouri îi mai oferise acel 
căţeluş. Întrucât iubea cărţile, nu-i putea găsi vreun cusur 
acelui dar, însă se întrebă dacă avea bijuterii sau panglici 
de păr sau mănuşi primite de la logodnicul ei. Poate că 
atunci când se vor întoarce la Londra îi va trimite un dar să 
îl ţină minte. Un gest plin de obrăznicie. Poate ciorapi. Ceva 
care să se muleze pe degetele ei, pe arcul piciorului, pe 
călcâi. Ceva care să îi alunece pe gambă în sus, peste 
genunchi, de-a lungul coapsei. 

De ce îşi lăsa gândurile să o ia pe cărări atât de 
perverse, şi care nu-i provocau altceva decât tortură pură? 
Nu-şi mai amintea ultima dată când avusese o femeie. Se 
plictisise rapid de cele din Londra cu doi ani în urmă. De 
atunci, în călătoriile sale, niciuna nu reuşise să îl atragă. S- 
ar fi gândit că se transformase într-un eunuc dacă n-ar fi 
reacţionat atât de puternic la prezenţa lui Anne. Ce anume 
avea de îl atrăgea atât de tare? 

După scurtul moment de flirt de pe punte, se 
mulţumise pur şi simplu să o ţină în braţe. Se întrebă dacă 
îşi dăduse seama de oftatul pe care îl scosese când se 
cuibărise la pieptul lui. Dacă n-ar fi purtat o rochie cu atât 
de multe straturi de fuste şi-ar fi dat seama cât de greu îi 
fusese lui să nu o sărute. Şi-ar fi dat seama de dorinţa lui 
uriaşă. 

În noaptea aceea nu avea să doarmă. Nu dacă nu 
sărea să facă o baie rapidă în apa mării, ca să îşi 
răcorească ardoarea. Nu era o mişcare prea înţeleaptă 
noaptea, însă deja începea să se întrebe dacă mai era la fel 
de deştept pe cât se crezuse întotdeauna. 

Când venea vorba de Lady Anne Hayworth, se părea 


că nu mai judeca deloc. 


Capitolul 7 


O ignora. Era o strategie nouă - Anne era destul de 
sigură de asta pe care el o adoptase ca să o tortureze şi să 
o atragă în egală măsură. Însă avea să descopere că era 
făcută dintr-un material mult mai rezistent. Totuşi, se 
obosise să atârne un soi de paravan, pentru ca o porţiune 
din punte să rămână în umbră. Ea şi Martha puteau sta 
acolo fără să îşi facă griji că vântul îi va lua cu totul 
umbreluţa. În plus, Martha descoperise în acea dimineaţă 
două pălării bărbăteşti cu boruri largi legate pe dinafară de 
mânerul uşii lor. Privind cu ochii întredeschişi în largul apei, 
le purtau acum ca pe un element suplimentar de protecţie 
împotriva vântului şi a soarelui puternic. În depărtare vedea 
delfini jucându-se. Îşi dori să fie şi ea la fel de lipsită de 
griji. 

Şi se mai şi simţea vinovată că pur şi simplu se 
bucura de acea zi, în timp ce toţi bărbaţii lucrau în jurul ei. 
Unii frecau punţile, alţii împleteau frânghii, câţiva se 
căţărau pe catarg. Bănuia că dacă ea şi Martha nu ar fi fost 
pe punte, mulţi dintre ei ar fi alergat fără cămăşi pe ei. 
Mulţi erau cu nasturii descheiaţi. După cum arăta pielea lor, 
toţi erau bronzaţi de la soarele arzător. Piele tare, tăbăcită. 
Însă nu şi căpitanul. Pielea lui avea doar bronz. O nuanţă 
perfectă. 

— Ce vârstă crezi că are? întrebă ea. 

Martha tresări, iar Anne îşi dădu seama că fusese 
absorbită să-l privească pe domnul Peterson la muncă. 

— Cine? 

— Căpitanul. 

— O, nu ştiu. Treizeci pe patruzeci cred. 


— Atât de în vârstă? Nu, cred că e mult mai tânăr. 

— Are propriul vas. 

— Totuşi, nu pot să mi-l imaginez altfel decât 
căpitanul unui vas. Cred că ar fi foarte nărăvaş dacă ar ţine 
altcineva frâiele. Cred că obţinerea propriului vas a fost 
pentru el o prioritate pe când era foarte tânăr. 

— Păreţi foarte atrasă de el. 

— Trebuie să recunoşti că e un specimen fascinant. 
Nu seamănă cu niciunul dintre domnii pe care i-am întâlnit 
în sălile de bal. 

Nici cu Walter, nici cu fratele lui. Sau ai e. 

— Doamnă, ar putea să vă aducă multe belele. 

O, nu ştia nici pe sfert măcar. „însă doar dacă îi dau 
eu voie.” 

— Te rog să ai mai multă încredere în mine, Martha. 
Nu sunt chiar lipsită de experienţă când vine vorba de 
domni. 

— Dar aceia erau domni. Acesta e mai degrabă un 
ticălos. 

Era tentaţie. Anne nu se putea stăpâni să nu se 
gândească că dacă diavolul ar vrea să le atragă pe femei ca 
să îşi sacrifice sufletul pentru plăcere, l-ar folosi ca 
momeală pe căpitan. 

— Lorzii vor fi încântați când vă veţi întoarce în 
societate, spuse Martha. 

— 0, da, îmi închipui. Venea însoţită de o zestre 
frumoasă, ceva ce căpitanului cu siguranţă nu-i trebuia. Nu 
cred că doamnele ar trebui să primească zestre, cugetă ea. 
Aşa e greu să îţi dai seama dacă domnul o alege pe 
doamna însăşi sau siguranţa oferită de averea ei. 

— Orice gentleman v-ar alege pe dumneavoastră. 

Ea zâmbi în faţa devotamentului servitoarei ei. 

— Poate. Arătă în larg. Ce crezi că se întâmplă acolo? 

Martha privi către norii negri ce păreau să atingă apa. 

— O, nu îmi place cum arată. 


— Domnule Peterson! strigă Anne. Când el se uită 
spre ea, adăugă: Ce înseamnă întunericul acela din zare? 

— Că vine furtuna. 

— Nu crezi că cineva ar trebui să îl anunţe pe căpitan? 

— Dar ştie deja, doamnă. Acum e ocupat să găsească 
cea mai bună metodă să o evite. 

— Ah, bine atunci, spuse ea pe jumătate pentru sine 
însăşi şi pe jumătate pentru Martha. Înseamnă că nu avem 
de ce să ne facem griji. 


La câteva ore după apus, îi prinse furtuna, sau mai 
bine zis ei o prinseră din urmă. Anne nu era prea sigură de 
detalii, ştia doar că era tot mai dezamăgită de talentele de 
navigator ale căpitanului. Când vasul începuse să le azvârle 
pe ea şi pe Martha prin toată cabina ca şi când ar fi fost 
nişte păpuşi din cârpe, amândouă alergaseră pe punte, 
privind cu groază cum apa biciuia din toate părţile. 

Căpitanul îi prinse braţul atât de tare încât aproape 
că-l învineţi şi o smuci. Furia din ochii lui rivaliza cu cea a 
furtunii. 

— Duceţi-vă jos şi rămâneţi acolo! 

— Şi tu? 

— Acum! 

Şi o îmbrâncise. O iîmbrâncise! Apoi matahala de 
Peterson făcuse la fel cu Martha, blocând trecerea. 

— În cabina ta imediat! 

Acum şi ea, şi Martha stăteau chircite pe pat, 
aplecându-se cu rândul deasupra unei găleți, deşi niciuna 
din ele nu mai avea nimic de vărsat. Incercă să se 
consoleze cu ideea că vasul trecuse fără îndoială prin multe 
furtuni, iar căpitanul ştia cu siguranţă ce făcea. Insă 
ferocitatea cu care se legăna vasul era îngrozitoare. 
Stomacul îi cobora şi se ridica odată cu valurile mării. Dorea 


să moară, să fi fost deja moartă. 

Vasul gemea şi scârţâia. Cum ar putea rezista în faţa 
acelui atac? Ce se întâmpla dacă nu rezista? 

| se păru că aude o bătaie în uşă. Oare se rupea 
corabia în două? Apoi auzi din nou aceeaşi bătaie, şi uşa se 
deschise. În prag apăru căpitanul, cu câteva şuviţe din 
părul său ud eliberate din nodul fâşiei de piele. Işi scoase 
mantia şi o aruncă pe podea, unde ateriză cu un pleoscăit. 

— O să ne scufundăm? întrebă ea. 

— Nu, ce a fost mai rău a trecut. 

— Nu pare să fie aşa. 

Ar fi dorit să îi spună că i se părea că era mai rău, însă 
în acel moment o împunse iar stomacul şi apucă găleata. O, 
durea, chiar durea să îi vină să verse şi să nu aibă ce. 

Brusc, el se aplecă lângă ea, frecându-i spatele. 

— Încet, murmură el, apoi urlă: Peterson! 

Bărbatul cel masiv intră în încăpere. 

— Da, căpitane? 

— Du-o pe servitoare la tine. 

— Da, căpitane. 

El se aplecă deasupra patului şi o ridică uşor ca pe un 
fulg pe Martha, în ciuda protestelor ei. 

— Uşor, femeie. N-o să-ţi facă nimeni vreun rău. 

Spre surprinderea lui Anne, Martha se lăsă moale în 
braţele lui şi începu să plângă. 

— Ştiu, fetiţo, ştiu. E înspăimântător, dar s-a terminat 
acum. Curând o să te simţi iar bine. 

Fu surprinsă şi de vocea lui liniştitoare şi se întrebă 
dacă şi el o privise pe Martha în acea după-amiază la fel de 
mult cum îl privise Martha pe el. Durerile îngrozitoare se 
opriră, iar ea se lăsă pe spate. 

— N-o să-i facă rău, nu? 

— Nu, însă cu patul aplecat într-o parte la perete e 
prea greu să am grijă de amândouă aici. O fi el mare, dare 
blând ca un miel. 


— Şi tu? 

— Nu îmi stă în fire să fiu blând. Nu-mi vine să cred că 
încă mai porţi blestematul de corset. 

— Am crezut că poate va trebui să abandonăm nava. 

— Tocmai de aceea ar fi trebuit să ţi-l scoţi. 

— Nu doream să ajung la țărm îmbrăcată indecent. 

— Draga mea, suntem atât de departe de uscat, că 
te-ai fi înecat. Nu ti-ar mai fi păsat. 

Nu-i plăcea felul în care o certa şi dădu să îi explice că 
Martha i-l slăbise, însă fu distrasă de degetele lui care îi 
descheiau corsajul cu rapiditate. li dădu peste mâini cu 
puţinele puteri care îi mai rămăseseră. 

— Nu. 

Însă deja îşi îndeplinise misiunea şi lucra la corsetul 
de dedesubt. Pe sub el purta o cămăşuţă, însă tot încercă 
să se îndepărteze de el. Dar el o ţinu în loc. 

— Nu mai fi atât de ruşinoasă, mârâi el. Nu mă uit. 

Ea se linişti. 

— Serios? 

— Bineînţeles că mă uit. Doar sunt bărbat, nu? 

Ea râse, apoi gemu, căci stomacul ei protestă la acea 
mişcare. 

— Eşti atât de încântător de sincer. Cred că ţi-am 
făcut nişte stricăciuni pe-aici. 

— Mereu e mai greu pentru corp când stomacul 
încearcă să se golească, însă nu mai are ce să verse. 

— Nu e o conversaţie tocmai politicoasă. 

— E adevărul. O să te doară timp de câteva zile. 

Dacă supravieţuia. În acel moment nu mai credea 
asta. După ce îi slăbi corsetul, i-l scoase cu o eficienţă în 
faţa căreia ar fi protestat dacă nu s-ar fi simţit atât de 
minunat să nu mai fie strânsă în el. El îi trase rochia şi 
fustele în jos şi aruncă o pătură peste ea înainte ca ea să se 
poată plânge despre situaţia foarte indecentă în care se 
afla. Printre pleoapele pe jumătate închise, îl privi mergând 


prin cameră, însă nu găsi puterea de a-l întreba ce făcea. 
Corabia încă se legăna. Cum de-şi păstra echilibrul atât de 
uşor? 

Şi-l imagină mişcându-se pe un ring de dans cu 
aceeaşi graţie. Ar fi o poezie vie, iar femeia din braţele lui 
ar fi vrăjită. Cum să nu fie? El se întoarse la pat şi se aşeză 
pe marginea lui. 

— Întoarce-te cu faţa la perete, porunci el. 

— De ce? 

El ridică o perie. 

— Ca să pot face ceva cu părul tău înainte să arate ca 
o vizuină de şobolani. 

— Pot să mă ridic în capul oaselor. 

Aproape că se ridică, când camera se învârti cu ea şi 
stomacul se revoltă. Căzu înapoi în pat şi se rostogoli într-o 
parte, dorindu-şi ca lumea să nu se mai învârtă aşa. 

— Ah, prinţesă, te-am învineţit când ai urcat pe punte. 

Îi simţi degetele bătătorite trecând peste braţul ei atât 
de uşor, încât părea că îi era frică să nu o rănească din nou. 

— Îmi pare rău, spuse el. Nu trebuia să mă port atât 
de dur cu tine. lartă-mă. 

Îşi trecu uşor buzele peste pielea ei care îşi schimbase 
culoarea şi, în ciuda suferinţei, ea simţi imediat un fior de 
plăcere până în vârful degetelor. 

Şi ce dezamăgire! Un sărut. In momentul ales de el. 
Deschise gura... 

— Asta nu înseamnă sărut, spuse el torcând încet. 

Ea râse uşor. 

— Aş putea să te contrazic, însă n-o voi face. 

Simţi când o înţepătură, când o tragere uşoară, când 
el începu să îi scoată cele câteva ace care îi mai 
rămăseseră în păr. Acesta i se revărsă pe spate, iar el îl 
ridică în sus. | se păru că îl auzi murmurând „Minunat”. Insă 
cum ar fi putut cineva să vadă ceva minunat la ea în acel 
moment? Era o epavă de suferinţă, oboseală şi durere. Apoi 


peria alunecă prin părul ei şi niciodată nu mai avusese o 
senzaţie atât de minunată. 

— Ai mai făcut asta şi înainte, murmură ea. 

— De fapt, n-am făcut-o niciodată. 

Îşi trecu o mână între capul ei şi pernă, ridică cu grijă, 
apoi trase peria prin şuviţe, le netezi şi o culcă din nou. 

— Te pricepi foarte bine. 

— Invăţ repede. 

Era atrasă în senzaţii pe care nu se simţea tocmai 
bine să le aibă. | se păreau necuviincioase. Ar fi trebuit să îl 
dea afară chiar atunci. Şi totuşi, nu-şi dorea să îşi oprească 
gesturile pline de tandreţe. Niciodată nu se aşteptase la 
atâta grijă din partea lui. | se păruse că era ca o furtună: 
puternic, de nestăpânit. Nimic la acest bărbat nu părea să 
fie ce crezuse ea. 

— Peterson a spus că o să eviţi furtuna, îl dojeni ea, 
deloc încântată că vorbele ei păruseră acuzatoare. 

— N-am avut suficient loc pentru manevre. Am fi 
putut să o ocolim, însă mi s-a părut mai înţelept să 
continuăm tot înainte şi să trecem cât mai puţin prin ea. Nu 
părea prea amenințătoare. 

— Dar a fost. 

— Nu chiar. 

Ea privi înapoi spre el. 

— Ai trecut prin altele mai rele? 

— Mult mai rele, rânji el. Capul Horn e faimos pentru 
cât de înşelător e. Cel puţin în apele astea nu avem de-a 
face cu ghetari. 

— Nimic nu te înspăimântă? 

El deveni sobru, îşi mai trecu o dată privirea asupra 
ei, apoi reîncepu să se concentreze asupra părului. Ştiind 
că nu avea de gând să-i răspundă, ea se întoarse din nou 
către perete, studiind nodurile din lemn, bucurându-se de 
senzaţia mâinilor lui care adunau şuviţele mătăsoase şi le 
îmblânzea cu peria. Îşi spunea că ar trebui să fie 


scandalizată că era îmbrăcată atât de sumar pe sub pătură, 
în timp ce un bărbat stătea pe pat şi îi mângâia părul. Dacă 
nu s-ar fi simţit atât de îngrozitor, i-ar fi cerut să plece. Însă 
chiar se simţea îngrozitor, mai puţin când o atingea el. De 
ce să nu se bucure de asta? 

El îi împărţi părul în şuviţe groase şi începu să îl 
împletească. 

— Chiar eşti de treabă, nu? întrebă ea, cu faţa la 
perete. 

— Pentru că nu profit de o femeie care îşi poate vărsa 
stomacul pe mine? Prinţesă, nu ai standarde prea ridicate. 

O, Doamne sfinte, îi venea să râdă atât de puternic, 
însă ştia că stomacul ei ar fi protestat, aşa că se mulţumi 
cu un zâmbet larg, pe care el probabil că nu-l putu vedea. 
Când îşi termină treaba, îi dădu cosiţa după un umăr, iar ea 
pipăi fâşia de piele cu care i-o legase. 

începu să o mângâie pe spate cu mâna lui caldă şi 
mare. 

— Mă simt cumva mai bine, spuse ea. Nu trebuie să 
rămâi. 

— Rămân până adormi. 

Se simțea minunat. Nu-şi mai amintea de ultima dată 
când cineva îi acordase atât de multă atenţie. Şi faptul că 
era el o surprindea şi mai mult. Era un bărbat cu multe feţe, 
complex şi interesant. 

Îşi simţea ochii grei. Nu dorea să adoarmă, nu dorea 
să renunțe la senzația degetelor lui pe_ spatele ei, la 
cercurile trasate de palma lui pe umerii ei. Insă oboseala o 
dobori şi o aduse într-o stare de somnolenţă. 


* 


„Nimic nu te înspăimântă?” întrebase ea. 
Ea îl înspăimântase, ba chiar îl îngrozise de-a dreptul. 
Când o zărise venind pe punte prin furtună, se simţise 


cuprins de teroare. S-ar fi putut împiedica, ar fi putut fi 
lovită de un catarg rupt, ar fi putut fi aruncată peste bord. 
S-ar fi putut întâmpla orice, şi se simţise zguduit la ideea că 
ar pierde-o... 

Inainte să îşi primească plata. De asta întreaga 
situaţie blestemată îl tulburase atât. Femeii nu prea părea 
să îi pese de datoriile pe care le avea. Dar el ar fi mers 
după ea şi în fundul iadului ca să ia ce i se cuvenea. Din 
păcate, bănuia că locul ei ar fi fost în rai, care lui îi era 
interzis. 

Tristan îşi frecă gâtul şi îi ascultă respiraţia uşoară. 
Braţul ei era dezgolit şi din nou simţi cum i se strângeau 
măruntaiele la vederea cărnii pestriţe din locul de unde o 
apucase el. Mâine o să se trezească cu o vânătaie urâtă. 
Dacă ar fi putut să o atingă şi să o ia asupra lui, ar fi făcut-o 
bucuros. Se îndoia că cineva se purtase vreodată atât de 
brutal cu ea. 

Era cu adevărat barbarul care îl credeau londonezii. 
Şi, în ciuda faptului că purtase pelerină afară în furtună, 
mai era şi ud şi îngheţat. Dacă ea n-ar fi fost adâncită în 
propria suferinţă, poate ar fi observat asta şi ar fi insistat să 
se schimbe în haine uscate. Nu că ar fi făcut asta cu ea 
trează. Insă acum că dormea... 

Işi luă mâinile de pe ea. Ea nu se mişcă. Se ridică de 
pe pat cât de încet putu şi se târî până la un scaun, unde îşi 
scoase cizmele. Apoi apucă un prosop şi îşi frecă părul ud, 
apoi îşi trecu degetele prin şuviţe, pe spate. Era frânt. 
Fiecare muşchi îl durea de la lupta cu furtuna. 

Ceea ce-şi dorea cu adevărat era să se întindă în 
propriul pat, să îşi treacă braţul pe după ea şi să doarmă un 
somn de plumb, însă îşi spuse că în noaptea aceea va 
dormi fie acolo pe podea, fie într-un hamac din zona în care 
înnoptau oamenii lui. 

Obosit, se ridică cu greu în picioare şi se îndreptă spre 
cufărul unde îşi păstra hainele de schimb. Işi trase cămaşa 


peste cap şi o aruncă pe jos, apoi deschise capacul greu. 

— O, Doamne Dumnezeule, ce ţi-au făcut pe spate? 

El rămase nemişcat, luptându-se cu nevoia de a 
ascunde priveliştea urâtă a ţesăturii de cicatrici care îi 
brăzda spatele. Se strădui ca vocea lui să pară firească, 
deşi era departe de aşa ceva, în timp ce luă o altă cămaşă. 

— Am crezut că dormeai. 

— Nu, doar moţăiam. Acelea sunt urme de bici, nu? 

Trânti capacul şi îşi trecu braţele prin mânecile 
cămăşii, apoi o trase rapid peste cap şi umeri, mulţumit că, 
datorită materialului, urâţenia era din nou ascunsă. 

— Nu simt nimic. 

— Probabil au durut cumplit. 

— Pentru scurtă vreme, da, mârâi el. 

— Însă cred că ţi-ai amintit mult timp durerea. 

Hotărât să-i ignore mila din ochi, îşi îndreptă privirea 
spre ea. Stătea în capul oaselor, strângând pătura cu 
ambele mâini până la gât, ca şi când aceasta ar fi protejat-o 
de el. Ochii ei erau mari şi umezi. La naiba, el nu-şi arătase 
niciodată cicatricile, şi ura faptul că i le văzuse ea. 

— Păi ăsta e şi scopul, prinţesă. 


Capitolul 8 


Era supărat, ba chiar furios pe ea, judecând după 
asprimea trăsăturilor lui. Şi atât de mândru, stând acolo în 
picioare, atât de magnific, aproape rebel, încercând să îi 
arate că acele cicatrici nu contau, nu însemnau nimic. Şi-ar 
fi dorit să nu fi văzut vreodată cât de rău fusese rănit. Insă 
văzuse, şi nu putea desface ceea ce fusese făcut. Acum îi 
era şi mai rău de la stomac decât îi fusese în timpul 
momentelor celor mai rele ale furtunii. 

Fusese un puşti când plecase pe mare, în căutarea 


aventurii, nu cu mult mai tânăr decât Şoarec. Fusese oare 
la fel de slab şi de vulnerabil? La vârsta aceea simţise 
şfichiuirea biciului? Urlase? Plânsese? Îi implorase să se 
oprească? 

— Cum pot bărbaţii să îşi facă una ca asta? întrebă 
ea. 

— E o practică obişnuită pe un vas când cineva nu se 
poartă... corespunzător, spuse el aspru. 

— Şi tu îţi biciuieşti oamenii? 

— Nu, însă nimeni nu e adus cu forţa pe vasul meu, 
împotriva dorinței sale. Împart răsplata. Şi lucrează 
împreună pentru că asta le aduce bani în buzunare. 

— Ai spus că ai plecat pe mare pentru aventuri. Ai fost 
obligat să... 

— Nu, o întrerupse el înainte ca ea să îşi poată 
termina întrebarea. 

Se auzi un ciocănit, iar pe chipul său se citi uşurarea, 
ca şi când acea întrerupere avea să pună capăt în mod 
natural acelei conversații, pe care era clar că el o detesta. Il 
privi traversând camera cu paşi mari, cu părul desfăcut pe 
umerii lui laţi. Se întrebă oare ce ar spune dacă ea s-ar oferi 
să treacă peria prin el, să îşi treacă degetele prin el, să îl 
liniştească aşa cum făcuse el cu ea. El deschise uşa, iar 
Şoarec intră cu pasul lui şchiopătat. Lăsă pe masă o tavă pe 
care se aflau un ibric cu ceai şi ceşti. 

— Domnul Peterson s-a gândit că veţi avea nevoie de 
asta. 

— Bun băiat. 

— O să fie bine? 

— Aşa ar trebui. Doar un pic de rău de mare. 

El îşi lăsă mâna pe umărul băiatului. Părea un gest 
tandru, cu toate că doar îl conducea pe puşti afară din 
cameră. Oare avusese şi căpitanul pe cineva care să îi pună 
o mână plină de bunătate pe umăr sau pe frunte, după ce 
carnea spatelui său fusese sfâşiată? 


Când rămaseră din nou singuri, el se întoarse la masă 
şi turnă ceai în ceaşcă, apoi adăugă un strop de lichid 
gălbui în ea. Ea se rezemă de perne, fără să dea drumul 
păturii. 

— Asta ar trebui să-ţi ajute stomacul măcar un pic, 
spuse el, întinzându-i ceaşca şi farfuria. 

Porţelanul părea incredibil de delicat în palma lui 
mare. Lui îşi turnă o cantitate generoasă de tărie într-un 
pahar, apoi trase un scaun şi se aşeză lângă pat. 

Ea îşi spuse că, acum că lucrurile se liniştiseră, Martha 
putea să se întoarcă, însă nu sugeră acest lucru de teamă 
că tânăra poate dormea deja. Nu dorea să o deranjeze. Şi 
mai mult, nu era pregătită să îl lase să plece. Sorbi, 
recunoscu gustul şi zâmbi. 

— Coniac. 

— Răsfăţul pe care l-ai ales, cred. 

— Doar pentru că era sticla cel mai uşor de furat din 
dulapul cu băuturi al tatălui meu. 

Îl studie mai îndeaproape. Acum i se părea mai în 
vârstă decât înainte şi îşi dădu seama că lupta cu furtuna 
îşi spusese cuvântul, îi era dor de zâmbetul şi tachinările 
lui. Ochii lui păreau distanţi, ca şi când priveau mai degrabă 
în interior decât în exterior, iar ea se întrebă pe unde 
rătăceau gândurile lui, dacă se gândea la durerea pe care o 
îndurase când îl biciuiseră, sau la lupta cu marea, sau la... 

Ştia atât de puţine despre el şi ştia că era un gând 
prostesc să dorească să afle mai multe. De îndată ce aveau 
să revină în Anglia, nu avea să-l mai vadă niciodată. 
Cărările lor se vor despărţi, şi în vreme ce a ei o va duce în 
sălile de bal, a lui îl va întoarce înapoi pe mare. 

Şi-ar fi dorit să vorbească, însă coniacul îşi făcea 
efectul, încălzindu-i oasele şi dându-i o stare letargică. Ştia 
că n-ar trebui să fie surprinsă, dat fiind faptul că nu îi 
rămăsese în stomac nimic care să îl absoarbă, care să îi 
oprească efectul. 


După ce termină ceaiul dintr-o singură înghiţitură 
lungă şi deloc potrivită pentru o doamnă, lăsă ceaşca şi 
farfuria pe masa de lângă pat. Apoi se cuibări sub pături, îşi 
trecu palmele între obraz şi pernă şi îl privi pe Jack. Nu i se 
părea chiar un Jack. Pleoapele lui erau pe jumătate 
coborâte şi se întreba dacă şi el se simţea la fel de moleşit 
ca şi ea. 

— De ce te-au biciuit? 

Spre surprinderea ei, cuvintele îi ieşiră pe gură încet, 
uşor împleticite. 

— Anne, nu am să discut despre spinarea mea. 

Simţea încă furia în vocea lui, iar el studia paharul ca 
şi când ar fi fost mult mai interesant decât ea. Nu înţelegea 
de ce acel gând o durea. 

— Unde ai crescut? întrebă ea. 

Într-un final, ridică privirea spre ea. 

— Pe mare. 

Ea zâmbi, sau cel puţin crezu că zâmbeşte. Gura ei se 
mişcase cu siguranţă. 

— Inainte de asta. 

— În Yorkshire. 

— Un comitat minunat. 

El se aplecă spre ea şi îi îndepărtă câteva şuviţe 
rebele pe care nu i le prinsese în cosiţă. 

— Prinţesă, ar trebui să dormi. 

— Şi tu la fel. Îşi încreţi fruntea. Unde dormi... acum 
că ţi-am luat camera? 

— În camera de alături sau într-un hamac pe punte. 

Îi prinse bărbia şi îi mângâie obrazul cu degetul mare. 

— Nu pare prea confortabil. 

— Nue. 

— Ar fi trebuit să iei cele două sute de lire ca să 
merite efortul. 

— Merită efortul. Ș 

Părea să vorbească serios. Insă cum putea un sărut să 


compenseze toate greutăţile pe care le îndura? 

— Mă săruţi acum? 

— Nu, pentru că eşti prea slăbită ca să îmi întorci 
sărutul cu entuziasm. 

— Pari să ai o părere foarte bună despre talentul tău 
la sărutat. Poate nu o să am niciun fel de entuziasm. 

— O să ai. 

Ce mojic arogant, îşi spuse ea visătoare, luptându-se 
să-şi ţină ochii deschişi. 

— Am crezut că vom muri în seara asta, şopti ea. 

— N-aş fi lăsat să se întâmple asta. 

O spusese atât de încrezător, încât părea stăpânul 
mării. Avea încredere în el, în talentele lui, şi trebuia să 
recunoască, deşi cu şovăială, că îl plăcea. 

— Ai avut o noapte grea, nu? 

— Foarte grea. 

— Probabil eşti extenuat. 

— Teribil de extenuat. 

Nu trebuia să doarmă în hamac în noaptea aceea. Ci 
în patul lui. Insă în patul lui era ea. lar ea sigur nu dorea 
hamacul. 

— Poţi dormi aici... pe cuverturi, adăugă ea în grabă. 

Răspunsul său fu un zâmbet tandru, care îi făcu inima 
să tresalte. Nu-şi amintea să-l fi văzut mişcându-se, însă 
între o clipă şi următoarea cabina era în beznă, ea era pe 
partea ei, iar el era cuibărit în jurul ei. În colţurile cele mai 
îndepărtate ale minţii ei, îşi spuse că ar trebui să rămână 
nemişcată, să îi dea un cot în coaste sau să îl împingă cu un 
„Nu atât de aproape” dojenitor. In schimb, se cuibări în 
siguranţă lângă el, învăluită în geamătul său blând, în timp 
ce trecea în lumea viselor. 


Trupul ei lipit de al lui îi dădea o senzaţie mai plăcută 


decât bănuise el. Chiar şi despărțiți de haine şi pături, nu-şi 
mai amintea să fi fost vreodată stârnit atât de repede, cu 
atât de puţin efort. Mai ales că îşi simţea trupul ca şi când 
se transformase într-o ancoră care îl trăgea în jos. 

Spusese adevărul. Era extenuat. Peste măsură. Nu 
era sigur că ar fi ajuns din cabina lui într-un hamac de 
dedesubt. Cel mai probabil ar fi putut doar să alunece de pe 
scaun şi să se transforme într-o grămadă de oase pe podea. 

Oboseala îl cuprinsese cu adevărat după ce terminase 
să-i împletească cosiţa, în clipa în care îşi dăduse seama că 
starea ei de rău trecuse. In clipa în care fusese sigur că va 
supravieţui, că îşi va reveni. Până atunci fusese atât de 
concentrat să aibă grijă de ea, că nu avusese timp să se 
ocupe de el însuşi. 

Niciodată nu fusese egoist când venea vorba de 
femei. Mereu pusese plăcerile lor înainte, însă niciodată nu 
fusese atât de obsedat de o femeie, cum era când se afla în 
preajma ei. Durerea, oboseala, încetaseră să mai existe 
pentru el cât timp ea se aflase în pericol. 

Era un lucru... ciudat. Pe care nu prea îl înţelegea. 
Însă înţelegea că era periculos să fie atât de aproape de ea. 
Foarte, foarte periculos. 

Încă din prima clipă în care o văzuse, o dorise sub el, 
dorise ca trupul său să intre într-al ei cu o ferocitate care să 
facă vasul să se zgâlţâie pe ape liniştite. Insă atunci, în 
timp ce o ţinea în braţe, se temea că nu se va mulţumi să o 
aibă doar o dată. O va dori din nou. După ce se vor întoarce 
în Anglia. 

Şi-ar fi dorit să aibă suficientă energie cât să îşi treacă 
degetele peste obrazul ei, pe gâtul ei, pe umerii ei. Când se 
va trezi lângă ea, poate îi va fi foarte greu să reziste 
tentaţiei unui sărut, însă va trebui să rămână puternic, mai 
puternic decât fusese vreodată. 

Pentru că tocmai îşi dăduse seama, cu o claritate 
uimitoare, că nu o putea săruta înainte să sosească la 


Scutari. Nu, trebuia să aştepte până după aceea, până se 
apropiau de Anglia. 

Fără îndoială, logodnicul ei o va săruta când o va 
vedea, o va săruta când îi va spune la revedere, iar gura lui 
pe a ei va şterge tot ce însemna sărutul împărtăşit cu 
Tristan. Aşa că era firesc să mai rămână puţin în purgatoriu. 
Pentru că atunci când vor sosi pe ţărmul Angliei, iar ea va 
pleca de lângă el, dorea ca sărutul său să fie ultimul rămas 
pe buzele ei. 


Pentru Anne fu o trezire dulce-amăruie. Căpitanul 
plecase, aşa că fu astfel scutită de senzaţia stânjenitoare şi 
deloc confortabilă de a se trezi în braţele lui. Ignoră 
dezamăgirea care o cuprinse pentru că el plecase atât de 
încet, pe nesimţite. 

Şi asta o făcu să se simtă vinovată şi să-şi dorească 
din toată inima să fi avut amintirea unei asemenea nopţi cu 
Walter. El dorise asta, i-o ceruse, iar ea îl refuzase. Desigur, 
ceea ce dorise el implica mai mult decât simplul ţinut în 
braţe. Insă acum îşi dădea seama cât de plăcut ar fi fost. 
Nu mai era doar imaginaţia ei lipsită de experienţă. Ştia 
cum se simţea să aibă trupul unui bărbat lipit de al ei, 
căldura şi parfumul acestuia. Cunoştea sunetul respirației 
lui, care o ademenea precum un cântec de leagăn. 

Incepea să regrete că se hotărâse să facă călătoria, 
însă era mult prea târziu să se întoarcă din drum. 

Când păşi pe punte, cu Martha - care se pusese în 
cele din urmă pe picioare - alături de ea, Anne îşi feri 
privirea de soarele strălucitor care se reflecta în apa 
albastră. După tot ce înduraseră cu câteva ore în urmă, se 
aşteptase să întâlnească niscaiva urme ale furtunii, însă 
totul arăta ca şi când nu s-ar fi întâmplat nimic. Bărbaţii 
munceau. Vântul se juca neastâmpărat cu pânzele corăbiei. 


— Dacă n-aş şti mai bine, aş putea crede că ne-am 
imaginat ororile din noaptea trecută, spuse Martha. 

Insă Anne ştia mai bine. Fâşia de piele cu care 
căpitanul îi legase părul era dosită într-un buzunar ascuns 
al rochiei. 

— O, Dumnezeule, uscatul. Se duse la marginea 
vasului şi se prinse de balustradă. Nu cred că mai avem 
mult până la destinaţie, nu crezi? 

— Nu foarte mult, răspunse o voce guturală. 

Ea se întoarse şi simţi cum i se strânge inima când îl 
privi pe căpitan. Şi el arăta ca şi când noaptea trecută nici 
n-ar fi existat, ca şi când n-ar fi ţinut-o în braţe, ca şi când 
n-ar fi împărtăşit un soi ciudat de intimitate. Îi venea să 
întindă mâna, să îl atingă, să îşi încleşteze degetele pe 
cămaşa lui şi să îşi îngroape chipul în umărul lui, să îi 
inspire adânc parfumul deja atât de familiar. Se mulţumi în 
schimb să îşi strângă pumnii. 

— Cât de mult? 

— Câteva zile. 

Care se dovediră cele mai lungi şi mai singuratice din 
viaţa ei. Căci nu mai luă cina cu ea. Dacă ea era pe punte, 
el era jos sau în capătul celălalt al vasului. Cu fiecare zi ce 
trecea, îşi revenea tot mai mult din starea de rău pe care o 
avusese în timpul furtunii, însă, pe măsură ce se apropiau 
de destinaţie, se simţea din ce în ce mai sfârşită. 

Intr-un final, văzu turlele oraşului când ancorară în 
port. Ajunseseră. Erau acolo. Însă o parte secretă şi plină de 
jale din ea şi-ar fi dorit să nu fie. 


Capitolul 9 


Aproape de zorii zilei, Tristan stătea în picioare, 
aşteptând ca noaptea să treacă. Sosiseră în port ieri după- 


amiază. Se aşteptase ca Anne să plece alergând de pe vas, 
ca să fie cu logodnicul ei. Ştia măcar unde se afla? Cu 
siguranţă ştia. 

Insă se retrăsese în cabina ei, cu servitoarea după ea. 
Şoarec raportase că ceruse apă fierbinte, cât să umple 
cada de cupru. Tristan reuşise cu mari eforturi să rămână 
pe punte, căci nu-şi dorea altceva decât să dea buzna pe 
uşă şi să o privească bucurându-se de baie. La început, îşi 
imaginase pielea ei mângâiată de spuma săpunului, care 
apoi se transforma în mâinile lui. Să înceapă de la gât, apoi 
să îşi alunece mâinile mari peste umerii ei şi să îi cuprindă 
sânii. Aproape îi simţea în palmele sale. Se gândise să se 
ducă în cabina lui şi să îşi ceară chiar atunci sărutul. Să se 
aplece peste cadă şi să îi posede gura ca şi când i-ar fi 
aparţinut lui. Să i-o facă a lui. Să o facă toată a lui. Să îi dea 
foarte clar de înţeles că, la întoarcerea pe vas, elo va 
aştepta. 

Abia dacă dormise cu o noapte în urmă, răsucindu-se 
pe toate părţile în blestematul de hamac, aproape gata să 
se răstoarne. Era în toane foarte proaste când revenise pe 
punte, înainte de răsărit. Dorea să fie acolo când pleca ea. 
Şi să fie acolo la întoarcerea ei. 

Işi dădu seama, foarte târziu, că nu o întrebase cât 
dorea să rămână acolo. Din moment ce spusese că vrea să 
călătorească după programul ei, fără îndoială că dorea să 
rămână câteva zile, poate chiar săptămâni. Devenise atât 
de obsedat de acel sărut, că nici măcar nu se gândise cât 
de neplăcută era toată povestea. 

Nu-i plăcea să fie acolo. Războiul se încheiase, însă 
fantomele sale încă mai bântuiau. Sebastian fusese aici, în 
convalescenţă după rănile pe care le suferise în timpul 
bătăliei devastatoare de la Balaclava. Tristan se afla în 
cealaltă parte a lumii, însă tot simţise când fratele său 
fusese rănit. Poate pentru că erau gemeni, aveau o 
legătură specială. In ceea ce-l privea pe Tristan, această 


legătură părea puternică, fiindcă mereu simţea de câte ori 
Sebastian suferea. Şi se ruga mereu ca Sebastian să nu afle 
niciodată cât de multe îndurase el însuşi în timpul în care 
fuseseră despărțiți. 

Era ciudat că acum, deşi nu se aflau unul în preajma 
celuilalt, Tristan nu mai considera că erau despărțiți. Erau 
pur şi simplu la distanţă unul de altul, nu se mai ascundeau 
de unchiul lor cel îngrozitor. Era uimitor cum moartea 
ticălosului le adusese din nou în suflet sentimentul de 
dreptate. 

Când soarele apăru la orizont, Tristan desluşi turlele 
unei clădiri mari. Se întrebă dacă Sebastian le privise şi el, 
şi cât se schimbaseră în cei câţiva ani de când fusese el 
aici. 

— Acela este spitalul, spuse Anne încet, venind lângă 
el şi aducând cu ea mirosul de citrice şi levănţică. 

Părul îi era strâns sub o pălărie elegantă, cu boruri 
largi, împodobită cu panglici şi funde delicate. Pe sub 
mantie, rochia ei lila avea nasturi până sus şi guler înalt. 
Nu-i plăcea să se gândească că logodnicul ei i-ar putea 
descheia nasturii îndată ce va apune soarele, dacă nu chiar 
mai devreme. 

— Florence mi-a spus că îl voi recunoaşte după turle, 
continuă ea. 

— Florence Nightingale? Vocea lui devenise aspră, 
furioasă, însă ea păru să nu observe. Regreta că o adusese 
acolo. Şi-ar fi dorit ca vasul să fi naufragiat în furtună, iar ea 
să fi înotat cu el către o insulă pustie, unde puteau să fie 
singuri pentru totdeauna. 

— Da. Mai sunt şi alte spitale, însă acela este spitalul 
Barrack, unde a muncit cel mai mult. Mi-a dat o hartă ca să 
pot găsi drumul. Trebuie să ajung la Spitalul General. 

În sfârşit ridică privirea spre el. Rămase surprins de 
îndoiala şi nesiguranța ce se oglindeau în ochii ei. 

— Mă întrebam dacă ai fi bun să mergi cu mine, spuse 


ea. Martha nu şi-a revenit complet din starea de rău de pe 
timpul furtunii. 

Acele cuvinte, despre care el îşi dădu imediat seama 
că erau o minciună, ieşiră în grabă, iar el se întrebă de ce 
voia să o însoţească la întâlnirea cu Walter. Cu siguranţă îşi 
dădea seama că va fi foarte stânjenitor. 

— Nu cred că logodnicul tău va fi prea încântat de 
prezenţa mea. _ 

— Nu va zice nimic, te asigur. In plus, bănuiesc că 
sunt mai în siguranţă cu tine alături pe stradă. 

— Pot să trimit cu tine vreo doi dintre oamenii mei... 

— Nu, nu vreau... oameni cu mine. E parte din motivul 
pentru care nu mi-am cumpărat bilet pentru alte mijloace 
de transport încoace. Nu am vrut să dau peste vreun 
cunoscut sau peste vreun om pe care l-aş fi cunoscut în 
timpul călătoriei. Chestiunea asta trebuie să rămână 
privată. 

Cumva voia să o rupă cu el? Atunci de ce nu Îi 
trimisese pur şi simplu o scrisoare? De ce să treacă prin 
toate astea? Nu, avea nevoie doar ca Tristan să o 
însoţească, apoi avea să trateze între patru ochi cu 
logodnicul ei. Se aştepta ca Tristan să se întoarcă pe vas. 
Oare va fi în stare să o facă? Va putea să o lase cu alt 
bărbat? 

Era pe jumătate tentat să o sărute atunci, sau să mai 
ceară un sărut în plus pentru serviciul pe care i-l făcea 
conducând-o în siguranţă pe străzi. Dacă nu l-ar fi privit 
atât de rugător, s-ar fi târguit cu ea. Insă nu putu să spună 
decât: 

— Când vrei să pleci? 

— Acum. 

— Bine. 

Înainte ca el să aibă timp să se gândească la alte 
lucruri şi să se răzgândească. Deşteaptă fată. Se gândi să 
se bărbierească, să arate mai prezentabil, însă de ce i-ar fi 


păsat ce credea despre el acel individ? lar dacă ea se va 
folosi de ocazie ca să-i compare, putea să repare tot răul la 
întoarcerea pe vas. Afară era răcoare, avea deja pelerina 
pe el şi, sincer să fie, dorea să isprăvească odată cu asta. 

— Atunci să mergem. 

După ce coborâră, ea îi întinse harta. El şi-ar fi dorit să 
fi cunoscut oraşul. Naviga prin toată lumea, aşa că 
înţelegea fără probleme liniile unei hărţi, dar prefera să se 
lase ghidat de stele. Insă acum nu era nicio stea pe cer, aşa 
că studie liniile mâzgălite, cuvintele şi săgețile care 
apăreau din când în când. Florence Nightingale era 
meticuloasă, însă nu desenase la scară. 

Anne îşi ţinea mâna pe braţul lui. Din când în când îl 
strângea uşor, iar el îşi dădu seama că acela era felul ei de 
a face faţă neliniştii. Bănuia că, după patru ani, era uşor 
temătoare când se gândea la întâlnirea cu acest bărbat. 
Dacă logodnicul ei era în spital, Tristan se întrebă dacă era 
cumva în convalescenţă, însă părea puţin probabil după 
atâta vreme. Probabil era un doctor care rămăsese acolo să 
îi ajute pe oameni. Poate că ea venise aici să îl convingă să 
se întoarcă în Anglia. Se stăpâni cu greu să nu mârâie la 
gândul prezenţei acelui bărbat pe vasul lui. 

| se păru o veşnicie, însă era doar o perspectivă 
deformată asupra timpului, creată de lipsa lui de chef să 
meargă acolo unde dorea ea să îl ducă, dar într-un final 
ajunseră la Spitalul General. Atunci păru că letargia o 
părăsise brusc, iar pasul ei îşi recăpătă aplombul. Când 
ajunseră în faţă, spuse sigură pe ea: 

— Pe aici. 

La scurtă distanţă se afla un semn: Cimitirul britanic. 

El rămase în urma ei după ce trecură de poartă. Anne 
trecu cu paşi mari pe lângă mai multe morminte marcate, 
până când ajunse la o zonă fără pietre de mormânt, unde 
pământul pur şi simplu se întindea către apele albastre şi 
sclipitoare ale strâmtorii Bosfor. 


Ea se clătină şi se opri, cu ochii în lacrimi. 

— Aici sunt îngropate peste cinci mii de suflete, se 
tângui ea. Fără cruci sau inscripţii. Cum o să-l găsesc? 

— E mort? 

Răspunsul veni când ea căzu la pământ şi plânse 
încet, lăsându-l pe Tristan să se simtă ca un ticălos absolut. 
Se gândise să îl ucidă cu mâna lui pe acel bărbat. Acum era 
irațional de furios pe logodnicul ei pentru că îi provoca o 
asemenea durere. 

Îngenunche lângă ea, o trase în braţele lui şi o ţinu 
strâns, în timp ce umerii ei tremurau de forţa durerii, iar 
lacrimile ei îi umezeau gâtul, acolo unde îşi îngropase 
chipul. Se gândi că, dacă ar mai fi avut inima unui 
gentleman, acum s-ar fi frânt, martoră la scâncetele şi 
tremurul ei. _ 

Dacă ar fi avut o inimă, ar fi ştiut cum să o aline. Insă 
tot ce putea face era să o strângă în braţe şi să înjure încet, 
în timpul în care nu îi rostea numele. 


* 


O, durea, durea atât de mult! Ştiuse că va durea, 
ştiuse că, oricât de pregătită era să înfrunte realitatea, 
prezenţa ei acolo o va dărâma. 

Şi mai ştiuse şi că bunul căpitan o va strânge în braţe 
şi o va alina, aşa cum făcuse când îi fusese rău în timpul 
furtunii. Martha ar fi încercat şi ea să-i domolească durerea, 
însă trupul ei fragil nu ar fi fost la fel de liniştitor. El era 
solid, ferm şi puternic. Mâinile lui mari îi mângâiară spatele 
şi braţele. O ţinu în braţe până rămase fără lacrimi, apoi se 
plimbă cu ea pe faleză, unde păsările plonjau în apă să 
prindă peşte. 

— Chiar dacă ştiam că Walter a fost îngropat într-un 
mormânt nemarcat, cumva am crezut că o să îl pot găsi, că 
voi şti unde este. Că îi voi simţi prezenţa. Insă nu îl simt 


aici. Aveam atâtea să îi spun. 

Continuară să se plimbe în tăcere. Indiferent cum îşi 
imaginase ea lucrurile, la varianta aceea nu se gândise. 
Crezuse că va regăsi ceva ce pierduse. Insă acel ceva 
rămăsese dincolo de ea. 

— De ce nu mi-ai spus că logodnicul tău e mort? 
întrebă el peste tipetele pescăruşilor. 

— Nu am spus clar nimănui asta. Ar fi părut mult prea 
real. Scrisoarea de la fratele lui, în care mă anunţa de 
moartea sa, condoleanţele lui, necrologul din ziar... toate 
astea făceau ca moartea să pară foarte îndepărtată. A 
murit de holeră. Un sfârşit atât de umilitor. Nici măcar nu 
ştiu sigur dacă a participat la vreo bătălie. 

— Asta nu îl face mai puţin erou. Era dornic să lupte şi 
gata să moară. 

Ea îl privi, îi privi trăsăturile bine definite. 

— Îţi mulţumesc. 

— Nu sunt vorbe goale, să ştii. A fost soldat. Asta 
spune multe despre caracterul lui. Privi în zare, spre mare. 
Un muşchi al obrazului său se încordă. Fratele meu a luptat 
în Crimeea. A fost rănit grav. Şi-a pierdut jumătate de faţă. 

— O, Dumnezeule! îmi pare rău. 

— Nu ţi-am dezvăluit asta ca să-ţi stârnesc mila. Ci 
mai degrabă am vrut să ştii că înţeleg preţul pe care a fost 
dispus logodnicul tău să îl plătească. Simt sigur că ar fi 
preferat să rămână cu tine decât să vină aici. 

Ar fi putut rămâne cu ea, însă alesese armata pentru 
că era obosit să trăiască în umbra fratelui său. 

— A fost cel de-al doilea fiu al unui nobil, spuse ea, 
ferindu-şi ochii de soare cu mâna. Dorea să îşi croiască 
propriul drum. 

— Şi asta l-a făcut să te merite şi mai mult. 

Ea nu-şi putu stăpâni un zâmbet vag. Flatarea 
femeilor era pur şi simplu o parte naturală din farmecul 
căpitanului. Ea bănuia că, de cele mai multe ori, nici măcar 


nu se gândea la complimentele pe care le spunea. Se 
întoarse şi privi înapoi spre pământul sfinţit. 

— E liniştit aici, nu? 

— Da, foarte. Şi e alături de camarazii lui. 

Da, era. Acum că venise aici şi văzuse unde era 
îngropat, îşi spuse că va putea, în sfârşit, să îşi vadă de 
viaţa ei. 


Capitolul 10 


De îndată ce se întoarseră pe corabie, ea îi spuse că 
era gata să plece din port. Tristan nu se aşteptase la o 
şedere atât de scurtă şi la o plecare atât de rapidă, însă îşi 
puse oamenii la treabă. 

În zilele care urmară, fu ca şi când ar fi avut o 
fantomă la bord. Vorbea foarte rar, nu zâmbea niciodată, 
nu râdea. Cina singură. Petrecea mult prea mult timp în 
cabină. Când apărea, în sfârşit, pe punte, ochii ei aveau o 
privire distantă, iar gura îi purta o grimasă tristă. Vorbea 
monosilabic, pe un ton la fel de anost precum linia 
orizontului din depărtare. Unde era o furtună bună când 
aveai nevoie de ea, sau orice care să o scoată din 
melancolie? 

Dorea să-i dea un sărut care să îi topească oasele, să 
îi ardă carnea. Nu era logodită. Nu avea de ce să simtă vină 
şi nu trăda pe nimeni. Putea să se bucure de sărut aşa cum 
intenţionase el, însă nu când era prea ocupată să jelească. 

Rezemat de balustradă, îşi încrucişă braţele pe piept 
şi privi luna plină. Vântul ţinea cu ei. Nu aveau nici 
încărcătură care să îi încetinească. Trecuseră de 
strâmtoarea Gibraltar cea agitată. Vasul lui tăia apele cu 
uşurinţă. Intra în criză de timp. 

— Privirea asta nu a prevestit niciodată ceva bun. 


Tristan rânji către Peterson, care venise lângă el. 

— Ce anume mai pui la cale? îl întrebă secundul său. 

El studie partea vizibilă a catargelor care se profilau 
pe cerul înstelat. 

— Mă gândeam la pasagera noastră. 

— Avem două. 

— Da, însă mă interesează doar una. lar pe tine 
cealaltă. Peterson nu se deranjă să îl contrazică. Se 
mulţumi să mârâie: 

— E o fetişcană bună, însă nu e prea încântată de un 
bărbat însurat cu marea. 

— Rar găseşti femei care să fie. 

— Te-ai gândit vreodată să renunţi la viaţa asta? 

Tristan auzi o balenă gemând undeva în depărtare. 

— Când eram în Anglia, cu doi ani în urmă, simţeam 
constant mâncărimi pe piele. Peterson, sunt de prea mult 
timp pe mare ca să mă mulţumesc cu uscatul. 

Trebuia să-i mulţumească ticălosului său de unchi 
pentru asta. Dacă n-ar fi fost nevoit să fugă, ar fi devenit un 
bărbat complet diferit. Ar fi fost unul dintre bărbaţii care 
vizitau clubul de jocuri de noroc al lui Rafe şi s-ar fi bucurat 
de deliciile oferite de acesta. Ar fi fost bine-venit la baluri. 
Mamele şi-ar fi dorit ca fiicele lor să îi atragă atenţia, 
nicidecum să le protejeze de el. S-ar fi purtat după etichetă. 
Ar fi fost domesticit. 

Dacă n-ar fi cunoscut altă viaţă, ar fi fost oare 
mulţumit? Răspunsul nu prea avea importanţă. Era ce era, 
avea obiceiurile lui, şi era prea bătrân să se schimbe. Nu se 
va căsători niciodată. Nu va fi întâmpinat niciodată cu 
braţele deschise de înalta societate. Şi după ce se întorceau 
în Anglia, nu avea s-o mai vadă niciodată pe Anne. 

Însă aveau o învoială. Şi venise de mult vremea să îşi 
ceară plata, indiferent dacă ea era sau nu pregătită să i-o 
ofere. 


Întinsă în pat, Anne privea lumina soarelui pătrunzând 
prin hublouri. Era tristă, îngrozitor de tristă. Ştiuse că va 
plânge în cimitir. Ştiuse că va fi cuprinsă de durere, dar se 
aşteptase să plângă, şi apoi, în sfârşit, să-i treacă. 

Însă continua să se gândească la ultima dată când îl 
văzuse pe Walter şi la cât de rău fusese. Cearta, cuvintele 
grele, mânia. O, dacă ar fi putut retrăi acea noapte... însă 
nu putea. Şi asta o durea cel mai tare. Făcuse o greşeală 
îngrozitoare şi nu mai avea cum să o îndrepte. 

La insistenţele Marthei, se chinui să se ridice într-un 
final din pat. Îşi ridică braţele şi se întinse dintr-o parte în 
alta. 

— Cred că, în sfârşit, m-am obişnuit să fiu pe vas. Mă 
simt ca şi cum doar am pluti. 

— Păi doar plutim, răspunse Martha. Mai devreme, 
când am ieşit pe punte să iau aer, pânzele erau coborâte. 

Anne îşi lăsă braţele în jos. 

— De ce? 

— Nu ştiu. Va trebui să îl întrebaţi pe căpitan. 

— Se anunţă altă furtună? 

— Din ce am văzut eu, nu. 

De ce le întârzia întoarcerea în Anglia? îl angajase ca 
să facă o călătorie cât mai scurtă. Nu dorea ca familia ei să 
se îngrijoreze în privinţa ei mai mult decât era cazul. 

— Repede. Ajută-mă să mă îmbrac. 

Abia terminase de încheiat ultimul nasture de la gât 
când se auzi un ciocănit. Ea şi Martha schimbară rapid o 
privire, apoi servitoarea se duse în grabă la uşă şi o 
deschise. 

— Pot să intru? întrebă căpitanul, însă vocea lui 
autoritară dădea de înţeles că nu era chiar o întrebare. 

Îl văzuse doar foarte puţin de când plecaseră de la 
Scutari. Aproape că uitase că era un bărbat obişnuit să fie 


ascultat în toate privinţele. 

Martha deschise şi mai larg uşa, iar el intră cu paşi 
mari. Rămase surprinsă când îi văzu câteva riduri adânci 
noi pe chip, ca şi când ar fi dormit la fel de puţin ca şi ea. 
Nu dorea să recunoască în câte nopţi se gândise să îl caute, 
să îi ceară pur şi simplu să o ţină în braţe în timp ce ea se 
chinuia să adoarmă. 

O măsură cu privirea din cap până-n picioare şi nu 
păru deloc încântat de ce vedea. Ea îşi îndreptă umerii şi îşi 
semeţi bărbia. 

Avea dreptul să jelească, însă acea călătorie ar fi 
trebuit să o ajute să dea totul uitării. De ce nu se 
întâmplase aşa? 

— Te stingi în tăcere, spuse el. 

Işi apucă rochia cu stângăcie. Părea mai largă decât 
fusese atunci când o purtase ca să străbată străzile din 
Scutari. 

— Marea nu mă place. De ce ne-am oprit? 

— Am o surpriză pentru tine. 

li aruncă o mână de haine. Ea se chinui puţin, 
cele din urmă le prinse. 

— Imbracă-le. 

Nu erau multe: o pereche de pantaloni şi o cămaşă. 

— Sunt pantaloni. 

— Nu-mi stă în obicei să car după mine lucruri fără să 
ştiu ce sunt. 

— Doamnele nu poartă pantaloni. 

— Cele care vor să vadă priveliştea de pe gabie 
poartă. 

Ea strânse veşmintele la piept. Deschise gura. O 
închise. Oare îi dădea de înţeles ceea ce credea ea? 

— Şi cum ajung acolo? 

— Te caţări. 

O spusese cu atâta siguranţă, că ea nu îşi putu 
stăpâni un hohot de râs. 


însă în 


— Şi dacă se întâmplă să cad? 

— Nu o să cazi. O să fii legată cu o sfoară pentru 
siguranţă şi o să fiu şi eu cu tine. 

Ea scutură din cap. 

— E mult prea periculos. 

— Niciodată nu mi s-a părut că ai fi vreo laşă. 

— Sunt doar realistă, i-o tăie ea. 

— Speriată, o tachină el. 

— Nu sunt speriată. 

O făcea să se simtă ca un copil, însă nu înălţimea sau 
căţăratul o înspăimântau. Ci gândul că va cădea, nu pe 
punte, ci în braţele lui. 

— O să-ţi arăt o privelişte pe care poate nu vei mai 
avea ocazia să o vezi niciodată. 

— Nu pot să fac paradă în faţa oamenilor tăi 
îmbrăcată în pantaloni. 

— Cu toţii sunt sub punte, cu excepţia celor trei de 
care am nevoie ca să mă ajute să te urc pe gabie. 

— Vor urca şi ei cu noi? 

— Nu, însă am încropit un scripete. Cineva trebuie să 
îl mânuiască. Îi atinse obrazul cu o mişcare uşoară ca 
fulgul. Ai încredere în mine, prinţesă. 

Însă nu avusese de la bun început încredere în el, 
chiar şi când nu avusese niciun alt motiv în afară de 
cuvântul altei persoane? Dar, întotdeauna, ceva din el, ceva 
din adâncul lui o liniştea, domolindu-i îndoielile. Dacă ar fi 
crezut în magie, s-ar fi gândit că era un vrăjitor care îşi 
ţesea descântecele în jurul ei. Chiar şi numai spinarea lui 
dovedea că era un bărbat obişnuit. 

— Am nevoie de câteva momente, spuse ea, 
potolindu-şi toată nerăbdarea pe care o simţea gândindu-se 
la ce avea să facă. 

— Aştept. Se îndreptă spre uşă, se opri, apoi privi 
înapoi. Fără încălțări. O să fie mai simplu. Insă poartă 
mănuşi. 


După ce el ieşi în grabă, Anne întâlni privirea Marthei. 

— Crezi că ar trebui să port corset cu costumul 
acesta? 

— Nu, milady, zâmbi Martha. Cred că, pentru 
aventura asta, cel mai bine e să purtaţi cât mai puţine 
haine. 

Când, în sfârşit, fu în cămaşă şi pantaloni, se simţi ca 
o păgână. O sfoară era trecută prin ochiurile din betelia 
pantalonilor, fixându-i pe talia ei. Trebuise să îi ridice ca să 
nu calce pe ei. Acum gleznele îi erau la vedere. Scandalos. 
Cămaşa era largă, materialul fin, iar ea se simţea ca şi când 
nu ar fi purtat nimic. Martha îi împletise părul, strângându-l 
cu bucata de piele pe care încă nu i-o înapoiase căpitanului. 

Nu avea oglindă înaltă în care să se vadă. Martha luă 
de pe perete oglinda de bărbierit a căpitanului, însă în ea 
putu vedea doar bucățele, ca şi când ar fi fost piesele unui 
puzzle, nu întregul. 

— Sunt sigură că aspectul meu e în regulă, spuse ea 
scurt. 

La urma urmei, ce mai contau hainele, dacă ea 
oricum nu avea să-i mai vadă niciodată pe oamenii aceia 
după ce cobora de pe corabie? 

El o aştepta pe punte. Şi era tot în picioarele goale, iar 
ea simţi cum degetele ei de la picioare se chirciră la gândul 
acelei intimităţi. Tălpile lui erau lungi şi suple, şi la fel de 
bronzate precum chipul lui. Nu mai văzuse niciodată 
picioarele unui bărbat, nici măcar pe ale fraţilor ei. 

Cu mâna goală, îi luă mâna înmănuşată, iar ea simţi o 
dorinţă iraţională să şi-o scoată, pentru ca pielea ei să o 
atingă pe a lui. Absurd. De unde îi veneau ideile acelea 
ciudate? 

El o duse la catargul în vârful căruia se afla gabia. 
Marea era calmă, însă un vânt uşor legăna încet corabia. Ea 
îşi lăsă capul pe spate. 

— E atât de sus. 


— Imaginează-ţi priveliştea. 

Îşi fixă ochii într-ai lui şi văzu în adâncimile lor 
albastre că îi înţelegea şovăiala. Nu o ironiza şi nu o 
dojenea. Aştepta răbdător ca ea să se hotărască. Trase 
adânc aer în piept şi îşi ridică bărbia. 

— Nu vreau să mi-o imaginez. Vreau să o simt, să o 
văd. 

El dădu din cap spre Şoarec şi Jenkins, făcându-le 
semn să vină. Aceştia aduseră cu ei o frânghie de care era 
legat un inel la un capăt. Fâşii din ceea ce era sigură că 
fusese cândva o pătură de lână erau înfăşurate în jurul 
inelului, oferind o oarecare căptuşeală. Ea ridică braţele, iar 
căpitanul îi trecu sfoara pe după ele, strângând-o sub 
braţele ei. 

— Asta e doar ca să te împiedice să cazi, spuse el. Nu 
te vor trage în sus. O să faci asta singură. 

Îi explică cum să se caţăre, arătându-i şanţurile şi 
mânerele. 

Ea îşi dori să nu fi fost crescută atât de formal şi 
cuviincios, să se fi luat după fraţii ei şi să fi alergat în 
picioarele goale pe câmpie şi să se fi căţărat în copaci. Insă, 
dacă n-ar fi fost atât de formală şi cuviincioasă, probabil 
acum n-ar mai fi fost doborâtă de regrete şi nu s-ar mai fi 
aflat acolo. Ar fi acceptat ce îi propusese Walter. Nu i-ar fi 
păsat de regulile societăţii, aşa cum îşi dorise el. Insă 
rămăsese de neclintit în hotărârea ei de a-şi respecta 
principiile. 

Şi totuşi, iat-o acolo, îmbrăcată cu veşminte care îi 
scoteau atât de bine trupul în evidenţă, încât era ca şi cum 
n-ar fi purtat nimic. Nu era nimic formal şi cuviincios în ele. 

Însă, cine o vedea în afară de cei patru bărbaţi, 
Martha şi delfinii care săreau din când în când din apă? 

La îndemnul căpitanului, se împinse în catarg şi se 
folosi de încheieturile lui ca să se sprijine. Nu ştia dacă aşa 
ceva ar fi fost posibil şi dacă el nu ar fi fost atât de înalt faţă 


de ea. El îşi propti piciorul drept într-o canelură, apoi îi 
spuse să îşi aşeze piciorul peste al lui. Ea o făcu... Şi 
încremeni. 

Laba piciorului său era caldă şi moale sub talpa ei. ŞI 
îi stârnea nenumărate senzaţii. Senzaţii indecente şi 
obraznice. Nu atinsese niciodată atât de intim un bărbat. 
Era neliniştitor, însă, în acelaşi timp, îi dădea un sentiment 
de siguranţă. Era minunat. Era... 

— Celălalt. 

Vocea lui mătăsoasă îi dansa în ureche. 

— Poftim? 

— Pune-ţi celălalt picior peste al meu. Prinţesă, stau 
agăţat aici. Şi nu pot să rezist atârnat o veşnicie. 

De ce nu? De ce nu putea să rămână acolo, unde 
apropierea de el o distrăgea de la îndoielile ei? 

— Da, desigur. Imi pare rău. 

Se ridică şi îşi puse piciorul peste al lui. 

— Gata, murmură el. Acum relaxează-te şi urcă 
împreună cu mine. 

Să se relaxeze? Cu el înfăşurat în jurul ei, cu ea 
atârnând de el la fel de mult pe cât era atârnată de acel 
cilindru de lemn? 

— Dacă ţi-e frică de înălţime, te sfătuiesc să nu 
priveşti în jos, adăugă el. 

Ea nu credea că avea frică de înălţime, însă până 
atunci privise doar pe fereastră. De data asta, îşi spuse ea 
în timp ce urcau încet, era complet altceva. 

Piciorul lui alunecă, iar ea scoase un țipăt. El îşi trecu 
un braţ pe după talia ei şi o strânse cu putere la piept, în 
timp ce se prinse bine cu celălalt braţ de catarg. Ea respira 
cu greu, în timp ce el părea că nu mai respira deloc. 

— Nu te las să cazi, spuse el încet. 

Ea dădu convulsiv din cap. 

— Da, bine. 

— Calmează-ţi respiraţia. 


— Cum poţi să rămâi atât de impasibil? 

— Pentru că am făcut asta de o mie de ori. 

— Să urci cu o femeie în gabie? 

El avu îndrăzneala să râdă. 

— Nu, tu eşti prima. Însă am urcat de suficiente ori 
cât să ştiu pe de rost fiecare şanţ. Ştiu unde e mai aspru, 
ştiu unde să îmi pun mâinile şi picioarele ca să mă mişc mai 
bine. Prinţesă, n-am căzut niciodată. Şi n-am de gând să 
cad astăzi. În plus, aproape am ajuns. 

Ea ridică privirea spre coşul de deasupra ei. 

— Nu sunt sigură că înţelegi prea bine sensul 
cuvântului „aproape”. 

El chicoti abia auzit. 

— Haide, sus. 

El o ghidă cu cuvinte blânde, murmurate, cu mâinile şi 
cu picioarele. În scurt timp, se căţăra pe o parte a coşului şi 
intra în gabie. O surprinse cât de strâmt era, cât de 
insignifiant părea. Mai ales când i se alătură şi el. Îşi spuse 
că ar fi trebuit să se simtă înghesuită din cauza lui. Insă 
descoperi că pur şi simplu dorea să se sprijine de el. 

Şi mai descoperi că nu era teribil de înspăimântată de 
înălţimi, mai ales când în faţa ei se întindea o asemenea 
privelişte incredibilă. Albastrul puternic al apei se topea în 
cel deschis al cerului acoperit cu nori albi şi pufoşi. 

— O, spuse ea. E uimitor. Ce e umbra aceea din zare? 

— Anglia. 

Simţi cum i se strângea stomacul. 

— Aproape am ajuns acasă. 

— Mâine-seară, cel mai probabil. 

— Mâine. 

închisă în cabina ei, jelind, plină de tristeţe şi de 
regrete care o măcinau, pierduse noţiunea timpului. O zi se 
scursese în ziua următoare şi nu le mai ţinuse seama. 
Scopul acelei călătorii fusese să o pregătească să revină în 
societate. Lumea va aştepta de la ea să meargă la baluri, 


să primească avansurile domnilor, să le încurajeze interesul 
faţă de ea. Să participe la conversații în care se flirta. Să 
reintre în cursa căsătoriilor. 

— Nu ştiu dacă sunt pregătită. 

— Prinţesă, spune un singur cuvânt şi ridicăm pânzele 
spre larg. 

Ea îşi lăsă capul pe spate să îl studieze. Era un gând 
minunat, însă nu putea să-i facă aşa ceva familiei ei. Să 
devină o hoinară. Să întoarcă spatele tuturor lucrurilor 
formale şi cuviincioase. Scutură cu regret din cap. 

— Nu, asta nu ar rezolva nimic. Nu ar face decât să 
confirme faptul că sunt o laşă. 

— O laşă nu m-ar fi angajat să o duc într-un loc cu un 
trecut pătat de groază ca să îşi poată lua rămas-bun de la 
cineva la care a ţinut. 

— De la cineva pe care l-a iubit, simţi ea nevoia să 
specifice. Însă nu de ajuns. Dacă l-ar fi iubit suficient, n-ar fi 
avut acum atâtea regrete. Am crezut că asta va vindeca 
golul teribil din sufletul meu, însă uneori mă simt ca şi când 
m-aş îneca în suferinţă. Simţea cum lacrimile îi înţepau 
ochii. Mi-aş fi dorit să-l fi putut aduce acasă. Urăsc faptul că 
se află acolo. 

El îi atinse uşor obrazul. 

— Ce vezi când priveşti în zare? 

— Multă apă. 

— Tot ce se întinde până la linia orizontului şi dincolo 
de ea. Când un bărbat moare pe vas, îi e încredinţat mării. 
Anne, de-a lungul anilor am învăţat că nu contează unde e 
îngropat un om. Ci doar unde este amintit. 

Ea crezuse că îşi vărsase toate lacrimile în Scutari, 
însă se părea că încă mai avea lacrimi de vărsat. li inundară 
obrajii, iar el le prinse cu degetul mare. 

— Ţi-aş lua eu durerea dacă aş putea, spuse el pe un 
ton coborât şi răguşit. 

Chiar în clipa în care îşi spunea că inima n-o putea 


durea mai mult, el îşi plecă fruntea şi îşi trecu uşor buzele 
peste ale ei, apoi o cuprinse în braţe şi o ţinu strâns. 

Nimic din ce ar fi putut să spună sau să facă n-ar fi 
putut s-o tulbure mai mult. lar el înţelegea pierderea, 
înţelegea durerea, înţelegea ce însemna să pleci când îţi 
doreai enorm să rămâi. 

Pentru prima dată după mult timp, rămăşiţele sparte 
ale inimii ei dădură semne că puteau, în sfârşit, să se 
vindece. 


Capitolul 11 


La dracu'! În nopţile şi zilele lungi de când o întâlnise, 
în care îşi imaginase cum îşi cerea sărutul, cu siguranţă nu 
şi-l imaginase vreodată atât de anost. Nu ar fi trebuit să 
ofere alinare; n-ar fi trebuit să fie doar o atingere uşoară, 
doar o degustare. 

La dracu' cu tot! Trebuia să o lase cu gura căscată şi 
înlănţuită de el. Trebuia să o facă să îl implore să meargă 
mai departe. lar rezultatul să fie o tăvăleală în patul lui. 

Când îşi dezlegă eşarfa strâmbă ca să o mai lege o 
dată aşa cum trebuia, nu era sigur că mai fusese vreodată 
atât de dezgustat de el însuşi. Nu putuse să-i dea sărutul la 
care visase, când ea jelea. Motiv pentru care îi venise ideea 
urcuşului în gabie. 

Insă păruse atât de vulnerabilă, cu ochii încă plini de 
durere. Ce îl apucase să rostească o prostie atât de poetică 
despre locul în care erau îngropaţi oamenii? Şi ca şi când 
asta n-ar fi fost deja suficient de stânjenitor, îşi aplecase 
capul şi îşi trecuse buzele peste ale ei ca şi când trupul lui 
n-ar fi fost oricum în permanenţă întărit doar de gândul la 
ea. 

Acum urma să ia cina împreună, ultima lor cină 


împreună, după care nu va mai avea libertatea să pună 
stăpânire pe gura ei ca şi când i-ar fi aparţinut, pentru că, 
la dracu', deja îşi luase sărutul promis! 

Şi nu numai atât. Nici nu se deranjase să îi dea un 
sărut pe care orice femeie normală şi-ar fi dorit să-l 
primească din nou. Nu fusese în el nici urmă de căldură, 
nici patimă, nicio încleştare a limbilor. 

Doamne Dumnezeule, era ca şi când nici nu s-ar fi 
întâmplat! însă se întâmplase, iar ea va ţine cont de asta. 
Datorie plătită şi tot tacâmul. 

Dacă el îşi dorea încă un sărut, atunci chiar era nevoit 
să o seducă aşa cum trebuia. În noaptea aceea. Pentru că 
pânzele erau împinse de un vânt bun şi se apropiau de 
coasta Angliei. 

La ce se gândise în acea după-amiază? Nu gândise 
deloc. Femeia aceea avea puterea să îi spulbere orice gând. 
Influenţa pe care o avea asupra lui era tulburătoare. 

Când, în sfârşit, eşarfa îi stătea după placul lui, îşi luă 
haina şi o îmbrăcă. Se îmbăiase şi se bărbierise. Nu se 
ostenise să se tundă, căci nu dorea să pară complet 
civilizat. Nu dorea ca ea să îl considere altfel decât un 
căpitan de vas. 

Se întrebă dacă ar risca să putrezească în iad de-ar 
trece pe lângă Anglia fără să o ducă la țărm. După ce 
petrecuse mulţi ani în cloaca aceea îngrozitoare, îşi spuse 
că nu ar trebui nici măcar să se gândească la asta. Totuşi, 
nu îşi putea stăpâni tentaţia supărătoare de a o păstra cu 
el, cel puţin pentru o vreme, până când se plictisea de ea. 
Mereu ajungea să se plictisească de femei. Niciodată nu 
existase una pe care să-şi fi dorit să o păstreze vreme mai 
îndelungată. Cu ea doar încă nu-şi făcuse mendrele. Nici 
măcar nu o sărutase cum se cuvenea. 

Se mai blestemă o dată, apoi ieşi din cabina lui 
Peterson şi intră într-a lui. 


Dacă Anne învățase ceva din experienţa cu Walter, 
asta era că, cel mai adesea, ajungeai să regreţi mult mai 
mult lucrurile pe care nu le făceai decât pe cele făcute. 

Astfel că, în timp ce stătea acolo la cina cu preparate 
minunate şi bea vinul cel bun, ambele rivalizând cu orice se 
servea la masa tatălui ei, se gândi la regretele care aveau 
să o bântuie în privinţa căpitanului Jack. După ce ajungeau 
la docuri a doua zi, urma să coboare de pe vasul lui şi nu 
avea să-l mai vadă vreodată. Decât în visele ei. Era destul 
de sigură că va apărea în ele. Spre tristeţea ei. 

Nu se aşteptase să îl placă, să fie atrasă de el, să fie 
fascinată de el. Nu se aşteptase să reuşească să vadă 
dincolo de aparenţa lui aspră şi să descopere un sâmbure 
de bunătate care îl făcea să rivalizeze cu cei mai generoşi 
lorzi pe care îi cunoscuse ea vreodată. 

— Unde o să pleci? îl întrebă. După ce vei părăsi 
Anglia? 

Cu farfuria deja goală, el se rezemă şi îşi roti vinul în 
pahar, însă privirea lui rămase asupra ei. Nu se mai simţea 
incomod din pricina intensității acelei priviri. Ci mai degrabă 
găsea ciudat de liniştitor, ba chiar măgulitor, faptul că îi 
acorda atât de multă atenţie, ca şi când ea ar fi fost tot ce 
conta în lumea lui. 

— Cel mai probabil în Orientul îndepărtat. Ai vrea să 
vii cu mine? 

Inima ei se strânse la acea aluzie necuviincioasă, 
chiar dacă într-un colţ al minţii ei se gândi să facă asta. 
Cum ar fi să fie liberă de toate constrângerile societăţii? 
Bănuia că, în timp, avea să le ducă dorul. Erau tot ceea ce 
ştia ea, ce înţelegea. 

— N-am fost făcută pentru genul acesta de viaţă 
hoinară pe care o duci tu. Nu devine obositor să călătoreşti 
încolo şi încoace, fără să ai ceva stabil în viaţă? 


— Am ceva stabil, prinţesă. Oamenii mei, marea care 
e mereu în jurul meu şi faptul că în fiecare călătorie 
descopăr ceva nou. 

— Chiar şi în aceasta? 

Fără să-şi ia ochii de la ea, sorbi lent din vin, apoi 
răspunse: 

— Mai ales în aceasta. 

Ea fu extrem de tentată să îl întrebe ce anume 
descoperise. Însă aceea era doar vanitatea ei care îi dădea 
ghes. Intre ei se formase o legătură intimă ciudată, pe care 
ea nu o putea nega. Incă ceva la care nu se aşteptase. 

— Cam scandalos să nu fie şi servitoarea ta aici să 
stea cu ochii pe tine, nu? întrebă el. 

— Zgomotul andrelelor ei mi-ar fi tocat nervii, 
răspunse ea. Adevărat doar în parte. Oare să îndrăznească 
să îi spună adevăratul motiv pentru care era singură cu el? 

El zâmbi. 

— Mai ales când clinchetul se înteţeşte, în semn de 
dezaprobare. 

— Da. Simţi cum căldura îi inundă faţa. Martha ar fi 
dezaprobat cu siguranţă calea pe care o apucaseră 
gândurile ei, pentru că ducea la rămasul căpitanului în 
camera ei până la răsărit. Am... Îşi drese glasul. l-am 
poruncit să rămână în cabina secundului în noaptea asta. 

— Da? 

Ea dădu din cap, simțind un nod în gât. 

— Cred că îl place. Pe secundul tău. Domnul Peterson. 

— Şi el e fermecat de ea. 

— Da? Nu-şi putu stăpâni un zâmbet. Ce bine de ea. 
Cred. Insă o să aibă o viaţă destul de singuratică, nu? Cu el 
pe mare? 

Inainte ca el să poată răspunde, o bătaie în uşă 
aproape o făcu să sară de pe locul ei. Nu ştia de ce era atât 
de nervoasă. Poate pentru că motivul pentru care nu o 
avea pe Martha lângă ea nu avea aproape deloc de-a face 


cu undrelele ei enervante, ci mai degrabă cu faptul că se 
gândea foarte serios să îi ofere mult mai mult decât un 
sărut. 

Dorea să îi spună că avea încredere în el, însă era 
sigură doar că avea să se poarte necuviincios cu ea. De 
fapt, se baza pe asta. Părea că în acea călătorie se 
schimbase, devenise la fel de liberă precum vasul lui. lar 
vasul lui avea puterea să îi ducă oriunde, să le arate 
privelişti nemaivăzute. O tenta - e/ o tenta - să facă 
propriile explorări. Ce ar descoperi oare despre el... şi 
despre ea însăşi? Oare dorea să afle? Sau dorea să rămână 
pururi o naivă? 

Se spunea că ignoranta aduce fericire, însă ea afla că 
doar îi stârnea iritarea. Mai bine să afle decât să se întrebe 
mereu. 

Cu mişcările uşoare cu care deja o obişnuise, el se 
ridică de la masă şi deschise uşa. Şoarec şi Jenkins intrară 
şi luară vasele. Când uşa se închise în urma lor, se trezi 
stând în picioare, fără să ştie sigur ce să facă. 

El stătea rezemat de perete, studiind-o, cu braţele 
încrucişate la piept. Oare chiar se gândise că ar putea trece 
drept un gentleman? Veşmântul său era bine croit şi i se 
potrivea la perfecţie. Bănuia că îl costase mult. Cu toate 
astea, sub el bântuia un element neîmblânzit, precum 
furtuna care se stârnea pe neaşteptate. Viaţa lui aspră şi 
dură îl transformase în acea creatură fascinantă, însă aşa 
cum corabia lui nu rămânea prea mult în port, bănuia că el 
nu era genul care să rămână prea mult în viaţa ei. 

Nu vor avea niciodată mai mult decât acest răgaz 
petrecut împreună. Şi care se apropia rapid de final. 

— Te pot ispiti cu un pic de coniac după cină? întrebă 
el. 

Ea dădu din cap, bucuroasă că îşi găsea ceva de făcut 
cu mâinile, căci prostuţele îşi doreau să se întindă spre el şi 
să îl atingă, să îi mângâie pieptul, umerii, spatele. 


— Da, te rog, mulţumesc. 

El se duse la dulapul din colţ, unde îşi ţinea băuturile. 
Ea îl urmări turnând cantităţi generoase de coniac în două 
pahare, pe care le aduse acolo unde ea rămăsese 
nemişcată ca un afurisit de catarg. Ce naiba se întâmpla cu 
ea? Luă paharul oferit, iar el ciocni uşor. 

— Pentru finalul unei călătorii de succes. 

— E un motiv de sărbătoare? 

— Am supravieţuit. 

— Exista vreo şansă să nu supravieţuim? 

— Intotdeauna există o şansă să nu supravieţuieşti, 
prinţesă. Nu putem controla mările. 

„Şi se pare că nici destinele noastre.” 

Ea luă o înghiţitură sănătoasă, savurând parfumul, 
simțind arsura familiară pe gât, însă vaporii îi invadară 
nările, înţepând-o. Zâmbi. 

— Ce e atât de amuzant? întrebă el. 

— Imi aduceam aminte de prima dată când am gustat 
coniac, după ce l-am furat din dulapul tatei. Am început să 
tuşesc fără să mă pot opri. Cel mai mult mă temeam că o 
să mă audă, o să vină să vadă ce s-a întâmplat şi o să 
descopere ce făcusem. Fără să îndrăznească să îl 
privească, bătu uşor cu degetul în pahar. Mereu mă 
străduiesc din greu să respect afurisita de etichetă. 

— O spui de parcă nu ai fi prea încântată de acest 
aspect al caracterului tău. 

Ea îşi ridică privirea spre a lui. De ce părea să o 
cunoască atât de bine? înghiţi nodul din gât. 

— Cred că există momente când n-ar trebui să 
respecţi atât de mult eticheta. 

— De exemplu când te caţări pe un catarg? întrebă el, 
cu o lucire în ochi. 

— Am fost foarte îndrăzneață, nu? Şi răsplata, 
priveliştea din vârf, a meritat din plin. Trase adânc aer în 
piept. Şi acolo ţi-ai cerut sărutul. 


El scoase un oftat lung şi îndurerat. 

— Da, l-am cerut, nu? apoi îşi termină coniacul. 

Ea făcu acelaşi lucru şi, de data aceasta, se simţi ca şi 
când vaporii îi invadaseră creierul. Se simţi cu inima uşoară 
şi îndrăzneață. 

— N-a fost aşa cum ai promis. 

El ridică dintr-o sprânceană. 

— Nu? 

— Ai spus că o să fie lent, pe îndelete şi lung. Nu a 
fost nimic din toate astea. Sincer, căpitane, nu sunt sigură 
că ai fost răsplătit după cum ai meritat pentru efortul tău. 

— Am spus un sărut, când aleg eu să se întâmple. 

— Însă cred că a fost un sărut dat din milă. 

— Niciodată. Nu mi-e milă de tine, prinţesă. S-a 
întâmplat aşa pentru că pur şi simplu nu mai puteam să 
rezist, şi aveam spectatori. 

— Acum nu mai avem. 

— Nu, nu avem. 

El o privea cu intensitate, iar ea îşi dădu seama că el 
n-ar fi forţat-o niciodată, n-ar fi luat niciodată singur ceea 
ce ea n-ar fi dorit să dea. Înţelesese asta din instinct, 
desigur. Altfel nu ar fi urcat pe vasul lui, însă acum 
înţelegea pe deplin că întreaga putere era în mâinile ei. 

— Acest sărut lung, lent şi pe îndelete de care mi-ai 
vorbit... unde poate conduce? 

— Unde vrei tu să conducă. 

Ea simţi greutatea responsabilităţii, însă, şi mai mult, 
simţi profunzimea dorinţei pentru ceva ce i se refuzase. 

— Cred că mi-ar plăcea să... explorez posibilităţile. 

— Şi unde anume ai vrea să conducă? 

— Nu vreau să spun. In caz că mă sperii şi mă 
răzgândesc, însă am împărtăşit atât de multe în călătoria 
asta. Aş mai vrea încă puţin. 

El îi atinse obrazul. 

— Oricând ar fi, tot ce trebuie să faci e să spui 


„opreşte-te”. 

— Şi te opreşti? 

— Şi de-ar fi să mor. 

— Te vei înfuria. 

— Banu. 

Walter se înfuriase. Îi spusese că îl aţâţase degeaba, 
căci îndrăznise să îl lase să o sărute până când rămăseseră 
amândoi fără suflare. Nu dorea să se gândească la asta 
acum. Ştia doar că era atrasă de acest bărbat care stătea în 
faţa ei, şi nu dorea să privească în urmă cu regret la aceste 
momente. Ştia doar că, dacă avea să audă de moartea lui, 
nu mai trebuia să călătorească în cealaltă parte a lumii ca 
să-i implore iertarea. Ştia că sărutul pe care i-l dăduse în 
gabie nu era cel pe care şi-l imaginase el în acea noapte 
întâmplată cu mult timp în urmă, când venise în dormitorul 
ei şi încheiaseră un târg. 

De atunci, în zilele şi nopţile care urmaseră, ea 
ajunsese să aştepte cu nerăbdare ca el să-şi onoreze 
promisiunea. Nu dorea să plece de pe vasul lui până nu 
primea asta şi poate chiar puţin mai mult. 

— Bine, atunci, căpitane, nu consider că sărutul pe 
care mi l-ai dat în după-amiaza asta, oricât ar fi fost de 
încântător, chiar îmi achită obligaţia faţă de tine. 

EI îşi arcui un colţ al gurii. 

— N-aş vrea să cobori mâine de pe vas şi să simţi că 
nu ţi-ai îndeplinit partea de învoială. 

Fără să îşi ia ochii de la ea, el îşi petrecu degetele 
lungi în jurul paharului ei şi îl aşeză pe masă. Se mişca atât 
de lent, încât îi venea să se răstească la el să se grăbească. 
Oare nu-şi dorea cu adevărat să o sărute? Nu o găsea 
atrăgătoare? Poate acela era adevăratul motiv pentru care 
era gata să se mulţumească doar să-i atingă buzele. 

Însă când se întoarse spre ea văzu dorinţa arzând în 
privirea lui şi văzu cu nelinişte cât de bine se pricepuse să- 
şi ţină adevăratele sentimente în frâu. Ea aproape că făcu 


un pas în spate, aproape se răzgândi, însă înainte să îşi dea 
seama pe de-a-ntregul că se speriase brusc de intensitatea 
a ceea ce văzuse, el îşi petrecu un braţ pe după talia ei, o 
trase lângă el, îi surprinse chipul cu mâna aspră şi îşi 
aplecă gura pe a ei. 

Nu fu doar o atingere uşoară a buzelor. Fără dulceaţă, 
fără blândeţe. 

Era asemenea unui bărbat flămând, care îşi 
devorează mâncarea după ani întregi de lipsuri. Gura lui 
apăsa cu putere peste a ei, în timp ce limba lui îi făcu 
buzele să se deschidă. O exploră aşa cum descoperise ea 
că făcea totul: cu îndrăzneală şi fără şovăire. Limba lui 
împingea şi ocolea, mângâia şi dansa. Braţele ei îi 
cuprinseră gâtul fără voia ei, aducându-l mai aproape. 
Mâna lui îi mângâie gâtul şi se opri. Ea îşi simţi pulsul 
bătând cu putere în degetele lui, în timp ce gura lui îşi 
continua în voie atacul. Avea gust de coniac bogat, de vin 
bun, de portocale. Avea gust de dorinţă. Gura lui era 
fierbinte, umedă şi foarte, foarte pricepută. 

Letargia îi cuprinse oasele, iar căldura o învălui în tot 
corpul, oprindu-se între coapsele ei. Îşi chirci degetele de la 
picioare, trecându-şi degetele mâinilor prin părul lui, 
ţinându-l lângă ea. Nu că s-ar fi aşteptat să plece undeva. 

Nu crezuse că era posibil, însă sărutul se adânci, 
deveni mai mult, deveni totul, până nu mai există nimic în 
afară de el şi acele senzaţii incredibile pe care le trezea la 
viaţă. Fusese moartă atâta timp. Nu îşi dăduse seama exact 
cât de moartă fusese, însă acum revenea la viaţă, cu 
trupul, cu sufletul şi inima. 

Toate începeau să iasă din nou la suprafaţă. Puteau 
să simtă din nou. Doreau să simtă din nou. Îşi spuse că ar 
trebui să fie înspăimântată de această trezire uriaşă pe 
care o încerca, însă simţea doar o recunoştinţă care 
ameninţa să o copleşească, să o facă să suspine după ceea 
ce îşi refuzase atâta timp. 


Gura lui îşi continua magia, fără să se ridice de pe a 
ei, fără să îşi oprească explorarea. Incepea să se întrebe 
dacă chiar mai fusese sărutată cu adevărat, pentru că nu 
semăna cu nimic din ce încercase până atunci. li afecta 
întregul trup, o făcea să îşi dorească să se urce pe el, să se 
scufunde în el până deveneau unul. Cabina devenise atât 
de înăbuşitoare, că îi venea să îşi smulgă hainele de pe ea. 
Sau poate era doar ea, ajunsă în flăcări. Abia mai înţelegea 
ce se întâmpla cu ea. Nu mai avea aproape niciun gând 
raţional, ci doar „plăcere, plăcere, plăcere”. 

Lung. Lent. Pe îndelete. Era toate astea şi totuşi, în 
ciuda acestui lucru, sărutul era sălbatic, neîmblânzit, 
neînduplecat. Poruncea, ademenea, seducea. Complet, 
irevocabil. Acum ea îi înţelegea mai bine stăpânirea, pentru 
că ceea ce dezlănţuia el avea puterea să o cucerească, să o 
facă să se destrame în braţele lui fără să-i pese de 
consecinţe. Dorea tot ce avea el de oferit. Nu voia să lase 
nimic neexplorat. 

Mâna lui alunecă mai jos şi îi cuprinse sânul. Ea gemu 
la intimitatea acelui gest, la plăcerea care o străbătu când 
el îşi trecu degetul peste sfârcul ei întărit ca o perlă. 

Ea întrerupse sărutul, apăsându-şi gura pe bărbia lui, 
pe falca lui, pe gâtul lui. Blestemă eşarfa şi nenorociţii de 
nasturi care o împiedicau să ajungă unde dorea, să îl guste 
cu totul. De ce tocmai în noaptea aceea se hotărâse să 
arate că înţelegea cu adevărat rostul nasturilor şi al 
butonierelor? 

El îi cuprinse faţa în mâinile lui puternice şi o forţă să 
ntâlnească privirea arzătoare. 

— Anne, m-am înşelat. Nu o să mă pot opri. Aşa că 
spune-mi acum: te duc în patul meu sau sar în mare să mă 
răcoresc? 

Ei îi veni să râdă, însă nu fu în stare decât să îl roage: 

— Nu pleca. 


AA 


„Slavă Domnului! îşi spuse Tristan. „Slavă Domnului.” 

Ştiuse că avea să fie minunată, însă nimic din ce îşi 
imaginase nu îl pregătise pentru realitatea felului în care îi 
răspundea ea, a parfumului şi a căldurii ei. Dorinţa lui 
crescândă îl uimea. O dorea mai mult decât dorise vreodată 
ceva în viaţă. Chiar şi foamea lui din trecut pentru 
răzbunare pălea în faţa nevoii care îl prinsese în gheare, de 
a poseda complet, în întregime. 

Şi-ar fi dorit să poată fi la fel de lent ca atunci când o 
tachina, însă o dorea prea mult. Şi purta al naibii de multe 
haine. 

Printre săruturi, îi descheie nasturii, îi dezlegă 
panglicile, îi trase fustele... 

Printre săruturi, ea îi desfăcu eşarfa, îi eliberă nasturii, 
îi scoase hainele... 

Printre mângâieri, el îi scoase pantofii, îi trase 
ciorapii... 

Printre mângăâieri, ea îi trase încet cizmele, apoi şi 
cămaşa peste cap... 

Părea că trecuseră ore, însă el ştia că era vorba doar 
de câteva minute până când rămaseră răsuflând din greu, 
sorbindu-se din priviri. 

— Eşti atât de frumoasă, spuse el răguşit. 

Sânii ei erau ridicaţi şi tari, sfârcurile ei erau de un 
roz-deschis pe care el îşi dorea să-l guste. Abdomenul ei 
era plat, iar şoldurile înguste. Privi cum ochii ei îl măsurau 
de sus până jos, şi nu-i scăpă aprecierea care se citea în ei. 
Fără să fie arogant, ştia că avea multe de oferit, însă mai 
ştia şi că, pentru o virgină, putea fi înspăimântător să vadă 
dovada clară a dorinţei lui pentru ea. Ar fi trebuit să stingă 
blestematele de felinare. Ar fi trebuit să... 

Ea îşi puse o mână caldă pe umărul lui şi îi întâlni 
privirea. 


— Te doresc. 

Reuşi să îl facă să uite de tot cu atât de puţin. O luă în 
braţe şi o duse la patul lui, o aşeză cu grijă pe aşternuturi, 
apoi se aplecă deasupra ei. 


Anne primi cu bucurie greutatea şi înălţimea lui când 
îi acoperi trupul cu al său şi îi acapară din nou gura. Dorea 
să atingă fiecare părticică din el. Era minunat. Cu picioare 
lungi, puternic, ferm. Îi văzuse muşchii reliefaţi de fiecare 
mişcare când mergea pe vas. În imaginaţia ei nevinovată 
nu se gândise niciodată că un bărbat putea fi atât de 
frumos. Un chip frumos da, însă nu şi un trup frumos care 
promitea ceva ce trecea dincolo de plăcere. Era un gând 
capricios, însă îi trecuse prin minte când, în sfârşit, reuşise 
să îl dezvăluie. Se gândi că poate trebuia să îi fie frică de ce 
avea să urmeze, însă părea capabilă doar să aştepte cu 
nerăbdare momentul. 

Îşi trecu degetele peste pieptul lui, peste umerii şi 
spatele lui. Pipăi urmele de bici care brăzdau întinderea 
aceea incredibilă de muşchi şi tendoane şi îi veni să plângă, 
ştiind că el suferise cândva o asemenea pedeapsă 
groaznică. Îşi încolăci braţele în jurul lui şi îl strânse cu 
putere, dorindu-şi să îi îndepărteze amintirile dureroase. 

Însă presupuse că acelea reuşiseră, în parte, să îl 
transforme în bărbatul care era atunci, bărbatul care o 
fascina, după care tânjea acum mai mult decât după aer. 

Gura lui o părăsi pe a ei ca să se plimbe de-a lungul 
gâtului ei şi, cu toate că aproape suspină la acea pierdere, 
întâmpină cu bucurie noile senzaţii pe care le încerca odată 
cu explorarea lui. Părea hotărât să nu lase nicio bucăţică 
din ea necunoscută limbii lui cuceritoare. Îi ciuguli uşor 
clavicula, apoi cobori şi mai jos. Işi trecu buzele peste sânii 
ei. Era țintuit între coapsele ei. Ea îşi frecă tălpile de 


gambele lui, îşi arcui şoldurile în sus... 

— Nu încă, prinţesă. 

— Şi asta o să fie îndelung, încet şi pe îndelete? 
întrebă ea oftând. 

— Îndelung şi încet da, însă cu siguranţă nu pe 
îndelete odată ce suntem în toiul problemei. 

Ei îi veni să râdă. Însă scoase un geamăt când el îşi 
strânse buzele peste sfârcul ei şi supse uşor. Se simţi 
invadată de senzaţii contradictorii. Tensiunea şi letargia se 
luptau în ea. Dorea să se relaxeze sub el şi, în acelaşi timp, 
să se încordeze în jurul lui. 

El îşi continuă călătoria către celălalt sân al ei, căruia 
îi acordă aceleaşi atenţii. Nu îşi imaginase niciodată o 
asemenea dăruire, nu îşi dăduse seama niciodată ce 
implica să facă dragoste: mângăierile, gustul, atingerile. 
Întotdeauna crezuse că se termina repede. Însă descoperea 
că putea dura o veşnicie. 

El îşi trecu limba în sus şi în jos prin valea dintre sânii 
ei, întorcându-şi capul pe o parte să îi sărute un sân, apoi 
pe celălalt. Ea îşi înfipse unghiile în scalpul lui, încolăcindu-i 
şuviţele lungi de păr în jurul degetelor ei. Coborând şi mai 
jos, el îşi vâri vârful limbii în buricul ei, făcându-i tot corpul 
să se strângă. 

Ea îşi ridică umerii de pe pat, îi prinse pe ai lui şi 
încercă să îl tragă spre ea. 

— Mai vreau un sărut. 

Ochii lui pe jumătate închişi aveau o scânteie 
neastâmpărată când îi întâlni privirea. 

— Şi am de gând să îţi dau unul. Doar că pe alte buze. 

— Ce anume... 

— Relaxează-te, prinţesă. M-am gândit prea mult la 
asta ca să-mi refuz această plăcere. 

— Plăcere... 

Respirația lui îi atinse cârlionţii dintre coapse, iar 
cuvintele pe care intenţionase să le spună îi dispărură din 


minte. Îşi spuse că o doamnă cuviincioasă s-ar împotrivi, 
însă în noaptea aceea nu era nici pe departe o doamnă 
cuviincioasă. 

Şi, în timp ce limba lui se rotea peste ea, datorită lui 
fu fericită că nu era nicidecum cuviincioasă. Niciodată nu 
încercase ceva atât de decadent de minunat. Se lăsă din 
nou pe pat şi îşi ridică genunchii, primind cu bucurie 
senzațiile foarte senzuale care o năpădeau cu atâta putere. 
Îşi înfipse unghiile în umerii lui ca să se sprijine, căci era în 
pericol să fie aruncată de vânturile unei furtuni şi dusă 
departe. 

Îndelung. Încet. Pe îndelete. Se întrebă distrasă dacă 
acela era sărutul la care se referise el când făcuse învoiala 
iniţială. Oare aici avusese de gând să o aducă? Celălalt 
fusese doar o înşelătorie? 

Nu conta. Întotdeauna bănuise că acea învoială nu era 
la fel de inocentă pe cât o făcuse el să pară, însă nu putea 
să fie furioasă când îşi simţea toţi nervii dansând frenetic şi 
o furtună a plăcerii care se învolbura în jurul ei. 

Apoi furtuna deveni tot mai mare, amenințând să o 
înece. 

— O, Dumnezeule! 

— Lasă-te în voia plăcerii, prinţesă, murmură el în 
carnea ei sensibilă. Pur şi simplu eliberează-te. 

Şi o făcu imediat ce limba lui îşi reluă demersul. Căzu 
în furtună şi se trezi luată pe sus de un vârtej de plăcere 
intensă. Ţipă, sigură că va muri, însă când tornada trecu, 
încă răsufla, chiar dacă accelerat. Deschise ochii şi îl văzu 
privind-o lung, cu un zâmbet satisfăcut pe chipul frumos. 
Oare o simţise şi el? Cum ar fi putut să arate atât de 
încântat altfel? 

Îşi aplecă gura peste a ei şi o sărută profund, iar ea 
gustă sarea pielii ei de pe buzele lui. Decadent. 

Îl simţi făcându-şi loc între coapsele ei şi îşi ridică 
şoldurile ca să îl primească. Auzise că va durea. Nu putu să 


nege disconfortul, însă bucuria de a-l simţi umplând-o cu 
greutatea şi lungimea lui fu mai mare, Strecurându-şi o 
mână pe sub fesele ei, o ridică uşor, iar ea îl simţi 
împlântându-se şi mai adânc în ea şi îi întâmpină plinătatea 
cu bucurie. 

— Dumnezeule, eşti incredibil de fierbinte, îi murmură 
el în ureche. Şi de umedă. Şi de strâmtă. 

Ea îşi închise ochii strâns, îl strânse şi pe el şi se 
desfătă cu acea intimitate, cu apropierea de el. Cu faptul că 
el îi putea spune toate acele lucruri, iar ea le putea asculta 
fără să se înfurie. 

Apoi începu să se mişte ritmic în ea, iar trupul ei 
răspunse mişcărilor lui. Senzaţiile începeau să o cuprindă 
din nou. Îşi propti picioarele pe pat, ca să răspundă nevoii 
lui. Îşi puse mâinile pe spatele lui şi îi simţi muşchii 
strângându-se odată cu apăsările lui puternice, în timp ce 
continua să se împingă necontenit în ea. Era o nebunie. Era 
pierdută din nou în furtună, doar că de data aceea se 
pierdea şi el împreună cu ea. Ştia asta din gemetele lui, din 
trupul lui întărit, din ritmul accelerat. lar când furtuna 
atinse punctul culminant şi ea scoase un țipăt, auzi 
geamătul lui gutural şi deschise ochii, văzându-l cu capul 
dat pe spate şi maxilarul încleştat. Trupul său se 
convulsionă într-o ultimă împingere adâncă, iar el mârâi cu 
dinţii încleştaţi. 

Când deschise ochii, o privi lung, ca şi când nu-şi mai 
amintea cine era. Brusc, ea simţi cum lacrimile îi înţeapă 
ochii, pentru că, dincolo de toate, în acel moment se ura 
cumplit. 


Capitolul 12 


„O, la dracu'!” Tristan se dădu jos de pe Anne şi privi 


lung la bârnele din tavan, aşteptând să i se liniştească 
inima, să îşi calmeze respiraţia. Era diferită de toate 
femeile pe care le avusese până atunci. Se dăruise atât de 
mult şi de bunăvoie. Niciodată nu se simţise mai 
zdruncinat, atât de vulnerabil, atât de... pierdut. 

Voia să o aibă din nou, însă îşi dorea de fapt să 
posede mai mult decât trupul ei. Acea dorinţă ciudată 
aproape că nu avea sens. Nu o încercase niciodată. Se 
bucura de femei, de plăcerile pe care le putea împărtăşi cu 
ele. Însă nu depăşise niciodată acea limită. Niciodată nu îşi 
dorise asta. Niciodată nu fusese tentat să o facă. 

Poate pentru că fusese virgină. Nu avusese vreodată 
virgine. Simţea un fel de responsabilitate faţă de ea, o 
nevoie de a proteja... 

Ea se ridică în capul oaselor, cu cearşaful adunat în 
jurul taliei, picioarele ridicate şi braţele încolăcite în jurul lor 
şi părul ei minunat căzându-i în valuri pe spate până la 
şolduri. El îşi trecu uşor degetul de-a lungul braţului ei, însă 
ea nici nu păru că îi simte atingerea, nici nu îl privi. 

— Regreţi deja, prinţesă? întrebă el, pregătindu-se 
pentru lovitura brutală a adevărului, întrebându-se de ce i- 
ar fi păsat dacă regreta. 

Obţinuse ce dorise de la ea, ce dorise încă din 
momentul în care o văzuse intrând pe uşa tavernei în acea 
noapte ploioasă. 

Ea îşi şterse obrazul cu încheieturile degetelor. El nu 
voia să recunoască felul în care i se strângea inima pentru 
că acţiunile lui o făcuseră să plângă. Abia se stăpânea să 
nu se ridice să-i sărute lacrimile, însă ştia că, dacă ar fi 
îmbrăţişat-o, ar fi fost un iad să nu meargă mai departe 
într-o altă aventură a plăcerii. 

— Am minţit, spuse ea răguşit. 

Lui i se strânse imediat stomacul şi se simţi neliniştit. 
Îşi îngustă privirea. 

— Despre ce anume? 


— În privinţa lui Walter. Nu l-am condus la gară. 
Presupun că era în uniformă şi arăta frumos ca 
întotdeauna. Nu ştiu dacă a spus ceva despre întoarcerea 
acasă la timp pentru vânătoarea de fazani. Am auzit că 
fratele ducelui de Ainsley a făcut-o. Şi mi-am însuşit asta ca 
pe propria amintire pentru că eu nu aveam niciuna. În 
noaptea de dinainte am avut o ceartă teribilă şi nu am 
apucat să îmi iau rămas-bun. Ultimele cuvinte pe care le- 
am rostit unul altuia au fost pline de furie. El şi-a dorit asta 
de la mine, iar eu am refuzat. 

— Asta? 

Vocea lui părea un blestemat de ecou, însă nu dorea 
ca logodnicul ei mort să fie atunci acolo, cu ei între 
aşternuturi. Dumnezeule, fantoma acelui bărbat fusese cu 
ei în toată călătoria. Oare Tristan nu putea să aibă parte 
măcar de noaptea aceea fără să fie bântuiţi de el? 

Ea făcu un gest larg cu mâna peste pat. 

— Asta. Pufni şi îşi şterse ochii. Ne plimbam în 
grădină. Dorea să mă strecor afară din casă mai târziu şi să 
mă întâlnesc cu el la grajduri. Mi-a spus că mă va duce într- 
o cameră de hotel, că nimeni nu va afla vreodată. Însă am 
refuzat. 

Se răsuci, strângând cu o mână aşternutul peste piept 
şi descurcându-se prost să se acopere, căci un sfârc se iţea 
pe deasupra, distrăgându-i atenţia. 

— O doamnă cuviincioasă refuză, continuă ea. Am 
vrut ca asta - arătă cu mâna între ei - să nu însemne nimic. 
Insă e atât de intim, de personal. Doream o dovadă că ceea 
ce îi refuzasem nu era mare lucru. Însă nu a fost aşa. E 
important. E mult mai uriaş decât mă aşteptasem eu să fie. 
Probabil a murit urându-mă pentru că i-am refuzat asta. 

— Nu. El îi cuprinse obrazul şi o trase spre el, până 
când capul ei se cuibări pe umărul lui. Te asigur că nu te-a 
urât. 

— De ce eşti atât de sigur? 


— Pentru că eşti genul de femeie pe care niciun 
bărbat n-ar putea-o uri vreodată. 

Se aşteptase să îi încremenească în braţe, însă, ca 
întotdeauna, ea se topi în el. Nu era obişnuit să vorbească 
după ce termina. De obicei, pur şi simplu adormea, însă 
trebuia să spună ceva, aşa cum stătea întins acolo în 
letargia de după ce făcuse dragoste, chiar dacă discuţia se 
învârtea în jurul altui bărbat, unul pe care începea să îl 
urască. 

— Anne, trebuie să ştii că un bărbat va încerca 
întotdeauna să aducă o femeie în patul lui. E în natura 
noastră. Chiar şi atunci când se aşteaptă ca doamna să 
refuze, el tot va încerca să o convingă. Poate că e 
dezamăgit când doamna îl refuză, poate că este rănit în 
orgoliul lui, însă nu o va urî. În acea noapte sigur vorbea 
orgoliul lui. Nu inima lui. 

Ea îşi strânse braţele în jurul lui, iar el îi simţi lacrimile 
calde pe piept. 

— Şi totuşi, sunt aici cu tine, cu un bărbat pe care nu 
îl iubesc. Şi cu care sunt intimă. 

— E mai uşor să nu iubeşti persoana. Dacă nu iese, 
pur şi simplu pleci. În plus, nu suntem în societate. Aici sunt 
doar puţine reguli. Cui îi pasă de ce facem noi? 

— Şi presupun că este sigur cu tine, adăugă ea încet. 
Nu te voi mai vedea niciodată. Pot să mă prefac că asta nu 
s-a întâmplat vreodată. 

Oare chiar putea? Oare el însemnase chiar atât de 
puţin pentru ea? Şi de ce îi păsa că nu însemna nimic 
pentru ea? De ce îi păsa că pentru ea nu reprezenta decât 
o mâncărime pe care simţea nevoia să o scarpine? Câte 
femei părăsise el în porturile din toată lumea, fără să se 
mai gândească vreodată la ele? 

De ce era atât de sigur că nu avea s-o uite prea uşor? 
Pe singura femeie pe care trebuia să o uite? 

Îi auzi respiraţia delicată şi ritmică. Se strecură uşor 


de sub ea şi o acoperi cu păturile. Nu avusese niciodată o 
femeie întinsă în patul lui, pe vasul lui. Acum avea s-o vadă 
întotdeauna acolo. 

După ce îşi îmbrăcă pantalonii şi cămaşa, ieşi în 
tăcere din cabină. Corabia scârţâia şi se legăna, iar el se 
linişti ascultând sunetele familiare, în timp ce se îndreptă 
spre puntea superioară. Se prinse de balustradă şi privi în 
depărtare la întinderea nemărginită de mare neagră şi cer 
împânzit de stele. Îşi aminti de prima dată când făcuse 
asta. Cât de mic şi de nesemnificativ îl făcuse să se simtă. 
Cât de înspăimântat. Nu ştia ce îl aştepta. Nu se simţise 
niciodată atât de singur şi de trădat. Nu se gândea atunci 
decât să îl facă pe unchiul său să plătească pentru că îl 
trimisese în iad. 

În timp, îşi învinsese groaza, ajunsese să stăpânească 
atât de bine iadul, că nu mai putea să îl părăsească. Era 
căpitan de vas. Ştia doar să călătorească prin lume. În 
ciuda a ceea ce reuşise să facă împreună cu fraţii lui cu doi 
ani în urmă, nu se putea imagina părăsindu-şi viaţa 
hoinară, corabia, traiul fără oprelişti. 

Nu ştia de ce gândurile sale o luaseră pe calea aceea. 
Poate pentru că ea nu îl dorise neapărat pe el, ci pur şi 
simplu dorise senzațiile. Se gândi la toate femeile pe care 
le adusese în patul său de-a lungul anilor, doar pentru 
plăcere. Oare plecaseră de lângă el simțindu-se la fel de... 
folosite, de neîmplinite? Oare fuseseră aşa cum era el 
acum: dorindu-şi mai mult? 

De ce? De ce brusc ceea ce împărtăşise cu Anne 
părea să nu mai fie de-ajuns? 

— Jack? 

— Tristan, spuse el încet, atât de încet că nu fu prea 
sigur că ea îl auzise. 

Ea se apropie şi mai mult, până când el simţi căldura 
răspândită de trupul ei şi parfumul de levănţică şi citrice 
care era parte din ea, însă se amesteca atunci cu mireasma 


împreunării lor. 

— Poftim? întrebă ea încet. 

— Numele meu e Tristan. Jack e doar... un nume pe 
care îl folosesc pe mare. 

Cu colţul ochiului o văzu prinzând balustrada. După 
tot ceea ce împărtăşiseră, ar fi trebuit să îşi treacă braţul în 
jurul ei, însă cumva asta părea prea intim, chiar mai intim 
decât ceea ce se întâmplase în cabina lui. Se zbătea ca un 
peşte aruncat pe un țărm nisipos. Nu îi plăcea şi nu era 
sigur cum să îşi recapete echilibrul, căci totul părea să se 
învârtă cu el. 

— De ce? De ce foloseşti alt nume? 

— Am minţit, spuse el cu greu, repetând cuvintele 
simple pe care le rostise ea mai devreme, când am spus că 
am plecat pe mare pentru aventură. Am fugit pentru că 
cineva era disperat să mă ucidă. 

— Doamne sfinte, de ce? 

— Nu contează. Partea aceea a vieţii mele... Strânse 
şi mai puternic balustrada. Cum să nu conteze când îl 
transformase în bărbatul care era atunci? Insă nu dorea să 
conteze; nu dorea să recunoască faptul că, într-un fel foarte 
pervers, unchiul său câştigase. Partea aceea... nu e 
importantă. 

Mâna ei delicată se mişcă uşor până se opri pe alui. 
El şi-ar fi dorit să o îndepărteze. Nu avea nevoie de alinare. 
Nu primise alinare de ani întregi, de paisprezece, ca să fie 
mai exact. Îşi trăise jumătate din viaţă fără tandreţe sau 
dragoste. Asta îl descurajase. Ochii îi ardeau. La naiba cu 
aerul sărat. Sau poate că, din cauza vântului, i se 
umeziseră ochii. Însă nu din cauza ei. Nu va permite să fie 
din cauza ei. 

Dacă n-ar fi fost unchiul lui, poate ar fi devenit un 
bărbat demn de Anne. Ar fi fost primit cu braţele deschise 
de societate, nu văzut ca un paria. Poate ar fi întâlnit-o la 
un bal înainte ca ea să ajungă să-şi iubească logodnicul. 


Poate el ar fi fost tânărul lord pe care ea îl refuzase, cu 
toate că nu prea credea că nu ar fi convins-o să îl 
însoţească în aşternut. Încă din clipa în care o zărise, o 
dorise cu prea multă disperare. 

— De ce Jack Stacojiul? întrebă ea. 

El înghiţi în sec. Nu voia să-i spună, şi totuşi era 
incapabil să-şi stăpânească vorbele. 

— Căpitanul mi-a dat numele de Jack. Ştia că fugeam 
de cineva. La început am fost furios, doream să sparg ceva. 
M-am luat la bătaie cu unul dintre camarazi. L-am tăbăcit 
bine. Căpitanul mi-a spus că trebuia să îmi cer iertare. N- 
am vrut. Au pus biciul pe mine. Tot nu mi-am cerut iertare. 
Eram o grămadă însângerată când mi-am pierdut 
cunoştinţa într-un final. 

El îi auzi ţipătul de groază şi ştiu că dacă o privea i-ar 
fi văzut lacrimi în ochi. Aşa că nu se uită la ea. Era mai 
simplu să nu simtă nimic. 

— Stacojiu. 

— Mda. După aceea am rămas cunoscut drept Jack 
Stacojiul şi nimeni n-a mai îndrăznit să mă supere. 

Ea îi strânse mâna. 

— Urăsc că te-au rănit atât de rău. 

El nu-i dorea mila. Îl făcea să se simtă slab, nicidecum 
bărbatul care ştia el că era. 

— Totul a ieşit cum a trebuit în final. Se întoarse spre 
ea. Părul ei era desfăcut în vânt. Luna era plină, iar 
trăsăturile ei erau încadrate de lumina ei palidă. El îi atinse 
obrazul şi simţi umezeala lacrimilor ei. Dar cu tine ce-o să 
fac? 

Ea zâmbi blând. 

— Să nu mă uiţi, de exemplu. 

Tonul ei suna mai degrabă întrebător, plin de îndoială 
şi foarte nesigur. 

— Asta cu siguranţă nu se va întâmpla. 

El îi acapară gura, bucurându-se să o guste şi să o 


simtă. Faptul că îl speria îngrozitor era o problemă de care 
avea să se ocupe în altă zi, în altă noapte. Atunci era 
flămând să ia orice i-ar fi dat ea în plus. O va lăsa în port. O 
va privi cum se îndepărtează, cum dispare în umbrele 
învăluite în ceaţă... 

lar el va rămâne în urmă, însă de data asta era ceea 
ce îşi dorea el. Dorea să navigheze pe mări. Să îşi comande 
vasul şi pe oamenii săi. De la ea îşi dorea doar amintiri. 

Ea va dansa valsuri în săli de bal, se va plimba prin 
parcuri şi va cocheta cu domnii. Va fi căutată, dorită. Va 
avea soţ şi copii, o familie. Va deţine tot ceea ce el nu îşi 
dorea să aibă. 

Aşa că, cu un mic regret pentru ceea ce nu îi putea 
oferi, o luă în braţe şi se întoarse în patul lui pentru ceea ce 
îi putea da. 


„Tristan, Tristan, Tristan.” 

Îi murmură numele ciugulindu-i uşor gâtul şi urechea, 
în timp ce el o ducea în cabina lui ca şi când ar fi fost doar 
un nor din zarea îndepărtată. Cât de ciudat era că 
întotdeauna i se păruse că nu arăta ca un Jack, şi nu îl 
strigase pe numele pe care credea că îl poartă decât după 
ce făcuseră dragoste. 

Şi doar ca să descopere că numele lui adevărat era 
Tristan. | se potrivea. Jack era prea comun. Însă Tristan era 
potrivit pentru minunatul căpitan de vas. 

El împinse uşa cu umărul şi apoi o închise cu piciorul, 
fără să o lase din braţe. O lăsă în picioare lângă pat. Ea îşi 
descheie rapid nasturii rochiei şi o lăsă să alunece de pe ea. 
Doar atât îmbrăcase înainte să meargă să îl caute pe punte. 
Îi văzu ochii întunecându-se apreciativ, apoi cum îşi scoase 
cămaşa peste cap. Cum îşi descheie pantalonii şi îi lăsă să 
cadă. Oare se va sătura vreodată de priveliştea lui încordat 


de dorinţă pentru ea? 

Când dădu să se apropie şi să o sărute din nou, ea îl 
opri, punându-i o mână pe piept. 

— Nu încă. Ştia că, odată ce-i va acapara gura, se va 
pierde în senzaţii şi îl va lăsa să-i stârnească plăcerea. 
Vreau să fiu o clipă la cârmă. 

Pe chipul lui străluci un rânjet masculin, de prădător. 

— Cu mare plăcere. 

Văzu cu colţul ochiului cum rânjetul îi pieri când se 
duse în spatele lui. 

— Anne... 

— Şşş, Tristan. Studie reţeaua de linii care îi brăzda 
spatele. Câte? Câte lovituri de bici? 

— Prima sau a doua oară? 

Vocea lui nu avea nicio emoție. Ar fi putut la fel de 
bine să o fi întrebat dacă prefera gemul sau marmelada. 

— S-a întâmplat de mai multe ori? 

— Am avut multă furie în mine. 

Ea îşi trecu degetul peste urma cea mai lungă şi mai 
adâncă. Jack Stacojiul. Plin de sânge. 

— Câţi ani aveai? 

— Prinţesă, discuţia asta nu prea are cum să ducă la 
seducţie. 

— Câţi ani? 

Ea îl simţi încordat sub atingerea ei, îl auzi înghițind în 
sec. 

— Paisprezece. 

Ea închise ochii. Sperase să se fi înşelat. Sperase ca el 
să fi fost un bărbat capabil să îndure acea durere şi 
umilinţă. Îşi apăsă buzele pe mijlocul spatelui său, pentru 
băiatul care fusese, pentru bărbatul care era. 

— E încă viu... bărbatul care ţi-a făcut asta? 

— Da. Un căpitan pe nume Marlow. Drumurile noastre 
se mai întâlnesc din când în când. 

— Sper că l-ai bătut. 


— Nu l-am învinuit niciodată. Avea nevoie de ordine 
pe vasul lui, iar eu aveam în minte doar să creez haos. Cel 
pe care dau vina e bărbatul care m-a vrut dispărut. Acum e 
mort. 

— Îmi pare bine. 

— Nu mai mult decât mie. 

El se întoarse, îi cuprinse chipul între palme şi îi şterse 
lacrimile cu degetul mare. Abia atunci îşi dădu şi ea seama 
că plângea. 

— Nu plânge, draga mea. După cum ţi-am mai spus, 
s-a întâmplat cu mult timp în urmă. Niciodată nu mă 
gândesc la asta. 

Cum să nu se gândească? Asta îl transformase, era 
parte din viaţa lui. Bănuia că era un fel de dovadă pentru el 
însuşi că mersese mai departe, că evoluase în ciuda 
faptului că ştia că lumea putea fi atât de crudă. Nu se 
înecase în milă de sine şi nici nu se tânguise pentru 
nedreptatea care se abătuse asupra lui. 

Şi ea îşi dorea să fie la fel de puternică, să îşi 
amintească de momentele minunate petrecute cu Walter, 
să uite de regrete. Regretele nu mai aveau vreun scop. 
Acum îşi dădea seama de asta. Işi luase rămas-bun. Trebuia 
să meargă mai departe. 

Aşa cum făcuse Tristan. Trebuia să îşi îndrepte atenţia 
spre viitor, unde o aşteptau lucruri mai bune. Deşi ştia că el 
nu va fi cu ea acolo, era totuşi cu ea atunci. 

Nu putea irosi aceste clipe cu regrete sau remuşcări. 
Simţea nevoia să se bucure de fericirea pe care i-o aducea 
prezenţa lui. Privindu-l printre genele pe jumătate coborâte, 
îi aruncă un zâmbet neastâmpărat. 

— Văd că interesul tău faţă de mine a mai scăzut. 
Păcat. 

El îi rânji cu îngâmfare. 

— Pot să ridic pânzele înainte să ajungi în pat. 

El o prinse râzând şi o rostogoli pe aşternuturile 


mototolite, încă simţea mireasma împreunării lor de mai 
devreme. lar când se cuibări între coapsele ei, nu fu 
surprinsă să descopere că nu se lăudase în van. Era gata 
pentru ea. 

— Te doare? întrebă el. 

— Da, puţin, însă nu avem decât noaptea asta. 

Atunci ea văzu în ochii lui o emoție pe care nu reuşi 
să o descifreze. El îi ciuguli uşor urechea. 

— Spune-mi dacă îţi provoc neplăcere. Ştiu şi alte 
metode să ne bucurăm unul de celălalt. 

Aflase şi ea asta destul de repede. Presupunea că 
exista o metodă comparabilă de a-i produce şi lui plăcere, 
însă când gura lui o posedă din nou pe a ei, nu mai fu în 
stare să presupună nimic. 


Capitolul 13 


— Doar pentru că suntem la docuri nu înseamnă că 
trebuie să plecăm de pe vas. 

După ce îşi spuse că pălăria îi stătea dreaptă, Anne îşi 
întoarse privirea de la propriul chip reflectat în oglindă 
către bărbatul rezemat de uşă. Purta pantaloni negri strânşi 
pe coapse, cizme şi cămaşa largă familiară, cu nasturii săi 
rebeli. Cu doar o oră în urmă stătuse întins într-o nuditate 
minunată pe pat. Bănuia că, deşi durase destul de mult 
timp să se îmbrace cu ajutorul lui, dacă l-ar fi încurajat, ar fi 
ajuns dezbrăcată şi sub el înainte să-şi tragă următoarea 
suflare. 

— Sunt sigură că familia mea aşteaptă cu disperare o 
veste de la mine. Dacă nu plec acum, nu am face decât să 
întârziem inevitabilul. 

— Dacă poate fi întârziat, atunci poate că nu e 
inevitabil. Scrie-le o scrisoare. Spune-le că te-ai hotărât să 


vezi lumea. Pot să întorc vasul pe mare înainte de răsărit. 

O, pe jumătate chiar era tentată... 

— Am responsabilităţi aici. 

Un sezon de îndurat, un soţ de găsit, un tată de 
mulţumit. 

Ea se îndreptă spre el, îşi puse mâna pe pieptul lui şi îi 
simţi ritmul puternic al inimii. 

— Noi doi venim din lumi diferite. Oricât de frumos a 
fost, nu pot rămâne în lumea ta. Nu pe termen lung. 

— Atunci, pe termen scurt. Un an. Optsprezece luni. 

— Şi m-aş întoarce compromisă şi fără speranţa unei 
căsătorii sau a copiilor. 

Ea scutură din cap. Şi-ar fi dorit ca el să îi spună că se 
va căsători cu ea, însă dacă i-ar fi făcut o asemenea ofertă 
ar fi fost o prostie să o accepte. Nu voia să umble haihui 
prin lume. Ce viaţă ar fi aceea pentru copiii lor? Şi nici n-ar 
fi suportat gândul să îl aştepte luni la rând să se întoarcă 
acasă. Însă bănuia şi că nu era genul de bărbat dornic să se 
căsătorească. Dorea să îşi ducă viaţa fără vreo oprelişte. 

— Ştii că pentru noi doi e imposibil. 

Ca răspuns, fie în semn de recunoaştere, fie de 
negare, el îi acapară gura cu a lui, îşi trecu degetele de la o 
mână prin părul ei şi o folosi pe cealaltă ca să o lipească 
strâns de el. Ea îşi spuse că nu se va sătura niciodată de 
săruturile lui, de căldura şi pasiunea acestora, de felul în 
care o copleşeau cu totul. Se ridică pe vârful picioarelor şi îi 
înlănţui gâtul cu braţele. 

Acela era ultimul lor sărut. Va fi puternică, va pleca 
îndată ce gura lui va termina să o prade pe a ei. Insă era 
atât de tentată să rămână, chiar şi în ciuda dezastrului care 
ar fi urmat. Ştiuse de la bun început că legătura lor se va 
sfârşi. Între ei era pasiune nestăvilită, însă nu şi dragoste. 
Nici măcar nu avea să se gândească la ideea că era posibil 
să îl iubească, pentru că, atunci, cum se vor putea ridica 
alţi bărbaţi la înălţimea căpitanului ei curajos, puternic şi de 


neclintit? 

Va trebui să îl uite, să încuie amintirea lui undeva într- 
un colţ ascuns al sufletului ei şi să o recheme doar foarte 
rar. 

Limba lui se împletea cu a ei, un dans deja familiar, 
însă o cuprinse disperarea când şi ea îşi strecură limba prin 
gura lui, căutând ceva ce nu explorase încă. Nu dorea să 
privească în urmă şi să îşi dorească să mai fi sorbit o dată, 
să fi mângâiat un pic mai mult, să fi gustat mai adânc. Cu 
el, nu dorea să aibă regrete, îi oferise o noapte care avea 
să îi dea forţă pentru tot restul vieţii ei. Însă venise vremea 
să îşi ia rămas-bun. 

El se retrase şi îşi apăsă fruntea pe a ei. 

— Trebuie să ştii că nu te voi uita niciodată. 

Ea îşi închise ochii strâns, pentru că nu voia să îi facă 
aceeaşi promisiune, chiar dacă era adevărată. Nu ar fi fost 
drept faţă de bărbatul cu care avea să se căsătorească. 
Trebuia să îl uite. Trebuia să îl condamne să devină o 
amintire vagă. 

El întinse mâna în spate şi deschise uşa. Ea păşi pe 
coridor şi simţi cum roşeşte când o văzu pe Martha stând 
acolo cu domnul Peterson. Se întrebă dacă ei îi auziseră 
gemetele, şoaptele şi ţipetele în acea noapte. Apoi îşi spuse 
că nu avea importanţă ce auziseră ei, şi era oricum mult 
prea târziu să îşi facă griji în privinţa asta. 

Căpitanul o conduse pe punte. Desigur, ştiuse că era 
noapte, însă cumva i se părea timpul cel mai potrivit pentru 
despărţire. Cu toate că era atât de tentată să rămână cu el 
până în zori. Insă familia ei îi aşteptase prea mult 
întoarcerea. 

Îl auzi ordonându-i cuiva să îi ia valiza. Apoi o însoţi în 
jos pe pasarelă şi pe docuri. Braţul lui rămase lipit 
necuviincios de trupul ei, păstrând-o lângă el. lar ea nu 
putu să se îndepărteze de el. 

Când ajunseră în locul unde aşteptau birjele, el 


închirie două, iar ea privi cum bagajele ei erau încărcate 
într-una. 

— Ar trebui să vin cu tine, spuse el. 

— Nu. Vreau să îmi iau rămas-bun de la tine aici, să 
îmi amintesc de tine aici. Se întoarse spre el să îl privească 
şi îi atinse obrazul cu mâna înmănuşată. Fie ca vânturile să 
te ducă întotdeauna în siguranţă la destinaţie. 

— Anne... 

Ea se ridică pe vârfuri şi îl sărută uşor şi rapid pe 
buze, apoi urcă în birjă. Martha se aşeză lângă ea, iar roţile 
se puseră imediat în mişcare, ducându-le de acolo. 

— Martha, nu vom mai vorbi niciodată despre asta, 
spuse ea aspru, abia stăpânindu-se să nu plângă. 

— Da, milady. 

— Trebuie să mergem înainte. Să ne vedem de 
datoria noastră. 

— Da, domnişoară. 

Indiferent cât de mult le durea să facă asta. 


x 


Tristan privi birja dispărând în noapte şi simţi cum îl 
cuprinde acelaşi sentiment de pustiire care îl încercase cu 
paisprezece ani în urmă, pe docurile din Yorkshire. Nu 
putea să se gândească la asta. 

— Şi acum, căpitane? întrebă Peterson. 

— Am de gând să mă îmbăt bine. Vrei să mă 
însoţeşti? 


— Pentru numele lui Dumnezeu, ce-a fost în capul 
tău? 

Anne stătea în picioare în biroul tatălui ei. Faptul că 
ştiuse că va fi chemată să dea socoteală pentru acţiunile ei 


nu făcea gestul propriu-zis mai uşor. Tatăl şi fraţii ei nu 
plecaseră încă la cluburile lor când ajunsese ea acasă. Era 
acea noapte din săptămână când părintele ei insista să ia 
masa cu toţii. Ea sosise prea târziu ca să ia parte la cină, 
însă suficient de devreme ca să poată fi mustrată. 

Fraţii ei se aşezaseră care pe unde putuse prin 
cameră, cu braţele încrucişate şi drepţi, susţinând în mod 
vădit mustrarea pe care urma să o îndure ea. 

— După cum am discutat cu tine şi înainte, şi am 
specificat din nou în scrisoarea mea, aveam nevoie să îmi 
iau adio de la Walter ca să îmi pot continua viaţa, să mă pot 
dedica în întregime sezonului, să pot fi atrăgătoare şi să 
farmec un lord să mă considere demnă de a deveni soţia 
lui. E datoria mea, nu? 

— Datoria ta e să îţi asculţi tatăl, iar eu ţi-am interzis 
să pleci. 

— Da, însă am ajuns acasă şi mi se pare inutil să mă 
cerţi pentru ce am făcut. Mi-am îndeplinit scopul şi sunt 
gata să mă întorc în societate. 

Niciodată nu îl văzuse pe tatăl ei atât de buimac. Clipi 
din ochi, deschise gura, apoi o închise. 

— Pe ce vas ţi-ai luat biletul? întrebă Jameson. Tatăl ei 
deja îmbătrânea, aşa că fratele ei începea să îşi folosească 
drepturile, să se pregătească pentru ziua în care îi va lua 
locul. Am făcut nişte cercetări, însă nu am prea reuşit să 
aflu... 

— Am închiriat un vas. 

— Cum adică ai închiriat un vas? 

— Jameson, cumva ai uitat sensul cuvintelor cât timp 
am fost plecată? 

— Răspunde-i fratelui tău, pufni tatăl ei, care îşi 
revenise. 

— Am angajat un căpitan care să fie de acord să 
călătorească după programul meu. 

— Cine e acest căpitan? Ce vas? se răsti Jameson. 


— Nu văd relevanţa. Lucrul e bun făcut. 

— Ai idee ce s-ar fi putut întâmpla? 

— A avut recomandări foarte bune. 

— De la cine? 

— Intrebările astea inutile devin foarte obositoare. 

— Reputația ta... 

— Ai spus şi altora ce am făcut? pufni ea. 

— In niciun caz. Am spus că încă nu erai gata să ieşi 
din doliu, că ai cerut o perioadă în plus în care să fii singură 
şi te-ai întors la ţară. 

— Atunci reputaţia mea a rămas neatinsă. Şi sunt 
chiar obosită după călătorie, aşa că, dacă îmi permiteti, aş 
dori să mă retrag. 

Se întoarse şi dădu să iasă. 

— Încă nu am terminat cu tine, strigă tatăl ei. 

Ea se aşeză pe un scaun, îşi strânse mâinile în poală 
şi îl privi. 

— Atunci, te rog să spui ce ai de spus. 

— Nu cred că înţelegi pe deplin gravitatea faptei tale. 

— lar eu nu cred că înţelegi că lucrul e bun făcut. Şi e 
puţin probabil să mai simt nevoia să părăsesc iar țărmurile 
Angliei. Să sperăm că vor trece mulţi ani până voi mai 
pierde pe cineva pe care îl iubesc. Şi chiar şi atunci, 
probabil va muri aici. Nu voi avea alte aventuri. 

„Ce păcat”, se auzi într-un colţ ascuns al minţii ei. 

— Te iubim şi am fost îngrijoraţi... reluă tatăl ei. 

— Ştiu. Îi zâmbi cu căldură. Cred că cluburile vă 
aşteaptă. 

— Aşa e. 

Mulțumită că, în sfârşit, se terminase, se ridică în 
picioare. 

— Balul familiei Greystone e săptămâna viitoare, o 
informă Jameson. Presupun că vii. 

— Desigur. Şi o să încep cu dreptul. 

leşi din încăpere, gândindu-se cât de ciudat era că nu 


se dărâmase casa. | se părea că se obişnuise cu marea 
când era prea târziu. O găsi pe Martha în dormitorul ei, 
aranjând ultimele lucruri din valiză. Servitoarea ridică o 
privire vinovată. 

— A mers totul bine? 

— Cât de bine s-a putut. 

Îşi trase mănuşile. 

— Am găsit ceva în valiză. Nu ştiu sigur ce este. L-am 
lăsat pe măsuţă. 

Anne se duse la măsuţă şi descoperi un pacheţel mic, 
învelit în hârtie. Hârtia era mai potrivită pentru scrisori, însă 
fusese mototolită şi împachetată şi legată cu o sfoară în 
jurul unui obiect. Dezlegă încet sfoara şi despături hârtia, 
scoțând la iveală o stea de mare. Pe hârtie scria: 


Ca să iți pui o dorință atunci când nu sunt stele pe 
cer. 


Simţi lacrimi în ochi. Îşi dorea atât de multe lucruri, 
însă doar unul conta: „Să fii în siguranţă, căpitane. Te rog, 
să fii mereu în siguranţă în călătoriile tale”. 

Netezi cu grijă hârtia, apoi o împături şi o puse în 
cutia ei cu bijuterii, împreună cu steaua de mare. 

— Sunt obosită, Martha. Ajută-mă să mă pregătesc de 
culcare. 

Când fu îmbrăcată, iar Martha ieşi, Anne se aşeză pe 
un scaun lângă fereastră şi privi afară cum se lăsa ceața. 
Felinarele nu reuşeau să o împiedice să se aştearnă, însă 
luminau aleea casei. Acum îşi dorea să nu fi plecat atât de 
repede de pe vas. Poate că şi Tristan îşi dorea acelaşi lucru. 
Ar putea să se caţăre în copac. Să vină la ea. Nu l-ar 
alunga. Incă o noapte. 

Însă dimineaţa o găsi adormită pe scaun, singură. 


Capitolul 14 


— Ce bine îmi pare că te-ai întors, în sfârşit, la Londra. 
Mi-a fost îngrozitor de dor de tine. 

Anne zâmbi şi întinse braţul peste măsuţa rotundă din 
grădină, strângându-i mâna celei mai bune prietene a ei, 
Lady Sarah Weston. 

— Şi mie mi-a fost dor de tine. 

— Pot să fiu însoţitoarea ta sezonul acesta. 

Anne râse uşor. Sarah se căsătorise cu trei ani în 
urmă cu contele de Fayrehaven. Anne participase la nuntă 
ca domnişoara ei de onoare. Mereu îşi dorise ca Sarah să 
facă la fel când ea şi Walter aveau să se căsătorească. Se 
hotărâseră să lase deoparte regulile societăţii, care 
spuneau că o doamnă căsătorită nu putea sta alături de o 
mireasă. Ele aveau de gând să facă asta. Acum era 
prostesc să se întrebe dacă nu cumva faptul că sfidaseră 
convențiile fusese de vină pentru întorsătura aceea tragică 
a sorții. 

— Să ştii că vei găsi pe altcineva, continuă Sarah. 

Anne ar fi vrut să îi mărturisească faptul că găsise 
deja pe altcineva. Însă fusese doar ceva trecător. Era de 
trei zile acasă şi aproape că se dusese la docuri în fiecare 
dintre ele să vadă dacă E 

Răzbunarea mai era încă în port. Insă mersul la docuri 
nu era ceva demn de o doamnă... cu toate că asta nu o 
împiedicase înainte. 

Se întrebă dacă el îşi petrecea serile în aceeaşi 
tavernă unde îl văzuse prima dată. Aştepta să fie abordat 
de alte doamne? Le va compara cu ea? Le va găsi defecte? 
Doamne Dumnezeule, îşi dorea să le găsească defecte. 

— Am auzit, începu Sarah, aplecându-se ca şi când 


florile ar fi putut bârfi, că Chetwyn a pus ochii pe tine. 

— Mie nu mi-a spus nimic. 

— Păi abia ai revenit la Londra, nu? Te-am vizitat cu o 
lună în urmă, când am ajuns în oraş, şi mi s-a spuscă nu 
erai acasă. Am fost atât de dezamăgită. Sunt foarte 
bucuroasă că mi-ai trimis vorbă că eşti în oraş. Ai avut 
nevoie să stai mai mult la ţară? 

Anne îşi muşcă buza. 

— De fapt, nu. Dacă îţi spun, trebuie să ţii secretul. 

— Desigur. 

Acum Anne fu cea care cobori vocea, ceea ce era 
ridicol, pentru că nu era nimeni prin preajmă. 

— Am fost la Scutari să îmi iau adio de la Walter. A 
fost o excursie remarcabilă, eliberatoare. 

Sarah îşi încruntă fruntea. 

— Te-au dus fraţii tăi? 

— Nu, am fost singură. Mă rog, cu servitoarea mea. 
Am purtat pantaloni. M-am urcat pe un catarg. Am stat într- 
o gabie şi am privit lumea. M-am simţit mică şi totuşi 
importantă. A fost o contradicţie ciudată. 

Îşi dădea seama că rostea totul într-un fel lipsit de 
sens, însă nu putuse să vorbească despre asta cu nimeni şi 
pur şi simplu lăsa totul să ţâşnească la suprafaţă. 

— Ca să nu mai zic scandaloasă, spuse Sarah pe un 
ton dezaprobator pe care Anne se luptă să îl ignore. 

— Da, ştiu. Şi de asta nu trebuie să spui nimănui. Nu 
le-am spus tatălui şi fraţilor mei ce am făcut. Doar că am 
fost la Scutari. N-ar înţelege. 

— Nu sunt foarte sigură că înţeleg nici eu. 

— Ţi-ai spus vreodată că ne purtăm într-un anumit fel 
pentru că asta se aşteaptă de la noi, însă nimeni nu ne 
explică de fapt de ce trebuie să ne purtăm astfel? 

— Ne purtăm astfel pentru că aşa trebuie să ne 
purtăm. 

Şi ea gândise la fel cândva, însă acum începea să-şi 


pună întrebări în legătură cu austeritatea vieţii ei. Dar cum 
ar fi putut Sarah să înţeleagă, când nu se aventurase 
niciodată dincolo de graniţele ei? 

Anne auzi pe cineva apropiindu-se şi ridică privirea, 
văzând-o pe una dintre slujitoarele mai tinere ducând o 
tavă. Mai devreme le adusese ceai. Acum aşeză pe masă 
câteva prăjiturele şi un vas cu felii de portocală. Anne se 
gândi la acea primă dimineaţă pe vas, când muşcase dintr- 
una. 

— Arată bine. 

— Sunt foarte bune, milady, răspunse fata. 
Bucătăreasa ne-a pus să le gustăm ca să ne asigurăm că nu 
e nimic în neregulă cu ele. O ladă plină a apărut din senin 
pe scări. 

— De la magazin? Le-a comandat bucătăreasa? 

— Nu, domnişoară. Nu ştim cine le-a trimis. 

Tristan. Era la fel de sigură de asta cum era de 
numele ei. Se întrebă dacă erau un ultim dar de adio, ştiind 
că nu va mai putea niciodată să mănânce o portocală fără 
să se gândească la el. Se întrebă dacă şi el se gândea la ea 
când gusta una. Nu îşi închipuise că atât de multe lucruri îi 
vor aminti de el. 

— Eşti îndrăgostită? întrebă Sarah. 

Anne privi brusc către prietena ei. 

— Poftim? 

— Te holbezi în mod ciudat la vasul acela, ca şi când 
ti-ar păsa foarte mult de portocalele din el. Dacă vrei una, 
trebuie doar să iei. 

Şi asta făcu Anne. Era suculentă şi dulce, aşa cum se 
aştepta. 

— Acum continuă povestea, spuse Sarah pe un ton 
poruncitor. Cum a fost să porţi pantaloni? Şi de ce ai făcut- 
o? Ai fost pasager clandestin sau ceva la fel de îngrozitor? 

Anne zâmbi. 

— Am plătit pentru cursă, însă după ce am plecat din 


Scutari am devenit melancolică. Şi căpitanul s-a gândit să 
îmi schimbe perspectiva asupra lumii. Insă n-aş fi putut să 
mă caţăr pe un catarg cu fustele pe mine. 

— Chiar te-ai urcat pe un catarg? 

Ea râse uşor. 

— Da. 

„Şi am urcat pe un căpitan de vas.” însă aceea era 
doar amintirea ei. 

— Ai face bine să ţii asta pentru tine. Domnii preferă 
doamnele mai puţin iubitoare de aventură. _ 

— O, nu am de gând să spun nimănui. Insă am vrut să 
împărtăşesc experienţa asta cu tine, deşi îmi dau seama 
acum că nu am cuvinte să ţi-o descriu cu adevărat. Mai vâri 
o bucată de portocală în gură. Sarah, eşti fericită să fii soţia 
unui lord? 

— Absolut. Fayrehaven se poartă foarte frumos cu 
mine. Sunt fericită în privinţa asta. Indrăznesc să spun că, 
la sfârşitul sezonului, şi tu o să fii pe cale să devii soţie. 

— Poate. 

— Nu mai poţi amâna, Anne. Anul viitor vei avea mai 
puţine opţiuni decât ai acum. Va apărea un grup nou de 
tinere bune de măritat pe piaţa căsătoriilor. 

— Faci să pară totul atât de înspăimântător. 

— E minunat. Sincer. Cu soţul vin şi copiii. Sarah 
născuse un băiat la cincisprezece luni după nuntă. E o 
tragedie că ţi s-a refuzat asta atâta timp, şi iată de ce sunt 
atât de fericită că eşti la Londra sezonul ăsta. O să-ţi găsim 
degrabă un soţ. Dacă nu Chetwyn, atunci altcineva potrivit. 

Imaginea lui Tristan îi trecu rapid prin minte. Işi dădea 
voie să se gândească la el până participa la primul ei bal. 
Apoi va trebui să îşi împacheteze toate amintirile, să le 
pitească într-un colţ al inimii ei şi să nu se mai gândească 
vreodată la ele. Poate doar când va fi bătrână şi ofilită şi îşi 
va retrăi viaţa din aduceri aminte, îşi va scrie memoriile şi 
va include călătoria ei scandaloasă şi pe minunatul căpitan 


de vas cu care simţise fericirea pentru prima dată după ce 
fusese amorţită atâta timp. 

— Cunoşti vreo doamnă care nu s-a căsătorit cu un 
nobil? o întrebă pe Sarah. 

— Pe fosta ducesă de Lovingdon. S-a căsătorit cu 
individul acela, Dodger, însă e obscen de bogat, aşa că 
păcatele i-au fost iertate uşor. 

Era destul de sigură că Tristan era bogat, însă nu şi-l 
putea imagina suportând regulile înaltei societăţi. S-ar fi 
gândit neîncetat să se întoarcă pe mare. 

— Dar dacă Walter nu ti-ar fi cerut mâna? întrebă 
Sarah. Cu cine ai fi vrut să te măriţi atunci? 

— Nu m-am gândit niciodată la asta. Încă din primul 
moment când l-am văzut pe Walter... am fost atât de 
asemănători, cu atât de multe în comun. 

Ea şi Tristan nu se potriviseră la fel de bine. Cu 
excepţia potrivirii fizice. Atunci se potriviseră perfect. 

— Roşeşti? întrebă Sarah. 

Anne îşi atinse obrazul. Roşise? Bărbatul acela avea 
puterea să o facă să se înfierbânte chiar şi când nu era în 
preajma ei. 

— Nu, doar că e o zi neobişnuit de caldă. 

— Cred că nu eşti pe de-a-ntregul sinceră, şi că 
altcineva în afară de Walter ţi-a atras atenţia. Şopteşte-mi 
numele lui şi dacă încă e necăsătorit... 

— Nu este nimeni, răspunse Anne cu asprime, 
încercând să nu îşi amintească de câte ori şoptise numele 
lui Tristan în focul pasiunii. 

— O să fie. Nu-ţi face griji. De îndată ce participi la 
primul bal al sezonului, voi face tot ce îmi stă în putere să 
te ajut. 


Anne se crezuse pregătită pentru vârtejul care o 


aştepta. Se gândise la primul ei sezon tulburată şi 
nerăbdătoare. Acum nu îşi dorea decât ca sezonul să se 
încheie mai repede. 

Trecuse o veşnicie de când Anne fusese ultima dată la 
un bal, iar sosirea ei făcu senzaţie. Işi dorea să nu fi 
aşteptat atât de mult să revină în societate. | se părea 
ciudat când oamenii veneau să vorbească cu ea. Ar fi 
trebuit să îl pomenească pe Walter? Sau nu? Să îi ofere 
condoleanţe? Sau să se poarte ca şi când nu s-ar fi 
întâmplat nimic? 

Domnii păreau să nu fie prea siguri dacă să o invite 
sau nu la dans. Cum te purtai cu o doamnă care ducea 
povara unei văduvii, fără să fie, de fapt, văduvă? 

Singurul care părea să se poarte natural cu ea era 
Chetwyn, care o conducea cu pricepere pe ringul de dans. 

— Fratele meu ar fi fericit să te vadă zâmbind din nou, 
spuse el. 

Era ciudat, însă nu vedea în el prea mult din Walter. 
Părul lui blond părea mai aşezat. Nici măcar un pistrui nu-i 
păta pielea, în timp ce Walter fusese întotdeauna blestemat 
cu o mulţime, care însă îl făcuseră şi mai plăcut. Zâmbetul 
lui Chetwyn era mai semeţ şi mai netulburat. Al lui Walter 
fusese întotdeauna plin de amuzament şi jucăuş. Insă ceea 
ce o surprindea într-adevăr era că acum se putea gândi la 
Walter fără să sufere, sau să se simtă vinovată, sau să 
tânjească după ceva ce nu mai era posibil. Avusese cu 
adevărat nevoie de acea călătorie. Acum era gata să 
întâmpine viitorul care i se aşternea în faţă. 

— Mă tem că sunt îngrozitor de în urmă cu bârfele, 
zise ea zâmbind cu căldură, străduindu-se să îndepărteze 
discuţia de la trecut şi de la pierderea pe care o suferiseră. 

Chetwyn îşi dădu ochii peste cap. 

— Stând în casă cu fraţii tăi, care sunt cei mai mari 
bârfitori din toată Anglia? Mă îndoiesc. 

Ea râse. Se simţea bine să râdă sub candelabrele 


strălucitoare, în timp ce orchestra îi mângâia pe dansatori 
cu acordurile blânde ale melodiei. 

— Mi-ar plăcea să îl văd pe Jameson căsătorit sezonul 
ăsta, zise ea. 

— Şi el ar vrea acelaşi lucru pentru tine. 

Nu-i scăpă bănuiala şi interesul din ochii lui Chetwyn. 
Nu era un bărbat respingător, însă nu îi făcea inima să bată 
nebuneşte, şi nici trupul să îşi dorească să fie lângă el. Dar 
îşi spuse că nu mulţi bărbaţi puteau avea o asemenea 
influenţă asupra ei. 

— Voiam să te întreb dacă ai idee cine ar putea fi o 
alegere potrivită care să-l ducă pe fratele meu la altar, 
spuse ea, sperând să îl distragă de la o cărare pe care nu 
era pregătită încă să pornească. _ 

Propria căsătorie era departe de gândurile ei. In 
noaptea aceea pur şi simplu trebuia să supravieţuiască 
întoarcerii ei în înalta societate. 

— Poate o să îţi fac o vizită săptămâna asta şi atunci 
îţi pot aduce şi o listă, sugeră el. 

O, stătuse prea mult departe de jocul flirtului şi simţi 
că se băgase singură într-o capcană. 

— Nu îţi faci griji că fratele tău va fi întotdeauna între 
noi? 

— Nu. Suntem foarte diferiţi. Mama spunea de multe 
ori că, dacă n-ar fi fost prezentă la naştere, n-ar fi crezut că 
suntem fraţi. 

Ea simţi cum i se încălzeşte faţa. Nu era tocmai un 
subiect cuviincios şi se întrebă în treacăt dacă ei era vreun 
pic neliniştit în prezenţa ei. Nu putea fi uşor cu o femeie 
care fusese legată de fratele lui. 

— Atunci, presupun că ar fi minunat să mă vizitezi 
săptămâna asta. 

Muzica se opri şi, fără alte vorbe, o însoţi la mătuşa ei, 
sora tatălui ei, care îi era însoţitoare în seara aceea. In 
ciuda ofertei lui Sarah să preia acel rol, tatăl ei considerase 


că avea nevoie de o doamnă cu mai multă experienţă. Mai 
ales pentru că el nu se afla acolo, ci alesese să îşi petreacă 
seara la club. 

— E un diavol atât de chipeş, spuse mătuşa ei, 
Penelope, după ce marchizul se îndepărtă. 

— Da, este. 

— Am auzit că a pus ochii pe tine. 

— Aşa mi s-a spus. 

— Draga mea, ar fi putut fi mult mai rău. 

— Ce recomandare puternică. 

Toate ridurile mătuşii ei se adânciră, până când 
ajunse să semene mai degrabă cu o prună uscată. 

— Ce anume vrei să spui cu asta? 

— Doar că mi se pare că ar trebui să ne stabilim 
standardele ceva mai sus decât să ne bucurăm că nu avem 
parte de ce este cel mai rău. 

— Eşti aproape de vârsta la care poţi rămâne fată 
bătrână. Nu prea îţi permiţi să alegi. Ai avut parte de 
dragoste, ceea ce e mai mult decât primesc majoritatea 
femeilor. Acum trebuie să te aşezi la casa ta şi să îţi faci 
datoria. 

— Şi ai voie să iubeşti doar o dată? 

— Cred că o dată e tot ce putem spera, asta dacă se 
întâmplă şi atunci. 

— Asta e o soartă tristă pentru o femeie, nu? 

— Aşa merg lucrurile, draga mea. Îmi simt gâtul 
uscat. Poate ai vrea să mă însoţeşti în sala cu răcoritoare. 

Ca să continue să o asalteze cu comentarii 
demoralizatoare? 

— Nu, mulţumesc. Cred că rămân să mă uit la 
dansatori. 

După ce mătuşa ei plecă, Anne se duse şi mai departe 
în spate. Nu din cauză că nu i-ar fi plăcut să fie acolo. Adora 
veselia, şi muzica, şi rochiile minunate. li plăcea să îi 
privească pe domni flirtând, însă nu era prea încântată 


când flirtau cu ea. Surprinsese câteva priviri bănuitoare şi 
ştia că o măsurau din cap până-n picioare. Uitase cât de 
calculat era totul. Poate că pur şi simplu ar fi trebuit să vâre 
într-o pălărie bilete cu numele domnilor buni de însurătoare 
şi să aleagă unul la întâmplare. | se părea o soluţie bună 
dacă mătuşa ei avea dreptate în presupunerea că 
dragostea nu va mai face parte din învoială. Cu siguranţă ar 
scuti-o de timpul pierdut, de umilin... 

— Niciodată n-am crezut că ai putea rămâne pe 
margine la un bal. 

| se tăie respiraţia auzind vocea mătăsoasă şi 
familiară care îi şopti la ureche. Parfumul de portocală o 
învălui. Luptându-se să îşi păstreze cumpătul, se întoarse 
încet. Inima începu să-i bată cu putere când îl văzu pe 
Tristan, atât de afurisit de chipeş în fracul lui. Chipul îi era 
bărbierit. Părul său, cu toate că încă mai era lung, fusese 
ajustat. Ochii lui  albastru-deschis aveau o  sclipire 
diavolească. 

— Tu, murmură ea. 

El zâmbi larg, iar rânjetul lui vorbea despre secretele 
pe care le împărtăşeau. 

— Eu. 

— Ce faci aici? 

— Desigur, vorbesc cu tine. 

— Dar... Se strădui să nu intre în panică. Nu trebuia să 
fie aici. Nu putea fi acolo. Şi cum ai intrat aici? 

— Pe uşă. 

„O, Dumnezeule, ce bărbat enervant!” 

— E nevoie de invitaţii. 

— lar eu am reuşit să obţin una. 

— Cum? 

— Sperasem că vei fi mai încântată să mă vezi decât 
să cauţi răspunsuri la chestiuni atât de neimportante. 

— Dar asta nu e lumea ta. 

— Din păcate este. Un sentiment pe care ea nu-l putu 


identifica îi sclipi în ochi. Pierdere, durere, suferinţă. Nu 
cred că am fost prezentaţi în mod formal. Permite-mi. Îşi 
aplecă uşor fruntea. Lord Tristan Easton. 

Lord? Imposibil. Era liber, făcea ce voia el. Crescuse 
pe mare... Apoi numele pe care îl rostise îi ajunse undeva 
într-un colţ îndepărtat al minţii. 

— Easton? rosti ea cu răsuflarea tăiată. Fratele tău 
este... 

— Ducele de Keswick. 

Se strădui să îşi amintească tot ce îi spuseseră fraţii 
ei, ce auzise de-a lungul anilor. Ea era doar un copil când 
dispăruseră ei, însă îşi amintea coşmarurile pe care le 
avusese, spaima că şi ea o să dispară brusc. 

— Unul dintre lorzii pierduţi. De ce nu mi-ai spus? 

— Sunt lord doar prin naştere şi sânge, însă nu şi prin 
viaţa pe care o duc. După cum îţi imaginezi, căci ştii câte 
ceva despre viaţa mea din afara Londrei, nu mă simt 
confortabil aici. Să fiu sincer, nu mă interesa să îmi ocup 
locul în societate până când mi-am dat seama că asta mi-ar 
oferi acces mult mai uşor la tine. 

— Dar tu eşti căpitan de vas. 

— Şi un bărbat trebuie să fie neapărat un singur 
lucru? 

Îşi împărtăşise trupul, sufletul, poate chiar şi o bucată 
din inima ei cu acest bărbat, şi totuşi, ştia atât de puţine 
despre el. O făcea să se simtă cumva pătată, deşi mai puţin 
decât era cazul. 

— De unchiul tău fugeai, el era cel care îţi dorea răul. 

Strălucirea jucăuşă din ochii lui dispăru. 

— Da. 

— Chiar avea de gând să vă ucidă? 

— Aveam dovezi. Insă asta s-a întâmplat demult. 
Acum sunt mult mai interesat să îţi cer un dans decât să 
vorbesc despre trecut. 

Cât de în firea lui era să evite dezvăluirea misterelor 


din spatele mulţimii de poveşti care îl înconjurau. 

— Un dans? scânci ea, iritată că nu putea să fie pe cât 
de calmă şi-ar fi dorit. 

— Da, e o activitate în care... 

— Ştiu ce e un dans. Doar că mi-e greu să înţeleg 
venirea ta aici. Am crezut că nu o să te mai văd vreodată. 

Ceea ce făcuse să fie atât de uşor cu el pe vas. Ce 
trăiseră împreună ar fi trebuit să plece în larg odată cu el. 
Însă el nu plecase în larg. Era acolo. Şi dacă ar fi spus... 

— Anne? 

Se întoarse brusc şi îl văzu pe Jameson studiind-o şi, 
în acelaşi timp, uitându-se urât la Tristan. 

— Jameson,  permite-mi să ţi-l prezint pe Lord 
Tristan... 

— Easton. Da, îl cunosc. Din păcate l-am văzut intrând 
cu fratele lui. 

Ducele era acolo? Asta cu siguranţă dezlegase limbile. 
Cum de-i scăpase? Era oare atât de pierdută în propriile 
griji, încât nu era deloc atentă la ce se întâmpla în jurul ei? 

— Lord Tristan, el e fratele meu, vicontele Jameson. 

— Milord, spuse Tristan cu o uşoară plecăciune. 
Încântat. Intenţionam să îi cer un dans surorii dumitale. 

— Mă tem că are deja carnetul de dans plin. 

Rămase uimită în faţa lipsei lui de politeţe şi nu se 
putu stăpâni să nu izbucnească. 

— Poftim? 

— Cred că următorul dans este al meu, spuse 
Jameson, trecându-şi posesiv braţul pe după alei. 

El nu dansase niciodată cu ea, şi nu aprecia faptul că 
se băga atunci. 

— Ba din contră. Îi aparţine lui Lord Tristan. 

— Anne. 

Nu-i scăpă tonul de avertisment din vocea lui, însă 
trebuia să vorbească cu Tristan, iar un ring de dans 
aglomerat era locul perfect, pentru că, dacă ar fi căutat să-l 


întâlnească în grădină, ar fi folosit, fără îndoială, bezna de 
afară în avantajul lui, iar ea s-ar trezi lipită de un spalier 
acoperit cu trandafiri, cu gura lui devorând-o pe a ei. Ar fi 
atât de absorbită de sărut, că nici n-ar simţi înţepătura 
spinilor. 

— Dă-i drumul, te rog, pufni Tristan, pe un ton 
coborât, însă ameninţător. 

— Sau ce? îl provocă Jameson. 

Tristan rânji, însă nu era nimic plăcut în rânjetul lui, ci 
mai degrabă îi aminti de o pisică de pradă aşteptând cu 
nerăbdare următoarea masă. 

— O să descoperi că într-adevăr sunt barbarul despre 
care tu şi fraţii tăi şoptiţi că aş fi. 

— Jameson, te rog. E doar un dans. Dacă nu îmi dai 
drumul, o să fiu nevoită să te lovesc cu piciorul. Şi un 
comportament atât de nepotrivit pentru o doamnă va 
îngreuna fără îndoială misiunea de a-mi găsi un soţ. Nu 
face o scenă care să îmi distrugă orice şansă. 

El îi dădu drumul, nu înainte să adauge: 

— Un dans, apoi las-o în pace. 

Cele mai rele cuvinte pe care le putea spune. Tristan 
nu avea să dea înapoi. Il cunoştea suficient de bine cât să 
îşi dea seama de asta. 

— O, Doamne. Lord Tristan, m-am gândit că 
dumneata eşti. 

Când Anne se întoarse către intrus, zări cu colţul 
ochiului pe chipul fratelui său o emoție pe care nu reuşea 
să o desluşească. Dor, urmat de stoicism? Nu era sigură. 
Apoi privi către doamna minunată cu păr blond. Şi cei mai 
mari ochi verzi pe care îi văzuse Anne vreodată erau aţintiţi 
asupra lui Tristan ca şi când acesta ar fi fost desertul ei 
preferat. 

El se înclină uşor. 

— Lady Hermione. 

— De ce nu m-ai anunţat că te-ai întors la Londra? 


— Da, domnule, spuse scurt şi fratele ei, te rog să 
spui de ce nu ai informat-o pe încântătoarea doamnă în 
privinţa întoarcerii dumitale? 

— Am avut multe alte probleme importante care mi- 
au solicitat atenţia. 

Anne se simţi ca un peşte pe uscat. Oare ce însemna 
această tânără pentru Tristan? 

— De fapt nu contează, spuse Lady Hermione. Eşti 
aici acum. Şi pot să spun că sunt liberă pentru dansul care 
tocmai începe. 

— Deja am promis că voi fi partenerul lui Lady Anne, 
spuse Tristan, cu o blândeţe care îi aminti lui Anne de 
momentul în care stătuse întinsă sub el şi ascultase 
murmurele lui pe acelaşi ton tandru. 

Oare se culcase cu fata asta? Cu siguranţă putea avea 
motiv să creadă că însemna ceva pentru el. 

— O. Lady Hermione privi spre Anne. Lady Anne, te 
rog să mă ierţi. Nu te-am văzut aici. Văd că ai ieşit din 
doliu. Ce tragedie! Să îţi pierzi dragostea la o vârstă atât de 
tânără. Bărbatul acela nu va putea fi înlocuit vreodată. Câtă 
bunătate din partea lui Lord Tristan să îi fie milă şi să 
danseze cu dumneata. 

Inainte ca Anne să poată îndepărta presupunerea 
eronată, fata se întoarse către Tristan. 

— Insă trebuie să îţi cer următorul dans, milord. Te 
rog. 

— Va fi plăcerea mea. Poate că Lord Jameson va fi 
partenerul dumitale pentru acest dans. 

— Nu iau resturile altui bărbat, spuse Jameson, apoi 
se întoarse şi se îndepărtă. 

Anne rămase cu gura căscată văzând purtarea extrem 
de nepoliticoasă a fratelui ei, însă Lady Hermione nu părea 
deloc deranjată. Anne era destul de sigură că fata nu auzise 
nimic în afară de ce rostise Lord Tristan. 

— Dacă ne permiţi, îi spuse Tristan lui Lady Hermione 


şi îi oferi braţul său lui Anne. 

Ea nu era sigură dacă să-l accepte. Se simţi ca şi când 
păşise în mijlocul unui soi de dramă. 

— Da, sigur, răspunse cu veselie Lady Hermione. Voi 
aştepta aici cu sufletul la gură să te întorci. 

El ridică fruntea spre Anne, care, în ciuda rezervelor 
pe care le avea, deveni brusc conştientă că toţi cei din jur 
se uitau la ei şi îşi lăsă mâna pe braţul său. 

— Ce înseamnă pentru tine? se trezi întrebând când el 
o însoţi spre ringul de dans. 

— O pacoste. 

— Pare foarte îndrăgostită. 

El se opri. 

— Anne, îţi jur că nu i-am dat niciodată motiv să 
creadă că pentru mine a fost mai mult decât o parteneră de 
dans - de două ori. Cu doi ani în urmă. 

O prinse în braţe şi o învârti pe ringul de dans şi, 
Dumnezeu să o aibă în pază, dacă dansase cu un 
asemenea talent şi cu doi ani în urmă, şi dacă o privise pe 
fată cu intensitatea cu care o privea atunci pe Anne, 
înţelegea prea bine de ce Lady Hermione fusese vrăjită de 
el. Era atât de masculin, de puternic. Ea cedase destul de 
uşor în faţa farmecelor lui. De ce n-ar fi făcut-o oricare altă 
doamnă din încăpere? 

— Ar fi trebuit să îmi spui cine eşti, zise ea, abia 
rostind cuvintele, căci trebuia să se asigure pe ea însăşi că 
între ei totul se terminase. 

— De ce? 

— Pentru că mă simt o proastă. 

— Asta nu a fost niciodată intenţia mea. Şi nici nu am 
avut de gând să mă întorc în nebunia asta. Fratele tău nu e 
singurul care şi-a arătat nemulţumirea faţă de prezenţa 
mea în seara asta. 

— Atunci de ce eşti aici? 

Maxilarul lui se încordă. 


— Mă gândeam la tine. Am vrut să mă asigur că eşti 
bine. Că familia ta nu te-a trimis la mănăstire sau ceva 
asemănător. 

Ea râse uşor. 

— De ce ar face aşa ceva? 

El ridică din umerii laţi, fără să greşească nici măcar 
un pas. 

— Am auzit că se mai practică. 

— Am fost certată, însă doar atât. Nu m-ar alunga 
când sunt destul de disperaţi să mă mărite. 

— Flăcăul cu care dansai mai devreme... cu el vor să 
te mărite? 

Ea aproape că se împiedică atunci când îşi dădu 
seama că el nu sosise abia atunci la bal. Fusese acolo de 
ceva timp. O urmărise. 

— Marchizul de Chetwyn. Fratele lui Walter. Şi da, se 
pare că s-a arătat interesat. Însă nu m-am hotărât încă. 

Nu ştia de ce simţise nevoia să spună ultima 
propoziţie. Poate pentru că se temea că el ar putea să se ia 
la ceartă cu Chetwyn. Să îşi ceară drepturile. Drepturi pe 
care de fapt nu le avea. 

Când mâna ei se lăsă într-a lui, iar cealaltă mână a lui 
îi cuprinse talia, încercă să nu se gândească la cât de 
minunat fusese să aibă acele palme pe carnea ei. Să îl aibă 
cu totul deasupra ei. Pentru ca el să îi aducă plăcere. Era 
sigură că obrajii ei erau foarte îmbujoraţi, căci văzu 
satisfacția din ochii lui şi se temu că el îşi dăduse seama 
încotro se îndreptau gândurile ei. 

— Am găsit darul tău. Steaua de mare. Mulţumesc. De 
unde o aveai? 

— Le-am văzut pe multe ţărmuri, însă pe aceea am 
găsit-o în Yorkshire. 

Râsul ei, chiar dacă uşor, păru aproape isteric. 

— Am crezut că venea din Orientul îndepărtat sau din 
alt loc la fel de exotic. 


Privirea lui se întunecă, iar ea zări secretele ascunse 
în ea. 

— Nu, vine din tinereţea mea. Din dimineaţa în care 
am părăsit Anglia. 

— Şi de ce mi-ai dat-o mie? 

— Nu ştiu. Poate pentru povestea ta frumoasă cu 
stelele care cad în mare. Doar ceva care să-ţi amintească 
de mine. 

Ca şi cum ar fi putut vreodată să îl uite. 

— Portocalele. Tu le-ai trimis. 

— Da. Nu mai pot mânca una fără să mă gândesc la 
tine. Speram să poţi spune şi tu acelaşi lucru în privinţa 
mea. 

Oricât de mult şi-ar fi dorit să nu fie aşa, aproape 
orice făcea îi amintea de el. 

— Nu te aşteaptă alte călătorii? Obligaţii de îndeplinit? 
Transporţi bunuri, nu? 

— Avantajul de a avea propriul vas este că nimeni nu 
îmi dă comenzi. 

Ea bănuia că nimeni nu i-ar fi dat, nici dacă nu ar fi 
avut propriul vas. 

— Însă trebuie să îţi câştigi existenţa, să... 

Simţi că încă mai avea atât de multe de aflat despre 
el. 

— Anne, tot ce trebuie să fac este să dansez cu tine. 

De fiecare dată când îi spunea Anne, era ceva intim. 
Ea şi-ar fi dorit ca el să o numească din nou „prinţesă”. 
Asta o enerva, făcea mai uşor să aibă de-a face cu el, să 
păstreze distanţa. El era însă un lord, şi asta dădea un sens 
nou pentru tot ce trăiseră împreună. 

— Ducele, fratele tău. Nu l-am văzut niciodată. Este 
prin preajmă? 

— Dansează cu soţia lui, Mary. În stânga ta. 

Pe cât de discret posibil, ea aruncă o privire peste 
umăr şi aproape îşi pierdu echilibrul. Partea stângă a feţei 


lui era plină de cicatrici şi purta un petic pe ochi. 

— E geamănul meu, spuse încet Tristan. 

— Pot să văd o oarecare asemănare. Părul negru, 
pomeţii... 

— Cei mai mulţi nu văd dincolo de cicatricile lui. 

Ea o studie pe ducesă. Avea părul roşu aprins şi 
zâmbea către soţul ei ca şi când l-ar fi adorat, ca şi când 
chipul lui n-ar fi fost hidos. 

— Ea nu pare deranjată de ele. 

— Păi, îl iubeşte. 

Asta era evident. Anne îşi întoarse atenţia către 
Tristan. 

— Cu toţii aveţi cicatrici? 

— Nu unele cu care să nu putem trăi. 

Cum de nu puteau şi ceilalţi să vadă tot ce înduraseră 
aceşti fraţi ca să îşi ia înapoi ce pierduseră? De ce nu erau 
bine-veniţi? Pentru că nu crescuseră între gratiile familiare, 
pentru că erau diferiţi. Îşi dădu seama că muzica se oprise 
atunci când încetară să se mai mişte. 

— Îţi vei ţine promisiunea faţă de Lady Hermione? 
întrebă ea. 

— Ar fi o cruzime din partea mea să nu fac asta, nu 
crezi? Însă mai vreau un dans cu tine. 

— Asta ar fi foarte neînţelept. 

Ura acele cuvinte chiar în timp ce le rostea. Elnuo 
contrazise. Pur şi simplu o conduse de pe ringul de dans. 
Încordat şi zburlit, Jameson stătea la margine. Ea rămase 
surprinsă că nu se repezise să o înhaţe de acolo. 

— Ultimul dans din seara asta e al meu, spuse Tristan, 
chiar înainte să ajungă la fratele ei. 

Înainte ca ea să se poată împotrivi tonului său posesiv 
- sau să recunoască faptul că o încântase -, el o eliberă şi 
se îndepărtă. 

Pentru prima dată în noaptea aceea, aştepta cu 
nerăbdare un lucru, şi asta o înspăimântă întru câtva. Nu 


putea exista între ei ceva mai mult decât trăiseră deja. 
Chiar dacă era lord, viaţa lui era pe mare. lar a ei era aici. 


Capitolul 15 


— Toate doamnele şuşotesc, spuse Sarah după ce o 
încolţi pe Anne în salonul în care se retrăseseră doamnele. 

— Doamnele întotdeauna şuşotesc, răspunse Anne cu 
răceală. 

Avea nevoie de un moment singură ca să îşi recapete 
cumpătul. Era o minciună, o mare minciună. Trebuia să 
plece de lângă ringul de dans ca să nu îl mai vadă pe 
Tristan valsând cu Lady Hermione. Îi zâmbea, vorbea cu ea, 
o ţinea în braţe la doar câteva clipe după ce făcuse acelaşi 
lucru cu Anne. Nu era geloasă. 

Ar fi fost ridicol. Însă nu îi plăcea prea mult să îl vadă 
cu o altă doamnă. Mai ales când părea să se simtă atât de 
bine. 

— Ai dansat cu Lord Tristan, spuse Sarah. 

— Ştiu foarte bine cu cine am dansat. Doar nu era 
deghizat, pentru numele lui Dumnezeu. 

— Anne, e periculos. 

„Sunt foarte conştientă de asta, şi în feluri pe care nici 
măcar nu ţi le poţi imagina.” 

— A fost un simplu dans. 

— Nu erai aici când el şi fraţii lui s-au întors cu doi ani 
în urmă. Au fost nişte sălbatici. 

— Pentru că au cerut înapoi ce li se furase? 

— E vorba de modul în care au făcut-o. Au dat buzna 
neinvitaţi la balul lui Lord David şi l-au dat afară din casă. 

— Era casa lor, nu? Nu e vorba de Easton House, care 
a aparţinut tatălui lor şi astfel îi revine primului său fiu, 
următorul duce? 


— Ei bine, da, presupun că dacă vrei să fii foarte 
exactă... 

— Nu prea văd cum ai putea să fii altfel. 

Sarah se încruntă la ea. 

— Lăsând casa la o parte, au făcut ditamai 
spectacolul acolo. Fratele cel mare aproape că l-a sugrumat 
pe unchiul lor. 

Anne nu era sigură că îl putea învinui pentru un 
asemenea gest. 

— Şi biata Lady Lucretia de atunci stă retrasă, 
continuă Sarah. 

Soţia unchiului lor. 

— Acum e văduvă, nu? 

— Foarte văduvă. După moartea misterioasă a soţului 
ei. A alunecat dintr-un turn, în ploaie. Aşa au spus. 

— Ce crezi că s-a întâmplat? 

— Cred că ei l-au omorât. 

Nu dorea să recunoască faptul că şi-l putea imagina 
cu uşurinţă pe Tristan omorând pe cineva. Însă nu fără un 
motiv bine întemeiat. 


Tristan stătea într-un colţ întunecat al terasei şi fuma 
o ţigară de foi. Dansul cu Lady Hermione fusese un 
exerciţiu de răbdare. Prostuţa vorbise necontenit. Îl invitase 
la o plimbare călare cu ea în parc, să ia cina cu familia ei, 
să danseze din nou. El inventase o scuză după alta. Dacă se 
gândea mai bine, ar fi fost mai prudent să nu fi dansat cu 
ea, să nu îi fi dat nici cea mai mică speranţă că între ei 
putea fi ceva. 

Cu doi ani în urmă, nu dorise de la ea nimic altceva 
decât un mic flirt nevinovat. Niciodată nu se gândise să o 
aducă în patul lui. Era un copil. Nu avea farmecul lui Anne. 

lar Anne... la naiba, era obsedat de gândul la ea! îl 


invada când se trezea şi când adormea. Apărea când studia 
hărţi sau discuta cu negustori despre posibilitatea de a le 
transporta mărfurile. Îşi spunea că ar fi trebuit să şi-o 
imagineze cu părul lung acoperindu-i trupul gol, sau corpul 
zvelt zvârcolindu-se sub el. Şi chiar vedea acele imagini 
uneori. Însă de cele mai multe ori se gândea la zâmbetul ei, 
sau la râsul ei, sau la cum se simţise când ea stătuse pe 
punte lângă el, ascultând balenele. Sau la mesele pe care 
le luase cu ea. Cum se duela în vorbe cu ea, sclipirea 
provocatoare din ochii ei când era neîndurătoare. 

Ar fi trebuit să fie înapoi pe mare, şi totuşi, iată-l într- 
un loc pe care îl ura. Credea că avea să se mulţumească să 
o mai vadă o dată, însă o văzuse şi dorise mai mult. Dorise 
să vorbească cu ea. Vorbise cu ea şi nu îi fusese de ajuns. 
Dorise să danseze cu ea. Avusese acel dans şi acum mai 
dorea încă unul. Se întrebă dacă va putea să o atragă în 
grădină pentru un sărut. Doar unul... 

— Lord Tristan. 

La sunetul vocii poruncitoare a lui Lord Jameson, 
Tristan mai trase un ultim fum din ţigara de foi, o aruncă pe 
jos în timp ce expiră şi stinse mucul cu cizma. Se întoarse şi 
văzu patru domni blonzi blocându-i drumul. 

— Ah, să înţeleg că sunteţi fiii lui Lord Blackwood. 

— Să nu te mai apropii vreodată de sora noastră, 
spuse Jameson. 

— Sora voastră mi se pare o femeie care gândeşte 
singură. Dacă aceste cuvinte vin din partea ei, atunci le 
ascult. Insă de la voi nu, domnule. 

— De unde o cunoşti pe sora noastră? întrebă unul 
dintre ceilalţi. Părea să fie cel mai tânăr. Cu un an, poate 
doi, mai mare decât Anne. 

— Cum cunoaşte orice domn o doamnă? 

— Lord Tristan, problema aici e că niciunul dintre noi 
nu te consideră un domn, pufni Jameson. Am văzut cum ai 
făcut senzaţie în rândul doamnelor din Londra cu doi ani în 


urmă. Sora noastră nu va ceda farmecelor tale. 

Fu cât pe ce să spună „Deja a făcut-o, domnule”, 
asemenea unui biet individ obligat să meargă pe scândură 
şi să sară în ape pline de rechini. Acele cuvinte i-ar fi atras 
o bătaie cruntă de la domnii care stăteau în faţa lui. Insă, 
mai mult, ar fi înfuriat-o pe Anne, şi nu terminase cu ea 
încă. Desigur, nu terminase nici să îl tachineze pe Lord 
Jameson. Nu îi plăcea prea mult individul. li venea cu greu 
să creadă că era fratele lui Anne. 

— Lady Hermione nu a cedat, milord. Niciodată nu am 
avut de împărţit mai mult decât un dans. 

Chiar dacă erau în umbră, de pe aleea grădinii 
răzbătea destulă lumină pentru ca Tristan să vadă furia 
apărută în ochii lui Jameson. Işi dăduse seama după cum se 
uitase la Lady Hermione, şi fu foarte mulţumit să vadă că 
ghicise corect o parte din motivul pentru care acel bărbat 
nu-l suferea. „N-ai decât s-o iei, bătrâne.” 

— De ce dracu' mi-ar păsa de asta? întrebă Jameson. 

— Pentru că îţi place, milord. 

— Nu ştii nimic. Stai departe de sora noastră, sau ne 
vei cunoaşte greutatea pumnului. 

Bărbatul se întoarse şi se îndreptă către uşile care 
duceau spre sala de bal. 

Fraţii lui nu se grăbiră la fel de mult să plece. Fiecare 
dintre ei rămase o clipă să se uite urât la Tristan, 
trimiţându-şi amenințările tăcute înainte să iasă. 

El ridică privirea spre cerul înceţoşat. La dracu’! Cât 
ura Londra, înalta societate, regulile. Avea nevoie să simtă 
vântul în jurul lui şi marea sub el. Stătea acasă la 
Sebastian, însă se hotări ca în noaptea aceea să doarmă pe 
vas, doar ca să simtă mişcarea apei care îl legănase atât de 
des. 


— Spune-mi că barbarul acela nu e căpitanul de vas 
pe care l-ai angajat. 

Anne fu recunoscătoare pentru întunericul trăsurii, 
căci era destul de sigură, judecând după căldura care îi 
cuprinsese faţa, că se îmbujorase. Jameson tocmai o lăsase 
pe mătuşa lor acasă şi acum o însoțea pe Anne către casa 
lor. Ceilalţi fraţi plecaseră mai devreme de la bal, pentru a 
merge fiecare la clubul lui. Insă se părea că Jameson îşi lua 
extrem de în serios rolul de frate mai mare. 

— Dumnezeule mare, el e, nu-i aşa? întrebă el. 

— L-am cunoscut doar sub numele de căpitanul Jack 
Stacojiul, recunoscu ea destul de şovăitor, însă nu avea 
cum să îl mintă. 

Nu dorea ca el să se apuce să pună întrebări pe la 
docuri. Mai devreme sau mai târziu oricum ar fi descoperit 
adevărul. Mai bine să fie ea cea care controla momentul 
descoperirii şi consecinţele acesteia. 

— Ce poreclă de prost gust. 

— A venit cu recomandări foarte bune şi a fost un 
gentleman perfect pe vas. 

— Nu e un gentleman. l-a dat lui Lady Hermione motiv 
să creadă că îi va cere mâna şi nu a făcut-o. A plecat fără 
să-i lase nicio vorbă, şi de atunci plânge după el. Acum s-a 
întors şi nici măcar nu s-a deranjat să o viziteze. 

Acum Anne şi-ar fi dorit un pic de lumină ca să îi 
poată studia trăsăturile fratelui său. Tonul lui era atât de 
dispreţuitor, încât ea rămase surprinsă că nu scuipa. 

— Pari mai îngrijorat de comportamentul lui faţă de ea 
decât de relaţia mea cu el. 

— iți spun despre acest comportament doar ca să 
înţelegi că e un netrebnic de cea mai joasă speţă. Nu 
trebuie să ai încredere în el. Îţi interzic să mai vorbeşti 
vreodată cu el. 

li interzicea? Aproape izbucni să-i spună că el nu avea 
nici un drept să îi interzică ceva. Insă se mulţumi să 


privească pe fereastră. Tristan îi ceruse ultimul dans al 
serii. Nu ştia unde fusese toată noaptea. După dansul lui cu 
Lady Hermione, dispăruse. lar ea se temea că plecase. Era 
un gând prostesc, însă îşi dorise încă un dans cu el. 

Apoi el reapăruse, parcă de nicăieri. Poate că jucase 
cărţi. Nu conta. Era din nou în braţele lui şi, cu toate că ştia 
că era un loc foarte primejdios, nu putea să nu fie fericită 
că se afla acolo. De data aceea nu vorbiseră. Nici măcar un 
cuvânt. Şi totuşi, comunicaseră atât de mult. Ea 
recunoscuse aprecierea din privirea ochilor lui albaştri, 
dorinţa care o oglindea pe a ei. Se prăbuşise în adâncimile 
bine-venite ale ochilor lui şi se trezise tânjind după colţuri 
întunecate şi interzise în care trupurile lor să poată 
împărtăşi secrete. Totul era atât de greşit. Insă faptul că 
ştia asta nu-i scădea nicidecum dorinţa. 

Nu dorea să se gândească la faptul că poate el 
profitase de Lady Hermione, că poate era genul de bărbat 
care lăsa inimi frânte în urma lui. Sigur înţelegea cât de 
vulnerabilă era inima ei. Cu toate că ea nu avea niciun 
gând să i-o dea. Relaţia lor fusese strict fizică. Nu-şi putea 
permite să fie mai mult. Nu putea risca să sufere din nou. 
Dragostea ducea la suferinţă fără margini, care nu putea fi 
ostoită prea uşor. Mereu exista o despărţire definitivă. 

Era mult mai bine să îşi trăiască viaţa alături de un 
bărbat pe care să îl placă, însă căruia să nu îi ofere inima şi 
sufletul ei. Îi veni în minte Chetwyn. El putea fi un astfel de 
bărbat. Fără pasiune. Fără să îşi rişte inima. Fără griji. 
Cuviincios. Totul va fi cum se cuvine. Bănuia că până şi felul 
în care făcea el dragoste era cuviincios. Fără trupuri pline 
de sudoare, fără ţipete de plăcere. Fără momente fierbinţi, 
cu răsuflarea tăiată. 

Trăsura se opri, iar ea îşi dădu seama că ajunseseră 
acasă şi încercă să îşi lase în urmă gândurile capricioase. 

— Ne-am înţeles? întrebă Jameson. În privinţa lui Lord 
Tristan. 


— Da, frate. Am înţeles perfect ce ai spus. 

„Asta nu înseamnă că o să îţi ascult ordinele.” Însă le 
înţelegea. 

Se retrase în dormitorul ei, sună după Martha, iar 
după o oră era gata să se vâre în pat, însă emoţiile pe care 
le simţea erau atât de învolburate, că nu era în stare să 
adoarmă. Se gândi să meargă în bibliotecă să ia o carte, 
însă se îndoia că va reuşi să se concentreze. 

— Mai aveţi nevoie de ceva, milady? 

Privi spre Martha de pe scaunul ei din faţa măsuţei. 

— Nu. Mulţumesc. Somn uşor. 

Când uşa se închise în spatele servitoarei sale, îşi 
îndreptă atenţia spre chipul ei reflectat în oglindă. Primul ei 
bal după atâţia ani nu fusese prea rău. Îşi spuse că va 
supravieţui sezonului. 

Aplecându-se spre oglindă, privi cum un picior cu 
pantaloni strâmţi şi încălţat cu cizmă apăru pe fereastră. Se 
ridică în picioare, se întoarse şi privi uluită cum Tristan intra 
liniştit în camera ei. 

— Am crezut că nu mai pleacă, rosti el zâmbind larg. 


Capitolul 16 


— Ce cauţi aici? 

Nu părea speriată, ci mai degrabă curioasă. 

— Desigur, am venit să te văd. 

— Fraţii mei sunt... 

— La cluburile lor. La fel şi tatăl tău. 

— Insă asta e casa tatălui meu şi dacă te las să 
rămâi... 

Se opri, iar el se strădui să nu îşi arate bucuria că ea 
se gândise să îl lase să rămână. La naiba, toată săptămâna 
fusese de iad. Bănuise, iar în seara aceea primise 


confirmarea, că o eventuală vizită n-ar fi fost bine-venită 
pentru familia ei. Inainte de acea seară nu avea nicio 
portiţă, niciun fel în care să explice de unde o cunoştea. 
Acum, faptul că i se prezentase la bal deschisese uşi... şi 
ferestre. 

El se îndreptă cu paşi mari spre ea, îi cuprinse faţa în 
mâini şi îi ridică bărbia ca să poată privi în ochii ei argintii. 

— Spune-mi să plec şi plec. 

— Să mă ierte Dumnezeu că sunt atât de slabă, şopti 
ea şi se ridică spre el, în timp ce el îşi cobori gura spre a ei. 

Era minunat să îi simtă din nou gustul, parfumul. De 
ce îl atrăgea atât? De ce nu putea să plece? îşi pregătise 
vasul pentru plecare. Dorea să se întoarcă pe mări. Dorea 
să audă vântul în pânze. Să privească şi să nu vadă nicio 
oprelişte. Stătuse pe punte, pregătit să dea ordin să se 
întindă pânzele, însă cuvintele care îi ieşiseră pe gură îi 
surprinseseră chiar şi pe el, la fel de mult ca pe oamenii lui. 
„Rămânem în port.” 

Se dusese la Sebastian, sigur că Mary ştia ce bal era 
cel mai atrăgător pentru cea mai mare parte din nobilime. 
Nu îi mărturisise interesul lui pentru Anne, cu toate că ea Îi 
aruncase o privire bănuitoare. De îndată ce se va întoarce 
la reşedinţa fratelui său, îl va lua la întrebări mai mult ca 
sigur despre ceea ce văzuse în seara aceea. Un sacrificiu 
mic pentru ce câştigase. 

Anne era la fel de lacomă ca şi el, iar gura ei la fel de 
nerăbdătoare ca a lui, cu limba ieşind şi explorând ca şi 
când tocmai descoperise harta unei comori şi trebuia să 
memoreze cărările care duceau la aur. Îndrăzneaţă, atât de 
îndrăzneață. Mâinile ei îi mângâiară umerii, spatele, părul. 
Nu se putea sătura de atingerea ei, însă dorea să îi simtă 
carnea pe a lui, fără să fie despărțiți de haine. 

Ea se trase de lângă el şi făcu câţiva paşi înapoi 
clătinându-se, cu mâinile la gură şi îndoială în privire. 

— Nu în casa tatălui meu. 


— Îmbracă-te. Ne întâlnim în spate şi mergem să 
căutăm o cameră de hotel unde putem fi singuri. 

— Ca şi când aş fi o târfă de rând? 

— Ca şi când aş înnebuni dacă nu te am. 

Un zâmbet înflori pe buzele ei, luminându-i ochii, chiar 
în timp ce scutură din cap. 

— E prea exagerat. O cameră în care au dormit alţii. 

— Nu mi s-a părut că te-a deranjat faptul că m-am 
urcat în pat cu tine când eram pe vasul meu. 

— Asta a fost în altă lume. Îndepărtată. Nu... aici. 

Doamne Dumnezeule, şi-ar fi dorit să insiste, însă 
văzuse cât de mult suferise după ce-l refuzase pe 
logodnicul ei. Nu dorea să facă nimic care i l-ar fi putut 
readuce în minte pe acel bărbat, care cândva - şi poate 
chiar şi atunci - avusese inima ei. 

— Însă cred că poţi fi suficient de generoasă cât să 
îmi oferi ceva de băut. Mai piteşti coniac de la tatăl tău? 

El îi văzu expresia plină de recunoştinţă pentru faptul 
că îşi înăbuşea dorinţele. „Doar pentru moment, draga 
mea.” Să judeci greşit un adversar pe mare te putea costa 
vasul şi chiar viaţa. Tristan nu avea obiceiul să judece 
greşit. Era foarte priceput să tragă de timp până la 
momentul potrivit. 

Ea dădu din cap şi se întoarse, apoi se îndreptă spre 
şifonier. El se duse lângă canapea şi privi lung spre căminul 
gol. Nu se putu stăpâni să nu îşi imagineze cum ar fi fost să 
fie cu ea iarna, cuibăriţi sub pături, căutând căldură. 

— Poftim. 

El luă paharul oferit, mulţumit că avea şi ea unul. 
Coniacul ajuta mai mult decât focul când era vorba despre 
seducţie. Se întrebă dacă nu cumva ea îi citise gândurile, 
căci în tonul vocii ei se citea prudenta când întrebă: 

— Vrei să stai jos? 

— Aş fi încântat. 

Ea se aşeză la un capăt al canapelei mici, trăgându-şi 


picioarele sub ea, în timp ce el se aşeză la capătul celălalt, 
întinzându-le. Părea tânără şi nevinovată, ţinând paharul cu 
amândouă mâinile şi privindu-l peste marginea acestuia. 

— Fratele meu m-a informat că i-ai dat lui Lady 
Hermione motiv să spere că interesul tău pentru ea 
depăşea un dans în sala de bal. 

La dracu'! Poate că Lady Hermione fusese un motiv 
mai puternic decât casa tatălui ei pentru care Anne şovăise 
să îl primească în patul ei. 

— Nu e adevărat. 

— Insă ai obiceiul să părăseşti femei... _ 

Vocea i se pierdu într-o întrebare nerostită. „In fiecare 
port?” 

— Da. 

— Deci ce e între noi e... 

— Nu ştiu ce e. 

— Şi nici cât va dura? 

— Contează? 

— Nu sunt sigură. 

Sorbi din coniac. 

— Fratele tău te-a avertizat să stai departe de mine. 

— Da. Te crede un barbar. l-am spus că se înşală, că 
ai fost un gentleman perfect pe vas. 

Tristan nu-şi putu ascunde surprinderea. 

— l-ai spus că ai fost pe vasul meu? 

Ea dădu din cap. 

— Şi-a dat seama. Nu a fost încântat şi fără îndoială 
că problema va fi discutată de tatăl meu de dimineaţă. 

— Ce anume i-ai spus fratelui tău? 

— Doar că ai fost căpitanul. Bineînţeles că nimic din 
intimităţile pe care le-am împărtăşit. Îi zâmbi timid. Sunt 
aproape sigură că te-ar fi ucis sau te-ar fi târât la altar. 

— Presupun că ştii şi fără să spun că niciuna dintre 
opţiuni nu îmi surâde. _ 

— Şi totuşi o spui. Vocea ei avea o nuanţă tăioasă. Işi 


încruntă fruntea. Nu ai de gând să te căsătoreşti niciodată? 

El şi-ar fi dorit ca în cămin să fi dansat flăcări în care 
să privească lung în loc să se uite în ochii ei. Însă merita să 
o privească. 

— Doar nu ai fost atât de naivă încât să mă crezi 
genul care să se însoare? 

— Nu. Îşi sorbi coniacul, apoi îşi linse buzele pe care el 
îşi dorea iarăşi să le sărute. Studie conţinutul paharului, ca 
şi când ar fi putut să citească acolo răspunsul. A fost unul 
dintre motivele pentru care am considerat că oferi 
siguranţă pentru o indiscreţie de o noapte. Niciodată nu vei 
cere şi nu vei dori altceva de la mine decât o zbenguială 
rapidă. 

— Nu a fost nici pe departe rapidă. 

El îşi lăsă paharul şi alunecă peste perne, până când 
ochii ei se măriră, plini de nelinişte. Îi mângâie gâtul, 
simțind cum pulsul ei se accelera sub atingerea lui. 

— Şi încă ofer siguranţă. Sunt ticălos până în măduva 
oaselor. Niciodată nu am pretins altceva. Tot ce vreau de la 
tine e pasiune şi plăcere. Să oferi. Să primeşti. Nu mă vrei 
ca soţ mai mult decât te vreau eu ca soţie. Însă nu poţi 
nega că între noi e atracţie, aşa cum luna atrage mareea. 

— Şi eu care din ele sunt? întrebă ea, oftând. Insă 
răspunse înainte ca el să apuce să deschidă gura. Luna, 
desigur. Eu stau liniştită în societatea londoneză, în timp ce 
tu vii şi pleci acolo unde te poartă marea. 

— Şi totuşi, iată-mă aici, cu tine atrăgându-mă spre 
tine. Anne, lasă-mă să vin mai aproape. 


* 


Fusese o idee proastă. O idee al naibii de proastă. 
Anne se putea gândi la o mie de motive pentru care să 
refuze, însă nu se împotrivi când el îi luă paharul, bău 
conţinutul, apoi îl puse deoparte. Nu îşi trase cosiţa din 


mâinile lui, când el o luă şi începu să îi despletească încet 
şuviţele. Nu se dădu înapoi, ci doar se apropie şi mai mult 
când el îi cuprinse faţa cu o mână şi umărul cu cealaltă şi îi 
acoperi gura cu a lui. Fermecător, atât de fermecător. 
Căldura topită o străbătu din cap până-n picioare când 
degetul lui mare o mângâia pe sub bărbie, în vreme ce gura 
lui îşi arunca vraja asupra ei. Putea gusta coniacul de pe 
limba lui, mai îmbătător decât în pahar. 

Se mişcă până ajunse pe genunchii lui, străduindu-se 
să fie cât mai aproape de el. li trase haina de pe umeri, 
apoi de pe braţe, fără să oprească sărutul. Familiaritatea 
dintre ei o uimea. Era ca şi când fusese cu el dintotdeauna, 
ca şi când zilele care îi despărţiseră nu existaseră niciodată. 
Apoi îi scoase eşarfa, începu să îi descheie nasturii vestei, 
în timp ce el îi descheie cu agilitate pe cei ai cămăşii ei de 
noapte. Simţi aerul răcorindu-i carnea, apoi el i-o încălzi din 
nou, plimbându-şi gura pe gâtul ei, oprindu-se apoi în valea 
dintre sânii ei. Ea îşi lăsă capul pe spate, desfătându-se cu 
limba lui aspră care îi încercuia sfârcul. 

— Da, murmură ea, apoi el îl trase în gură, gustând cu 
nesat. 

Plăcerea îi străbătu tot corpul, concentrându-se între 
coapsele ei. Şi simţea foarte clar umflătura din pantalonii 
lui. Brusc, el se ridică în picioare, o luă în braţe şi îşi croi 
drum cu ea către pat. 

— Tu o să fii pieirea mea, mârâi el. 

Ea îşi înăbuşi râsul. Părea greşit să se bucure de 
asemenea plăceri nepermise acolo, în casa tatălui ei, însă 
acum nu l-ar mai fi putut alunga pe Tristan nici dacă i-ar fi 
fost ameninţată viaţa. 

El o întinse pe pat şi îi scoase cămaşa de noapte. lar 
ea nu simţi vreo nevoie să se acopere în faţa privirii lui 
fierbinţi. Aprecierea care sclipea în ochii lui nu făcea decât 
să o încălzească şi mai tare. Privi cum el îşi scoase în grabă 
hainele. In acel dormitor mare, nu ar mai fi trebuit să pară 


la fel de puternic ca pe vas, n-ar fi trebuit să facă încăperea 
să pară mică. Însă aşa se întâmpla. El domina totul. Se urcă 
în patul ei, la margine, şi îşi plimbă uşor degetele pe 
picioarele ei, pe coapsele şi şoldurile ei, apoi se opri să o 
privească. 

— Ce fel de vrajă ai aruncat asupra mea? şopti el, 
apoi îşi cobori gura peste a ei. 

Era minunat să îl aibă atât de aproape, să îi simtă 
greutatea trupului odihnindu-se deasupra ei. Parfumul de 
coniac şi portocale o învăluia. Işi petrecu picioarele pe după 
el şi îi mângâie spatele puternic şi lat, simţindu-i carnea 
plină de urme cicatrizate. Soţul ei nu va avea asemenea 
cicatrici. Soţul ei va fi trăit o existenţă plăcută, ferită de 
pericole. Oare şi el o va putea trezi la viaţă aşa? Oare o va 
putea face să tremure şi să gâfâie sub el? Sau acel 
abandon sălbatic le era rezervat doar celor păcătoşi? 

— Eşti frumoasă, atât de frumoasă, spuse el răguşit, 
venerându-i trupul cu gura, cu mâinile, cu vorbele. 

Cât de repede se obişnuise cu felul în care dansau în 
pat. Ţintuind-o cu privirea, se ridică deasupra ei. 

— Să fii sigură de asta, Anne. 

— Sunt. 

El o pătrunse adânc. Ea ţipă de plăcere, de cât de 
firesc i se părea. Se simţea atât de bine cu el mişcându-se 
în ea, ca şi când fiecare legănare ar fi fost o întoarcere 
acasă. Ea îi răspunse cu o hotărâre şi o înverşunare care o 
uimeau. Dorea să îl revendice, să îl posede, să îl facă al ei. 
Niciodată nu se mai simţise astfel. Nu îi plăcuse să îl vadă 
dansând cu Lady Hermione. Ar fi dorit să îi spună acelei 
fete că nu îl putea avea pe Tristan pentru că el îi aparţinea 
ei. Doar că nu era aşa. El aparţinea mării. 

Şi ştia că va fi nevoită să îl înapoieze amantei lui 
acaparatoare. Anne era doar pentru atunci. Pentru noaptea 
aceea. Şi poate încă una. Deja se gândea la încă una. 

Însă fiecare noapte nu va face altceva decât să 


sporească suferinţa momentului când el va părăsi, într-un 
final, ţărmul Angliei. Ştia că va pleca. Marea îl va chema, iar 
el îi va răspunde. _ 

Şi totuşi, în acel moment, răspundea la ţipetele ei. In 
jurul ei se auzeau gemetele lui. Ochii lui îi ţintuiau pe ai ei. 
Îi măsura plăcerea, o sporea cu mişcări mai adânci, mai 
viguroase. Ea îşi înfipse degetele în fesele lui şi se agăţă de 
el când potopul de senzaţii o copleşi. 

lar când ţipă, el îi acoperi gura, înghiţindu-i strigătele, 
oferindu-i gemetele lui, chiar înainte să se lase pe spate şi 
să tremure deasupra ei într-o etalare magnifică de bărbăţie 
pură. Aşa secătuită cum era, încă mai găsi puterea să îşi 
treacă degetele peste pieptul lui care sclipea de sudoare. 

El înjură tare, apoi cobori de pe ea şi o trase lângă el. 
Cu privirea în baldachin, respirând greoi, murmură: 

— Cred că nu te-am protejat. La dracu'! 

Prima dată când făcuseră dragoste, el se retrăsese şi 
îşi vărsase sămânţa pe aşternuturi. Ea înţelesese că aveau 
nevoie de măsuri de precauţie, însă gestul o lăsase cu 
dorinţă. Şi chiar dacă nu îşi dorea să rămână însărcinată, 
într-un colţ tainic din sufletul ei era încântată de idee. Dar 
ar fi fost un dezastru. Ar fi trebuit să îi aducă aminte să 
iasă, însă când el se afla în ea, singurul ei gând era că îşi 
dorea să rămână. 

li cuprinse obrazul încordat. 

— Nu se întâmplă întotdeauna imediat. Prietenei mele 
Sarah i-au trebuit şase luni să rămână însărcinată. 

— Nu m-am putut gândi decât la cât de minunat e să 
fiu iar în tine, zâmbi el. 

Ea simţi cum tot trupul îi arde auzind grosolănia 
acelor cuvinte. Nu vorbeai atât de deschis despre 
asemenea lucruri. Îşi întoarse privirea spre ea, arcuindu-şi 
un colţ al gurii. 

— După tot ce am trăit împreună, cum poţi să fii încă 
timidă? 


— Cuvintele sunt atât de... vulgare. 

— Să îţi spun cât de fierbinte eşti înăuntru? 

Ea îşi încreţi fruntea. 

— Te arde? 

— Nu, se simte al naibii de minunat. De aici vine şi 
greutatea de a rămâne concentrat pe ceea ce ar trebui să 
fac ca gentleman. Mai bine zis, m-am pierdut în ticălosul 
care sunt. 

— Îmi faci un compliment? 

El se întoarse pe-o parte şi îşi împleti picioarele cu ale 
ei, apoi îşi trecu degetele prin părul ei. 

— Să nu te îndoieşti nicio clipă că vreo femeie se 
poate compara cu tine. 

— Poate că o să îmi pierd farmecul pe măsură ce îmi 
descoperi misterele. 

— E imposibil. Am impresia că întotdeauna va exista 
un mister nou de descoperit la tine. 

— Nu sunt alcătuită din atâtea mistere ca tine. 
Povesteşte-mi despre copilăria ta, de ce ai fugit. Ce a făcut 
unchiul tău, încât ai fost convins că vrea să vă omoare? 

Sclipirea jucăuşă din ochii lui dispăru, iar el oftă. 

— A fost cu mult... 

— Da, ştiu, cu mult timp în urmă, spuse ea 
nerăbdătoare. Însă asta te-a făcut bărbatul care eşti acum. 
Nu poţi nega asta. Era altceva când credeam că erai 
căpitan de vas, însă acum că ştiu că eşti Lord... Tristan, nu 
ştiu ce să cred despre tine. 

— Sunt acelaşi bărbat care eram pe vas. 

Ea îşi lipi palma de pieptul lui. 

— Însă ai atât de multe straturi. Te rog, dezvăluie-l pe 
acesta ca să pot înţelege de ce nu mi-ai spus mai devreme 
cine erai. 

El o studie o clipă, apoi răsuflă adânc. 

— Pembrook. Moşia familiei mele. Mai degrabă castel 
decât conac. Construit înainte de domnia lui Henric al VIII- 


lea, însă folosit ca fortăreață şi închisoare pentru acel rege. 
Avea şi o temniţă subterană unde erau torturați cei care nu 
îl susțineau pe Henric şi un turn în care erau ţinuţi 
prizonierii. Pentru nişte băieţi însetaţi de aventură, era un 
loc minunat, plin de istorie. Eu şi Sebastian obişnuiam să 
coborâm în temniţă şi ne speriem unul pe celălalt, spunând 
că am auzit fantome. lubeam acel loc. Cred că şi el. Era 
acasă. 

Rosti cuvântul cu un dor care îi sfâşie inima. Înţelegea 
istoria, tradiţiile şi moştenirea legate de căminul părintesc. 
Crescuse învățată să îşi aprecieze strămoşii, pe cei care 
neteziseră drumul familiei ei. 

— Eram doar un copil când te-a lovit acea tragedie, 
spuse ea încet. Abia dacă îmi amintesc ce mi se povestea. 
Ce s-a întâmplat cu tatăl tău? 

— A murit când l-a aruncat calul din şa, însă niciunul 
dintre noi n-a crezut că a fost un accident. Capul lui era 
zdrobit. Unchiul a spus că a căzut pe o piatră. Însă noi 
mereu am crezut că unchiul David l-a dat cu capul de ea. 
Apoi, după înmormântarea tatei, după ce au plecat toţi 
oaspeţii, unchiul ne-a încuiat în turn. 

— Mama voastră... 

— A murit după ce l-a născut pe fratele meu mai mic. 

— Trebuie să vă fi fost atât de teamă să fiţi complet 
singuri. 

— Era iarnă. Al naibii de frig. Nu aveam nici lumină, 
nici pături, în acea noapte nu era lună. 

Ea îşi dădu seama că el nu îi răspundea. Ci mai 
degrabă se concentra la tot ce se întâmpla în jurul lui în loc 
de ceea ce se întâmpla în interiorul lui. 

— Câţi ani aveai? 

— Paisprezece. 

— Poate că v-a dus în turn din alt motiv. 

Nu-şi putea imagina cum o persoană ar putea dori să 
ucidă nişte băieţi mici. 


— Mary l-a auzit punând la cale moartea noastră. 
Locuia pe moşia învecinată. Venise să îl vadă pe Sebastian. 
Erau apropiaţi. 

Se gândi la femeia fermecătoare pe care o văzuse 
dansând cu Keswick. Nu era cu mult mai tânără decât ei. 

— Ea v-a ajutat să fugiţi? 

— Da. 

— Imi amintesc vag cum am auzit că se întâmplase 
ceva cu lorzii de Pembrook. Aveam vreo nouă ani, cred. 

— Ce poveste ai auzit? Că am fost mâncaţi de lupi, 
am murit de pojar, sau am fost furaţi de ţigani? 

Ea îşi trecu degetele prin părul lui, urând gândul că 
cineva i-ar fi putut face rău şi ştiind că atât de mulţi îi 
făcuseră deja. 

— Pe cea cu lupii. Fraţilor mei le plăcea să îmi 
povestească detaliile îngrozitoare. Imi aduc aminte că am 
avut coşmaruri. Deci te-ai dus pe mare. 

— Sebastian s-a gândit că era mai bine să fim 
despărțiți. Rafe avea doar zece ani, aşa că l-am lăsat la un 
orfelinat. Eu m-am dus pe mare. Sebastian în armată. 
Trebuia să ne întoarcem după zece ani să ne cerem 
moştenirea înapoi, însă războiul l-a împiedicat. Şi pe mine 
marea. Însă în cele din urmă ne-am întâlnit, şi lorzii de 
Pembrook au revenit în înalta societate, spre disperarea 
acesteia. 

Din nou, o spunea ca şi când n-ar fi îndurat decât 
neplăcerea unei mici răceli. li cuprinse obrazul tare şi îşi 
dădu seama că probabil se bărbierise după ce plecase de la 
bal şi înainte să intre pe fereastra ei. Nu şi-i putea imagina 
pe fraţii ei căţărându-se în copaci şi strecurându-se pe 
ferestre. 

— Doar pentru că sunteţi foarte diferiţi de toţi ceilalţi. 
Nu sunt foarte siguri ce să creadă despre voi. 

— Eşti prea blândă cu ei. Ne dispreţuiesc. 

— Nu neapărat pe voi, ci probabil viaţa plină de 


aventuri pe care aţi trăit-o. 

— Eu, unul, m-aş fi descurcat foarte bine şi fără 
aventuri, mulţumesc. 

Era suficient de familiarizată cu spatele lui, cât să ştie 
cât de îngrozitoare fuseseră unele dintre ele. 

— Acum gata cu vorbăria asta tristă, spuse el 
aplecându-se deasupra ei, frecând-o cu mădularul lui 
întărit. Te mai vreau o dată înainte să plec. 

Ea nu-l putea refuza, la fel cum nu-şi putea refuza 
asta ei înseşi, îşi ridică şoldurile să îi primească ofranda şi, 
când se împlântă în ea, se întrebă dacă va veni o vreme 
când nu va mai tânji după împreunarea cu el. 


Capitolul 17 


După ce făcu dragoste cu ea, pe Tristan îl cuprinse 
letargia şi adormi, cuibărit încă în ea, cu un picior de-al ei 
trecut peste şoldul lui. Işi dădu seama că nu se mişcase 
deloc tot restul nopţii, căci ea încă era în braţele lui când se 
trezi. Îl îngrijora să-şi dea seama cât de liniştitor era. Căci 
nu era un bărbat obişnuit cu confortul. Cu micile plăceri, da. 
Un pat bun, o corabie rezistentă, haine bine croite. Însă 
alinarea adusă de altă persoană îi era străină. Şi totuşi nu 
putea nega bucuria pe care o simţise să o găsească atât de 
aproape de el, încât doar cu o mişcare uşoară a trupului se 
putea îngropa din nou în ea. Un fel minunat de a-şi începe 
ziua. 

— Tristan? îl mişcă. Tristan, se aude ciocârlia. Trebuie 
să pleci. 

Străduindu-se să deschidă ochii, îi întâmpină cu un 
rânjet expresia îngrijorată de pe chip. 

— Incă douăzeci de minute. 

— Nu. O să răsară soarele dintr-o clipă în alta. Aud 


deja trăsurile pe stradă. 

— Dacă am sta aici toată ziua... 

— Nu! îl împinse. Te rog, grăbeşte-te. N-ar fi trebuit să 
te las să rămâi. Nu mai putem face asta. 

— Însă a meritat din plin. 

O sărută rapid pe gură şi se ridică din pat. Îşi luă 
pantalonii, îi îmbrăcă, apoi îşi trase cămaşa peste cap. 
Aruncă o privire spre ea, care stătea în capul oaselor, 
strângând aşternuturile peste piept, cu părul răvăşit 
învăluind-o. În dimineaţa aceea arăta foarte necuviincios. El 
se aşeză pe un scaun şi îşi încălţă o cizmă. 

— Vino cu mine. 

Ea făcu ochii mari. 

— Poftim? 

— Vino cu mine. La vas. La prânz o să fim deja plecaţi 
şi vom călători în toată lumea. Îți voi arăta ape atât de 
cristaline, că o să vezi peşti înotând pe fundul lor. lţi voi 
arăta insule neatinse de modernizare, şi unde viaţa e mult 
mai tihnită. Am să te duc în golfuleţe ascunse, unde poţi să 
stai la soare goală. 

Ea îşi ridică genunchii şi îşi apăsă bărbia de ei. 

— Şi cât va dura această călătorie idilică? 

— Un an. Doi. 

— Şi apoi? Când mă întorc, ce-am să fac cu reputaţia 
mea distrusă? 

El oftă. Acolo era problema. 

— Niciun bărbat nu mă va vrea, continuă ea. Şi, fără 
îndoială, voi fi dezmoştenită. Care va fi viitorul meu? 
Scutură din cap. Vreau o viaţă cuviincioasă, Tristan. Cu un 
soţ pe care să îl văd zilnic şi copii, şi un cămin pe uscat. 

— Când ai fost cuviincioasă, ai fost nefericită. Când ai 
fost necuviincioasă... Prinţesă, am văzut cum zâmbeşti 
după aceea. 

— Să fiu necuviincioasă în pat e una. Să fiu 
necuviincioasă cu viaţa mea e complet altceva. 


El încălţă şi cealaltă cizmă. Nu va fi fericit niciodată 
aici, la Londra, trăind în sânul înaltei societăţi, cu toate 
regulile ei blestemate. Mereu ştiuse că viaţa pe mare nu 
era pentru oricine. Nu putea s-o învinuiască pe ea că nu-şi 
dorea aşa ceva. Însă, la naiba, asta nu-l împiedica să o 
dorească. 

Îşi luă restul de haine, le făcu cocoloş şi se duse la 
fereastră. Ar fi trebuit să îşi ia adio şi să nu o mai vadă 
niciodată. Însă se trezi întrebând: 

— Ce faci azi? 

— Câteva vizite de dimineaţă. Merg în Hyde Park 
după-amiază. 

— Trăsură, călare sau plimbare? 

— Călare, cel mai probabil. 

— Nu te-am văzut până acum călare, rânji el. 

Ea îi întoarse zâmbetul. 

— Ştii să călăreşti? 

— Sunt lord. Sigur că ştiu. 

Apoi ieşi pe fereastră. Se gândi că încă o noapte îl va 
sătura de ea. Însă fu foarte tulburător să îşi dea seama că, 
înainte să aterizeze pe pământ, deja o dorea iarăşi. 


* 


— Pentru numele lui Dumnezeu, sunt mort de foame, 
spuse Tristan intrând în salonul de masă al fratelui său şi 
îndreptându-se spre bufetul pe care o multime de 
delicatese aşteptau să fie apreciate. 

Trecuse prin prea multe momente când nu avuseseră 
mâncare pe vas. Nicio planificare din lume nu putea asigura 
vânt bun şi lipsa întârzierilor în drumul către un port. 

— Nu eşti îmbrăcat cuviincios, îl mustră Sebastian de 
la locul lui din capul măsuţei. 

Tristan îşi lăsase vesta şi haina pe un scaun în foaier 
după ce intrase. Îşi luă şuncă, ouă, pâine şi câte puţin din 


toate celelalte. 

— Ştii că am luat masa şi fără să port cămaşă? 
întrebă el, în timp ce se aşeză. 

Aşezată lângă soţul ei şi nu în capătul celălalt al 
mesei, Mary roşi. Tristan observase că cei doi stăteau 
întotdeauna unul aproape de celălalt. Nu voia să 
recunoască junghiul de dor pe care i-l stârnise acel gând. 
Ce plictisitor trebuia să fie să te trezeşti în fiecare 
dimineaţă lângă aceeaşi femeie. Într-un final, ajungeai să 
vrei să nu te mai trezeşti. 

— Îmi dau seama că ai făcut pe vas destul de multe 
lucruri pe care nu le poţi face într-o casă, mârâi Sebastian. 
Nu eşti un exemplu bun pentru fiul meu. 

— Nu-l văd prin preajmă. 

Micuţul abia dacă avea un an. Oricum n-ar fi 
remarcat. 

— Probabil preferi să nu fiu aici deloc. 

— Bineînţeles că te vrem aici, spuse Mary rapid. Să nu 
te îndoieşti niciodată de asta. 

— Însă acum pur şi simplu faci parte din înalta 
societate, adăugă Sebastian, şi trebuie să te porţi într-un 
anumit fel. 

Tristan se domoli. O vestă, o haină şi o eşarfă afurisită 
nu meritau o ceartă şi o ruptură între el şi fratele său. Deja 
fuseseră prea mulţi ani despărțiți. 

— Data viitoare o să vin îmbrăcat cum se cuvine. 

— Şi ar fi de ajutor să nu mai stai pe-afară toată 
noaptea. 

Tristan râse zgomotos. 

— Ai de gând să îmi refuzi toate plăcerile? 

— Ai stat afară pentru plăceri, sau ca să dai de necaz? 

— Câte un pic din ambele, ca să fiu sincer. 

Făcu cu ochiul spre Mary, iar ea roşi şi mai puternic 
decât înainte, devenind aproape stacojie. Petrecuse mulţi 
ani într-o mănăstire, protejată de cei asemenea lui. Se 


amuza să o tachineze, însă ştia să se ţină tare. O dovedise 
cu Sebastian. La naiba, o dovedise când avea doisprezece 
ani şi îi ajutase să fugă din turnul de la Pembrook. 

— Ar trebui să încercaţi nişte portocale, apropo. 
Previn scorbutul. O să am grijă să vă trimit. 

— Nu avem cum să facem scorbut aici. 

— Nu e un lucru plăcut. 

— Ai suferit vreodată de aşa ceva? întrebă Mary. 

— Nu, însă am văzut la mulţi alţii. Mă tem că am 
devenit destul de obsedat de portocale. Şi alte fructe îmi 
plac, însă portocalele sunt preferatele mele. 

El tăie şunca atent, cu gesturile unui gentleman. 
Marlow insistase ca oamenii lui să nu mănânce ca sălbaticii. 
Marlow era un om plin de contradicții. Un bărbat care putea 
să dea ordin fără remuşcare ca un om să fie biciuit până la 
sânge, şi în clipa următoare să ofere alinare, ţinând mâna 
unui marinar aflat în pragul morţii. Tristan îi încercase şi 
bunătatea, şi brutalitatea. 

— Lady Hermione părea foarte încântată de 
întoarcerea ta, spuse Mary, scoţându-l pe Tristan din 
cugetările sale. 

— Nu pare să se fi maturizat cât am fost eu plecat. 

— Pur şi simplu e o fată emotivă. Te sfătuiesc să ai 
grijă cu ea. 

— Mary, crede-mă că am de gând să o evit ca pe 
ciumă. 

— Asta o să fie greu la baluri. Şi în alte părţi. Pare să 
fie pe urmele tale. 

— Sunt destul de priceput să nu mă las prins. 

— Poate pe mare, spuse Sebastian. În societate nu e 
întotdeauna la fel de simplu. Dacă tatăl ei doar crede că ai 
compromis-o, o să te trezeşti la altar. 

— După cum am spus deja, nu intenţionez să mă 
apropii de ea. 

— Şi ce e cu Lady Anne Hayworth? 


Degetele lui Tristan se strânseră pe cuţit în timp ce 
tăia altă bucăţică de şuncă. Deja nervii lui erau încordaţi. 

— Ce e cu ea, frate? 

— Te-am văzut dansând cu ea noaptea trecută, spuse 
Mary suficient de blând cât să-i domolească furia. 

— E o femeie frumoasă. Şi îmi plac femeile frumoase. 

— Poate fi vulnerabilă. Din câte am înţeles, abia a 
ieşit din doliu după ce i-a murit logodnicul în război. 

— Ştiu foarte bine din ce a ieşit. Ce-ai făcut? Ai 
devenit sfânta ocrotitoare a femeilor nemăritate? 

— Nu vorbi aşa cu soţia mea! rosti Sebastian tăios. 

— Încerc să înţeleg ce e cu nenorocitul ăsta de 
interogatoriu. Sunt bărbat matur şi liber să fac ce vreau eu. 

— Nu şi dacă îi răneşti pe ceilalţi în timpul ăsta. Aici 
nu eşti pe mare, Tristan. Nu eşti stăpân peste toate. 

Tristan îşi împinse scaunul în spate şi se ridică. 

— Te rog, ai mai multă încredere în mine. Am ţinut-o 
în braţe pe femeia asta când plângea după oasele 
afurisitului ei de logodnic. Ultimul lucru pe care l-aş face e 
să o rănesc. 

În faţa expresiilor lor înmărmurite, se întoarse pe 
călcâie şi se îndreptă spre uşă, nu ca să scape de ei, ci mai 
degrabă pentru că se temea că vorbele al căror ecou încă 
răsuna în încăpere şi în capul lui erau o minciună. Putea să 
o rănească, şi el ştia prea bine asta. Insă nici măcar faptul 
că ştia nu îl putea ţine departe de ea. 


* 


Anne tocmai terminase micul dejun şi se gândea să 
facă o plimbare prin grădină când fu chemată în biroul 
tatălui ei. Nu era un semn bun că Jameson se afla acolo, 
sau că amândoi bărbaţii erau în picioare când intră ea. 
Aveau să vadă că strategia lor de intimidare nu prea mai 
avea efect asupra ei. La urma urmei, se căţărase în vârful 


unui catarg. Se îndoia că vreunul din ei se putea lăuda cu o 
asemenea realizare. Cu toate că dorea să păstreze pentru 
ea acest fapt, din moment ce purtase pantaloni în acea 
ocazie. Acea revoluţie i-ar fi produs fără îndoială tatălui ei o 
criză de apoplexie. 

— Jameson mi-a spus că ai călătorit cu acest lord de 
la Pembrook. 

— Am călătorit cu vasul /ui. Nu prea e acelaşi lucru. 

— E o chestiune de semantică, se răsti Jameson. 

— Exact. Şi în situaţia asta este crucial să înţelegeţi 
ce s-a întâmplat de fapt. 

— Şi asta a fost...? pufni tatăl ei. 

— O călătorie de pe ţărmul Angliei la Scutari. Am 
vizitat cimitirul britanic. Mi-am luat adio de la Walter. Apoi 
am făcut călătoria spre casă. Am trecut printr-o furtună. Am 
privit delfini jucându-se. Am auzit balene gemând. Şi am 
lăsat în urmă ultimele regrete pentru moartea lui Walter. A 
fost o călătorie de vindecare. Acum sunt pregătită pentru 
sezon. . 

— Insă acest bărbat te-a abordat noaptea trecută, 
spuse tatăl ei. 

— Da. Aşa cum a făcut şi Chetwyn. Şi ducele de 
Ainsley. Şi lorzii Malvern, Summerly şi Churchaven. Nu sunt 
sigură de ce eşti atât de deranjat că Lord Tristan a făcut la 
fel. 

— Nu se poartă frumos cu femeile, spuse scurt fratele 
ei. 

— Cu femeile? Sau cu Lady Hermione? 

Jameson se uită atât de aprig la ea, că se aştepta să-l 
vadă transformându-se într-o minge de foc. 

— ţi place de ea? întrebă ea cu blândeţe. 

— Sunt îngrijorat pentru tine. Pentru reputaţia ta. 
Pentru că vreau să ai şansa unui viitor sigur cu un soţ şi 
copii. Anne, te afli într-o poziţie precară. 

— Da, pentru că sunt atât de bătrână. Ar trebui să nu 


îmi mai las bastonul în cameră, altfel o să descopăr că nu 
mai sunt în stare să mă târăsc fără să cad pe spate. 

Era destul de sigură că Tristan ar fi zâmbit. Fratele ei 
se mulţumi să se uite urât. 

— Chetwyn vine după-amiază să te ia la o plimbare 
prin parc, anunţă tatăl ei. 

Ea întoarse brusc capul să-l privească. 

— Poftim? 

— Mi-a spus aseară la club. Sper să te porţi ca o 
femeie care într-o zi poate va fi marchiză. 

— Aveam planuri pentru după-amiaza asta. 

El ridică din sprânceană. 

— Şi care erau acestea? 

— O plimbare călare singură prin parc, răspunse ea, 
ştiind că era o scuză slabă, care nu va avea câştig de 
cauză. 

— lar acum, cu binecuvântarea noastră, ai şi un 
gentleman care să te însoţească. 

Şi să fie prezent când Tristan se apropia de ea. Ce 
putea să fie greşit în asta? 


Capitolul 18 


Anne îşi dorea cu disperare să călărească, însă 
Chetwyn îşi adusese landoul. Când ajunseră în parc, vizitiul 
domoli iapa dintr-un tropot încântător într-o plimbare lejeră. 
Copertina trăsurii era trasă pe spate, lăsând soarele să îi 
învăluie. Anne ştia că ar fi trebuit să se relaxeze şi să se 
bucure de plimbare, însă anticipa sosirea unei furtuni. 

Chetwyn stătea lângă ea. Vorbiseră despre vreme şi 
despre flori. Nu ştia de ce îi era atât de greu să poarte o 
conversaţie obişnuită. Niciodată nu-i lipseau cuvintele când 
venea vorba de Tristan. Conversaţiile dintre ei fuseseră 


când pline de tachinări, când serioase, senzuale, furioase, 
triste sau profunde. Îşi dădu seama că putea vorbi cu el 
neîncetat, fără să fie nevoită să caute cu disperare 
subiecte. Insă cu Chetwyn... 

— Ce fel de cumnată ţi-ai dori? întrebă el. 

Ea îl privi. Avea ochi căprui şi blânzi. Ochii lui Walter. 

— Poftim? 

— i-am promis că îţi aduc o listă cu doamne posibile 
pentru Jameson. Mă întrebam care sunt criteriile tale când 
vine vorba de cumnate. 

— Doar să îl facă fericit pe Jameson. Nu o să locuiesc 
eu cu ea. 

— Însă o s-o vezi din când în când. 

— Pot să tolerez orice lucru neplăcut pentru o 
perioadă scurtă de timp. 

— Chiar şi un soţ? 

— Nu, zâmbi ea. Mi-ar plăcea ca el să fie plăcut tot 
timpul, altfel bănuiesc că vor exista momente în care va fi 
dificil. 

— Nu-mi pot imagina că vreun bărbat care ţi-ar 
câştiga favorurile ar abuza vreodată de un asemenea mare 
noroc. Şi-ar dori să fii mereu fericită. 

Se întrebă dacă vorbea despre el însuşi. Nu dorea să 
înceapă o discuţie despre genul de bărbat pe care şi-l dorea 
ea ca soţ. Se temea că trăsăturile dorite ar fi luat un curs 
periculos către aventură. 

— Tu şi Jameson sunteţi prieteni de mult timp. Ai idee 
dacă a avut cumva sentimente pentru Lady Hermione? 

Chetwyn îşi drese glasul şi privi spre parc. 

— A fost fascinat de ea. 

— Cu doi ani în urmă? Înainte de întoarcerea lorzilor 
de Pembrook? 

Chetwyn dădu din cap, apoi îşi întoarse privirea spre 
ea. 

— Mi se pare că i-ai atras atenţia cel puţin unuia 


dintre acei lorzi. 

— A fost doar un dans. 

— De fapt două. 

— Două e cuviincios. 

— Darel nue. 

Ar fi vrut să îl contrazică, însă niciun domn cuviincios 
nu se căţăra şi nu intra pe ferestre hotărât să seducă. 

— Te fascinează aşa cum le fascinează pe toate 
doamnele? întrebă Chetwyn. 

— Nu e o ameninţare nici pentru tine, nici pentru 
vreun alt lord. Nu are intenţia să rămână aici. Are un vas. 
Călătoreşte în jurul lumii. Căsnicia cu el ar fi una foarte 
singuratică. 

— Deci te-ai gândit la asta? 

— Nu! Simţi cum roşea. Nu dorise ca discuţia lor să 
ajungă acolo. Am vrut numai să te asigur că doar practică 
un flirt nevinovat. 

— Atunci pot să nu-l consider concurenţă pentru 
atenţiile tale? 

Chipul ei, întregul ei trup, se încălzi. Trebuia să se 
poarte cu grijă. Dorea să îl încurajeze? îl cunoştea. Era 
blând şi manierat. Bănuia că nu se va abate de la 
jurămintele căsătoriei. 

Nu o va face să plângă, sau să se înfurie, sau să 
sufere. Dorea să îi ofere siguranţă, însă se trezi spunând o 
minciună: 

— Nu înseamnă nimic pentru mine. 

Chetwyn dădu din cap. 

— Încă mi-e dor de el, să ştii. 

Cuvintele lui nu aveau sens şi o făcură să clipească, 
pentru că era foarte sigură că nu se referea la Tristan. 

— De Walter, adăugă el, ca şi când ar fi avut nevoie 
de acea lămurire şi să-i fie ruşine pentru că o clipă uitase 
de tot de el. 

— Şi mie. 


— Războiul e un lucru îngrozitor. 

— Însă uneori e necesar. 

Nu putea şi nu voia să creadă că Walter murise 
degeaba. 

— Îşi pune amprenta asupra unui bărbat, spuse 
Chetwyn. Asupra familiei lui, a celor care îl iubesc. Şi chiar 
şi asupra ţării. Mulţi se întorc cu membre lipsă şi nu mai pot 
lucra. 

— Presupun că ar lucra dacă oamenii le-ar da o şansă. 

El îi zâmbi uşor. 

— Aşa este. Însă până primesc acea şansă, unii 
trăiesc în mizerie. Vreau să schimb asta, Anne. În memoria 
lui Walter. Vreau să înfiinţez un adăpost unde să poată sta 
soldaţii până îşi revin. 

— O, Chetwyn. Fără să îşi dea seama, îşi puse mâna 
peste a lui şi i-o strânse. Ce idee minunată! 

EI îşi întoarse mâna şi îşi împleti degetele cu ale ei. 

— Organizez un bal. Desigur, cu ajutorul mamei. Doar 
câţiva oameni au fost invitaţi, căci vom solicita contribuţii 
băneşti, într-un fel, este o iniţiativă exagerată, însă simt că 
trebuie să fac ceva. 

— Cred că e o acţiune foarte generoasă. 

El o ţintui cu privirea. 

— Pot să am libertatea să îţi cer sfatul în anumite 
privinţe? 

— Cu siguranţă. Mi-ar plăcea să mă implic. 

— M-am temut că asta ar face lucrurile mai dificile 
pentru tine. Ştiu că te străduieşti să mergi mai departe. 

— Să mergi mai departe nu înseamnă să uiţi. 

— Fratele meu a fost extrem de norocos să te aibă în 
viaţa lui. Nu cred că am primit de la el vreo scrisoare în 
care să nu îţi pomenească numele. Cu toate că trebuie să 
mărturisesc că şi fără asigurările lui ştiam că eşti 
extraordinară. 

Ea se întrebă dacă roşise la rândul ei la fel de puternic 


ca şi el. 

— Eşti prea amabil. 

— Banu. 

Ea încercă să îşi imagineze cum ar fi să privească în 
fiecare seară în cameră şi să îi vadă chipul, să poarte 
majoritatea discuţiilor cu el, să o sărute. Era destul de 
sigură că avea să fie liniştitor. Chiar plăcut. Nu va avea 
surprize, nu... 

Făcu ochii mari când îl zări pe Tristan călare pe un cal 
negru şi frumos, galopând spre ea. Arăta la fel de magnific 
pe cât îşi imaginase ea. Oare exista vreun mediu în care 
simpla lui prezenţă să nu domine? Era ca şi când 
încântătorul parc devenise mai mic, nesemnificativ. Ca şi 
când... 

— Anne? 

Privi spre Chetwyn, care îşi încreţi îngrijorat fruntea. 

— lartă-mă. Nu eram atentă. 

Apoi, ca şi când atenţia ei se preschimbase în aşchii 
de metal, iar Tristan era un magnet, privi din nou peste 
Chetwyn. 

— Înţeleg, murmură el şi îi ordonă vizitiului să 
oprească trăsura. 

Ea nu era prea sigură dacă ce făcuse el era un lucru 
bun sau rău. Cu siguranţă, era mai simplu pentru ea să 
vorbească cu Tristan, însă, de asemenea, era mai simplu şi 
pentru e/ să vorbească, şi se temea de ce ar putea spune, 
de faptul că ar putea insinua că exista o relaţie intimă între 
ei. 

El îşi opri calul pe partea trăsurii pe care era ea, chiar 
dacă asta însemna să ocolească vehiculul şi să confirme că 
era interesat de ea. Îşi scoase pălăria şi făcu o plecăciune 
uşoară, ochii lui albaştri ca gheaţa sclipind de o 
posesivitate pe care ea ar fi dorit să o nege. 

— Lady Anne. 

Ea şi-ar fi dorit să fi fost la ţară şi să poată galopa 


împreună pe dealuri. Şi-ar fi dorit să nu fi simţit nevoia să 
fie politicoasă şi să accepte oferta lui Chetwyn de a o însoţi. 
Şi-ar fi dorit să fi înţeles acea nelinişte care o cuprindea 
doar pentru că Tristan era suficient de aproape cât să 
respire acelaşi aer cu ea. 

— Lord Tristan, ce surpriză plăcută. 

Ce naiba era cu vocea ei? Părea un şoarece plictisitor. 

— Surpriza indică faptul că nu mă aşteptaţi. Oare nu 
am fost suficient de clar că o să vin să vă întâlnesc în parc? 

Ei i se tăie respiraţia, aşteptând cu oroare ca el să 
dezvăluie momentul exact în care avuseseră discuţia 
aceea, însă se părea că îşi dăduse şi el seama că ar fi fost 
mult prea mult, şi asta i-ar fi distrus reputaţia. Ingrijorarea 
care tocmai se risipise lăsă loc furiei. N-avea să îi permită 
să se joace cu emoţiile ei în public, dând motive de bârfă. 

— Îmi aduc aminte că, în timpul dansului, am 
menţionat pe neaşteptate că voi veni să călăresc în după- 
amiaza asta. Am crezut că o voi face singură. Însă Lord 
Chetwyn a fost suficient de amabil cât să îmi ofere plăcerea 
companiei lui. 

Ignorând felul în care Tristan îşi încordă maxilarul, se 
întoarse spre însoţitorul ei. 

— Lord Chetwyn, permite-mi să ţi-l prezint pe... 

— Am avut onoarea. 

Rosti ultimul cuvânt ca şi când i-ar fi lăsat un gust 
amar în gură. Niciodată nu îl auzise vorbind atât de succint 
şi îşi dădu seama că nu era cu nimic mai fericit decât 
Tristan. 

— O, înţeleg. Desigur. 

Privirea lui Tristan cobori în poala ei. Nu, nu a ei. A lui 
Chetwyn. Mâna ei era încă înlănţuită cu a lui. Şi-ar fi dorit 
să îşi elibereze degetele, însă el i le strângea cu atâta 
putere că începuseră să îi amorţească. Dacă încerca să se 
desprindă de el ar fi provocat o scenă. 

— O zi minunată, nu? spuse ea. 


— O să vină furtuna, răspunse Tristan, iar ea bănui că 
nu se referea la vreme. 

— Vă place parcul? 

Colţul drept al gurii lui se arcui într-un rânjet pe care 
ajunsese să îl cunoască mult prea bine. Prevestea 
tachinarea. „Nu”, şi-ar fi dorit ea să implore, „nu spune 
nimic care să îl facă pe Chetwyn să creadă că suntem mai 
mult decât simple cunoştinţe”. 

— Prefer marea. 

— Şi când vă veţi întoarce pe mare, domnule? întrebă 
Chetwyn. 

— Când îmi termin treaba aici. 

Privirea lui se aţinti asupra ei. Spre ruşinea ei, era 
foarte conştientă de fiorul de plăcere care o străbătea. Căci 
ea era treaba lui. Însă pentru cât timp şi în ce scop? Alte 
câteva nopţi în aşternuturile ei? Nu îi dăduse deloc de 
înţeles că dorea mai mult de la ea. Chiar şi sugestia lui de a 
naviga împreună îi lăsase de înţeles că va avea un sfârşit. 
Un an, cel mult doi. Apoi ea se va întoarce la țărm 
nefericită, pentru că se temea că în acea perioadă de timp 
îi va fi dat inima ei. 

— Domnule, am înţeles corect că aveţi propriul vas? 
întrebă Chetwyn. 

— Da, domnule. 

— Şi ce nume are? 

— De ce vă interesează? 

— De ce e secret? 

— Pentru că pur şi simplu nu aş vrea să mă duc la 
docuri şi să îl găsesc în flăcări. 

Anne nu înţelegea acel duel verbal, însă ştia cu 
siguranţă un lucru. 

— Chetwyn nu v-ar distruge niciodată vasul. Nu e 
niciun pericol să spuneţi numele acestuia. 

Tristan o studie o clipă, apoi răspunse: 

— Răzbunarea. 


— Pentru unchiul dumneavoastră? întrebă Chetwyn. 

— Pentru tinereţea mea pierdută. 

— Poate că nu îmi veţi da crezare, domnule, însă eu, 
unul, nu v-am învinuit niciodată pe dumneavoastră sau pe 
fraţii dumneavoastră pentru felul în care v-aţi purtat cu 
unchiul vostru. Sincer să fiu, chiar îl consideram un snob 
prefăcut. 

Tristan rânji. 

— Domnule, respectul pentru dumneavoastră mi-a 
crescut de zece ori. 

Îşi îndreptă privirea spre Anne, iar ea îşi dădu seama 
că respectul lui pentru Chetwyn nu crescuse deloc. Dorea 
ca fiecare din bărbaţi să îl aprecieze pe celălalt, însă simţi 
că se măsurau unul cu celălalt, căutând defecte şi 
slăbiciuni, analizând punctele tari. Se simţi prinsă la mijloc. 

— Cred că ar trebui să ne vedem de drum, anunţă 
brusc Chetwyn. 

— Da, sigur că da, răspunse ea. Cu toate că nu îşi 
dorea neapărat să plece, însă era foarte conştientă de 
furtuna pe care o anunţase Tristan. 

— Milord! Lord Tristan! 

Ea îşi spuse că dacă el ar fi fost un bărbat capabil să 
îşi dea ochii peste cap, exact asta ar fi făcut în acel 
moment. Însă se forţă să arboreze un zâmbet care nu 
conţinea nimic din nuanțele şi emoţiile subtile care îl 
însoțeau de obicei. 

Doamnele Hermione şi Victoria îşi opriră caii lângă al 
lui Tristan. 

— Lord Tristan, atât de mult am sperat să vă întâlnesc 
aici astăzi, spuse Lady Hermione aproape fără să răsufle, 
făcând-o pe Anne să se întrebe ce anume văzuse Jameson 
la o fată atât de frivolă. Sper că o mai ţineţi minte pe draga 
mea prietenă, Lady Victoria. Acum este căsătorită cu al 
doilea fiu al contelui de Whitby. E însoţitoarea mea. Speram 
să ne acompaniaţi într-o plimbare în jurul parcului. 


— E plăcerea mea să însoțesc două doamne atât de 
fermecătoare. 

Anne nu ştiu de ce cuvintele lui o dureau. Şi ea era 
acolo cu alt bărbat. De ce n-ar fi făcut şi Tristan o plimbare 
călare cu altă doamnă sau două? 

El îşi atinse vârful pălăriei, privind spre Anne. 

— Abia aştept să ne revedem. 

Dumnezeu să o aibă în pază! Ştia exact când şi unde 
urma să aibă loc acea întâlnire. În noaptea aceea. În 
dormitorul ei. Nu era atât de scandalizată de ideea în sine, 
pe cât era de nerăbdarea cu care o aştepta. 


* 


În timp ce trăsura se îndepărta, Tristan se întrebă 
dacă Anne îşi dădea seama cât de recunoscătoare trebuia 
să fie pentru apariția lui Lady Hermione. Fusese cât pe ce 
să se aplece, să o smulgă din acel vehicul, să o aşeze în şa 
între coapsele lui şi să o ducă departe, într-un loc retras, 
unde putea să o aibă. li ţinea mâna blestematului de 
marchiz cu aceleaşi degete cu care îl mângâiase pe el în 
acea dimineaţă. Singura consolare a lui Tristan era că purta 
mănuşi. 

Nu ştia ce să facă în privinţa furiei care fierbea în el. 
Niciodată nu fusese genul posesiv, poate pentru că nu 
fusese niciodată cazul. Când era cu o femeie, el se 
concentra numai asupra ei, iar ea numai asupra lui. Nu 
exista prostia asta cu trecutul de la un bărbat la altul. Când 
se plictisea de o femeie, ea îşi vedea de drumul ei, iar el nu 
se mai gândea la asta. Însă aici problema era că nu-şi 
pierduse interesul. Ca să fie sincer, nici pe departe. 

Ei bine, îşi spuse el cu ironie, ar fi trebuit să specifice. 
Nu era plictisit de Anne. Însă era foarte plictisit de Lady 
Hermione. 

— ... O făcea să arate ca o căpşună coaptă. Sincer, nu 


ar trebui să poarte nuanţa aceea de roşu. 

El habar nu avea despre care doamnă vorbea sau de 
ce ar trebui să îl intereseze pe el că arăta ca un fruct. Lady 
Victoria se ţinea după ei la o distanţă discretă. Se părea că 
Hermione dorea să îi calce pe urme prietenei ei şi să se 
căsătorească cu al doilea fiu al unui lord. Se întrebă cum ar 
primi vestea că s-ar putea căsători cu un întâi născut. 
Fratele lui Anne ar fi luat-o încă, fără îndoială, dacă ea i-ar fi 
dat de înţeles că ar vrea, în loc să se ţină după Tristan ca 
scaiul. 

— Nu îţi place de ea, nu? întrebă Lady Hermione. 

— Femeile care arată ca fructele nu m-au atras 
niciodată. 

Ea îşi ţuguie buzele. 

— Mă refeream la Lady Anne Hayworth. Se pare că, 
de câte ori ne întâlnim, te găsesc vorbind cu ea. 

— Pură coincidenţă. 

— Sunt fericită să aud asta. 

El îşi opri calul cu un oftat, iar ea făcu imediat acelaşi 
lucru. Avea ochi verzi mari şi atât de expresivi. Nici nu 
trebuia să te întrebi la ce se gândea. Tristan prefera ca 
femeia să aibă un oarecare mister. lar Anne avea din 
belşug. 

— Hermione... 

— Da, milord? 

Ura nerăbdarea care radia din ea. Nu dorea să o 
rănească, însă nici nu putea să continue să o lase să-l 
urmărească precum un căţeluş credincios. 

— Eşti o femeie frumoasă. Dar nu eşti pentru mine. 

Chipul ei, care începuse să strălucească la prima lui 
propoziţie, se întunecă la a doua. 

— Nu înţeleg, spuse ea încet. 

— Îmi place să dansez cu tine, însă nu vei primi de la 
mine mai mult decât un vals din când în când. 

— Mă dai la o parte? E din cauza lui Lady Anne, nu-i 


aşa? Chiar simţi ceva pentru ea. Însă ea nu te merită. A 
iubit pe altcineva. A fost o iubire fără margini. Toată lumea 
vorbea despre asta. A fost de legendă. Nu te poţi pune cu 
asta. În timp ce eu te-am iubit mereu doar pe tine. 

El râse scurt, apoi suprimă sunetul aspru în faţa 
expresiei ei abătute. 

— Hermione, nu poţi să mă iubeşti. 

— Dar te iubesc şi asta mă răneşte teribil... 

— Nu mă cunoşti, şi dacă m-ai cunoaşte nu m-ai iubi 
deloc. Ba chiar aş spune că nici măcar nu m-ai plăcea prea 
mult. 

Oare aceleaşi cuvinte s-ar aplica şi pentru Anne? Cu 
siguranţă îi dădea impresia că îl plăcea. 

— Nu poţi să înlături sentimentele pe care le am 
pentru tine. Ştiu tot ceea ce trebuie să ştiu. 

Ar fi vrut să îi spună, să joace puţin mai dur acel joc. 
Oricărui bărbat îi plăcea provocarea. Tristan voia să îi 
mărturisească şi că ucisese, furase, bătuse, sedusese. Nu 
era omul care să se aşeze la casa lui. Se ducea acolo unde 
îl purta vântul. Şi în acel moment vântul îl purta spre Anne. 

— ... La cină în seara asta? 

El îşi stăpâni un mărâit. Lady Hermione începuse iar 
să gângurească. O privi. Arăta bine în şa. Era frumoasă. l-ar 
fi fost uşor să o vâre în patul lui. Şi totuşi, nu îl interesa 
deloc. 

— Familia mea ar fi încântată să ni te alături. 

Arăta atât de plină de speranţă. Nu dorea să îi 
zdrobească spiritul, însă era atât de copilăroasă, că nu îl 
lăsa conştiinţa să continue aşa. Să profite de nevinovaţi nu 
se număra printre păcatele lui. 

— Draga mea, deja am planuri pentru seara asta. 

— Atunci mâine-seară. 

— Te-ai gândit că poate tatăl tău n-o să poată digera 
dacă stă la masă cu mine? 

— Însă eu te vreau acolo, şi tatăl meu nu îmi refuză 


niciodată ceva ce îmi doresc. 

lar asta explica în parte încăpăţânarea ei. Ar fi vrut să 
fie impresionat de asta. Insă era doar enervat. 

— Lord Jameson ar fi o alegere mult mai bună. 

— Lord Jameson? E teribil de caraghios. 

— Însă are un titlu. Şi este mai impresionant decât un 
al doilea fiu. 

Ea râse, cu ochii sclipind. 

— Nimeni nu e mai impresionant decât tine. 

El nu se putu stăpâni să nu îi zâmbească la rândul 
său. Cu doi ani în urmă fusese o încântare frustrantă şi, 
spre ruşinea lui, nu îl deranjase un pic de flirt nevinovat ca 
să îi scoată din sărite pe nobilii care îl priveau de sus pe el 
şi pe fraţii lui. | se părea că demonul pe care îl stârnise 
atunci îşi cerea plata. 

Capitolul 19 


Singurul lucru mai rău decât să privească un ceas 
care ticăia era să privească o fereastră. 

Aşezată pe un scaun lângă respectiva fereastră, Anne 
ştia că era ridicol să îşi piardă timpul întrebându-se dacă 
Tristan va apărea. Nu îi plăcuse să îl vadă dispărând călare 
cu Lady Hermione, mai ales că ar fi făcut plimbarea cu ea 
dacă familia ei nu ar fi acceptat ca Chetwyn să o însoţească 
în parc. Poate că în noaptea aceea se va strecura în 
dormitorul lui Lady Hermione. Nu dorea să recunoască 
starea de rău pe care i-o provoca acel gând, însă acesta 
exista şi îi râdea în faţă. 

Ar fi dorit să strige că era al ei, însă, desigur, nu era. 
Nu era pentru el decât o atracţie trecătoare. La îndemână 
pe vas. La îndemână atunci, cu copacul acela nenorocit 
care creştea în faţa ferestrei ei. Ar fi trebuit să pună 
grădinarul să îl taie când se întorsese acasă târziu, în acea 
după-amiază. Asta i-ar fi transmis cu siguranţă lui Tristan 


mesajul că atenţiile lui erau nedorite. 

Insă când auzi un scârţâit uşor şi văzu o cizmă 
apărând peste marginea ferestrei, bucuria ei îşi bătu joc de 
ea. La naiba! De ce trebuia să fie atât de încântată că 
venise la ea? 

El rânji, apoi o trase de pe scaun şi îi acoperi gura cu 
a lui, trecându-şi mâinile prin părul ei. Ea simţea vag cum 
acele ei de păr cădeau pe podea. Era pierdută în senzațiile 
stârnite de sărutul lui. De ce trebuia să fie atât de priceput, 
încât să îi facă tot trupul să tremure cu atât de puţin efort? 

Insă ea dorea ceva mai mult decât o relaţie fizică. 
Dorea ca ea să fie cineva special pentru el. Începea să îi 
între în suflet, şi acel gând o îngrozea. Se eliberă din sărutul 
lui şi se îndepărtă de el. 

— Presupun că apoi o să urci la fereastra lui Lady 
Hermione. 

— Mă îndoiesc. În faţa ferestrei ei nu există niciun 
copac. 

Cu trupul cuprins de o furie la care nu se aşteptase, îl 
lovi cu pumnul în umăr. El îi prinse încheietura şi o trase 
lângă el, ţinând-o aproape, cu trupul lipit de al lui. 

— Eşti geloasă, prinţesă? 

— Absolut deloc. 

Ochii lui sclipeau de tandreţe, iar el îşi plimbă 
degetele pe obrazul ei. 

— Şi dacă ar fi avut scări care să ducă la fereastra ei, 
tot nu m-aş fi urcat acolo. 

Ea dispreţui uşurarea pe care o simţi atunci. Nu putea 
spera la mai mult de la el, în afară de câteva nopţi în care 
făceau dragoste în secret. Nu era bărbatul pe care să îl legi 
la țărm. lar ea nu era femeia care să reziste fără o ancoră. 

Invăţase prea bine acea lecţie după moartea lui 
Walter. Fusese prea pierdută fără să aibă unde să acosteze. 

Brusc, Tristan o săruta din nou, împrăştiindu-i toate 
gândurile, pe care apoi şi le concentră asupra senzaţiilor pe 


care i le stârnea el cu atâta uşurinţă. Aproape că îşi 
imagina cum era să aibă asta pentru tot restul vieţii ei. El 
îşi trecu gura fierbinte peste gâtul ei. 

— Am urât să te văd cu el. 

Ştia despre cine vorbea: de Chetwyn. Ea îşi lăsă capul 
pe spate, dându-i acces la carnea ei mătăsoasă şi sensibilă. 

— El a pus la cale ieşirea, împreună cu tatăl meu. Nu 
am avut cum să refuz. 

— Data viitoare refuză, porunci el. 

Se auzi murmurând că aşa va face. Işi spuse că el i-ar 
fi putut cere sufletul şi, în acel moment, i l-ar fi dat fără să 
stea pe gânduri. 

Când el săruta acel punct sensibil de sub urechea ei, îi 
lua toată puterea, toată voinţa. Simţi nasturii descheindu-se 
şi aerul răcorindu-i pielea umedă şi, cumva, asta fu de 
ajuns să o facă să îşi revină. Se eliberă din strânsoarea lui şi 
făcu câţiva paşi înapoi. 

— Nu putem face asta. Tatăl meu e acasă, în camera 
lui, pe acest coridor. Nu s-a simţit prea bine în seara asta. 

Cu ochii jucăuşi, făcu un pas spre ea. 

— Putem fi foarte tăcuţi. 

O, cât de atrăgător era. Tentaţia în carne şi oase. Se 
forţă să se ducă spre canapea. 

— Nu, nu pot. Nu aş putea să mă relaxez. Nu aş putea 
să nu mă gândesc neîncetat că ar fi posibil să dea oricând 
buzna pe uşă. Că va şti, cumva. Scutură din cap şi îşi 
încrucişă braţele la piept. Cred că ar trebui să pleci. 

El privi în jur, apoi din nou spre ea. 

— Am fost dezamăgit în după-amiaza asta. Abia 
aşteptam să mă plimb cu tine prin parc. 

Ea se lăsă pe braţul unui scaun. 

— Şi eu am fost la fel de dezamăgită. De când ne-am 
cunoscut, nimic din ce am făcut nu a fost normal. Cred că 
poţi să rămâi un pic în vizită, atâta timp cât nu râdem şi nu 
vorbim tare. 


— Ne putem săruta în tăcere. 

Ea râse amar. 

— Dar asta ar duce la alte lucruri, iar tu ştii asta. 
Încep să mă simt ca o femeie uşoară. 

El se apropie de ea şi îi mângâie obrazul cu 
încheieturile degetelor. 

— Nu mă port cu tine de parcă ai fi o femeie uşoară. 
Trebuie să ştii asta. 

— Însă nici nu te porţi cu mine de parcă mi-ai face 
curte. 

El se întoarse şi se îndreptă spre fereastră, iar ea îşi 
adună toată mândria de care era în stare ca să nu îl cheme 
înapoi. Ştia că vorbele acelea ar fi lovit în însăşi miezul 
diferenţelor dintre ei. El dorea acum. Ea dorea pentru 
totdeauna. El se opri brusc. 

— La naiba, nu vreau să plec. Toată ziua nu m-am 
gândit la altceva decât la faptul că în seara asta voi fi aici 
cu tine. Chiar şi când Hermione ciripea despre panglicile de 
pe o pălărie - se întoarse spre ea - toate gândurile mele 
erau la tine. Nu sunt pregătit să plec. 

Era clar că ura să recunoască asta. Se întrebă dacă 
era atât de greşit din partea ei să fie atât de fericită. 

— Am văzut că aveai piese de şah în cabină, aşa că 
presupun că joci. E un joc destul de tăcut, şi n-am face 
gălăgie. 

— Şah? 

— Cu o schimbare uşoară a regulilor. 

— Adică să te las să câştigi? Să joc doar cu jumătate 
dintre piese? 

— Am suficientă încredere în priceperea mea cât să 
nu îţi cer asta, însă cred că ar fi interesant dacă, atunci 
când luăm o piesă, am avea privilegiul să cerem ceva, iar 
celălalt să fie obligat să răspundă. 

EI îşi îngustă privirea. 

— Ca de exemplu? 


— Aş putea să îţi cer să descrii insula ta preferată. 

— Mi se pare destul de nevinovat. 

— Da, aşa este. Ne va da ocazia să ne cunoaştem mai 
bine. 

EI îşi plimbă privirea pe îndelete asupra ei. 

— Prinţesă, te cunosc destul de bine. 

— Care e culoarea mea preferată? Prietena mea cea 
mai bună? 

— Mov. Lady Fayrehaven. 

Ea rămase cu gura căscată. 

— Cum de... 

— Sunt un bun observator. 

Ea îşi dorea cu disperare să îi poată pune întrebări, 
ceea ce însemna să îl atragă să joace după regulile ei. 

— Cine mi-a dat primul sărut? 

— Îţi accept regula, rânji el, însă adaug şi eu una. Cine 
câştigă poate să-i ceară celuilalt să îi facă un hatâr. 

Sclipirea jucăuşă din ochii lui ar fi făcut-o să stea o 
clipă pe gânduri dacă ar fi pierdut măcar o dată în faţa 
fraţilor săi. Presupunea că avea să fie foarte surprins să 
descopere că ştia să se descurce foarte bine cu piesele de 
şah. 

— Accept regula ta. Aşteaptă aici. Aduc setul de şah 
al tatălui meu. Se grăbi spre uşă, se opri, apoi privi peste 
umăr. Îmi pare foarte bine că ai rămas. 

— O să vedem dacă mai spui asta după ce vei pierde 
- privirea lui se îndreptă spre patul ei - şi vei fi obligată să 
îmi faci hatârul, cu sau fără tatăl tău pe coridor. 

După câteva secunde de îndoială, aproape că îi 
întoarse tachinarea, însă îşi spuse că va fi mult mai 
amuzant să înveţe singur că nu era atât de uşor să o bată - 
asta dacă reuşea. 


Ea aşeză tabla de şah pe covor, în faţa căminului. Cât 
timp fusese ea plecată, Tristan făcuse un foc mic, ca să 
creeze o ambianţă mai plăcută. Acum flăcările dansau şi 
trosneau. Ea micşorase lumina lămpilor. El bănuia că jocul 
lor de şah avea să se transforme într-un joc al seducţiei, 
mai ales dacă urma să se desfăşoare cum voia el. Crezuse 
că îl cunoştea, însă dacă l-ar fi cunoscut nu i-ar fi cerut să 
rămână. El o dorea din nou, şi avea de gând să o aibă 
înainte de răsărit. 

După trei mutări, ea îi luă pionul şi îl roti ostentativ 
între degete. 

— Cum ţi-ai luat corabia? 

Nu era deloc cum se aşteptase el. Era o întrebare 
destul de nevinovată şi totuşi şovăi. Nu vorbea niciodată 
despre viaţa lui pe mare şi totuşi ei îi dezvăluise mai mult 
din ea decât o făcuse vreodată în faţa altei persoane. O 
studie o clipă, apoi răspunse: 

— Am furat-o de la pirați. 

— Serios? 

Ea făcu ochii mari şi, preţ de un moment, nevinovaţi. 
Şi-ar fi dorit să o fi cunoscut înainte ca viaţa ei să fi fost 
atinsă de tristeţe. Să fi putut să joace cu onestitatea pe 
care şi-o dorea ea, însă pentru care el nu avea răbdare... 
poate pentru că o mare parte din viaţa lui fusese pur şi 
simplu un joc. Ascunde-te unde nu te poate găsi nimeni. Fii 
cineva pe care să nu îl recunoască nimeni. Îngroapă totul 
adânc, nu dezvălui nimic. Fii o fantomă. 

De-a lungul anilor crease poveşti despre el însuşi. Nu 
le răspândise niciodată, însă în caz că întreba cineva 
vreodată... şi iată că ea întreba. Însă nu-i putea oferi lumea 
inventată a căpitanului Jack. Aşa că îi spuse adevărul. 

— Nu. Am câştigat-o la cărţi. 

— Un bărbat chiar poate să parieze pe propriul vas şi 
să lase totul în voia sorții? 

El ridică din umeri. 


— Dorea banii care stăteau în mijlocul mesei. 

— Ai trişat? 

— Va trebui să îmi iei altă piesă ca să îţi răspund la 
asta. 

Urmări felul în care îl scrută cu privirea, văzu 
dezamăgirea sclipind în ochii ei şi ştiu că asta nu avea 
nimic de-a face cu faptul că nu îi răspunsese, ci cu faptul că 
ghicise perfect adevărul. Da, trişase, la naiba. Insă la fel 
făceau şi bărbaţii cu care jucase, în întâlnirea aceea nu 
fuseseră importante cărţile, ci mai degrabă capacitatea de 
a le manipula fără să fii prins. Şi, ca în multe altele, era 
foarte priceput la manipulare. Nu o convinsese să urce pe 
vasul lui după ce ea se hotărâse că nu dorea asta? 

— Ai redenumit-o Răzbunarea. 

Nu rostise asta ca pe o întrebare, iar el se simţea 
generos, aşa că răspunse: 

— Da. 

După două mutări, el îi luă unul dintre pioni. 

— Scoate-ţi corsajul. 

Ea îşi îngustă privirea acelor ochi minunati şi îşi ţuguie 
buzele delicioase pe care tânjea să le sărute. 

— Regulile sunt să pui o întrebare... 

— Nu ăştia sunt termenii impuşi de tine. Ai spus că 
pot să cer ce vreau, iar tu vei face. 

— Da, dar... pufni ea. Apoi se înfurie. Orice om 
inteligent ar şti ce am vrut să spun. 

— Nu mă interesează să joc un joc al întrebărilor. 

— Nu ai alt interes faţă de mine decât legat de trupul 
meu? 

El abia dacă îşi arcui o sprânceană şi un colţ al gurii 
ca să răspundă. 

— Ştiu. Eşti bărbat. Sigur că eşti interesat doar de 
trupul meu. 

Era supărată pe el, însă se ţinu de cuvânt, chiar dacă 
aproape că smulse un nasture în timp ce făcu asta. Ar fi 


vrut să cunoască amănunte despre ea, însă asta era 
periculos, mai periculos decât să o aibă în pat. Ar fi creat o 
legătură, o intimitate mai profundă... 

Pe cine naiba credea el că păcălea? Intimitatea se 
crease în lacrimi, când el îngenunchease lângă ea în 
cimitirul britanic, iar ceea ce mai rămăsese din sufletul lui 
aproape că se frânsese în bucăţi alături de alei. 

Ea făcu mutarea, nu luă nimic şi, cu toate că strategic 
nu era foarte înţelept, el îi luă încă un pion. 

— Presupun că urmează corsetul, spuse ea cu 
asprime. 

El se gândise la un pantof, ca să lase ce e mai bun 
pentru final, însă se auzi întrebând: 

— Ce s-a întâmplat cu mama ta? 

Ea s-ar fi arătat mai puţin surprinsă dacă el i-ar fi spus 
„Apropo, eu de obicei mă îmbrac cu haine femeieşti când 
îmi văd de treburi pe vas”. 

— A murit, spuse ea într-un târziu. Cu trei ani în urmă. 
Gripă. Tatăl meu ţinea la ea. Nu ştiu dacă o iubea. A trecut 
peste asta. 

Lui Tristan nu îi plăcu gândul care îi răsări în minte: 
dacă mâine descoperea că ea murise, nu avea cum să 
treacă peste asta, pentru că vestea că ea nu ar mai fi fost 
pe această lume l-ar fi lăsat în genunchi. Erau sentimente 
ciudate, şi erau doar pentru atunci, doar când se afla în 
prezenţa ei. Odată ce avea să revină pe mare, îl vor părăsi. 
Trebuiau să îl părăsească. Cum se putea concentra la hărţi, 
la stele, la furtuni, când se gândea în permanenţă la ea? 

— Cred că acela e motivul pentru care şi-a pierdut 
răbdarea cu doliul meu, continuă ea. Probabil că, pentru el, 
a fost complet de neînțeles cum de am putut să fiu tristă şi 
plină de melancolie atât de mult timp, pentru cineva cu 
care nu am fost căsătorită. 

— Încă eşti tristă şi plină de melancolie? 

Nu credea asta, însă îşi tinu strâns în frâu 


sentimentele. Ea îi aruncă un zâmbet răutăcios. 

— Va trebui să îmi iei încă o piesă dacă vrei să 
răspund la întrebarea asta. 

Când ea îşi poziţionă calul, el se gândi că poate îi 
răspunsese deja. Ochii ei ar mai fi sclipit atât de jucăuş 
dacă încă ar mai fi fost tristă pentru moartea logodnicului 
ei? Oare l-ar mai distra acum pe Tristan, alegând fiecare 
mutare cu pricepere şi viclenie? 

Şi chiar îl distra, însă mereu o făcea. Încă din clipa în 
care intrase în tavernă în noaptea aceea ploioasă îl avea la 
degetul mic, îl provoca, îl făcea curios, îl făcea să se teamă 
de momentul în care avea să plece. Totul la ea îl fascina. 
Chiar şi doar faptul că stătea acolo şi respira îl făcea să fie 
mulţumit să o privească. 

Ea îi luă turnul şi îl măsură cu privirea, iar muşchii lui 
se încordară, întrebându-se ce obiect de îmbrăcăminte îi va 
cere să îşi scoată. Acum jocul chiar începea să devină 
interesant. 

— Când erai mic, începu ea, înainte să părăseşti 
Pembrook, când te gândeai la viitorul tău, cum te vedeai ca 
bărbat? 

Altă blestemată de întrebare? Deja aproape că 
ajunsese cu mâna la nasturi. 

— Sunt al doilea născut al unui nobil, nu m-am gândit 
prea mult la asta. Aveam puţine opţiuni. 

— Însă tot aveai, insistă ea. Urma să fii un gentleman 
fără griji? Un preot... 

— Ar trebui să crezi în Dumnezeu ca să poţi ajuta 
enoriaşii. 

Ea îşi încreţi puternic fruntea, până când lui îi veni să 
întindă mâna să i-o netezească. 

— Oare cum poţi să nu crezi? Cu minunile pe care le- 
ai văzut... 

— Îţi schimbi întrebarea, prinţesă? 

Ea închise gura brusc, cu o expresie încăpăţânată. 


— Nu. 

Trecuse mult timp, foarte mult timp de când se 
gândise la tinereţea lui. Niciodată nu îşi lăsa gândurile să 
treacă mai departe de noaptea în care fugiseră. Se întinse 
pe partea lui şi se ridică într-un cot, lăsându-şi timp să îşi 
pună amintirile în ordine. Ce avusese de gând? Cu 
siguranţă, la paisprezece ani deja ştia cam ce urma să facă. 

— Înainte m-ai certat că discutam despre bani, însă 
moşia noastră aduce un venit frumuşel. lar acesta era fără 
îndoială unul dintre motivele pentru care unchiul o dorea. 
Aş fi avut o alocaţie. Presupun că aş fi semănat foarte mult 
cu fraţii tăi: aş fi băut, aş fi jucat jocuri de noroc, aş fi 
umblat după doamne. Ridică din umeri. Cam ce fac acum. 
Însă în prezent am propriile lucruri la care să mă gândesc. 
Şi probabil i-aş fi disprețuit pe toţi cei care nu ar fi ca mine. 

Oare s-ar uita la Şoarec şi ar vedea un olog în loc să îi 
vadă potenţialul? S-ar uita la Peterson şi ar vedea o 
matahală în loc de un bărbat care l-ar apăra cu orice preţ? 
Ar vedea doar un Jenkins ursuz, şi nu omul care ascundea 
secrete, aşa cum o făcuse şi el cândva? 

— Fraţii mei au o viziune destul de îngustă asupra 
lumii, nu? Ridică o sprânceană. Asta nu e o întrebare, e 
doar retoric. Însă nu îmi pot imagina că ai fi fost ca ei. 

Nici el. Îi luă nebunul. 

— Scoate-ţi pantoful stâng. 

Nu îi plăcea încotro se îndreptau întrebările ei. Nu 
dorea ca ea să se bage prea mult în sufletul lui, în trecutul 
lui, în regretele lui. Nu dorea să se gândească la ce 
pierduse, la ce ar fi avut de câştigat. 

Făcând ce îi ceruse el, ea aruncă pantoful spre el. lar 
el îl prinse cu uşurinţă, îl studie, concentrat asupra a ceea 
ce ştia de când îi ţinuse picioarele în palmele mâinilor lui. 
Le dorea atunci, acolo, nu dorea acea tablă între ei. 

— Ai picioare atât de mici. Cum mergi pe ele? 

— Căpitane, mi-ai luat doar o piesă. 


— Asta sunt în noaptea asta? întrebă el. Căpitanul? 

Ea îl scrută cu privirea. 

— lar căpitanul şi Lord Tristan nu sunt unul şi acelaşi? 

Nu, se simţea bine în pielea căpitanului. Îşi ştia locul, 
rolul şi destinațiile. Avea scopuri, visuri de îndeplinit. Lord 
Tristan... era ca şi când n-ar fi existat. 

Participase la un bal pentru singurul motiv că dorise 
să danseze cu o anumită doamnă. Acei domni veniseră 
pentru că doriseră să se afle acolo? Ea făcu o mutare, iar el 
luă pionul. 

— Fraţilor tăi le place să meargă la baluri? 

— Nu sunt sigură că le place, cât mai degrabă le 
tolerează. Ca şi când înţelegea ce anume întrebase el de 
fapt, adăugă: Lui Chetwyn pare să îi placă, însă îşi caută 
soţie. 

— O să fie un soţ bun? 

Ea şovăi, iar el ştiu că încerca să se decidă dacă să 
respecte regula de o întrebare pentru fiecare piesă, însă ea 
adăugă: 

— Da, cred că va fi. 

Îşi mută cu îndrăzneală regina. El o ignoră pentru un 
pion. Acela era scopul piesei, la urma urmei. Să fie 
momeala, sacrificiul. 

— De ce? 


Anne nu ştia sigur ce se aşteptase să realizeze cu acel 
joc. Ştia că nu era pregătită să îl lase să plece. Poate că 
sperase să afle mai multe despre detaliile pline de mister 
care îl înconjurau. Insă ultima lui întrebare o consternase. 
Să îl compare pe Chetwyn cu Tristan era ca şi când ar fi 
comparat un boboc ce înfloreşte cu o furtună violentă. În 
ambele existau frumuseţe, putere, ceva de apreciat. Însă 
nu semănau deloc. Gustase furtuna. Cum s-ar fi putut 


mulţumi cu un trandafir? 

Îşi drese glasul. 

— E blând. 

El întinse braţul şi îşi trecu degetul peste mâna ei, pe 
care şi-o ţinea pe genunchi. 

— Mulţi bărbaţi sunt blânzi. 

— Este generos. Apoi îşi dădu seama... Mă simt bine 
cu el. Nu trebuie niciodată să-mi măsor cuvintele. 

— Sau acţiunile. 

— O doamnă trebuie să îşi măsoare întotdeauna 
acţiunile. Îşi strânse pumnul şi îl retrase de sub atingerea 
lui, căci se încălzise. Cu tine nu mi le măsor întotdeauna. 

— Regreţi asta? i 

Ura acel joc stupid, întrebările pe care le stârnea. Işi 
dorea să nu-l fi propus. Scutură din cap. 

— Nu, nu regret nici măcar un moment, însă nici nu 
m-aş lăuda cu asta. Şi sper că nici tu. 

— Secretele tale sunt în siguranţă cu mine. 

— Şi ale tale cu mine. Îşi mută regina. Ai vreun secret 
pe care doreşti să îl împărtăşeşti? 

— N-am observat că mi-ai fi luat vreo piesă. 

— Tristan, nu trebuie să iei regulile jocului chiar ad 
litteram. 

— Atunci da, am ceva ce vreau să împărtăşesc, însă 
nu trebuie să spui nimănui. 

— Nu o voi face. Am promis deja. Poţi să ai încredere 
în mine. 

El se aplecă peste tabla de şah, îi cuprinse chipul cu o 
mână şi se sprijini cu cealaltă. Îi mângâie bărbia, trasă 
cercuri cu degetul mare în jurul gurii ei. 

— Nimeni nu ştie asta, nici măcar fraţii mei. 

Ea privi în ochii lui şi citi expresia serioasă din ei. 

— Spune-mi. 

El îşi lipi obrazul de al ei. Ea îl auzi respirându-i 
parfumul. Buzele lui se jucară cu lobul urechii ei, apoi şopti: 


— Sunt foarte, chiar foarte priceput la şah. Şah mat. 

— Poftim? Nu! 

ÎI împinse şi se holbă la tabla de şah. Cumva reuşise 
să îşi mute nebunul în poziţie în timp ce se aplecase spre 
ea. O făcuse. 

— Şi acum ce vreau eu, adăugă el, e să ne vedem la 
grajduri mâine la miezul nopţii. Mergem pe vas. 

— Nu plec în larg... 

— Rămâne ancorat. Însă tu vei călători pe tărâmul 
plăcerii. 


Ea se gândise să nu îşi respecte partea de învoială. 
Era clar că trişase, pentru că ea nu pierduse niciodată la 
şah, însă nu îşi dădea seama cum o făcuse. Probabil 
distrăgându-i atenţia. 

Cu gluga mantiei ridicată pe cap, ieşi afară în noapte. 
Fusese mult mai uşor decât bănuise ea, însă abia dacă 
apucă să facă câţiva paşi că Tristan era lângă ea. 

— Credeam că ne vedem la grajduri, şopti ea. 

— Abia aşteptam să fiu iar lângă tine. 

O, era un diavol al flirtului, şi totuşi părea incredibil de 
sincer. Inima ei slabă alese să creadă în sinceritatea lui. 
Ajunseră imediat în trăsura închisă care porni să străbată 
străzile. El stătea lângă ea, cu mâna prinsă de a ei. 
Intimitatea acelui gest o ameţea. Chetwyn făcuse acelaşi 
lucru, şi totuşi, cumva de data aceasta gestul părea mai 
profund, nici pe departe la fel de firesc. Poate pentru că ştia 
ce o aştepta pe vasul lui. 

Era surprinsă că nu se năpustise asupra ei în spaţiul 
tăcut al trăsurii, însă nu putea să nege nerăbdarea 
crescândă. 

— Vei mai merge şi la alte baluri în acest sezon? 
întrebă ea. 


— Doar dacă vii şi tu. 

— Ce-ţi place să flirtezi! 

— Nu ţi-am spus niciodată ceva ce nu cred. 

Ea privi spre el, aşa cum stătea pierdut în umbre. Nu 
aprinseseră felinarul din trăsură, iar asta făcea ca întâlnirea 
lor clandestină să fie chiar şi mai tainică. 

— Cred că faptul că sunt cu tine acum mă face să nu 
mai pot nega că suntem amanți. Ai avut multe amante? 

Ea îl simţi cum încremeneşte. Şi, dacă asta era posibil, 
deveni chiar şi mai tăcut. Într-un final răspunse: 

— Cred că tu eşti prima. 

— Amantă? pufni ea. Acum ştiu că mă minţi. 

Cu mâna cu care nu o ţinea pe a ei îi cuprinse chipul, 
iar ea fu foarte recunoscătoare pentru întunericul din jur. 
Nu dorea să vadă cât de mult o dureau cuvintele lui. 

— Anne, am avut femei. Nu am negat niciodată asta. 
însă aventurile cu fiecare dintre ele au fost puţine şi 
niciodată nu a existat sentimentul acesta de netăgăduit că 
nu mă voi mulţumi cu altă femeie. Dacă te-ai fi hotărât să 
nu vii cu mine în noaptea asta, nu aş fi căutat alinare la 
alta. Pentru că - nu am nicio îndoială - întâlnirea nu mi-ar fi 
plăcut pentru simplul motiv că nu ai fi fost tu. Cuvintele par 
banale când le rostesc. Şi false. Insă, nu ştiu din ce motiv, 
tu eşti singura care mă atrage în clipa asta. 

„În clipa asta. Dar în următoarea?” ar fi întrebat ea. 
Oare câte alte clipe îi va mai stârni ea curiozitatea? Cât de 
multe, înainte ca el să se sature şi să meargă să caute 
păşuni mai verzi - sau, în cazul lui, ape mai albastre? Şi 
totuşi, chiar şi aşa, cuprinsă de îndoieli, nu putea nega 
adevărul sentimentelor ei. 

— Ştiu că ar trebui să îmi fie ruşine de 
comportamentul meu, şi totuşi nu îl regret. 

— Şi pentru asta sunt incredibil de recunoscător. 

Ea îl văzu zâmbind în întuneric. Sau poate doar îşi 
imaginase asta. Însă ştia că era acolo. În ciuda a tot ce 


suferise, nu îşi pierduse puterea de a zâmbi, iar asta făcea 
parte din farmecul său. Nu se plângea şi nu spunea că şi-ar 
fi dorit ca viaţa lui să fi avut alt curs. În schimb, urmase 
calea care îi fusese sortită. 

Se întrebă dacă acela era în parte motivul pentru care 
fraţii ei şi ceilalţi lorzi nu îl plăceau. Nu îl puteau obliga să 
se potrivească în lumea lor şi se temeau că ei nu s-ar fi 
descurcat dacă s-ar fi confruntat cu provocările prin care 
trecuse el. Fusese foarte tânăr, mai tânăr decât Şoarec, 
când, în mod metaforic, fusese aruncat la rechini. 

Când coborâră din trăsură încercă să îşi imagineze 
cum fusese pentru el, în acei ani din urmă. Cu braţul 
petrecut după al ei, în timp ce mergeau printre mărfurile 
care umpleau docul, ea întrebă: 

— Ţi-a fost frică? 

— Poftim? 

— Când ai fost dus pe primul tău vas. Ţi-a fost frică? 

Câteva felinare se luptau să învingă bezna, iar ea îi 
văzu liniile aspre ale feţei. Cât de diferit ar fi arătat cu o 
viaţă mai puţin aventuroasă. 

— Am fost îngrozit, răspunse el cu vocea întretăiată. 

— Şi totuşi te-ai dus. 

— Pentru că era mult mai îngrozitor să rămân. 

— Cred că ai fost foarte singur. 

— Anne, s-a întâmplat cu mult timp în urmă. Nu am 
nimic de câştigat dacă îmi amintesc. 

— Însă vreau să te înţeleg. 

— Sunt ceea ce vezi. 

Însă fusese croit de trecutul său. Şi bănuia că 
influenţa. 

— Totuşi, aş vrea foarte mult să... 

El o împinse brusc de lângă el. Ea se clătină şi căzu pe 
spate, aterizarea ei stânjenitoare fiind amortizată de un 
colac de sfori. Privi cu groază cum patru bărbaţi se 
năpustiră asupra lui Tristan precum câinii turbaţi. li trecu 


A 


ncă îl 


prin minte să strige după ajutor, însă se temea că doar i-ar 
fi distras atenţia şi ar fi atras atenţia asupra ei. Se uită în 
jur căutând o armă, însă nu văzu nimic care să-i fie de 
folos. Nu avea decât pumnii, dinţii şi picioarele. Putea să 
lovească cu pumnul, să zgârie, să muşte şi să dea cu 
piciorul, însă mai mult l-ar fi încurcat decât să îl ajute dacă 
s-ar fi băgat şi ea. Dar se pregăti şi aşteptă ocazia să poată 
lovi. 

Gemete, sunetul de carne lovindu-se de came şi 
înjurături aspre umpleau aerul. Se aşteptase ca Tristan să 
se prăbuşească, să fie bătut. Insă rămase în picioare, 
aruncându-l pe un bărbat într-o direcţie, dând un pumn în 
falca altuia, făcându-l să cadă pe spate. Un picior în 
stomac. O aplecare. O rotire. O lovitură. Se ferea. Ataca. 
Dumnezeule mare, chiar şi când se bătea era ca o poezie în 
carne şi oase. 

Un bărbat fugi. Altul dispăru în beznă. Ceilalţi doi 
zăceau întinşi pe doc. Respirând greu, Tristan îngenunche 
lângă ea şi îi atinse cu blândeţe obrazul. 

— Eşti bine? întrebă el, ca şi când ea ar fi fost cea 
care se bătuse. 

În lumina slabă, zări un lichid întunecat pe obrazul său 
drag. 

— Sângerezi. 

— Nu e nimic. Eşti rănită? Te poţi ridica? 

— Nu am absolut nimic. 

Nu era chiar aşa, îşi dădu ea seama când el îşi trecu o 
mână pe sub cotul ei şi o ajută să se ridice. Genunchii îi 
erau slăbiţi şi tremura. Se strădui să rămână în picioare 
când îşi dorea atât de mult să stea jos. Susţinând-o cu 
braţul şi cu o mână prinsă pe talia ei, o conduse pe docul 
care scârţâia. 

— Cine erau? întrebă ea într-un final. 

— Scandalagii. 

— Asta era clar. Insă ce doreau? 


— M-au confundat cu un gentleman şi s-au gândit să 
ne jefuiască. 

— Dar de ce? 

— Prinţesă, îmi pare rău. Nu cred că i-am invitat la 
ceai ca să aflu ce motiv au avut. 

Cuvintele lui o durură, însă ştia că lipsa lui de răbdare 
nu avea legătură cu ea. Se întrebă dacă i-ar fi terminat pe 
toţi dacă ea n-ar fi fost acolo. 

Ajunseră la bord. De îndată ce _ urcară, fură 
întâmpinați de Jenkins, care se arătă surprins. 

— Căpitane, nu te aşteptam în seara asta. 

— Dublează paza, apoi adu-ne nişte apă caldă. Am 
dat peste nişte tâlhari care aveau chef de harţă. Se aplecă 
şi spuse ceva ce ea nu putu auzi. 

Marinarul dădu din cap. 

— Da, căpitane. 

Tristan o conduse în jos pe scări până în cabina lui. 
Închise uşa în urma lor, iar ea se întoarse spre el. 

— Dacă te omorau? 

— Aşa ceva era imposibil, rânji el. 

— Nu eşti de neînvins. 

— Nu, dar sunt chiar bun la bătaie. Se îndreptă cu 
paşi mari spre masa din colţ, unde ţinea alcoolul, şi turnă în 
două pahare o cantitate generoasă de lichid. Îi întinse unul. 

— Asta o să te liniştească. 

Ea dădu totul pe gât dintr-o  înghiţitură, 
recunoscătoare pentru arsura din ochi care îi oferea o scuză 
pentru lacrimile ce stăteau să izbucnească. 

— Cum poţi să fii atât de calm? 

— Anne, am avut parte de multe bătăi. Ştiu să mă 
descurc. 

Ea dădu ochii peste cap în faţa aroganţei lui. Oare nu 
înţelegea... 

— Şi tu te-ai descurcat foarte bine, adăugă el. 

Se încruntă la el. 


— Am stat acolo ca o neroadă şi nu am dat niciun fel 
de ajutor... 

— Cele mai multe femei ar fi ţipat, ar fi plâns, mi-ar fi 
distras atenţia. Îi dădu după ureche câteva şuviţe rebele de 
păr. Însă tu nu ai făcut-o. Ai fost puternică şi curajoasă. 

— Am fost inutilă. 

— Niciodată. 

Privi lung şi admirativ în ochii ei, iar ea se întrebă cum 
de reuşea să o facă să se simtă curajoasă, când ea ştia că 
nu fusese nici pe departe aşa. 

Bătaia uşoară din uşă îi despărţi. El deschise şi luă un 
vas mare de la Jenkins, apoi îi făcu semn să plece. Aşeză 
vasul pe masă şi scoase un prosop. 

— Stai jos, porunci ea. O să îţi îngrijesc rana. 

Se aştepta ca el să se împotrivească. Însă o ascultă. 
Ea trase un scaun lângă el şi se aşeză pe el. După ce 
înmuie cârpa în apă caldă, îi îndepărtă cu blândeţe părul de 
pe frunte şi îi şterse rana. El abia dacă clipi. 

— Nu pare adâncă, însă curge mult sânge, spuse ea. 

— Aşa se întâmplă întotdeauna cu rănile de pe faţă. 

— Ai avut multe? 

El ridică din umeri. Ea apăsă cârpa pe rana lui, 
sperând să oprească sângerarea. 

— Te baţi des? 

— Nu la fel de des pe cât o făceam în tinereţe. Nu mai 
pornesc eu bătăile, însă nici nu dau înapoi de la ele. 

— Duci o viaţă foarte periculoasă. 

El nu spuse nimic, iar tăcerea lui fu un răspuns 
suficient. La fel cum fusese cu Walter. Înainte ca Tristan să 
părăsească țărmurile Angliei, va trebui să o termine 
definitiv cu el. S-ar simţi singură să aştepte întoarcerea lui, 
însă ar fi de neîndurat să se întrebe dacă se va mai întoarce 
vreodată. Poate chiar murea, iar ea afla doar după ani 
întregi. 

— De ce ai ales-o? Viaţa asta pe care o duci? 


— Pentru că mă face să simt că trăiesc. Nu ştiu 
niciodată ce aventuri mă aşteaptă la orizont. 

— Însă fratele tău şi-a luat titlul înapoi. Nu trebuie să 
mai hoinăreşti. 

— Prinţesă, îmi place să hoinăresc. 

li dădu mâna la o parte, se ridică şi o trase în sus, 
până când şoldurile ei erau apăsate pe ale lui. 

— Ce s-a întâmplat în seara asta a fost ceva rar. Nu 
ştiu de ce pândeau la docuri, însă l-am trimis pe Jenkins să 
îi ia la întrebări pe cei doi care au rămas întinşi pe jos, asta 
dacă mai sunt acolo. Dacă unchiul meu ar fi trăit, l-aş fi 
bănuit că el i-a trimis să îmi facă rău. Însă e mort de mult. 
Cred că noi doi pur şi simplu ne-am aflat în locul nepotrivit, 
la momentul nepotrivit. Dar să nu lăsăm asta să ne distragă 
de la scopul pentru care am venit aici. Ba chiar aş zice că ar 
trebui să ne facă să apreciem şi mai mult faptul că suntem 
aici. 

Gura lui o acoperi pe a ei. Imaginile şi gândurile la 
ticăloşii care stăteau la pândă, la sânge, pericol sau teamă 
se _risipiră în timp ce mâinile lui dornice şi buzele lui 
flămânde o purtară iute pe valul plăcerii. Nu-i venea să 
creadă că era atât de uşuratică. Părea să fie nevoie de atât 
de puţin efort din partea lui pentru ca ea să ajungă 
disperată după ceea ce puteau trăi împreună. 

Cu o grabă de nestăvilit, hainele lor se adunară într-o 
grămadă pe podea, iar ei ajunseră în pat, într-o îmbrăţişare 
pasională. Ea îşi spuse că nu s-ar putea sătura niciodată de 
căldura catifelată a pielii lui pe pielea sa. Din moment ce 
acum îi cunoştea atât de bine trupul, i se părea că totul ar fi 
trebuit să îi fie familiar, şi totuşi mereu descoperea ceva 
nou: o aluniţă pe coapsa lui stângă, degetele de la picioare 
nu erau tocmai drepte, o cicatrice infimă chiar deasupra 
cotului, carne bronzată deasupra şoldurilor, şi alburie 
dedesubt. 

Trupul lui insinua poveşti pe care bănuia că nui le va 


spune niciodată. Îi zicea mereu că trecutul nu avea 
importanţă, însă, dacă într-adevăr asta era părerea lui, de 
ce refuza să vorbească deschis despre el? Dezvăluia mici 
porţiuni despre el însuşi, asemenea mareei mişcătoare. li 
dădea un mic indiciu despre cum fusese viaţa lui, apoi se 
retrăgea. 

Însă acolo, în patul lui, când făceau dragoste, nu avea 
nicio reţinere. O atingea cu adoraţie, o venera, o tachina, o 
liniştea. Odată cu fiecare împreunare a lor, ea devenea şi 
mai îndrăzneață, explorând fiecare părticică din el, 
minunându-se de texturile încântătoare. Îşi trecea mâinile 
peste el, bucurându-se de senzaţia palmelor lui care făceau 
la fel cu ea. 

El o întoarse pe burtă, îi prinse încheieturile şi îi 
întinse braţele deasupra capului. Apoi îi dădu părul într-o 
parte. 

— Tristan. 

— Şşşt. Îi sărută şira spinării, iar ea oftă lipsită de 
vlagă. Ai gropiţe, ştii? 

— Când zâmbesc? Nu cred. 

— Nu, râse el, aici. Îi lăsă mâinile şi o sărută pe talie, 
întâi pe o parte, apoi pe cealaltă. Imi plac. 

— E ceva la trupul femeii care să nu-ţi placă? 

— Nu există nimic la tine care să nu-mi placă. 

El se lăsă pe spate, apoi o trase lângă el şi o urcă 
deasupra lui, până ajunse să îl călărească, părul ei formând 
o perdea care îi acoperi până când tot ce mai puteau vedea 
erau unul pe celălalt. Trecându-şi degetele printre şuviţele 
ei dese, îi cobori gura peste a lui şi o sărută lung. Portocale 
şi coniac. Ea nu le mai putea gusta fără să se gândească la 
el. Înţepător şi bogat. Seducător. Aşa cum era totul la el. 

El îi prinse şoldurile, o ridică, îşi potrivi poziţia şi o 
cobori, umplând-o. Ea îşi trecu degetele peste pieptul lui, îi 
privi ochii arzând, apoi se aplecă peste el şi îşi trecu limba 
peste sfârcul lui, gustându-l. 


El gemu, încet şi prelung. 

— Vrăjitoare ce eşti. 

O vrăjitoare cu puteri pe care nu se gândise niciodată 
că le-ar avea. Începu să se mişte, şi acum ea fu aceea care 
gemea, căci plăcerea o invadă din nou. Era atât de bine. 
Atât de bine. Realitatea faptului depăşea întotdeauna 
amintirea. Nicio împreunare nu părea să semene cu 
cealaltă. Intensitatea îi făcea întregul trup să se 
încolăcească în el însuşi, să se întindă spre exterior, să 
danseze în interior. De fiecare dată se întreba cum va putea 
supravieţui acelor senzaţii, şi totuşi supravieţuia. 

Din poziţia în care se afla deasupra lui, vedea clar 
tensiunea care radia prin el. lar asta o urca pe înălţimi şi 
mai mari. El îi cuprinse sânii, frământând carnea 
mătăsoasă,  plimbându-şi degetul mare peste perlele 
sensibile întărite la atingerea lui. 

Îşi trecu un braţ pe după ea, ţintuind-o în loc, apoi se 
ridică în capul oaselor şi îi cuprinse gura, explorând cu 
lăcomie, ca şi când n-ar mai fi sărutat-o niciodată până 
atunci. Ea îşi trecu degetele prin părul lui, grijulie cu rana 
lui. Pieptul lui se atingea uşor de sânii ei, gâdilând-o, 
sporindu-i plăcerea. lar parfumul moscat al împreunării lor îi 
învăluia. 

Apoi ţipară amândoi, arcuindu-şi spatele, ţinându-se 
unul de celălalt când senzațiile îi copleşiră. Pete de culoare 
începură să-i danseze în spatele pleoapelor. Când deschise 
ochii, îi văzu maxilarul încordat şi privirea arzătoare. Il 
sărută pe frunte, pe bărbie. El se lăsă pe perne, iar ea se 
prăbuşi deasupra lui. Simţind că nu va mai putea să-şi 
mişte vreun muşchi vreodată. 


* 


Întins cu o mână sub cap, Tristan privea cum Anne se 
plimba prin cabină, ridicând obiecte, punându-le din nou 


jos, trecând mai departe. După ce aproape îl sfârşise cu 
felul în care făcuseră dragoste, se îmbrăcase în cămaşa lui. 
Lui îi plăcea cum rămăsese cu picioarele goale aproape în 
întregime, acele picioare care îi strânseseră şoldurile şi 
coapsele când îl purtase către înălţimi noi. 

— Nu te-ai săturat să îmi cercetezi lucrurile când ai 
fost aici? 

Îi aruncă o privire molatică, făcându-i tot corpul să se 
întărească. 

— M-am uitat, dar nu am pus mâna pe nimic. 

El ridică neîncrezător din sprânceană. 

— Nu ai pus mâna pe nimic? 

— Mi s-a părut că ţi-aş fi invadat intimitatea. 

— Şi acum nu ţi se mai pare? 

— Acum nu-mi mai pasă. Acum vreau să ştiu totul 
despre tine. 

— Nu ţi-au ajuns întrebările infernale de aseară? 

— Cred că o viaţă de întrebări nu mi-ar ajunge, spuse 
ea distrasă, ridicând globul înclinat de pe raft şi 
examinându-l. 

O viaţă. Îşi putea imagina toate întrebările pe care i 
le-ar pune el. Încă nu ştia cine îi dăduse primul sărut. Nu 
întrebase pentru că, dacă n-ar fi fost vorba despre 
logodnicul ei, l-ar fi ucis pe individ. 

— Tu ai făcut asta? întrebă ea. În cinstea călătoriilor 
tale? 

— Da. Nu. 

Ea întoarse capul spre el. 

— Poftim? 

— Ai pus două întrebări. Ti-am răspuns. 

— Eşti dificil. 

— Vino înapoi în pat. 

— Nu înainte să îmi povesteşti despre glob. De ce eşti 
atât de zgârcit cu informaţiile despre el. 

El oftă. Oare mai cunoscuse vreodată o femeie atât 


de încăpăţânată? 

— L-am făcut pentru fratele meu. Le colecţionează... 
numai el ştie de ce. 

— Keswick? 

— Nu, Rafe. Fratele meu mai mic. 

— A fost şi el la bal? 

— Nu, el preferă... colţurile mai întunecate ale 
Londrei. 

— De ce? 

Nu-şi putu stăpâni regretul din voce. 

— Nu ştiu. 

Ea aşeză din nou cu grijă globul pe raft, apoi se 
îndreptă spre el rapid, dar în tăcere, şi se aşeză pe 
marginea patului. Işi trecu degetele prin părul lui. 

— Nici nu-mi pot imagina cât de îngrozitor a fost să fii 
despărţit de fraţii tăi. De multe ori ai mei mă scot din sărite, 
însă ştiu că îmi vor binele şi că sunt mereu aproape dacă 
am nevoie de ceva. Chiar şi când eram în doliu şi nu am 
putut veni la Londra, era nevoie doar să trimit o scrisoare şi 
veneau imediat lângă mine. 

— Nu vreau să vorbesc despre trecut. Sau despre 
viitor. Eu vreau doar clipa de acum. 

Îşi lăsă mâna pe ceafa ei şi o trase spre el să o sărute. 
Când era cu ea, trecutul abia dacă mai avea vreo 
importanţă. Putea să uite cât de îngrozitor fusese să fie 
despărţit de fraţii lui, de familie, de tot ce cunoştea. Din 
momentul în care fugise de la Pembrook, jurase că nu se va 
plânge, nu se va smiorcăi şi nu se va văita niciodată despre 
cât de nedreaptă era viaţa. Ingropase adânc tot ceea ce Îl 
putea răni, pentru că aproape îl distrusese să lase în urmă 
tot ce iubea. Îşi ridicase un zid atât de puternic, că nimic nu 
îl mai putea atinge, nimic nu îi mai putea face rău vreodată. 

Era un om aşa cum dorea: independent, puternic. ŞI 
totuşi, femeia aceasta firavă încerca să facă o crăpătură în 
zidul lui. Nu putea permite asta. Nu avea să mai fie 


niciodată vulnerabil. Niciodată nu se va mai lăsa rănit. lar, 
dintre toţi oamenii, ea ar fi trebuit să înţeleagă cel mai bine 
cât de uşor era să frângi o inimă. 

Puteau trăi împreună patima, îşi puteau venera 
împreună trupurile... însă el nu avea nimic mai mult de 
oferit. 


Era aproape de răsărit când Anne era din nou în 
trăsură, străbătând străzile Londrei. Perdelele de la ferestre 
erau trase, şi nimeni nu o putea vedea, însă auzea sunetele 
activităţilor matinale, ale oamenilor care îşi începeau ziua. 
Dacă avea noroc, tatăl şi fraţii ei erau acasă şi dormeau, 
ameţiţi de alcool. 

Cât despre ea, ameţeala se datora plăcerii. Era 
cuibărită lângă Tristan, braţul lui era petrecut după umerii 
ei, mâna lui mângâindu-i absent un sân în timp ce el îi 
alinta urechea cu buzele. 

— Nu mai putem continua întâlnirile astea, spuse ea 
încet. 

— Mmm, murmură el. Diseară o să te fac să te 
răzgândeşti. 

— Nu, Tristan. Ea se îndepărtă şi se întoarse spre el. 
Vedea mai mult umbre, însă era destul de familiarizată cu 
el cât să îi simtă privirea asupra ei. Sunt hotărâtă să îmi 
găsesc un soţ sezonul ăsta, ca să îi fac pe plac tatălui meu 
şi să îmi fac datoria. Acesta a fost motivul călătoriei mele la 
Scutari, să îmi iau adio de la Walter şi să pot accepta 
atenţiile altui bărbat cu conştiinţa împăcată. 

— Aş spune că ţi-ai îndeplinit scopul din moment ce 
îmi accepti atenţiile chiar foarte uşor. 

Ea simţi urma de iritare din vocea lui. Din păcate, o 
scânteie de enervare se aprindea şi în ea. Nu-i va da voie 
să îi arunce în faţă tot ce trăiseră împreună. 


— Însă amândoi ştim că asta nu e pentru totdeauna. 
Ar fi nedrept pentru orice gentleman care ar începe să îmi 
facă curte să continui cu aceste... întâlniri, oricât de 
drăguţe ar fi ele. 

— Drăguţe? Prinţesă, nu-ţi poţi ţine mâinile departe 
de mine mai mult decât mi le pot ţine eu departe de tine. 
Fierbinţi, toride, sălbatice, da. Însă „drăguţe” trimite la o 
blândeţe care între noi nu există. 

O, da, se înfuriase dacă îi spunea „prinţesă” în loc să 
îi spună pe nume. Însă ştia că atunci vorbea mândria lui, nu 
vreun sentiment profund care ar fi putut fi rănit odată cu 
plecarea ei. 

— Te rog, hai să nu ne certăm. Între noi nu poate fi 
niciodată mai mult decât ce am împărtăşit deja. 

— O, cred că între noi poate fi mult mai mult. Am avut 
doar câteva nopţi când am fi putut avea o mie. 

— Însă nimic permanent. O să te plictiseşti şi o să 
pleci în larg... 

— Atunci, împiedică-mă să mă plictisesc. 

Ea râse de absurdul acelei replici. 

— Spune-mi drept. Dacă nu ţi-ai pierde interesul faţă 
de mine, ai rămâne în Anglia... pentru totdeauna? 

— Nu e chiar atât de simplu. Sunt căpitanul unui vas. 

— Deci vei pleca? 

— Bineînţeles că voi pleca. 

— Deci nu te pot ţine aici, chiar dacă o să te distrez 
încontinuu. 

El înjură aspru. 

— Am nevoie de mare. Nu pot sta prea mult legat de 
uscat, căci o iau razna. Însă ai putea veni cu mine... 

— Nu, nu pot. Nu sunt o aventurieră. Vreau siguranţă, 
copii, un cămin. Tristan, eu vreau ceea ce tu nu îmi poţi 
oferi. 

— Vrei ceea ce îţi pot oferi în pat. Eşti înnebunită 
după asta. 


— Nu. Da, bine. Da, vreau asta, însă nu putem avea 
întotdeauna ce vrem. Uneori trebuie să spunem nu, 
indiferent cât ne e de greu. Aşa se cuvine. E datoria 
noastră. Când un gentleman mă vizitează, eu trebuie să îl 
privesc în ochi şi să fiu corectă cu el, nu să mă simt 
vinovată pentru că, după ce el pleacă, mă furişez cu alt 
bărbat. 

— Să nu te simţi vinovată. Bărbaţii nu o fac. 

— Femeile trebuie să aibă standarde mai ridicate. Nu 
e corect, dar aşa stau lucrurile. Nu pot să încurajez un 
bărbat să îmi ceară afecțiunea când eu o dau deja altcuiva. 
Poate tu ai abilitatea să îţi ţii inima separată în timp ce 
împărtăşeşti intimitatea, însă eu nu pot. 

Era tot ce îndrăznea să recunoască din faptul că 
începea să aibă sentimente puternice pentru el. Din 
moment ce cuvintele ei păreau să-l fi lăsat fără glas, 
presupuse că ceea ce îi oferea el nu trecuse niciodată de 
pragul unei relaţii fizice. Desigur, bănuise asta, însă o parte 
din ea sperase că se înşela. 

Pe de altă parte, asta făcea să-i fie mult mai simplu să 
se despartă de el. Se rezemă de banchetă, însă nu şi de el. 
El nu făcu nicio mişcare să o îmbrăţişeze sau să îi ia mâna. 
Odată cu fiecare tropot al copitelor pe caldarâm, simţea 
cum prăpastia dintre ei se adâncea. Ea fusese doar o 
distracţie, o plăcere de-o seară. i 

Nu regreta ce avuseseră împreună. Insă asta nu 
însemna că nu se trezise dorindu-şi mai mult. 

Când trăsura se opri, el cobori şi o ajută şi pe ea să 
coboare. Îşi trase gluga pelerinei peste cap, sperând să nu 
o zărească nimeni şi să o recunoască. El merse alături de 
ea până aproape de casă. 

— De aici mă descurc singură, spuse ea încet. 

— Anne, vreau să te văd iarăşi. 

Ea înghiţi în sec şi se întoarse spre el. 

— Nu în dormitorul meu sau pe vasul tău. Sunt destul 


de hotărâtă ca începând din acest moment să mă port cum 
se cuvine. Dacă îţi pasă măcar un pic de mine, îmi vei 
respecta dorinţa. 

— Niciodată nu mi-a plăcut o femeie aşa cum îmi placi 
tu, spuse el. 

— Ce cuvinte poetice. Ai grijă, o să leşin. 

Un colţ al gurii lui se arcui preţ de o clipă, apoi reveni 
la o linie dreaptă. 

— Vino să ne întâlnim în Hyde Park în după-amiaza 
asta. Să facem o plimbare călare împreună, aşa cum 
plănuiserăm înainte să se bage Chetwyn. 

Cât de mult şi-ar fi dorit asta. 

— Nu şi-a dat seama că făcea asta. În plus, nu pot. Nu 
azi. Trebuie să merg la o petrecere în aer liber. Apoi, înainte 
să se gândească de două ori, adăugă: Vino şi tu. 

— Mă îndoiesc că am primit invitaţie. 

— E organizată de Lady Fayrehaven, despre care ai 
ghicit că este prietena mea cea mai bună. Nu se va supăra 
dacă te invit. In plus, nu cred că eşti un bărbat care să stea 
să aştepte ceva atât de neînsemnat cum este o invitaţie, 
dacă vrei să fii undeva. Belgrave Square. Îi dădu adresa. La 
două. Desigur, asta dacă nu cumva ţi-e frică. 

— De ce ar trebui să îmi fie frică? Că mă atacă 
trandafirii? 

— Deci vei fi acolo. Splendid. 

Inainte ca el să apuce să îi corecteze presupunerea, 
ea se întoarse, urcă treptele sărind şi intră în casă prin 
aripa servitorilor. Ştia că era puţin probabil să vină. Însă 
putea să spere. 


Capitolul 20 


— Ce-ai făcut? Ţi-ai pierdut minţile? întrebă Sarah. 


Anne se întrebă dacă nu cumva chiar asta se 
întâmplase. 

— Mă îndoiesc că va veni. 

Stăteau chiar la marginea terasei, pentru ca Sarah să 
îşi poată întâmpina oaspeţii la sosire. 

— Însă dacă vine, Fayrehaven o să fie îngrozitor de 
speriat. 

— Mă întreb dacă există şi neîngrozitor de speriat, 
spuse Anne. Oare ar putea exista? 

— Anne, sincer. Nu înţelegi ce ai făcut. 

— Sarah, linişteşte-te. Poate că nici măcar nu mai e 
aici. Tot spune că o să plece pe mare. Poate deja e în larg. 

Nu excludea acea posibilitate, ca să îi dea de înţeles 
că nu putea fi constrâns să facă ce nu dorea. 

— Am auzit că te-a abordat când erai cu Chetwyn în 
parc. 

— Deci suntem în gura lumii? 

— Da, se pare că da. 

— Stabilisem să mă întâlnesc cu Tristan în parc, oftă 
Anne, însă apoi tata a hotărât să ies cu Chetwyn. Nu îl poţi 
învinui pe Tristan că a venit şi şi-a arătat nemulţumirea. 

— Tristan? Cât de informal. Ai face bine să ai grijă să 
nu audă şi alţii că îi spui aşa. 

— O, Sarah, se pare că ne pasă de nişte lucruri atât 
de neînsemnate. 

— Da, ei bine, acele lucruri neînsemnate duc la o 
căsătorie bună şi, că tot veni vorba de asta, văd că Lord 
Chetwyn tocmai a sosit. Şi iată cum zâmbeşte acum că te-a 
zărit. Aş spune că într-adevăr a pus ochii pe tine. Vino cu 
mine să îl întâmpinăm. Sunt foarte sigură că o să îţi ia 
mintea de la acest Lord Tristan. 

Din păcate, Anne se îndoia foarte mult în privinţa 
asta. 


Ultimul lucru pe care se gândise vreodată să îl facă 
Lord Tristan Easton era să meargă la o petrecere în aer 
liber. Şi totuşi, iată-l acolo, stând în picioare lângă 
rododendroni, simțindu-se complet rupt din peisaj. Prefera 
oricând o furtună feroce pe mări învolburate decât acel 
labirint de etichetă şi comportament cuviincios. 

Fusese obligat să o întrebe pe Mary cum să se 
îmbrace la un astfel de eveniment, fapt care o făcuse să 
ridice bănuitoare dintr-o sprânceană. Pe jumătate fusese 
tentat să îi spună despre Anne, să îi audă sfatul despre cum 
să se poarte cu o femeie atât de îndărătnică... însă care 
fusese fărădelegea lui Anne? Că nu îl mai primea în patul ei. 
Dacă ar fi avut de gând să se însoare cu ea, ar fi admirat-o 
pentru asta. Însă aşa era doar frustrat, sau credea că va fi 
până la sfârşitul serii. Aşa că îşi ţinuse gura, o lăsase pe 
Mary fără vreo informaţie în plus şi o rugase din nou să îl 
ajute cu vestimentația. Pentru că petrecuse o bună parte a 
tinereţii ei într-o mănăstire, nu îi fusese de prea mare ajutor 
şi îi sugerase să nu fie prea formal. „Cum te-ai îmbrăca în 
parc.” 

Cel puţin partea asta o nimerise. 

Ajunsese târziu pentru că nu fusese sigur că îşi dorea 
să vină. Însă fusese sigur că dorea să o revadă pe Anne, iar 
ea îi aruncase blestemata aceea de provocare, una 
asemănătoare cu cea pe care i-o aruncase el când dorise să 
o convingă să urce pe catarg, îi dăduse de înţeles că era un 
laş. Naiba s-o ia. Femeia se purta de la egal la egal cu el, 
fără să dea înapoi, ceva ce nicio altă femeie pe care o 
cunoştea nu făcuse vreodată. Celelalte partenere ale lui 
fuseseră mulţumite să se hârjonească în pat. Anne dorea să 
se hârjonească şi în altă parte. 

O spionase de îndată ce majordomul îl condusese în 
grădină. Ţinea în mână o crosă, gata să lovească o bilă care 
trecea printr-un fel de scoabă uriaşă din metal. Purta o 


rochie lila pe gât, încheiată până la bărbie. Înţelegea de ce 
nuanţa aceea era preferata ei. Se potrivea bine cu tenul ei. 
Rochia avea mâneci lungi, umflate între umăr şi cot, care 
apoi se îngustau şi i se potriveau pe braţ. Avea mănuşi în 
mâini. Purta o pălăriuţă, cu borul ridicat într-o parte şi lăsat 
în cealaltă. 

El şi-ar fi dorit să se ducă şi să le spună celor trei 
domni care stăteau în jurul ei că el ştia cum arăta cu toţi 
nasturii aceia descheiaţi. Că ştia pielea mătăsoasă pe care 
o ascundeau toate acele haine. Că îi scosese mănuşile, îi 
scosese rochia, îi scosese totul. 

Fără ca măcar să se deranjeze să privească în jur, ştia 
că ea era cea mai frumoasă doamnă de acolo. Nu conta 
cum arătau celelalte. Pentru el, ea era deosebită. Felul în 
care soarele dansa uşor pe chipul ei, încercând să alunge 
umbrele pe care le arunca pălăria. Felul în care se mişca cu 
o asemenea graţie. Fusese martorul eleganţei sale când se 
căţăraseră împreună în gabie şi când o avusese în patul lui. 
Insă aici, în mijlocul acelui public, era perfectă. Aparţinea 
acestui loc, iar el îşi dorea al naibii de mult să nu fi fost aşa. 

Ea îi dădu unuia dintre domni - Chetwyn, îşi aminti el 
-, în joacă o palmă, apoi îşi îndreptă atenţia către mingea 
albastră de la picioarele ei. O atinse uşor. Aceasta se 
rostogoli pe iarba verde, lovi o latură a portiţei, apoi se opri 
fără să treacă prin ea. Işi dădu capul pe spate şi râse, iar 
gânguritul ei dulce străbătu grădina şi îl atinse ca şi când 
ea ar fi fost chiar lângă el. Azi era mai în largul ei, acolo în 
grădină, decât fusese la bal. Poate pentru că noaptea aceea 
fusese primul ei eveniment public de când intrase în doliu. 
Acum se obişnuise, iar el văzu că aceea era lumea ei. În 
care se învârtea cu aceeaşi uşurinţă cu care el se mişca pe 
vasul lui. 

Îi spuse ceva lui Chetwyn. Cu o uşoară plecăciune, el 
se duse în spatele ei... 

Tristan scrâşni din dinţi, îşi strânse pumnii şi mârâi 


încet. Nu credea că îl auzise cineva, însă ea îşi întoarse 
brusc capul şi privi în direcţia lui. Cu un zâmbet blând spre 
Chetwyn şi un cuvânt către ceilalţi doi, cu crosa în mână, 
porni să străbată grădina cu paşi mari, iar el se întrebă preţ 
de o clipă dacă venea să îi dea una în cap pentru că îi 
întrerupsese jocul. 

Apoi îi zâmbi larg, ca şi când chiar era fericită să îl 
vadă, iar el simţi un spasm de durere în piept. Ar fi dat 
orice să îi păstreze acel zâmbet pe chip, iar asta îl făcu să 
îşi dorească să plece, căci niciodată în viaţa lui nu îi păsase 
atât de mult de acea despărţire ridicolă a buzelor, care 
scotea la iveală dinţii. 

— Ai venit, spuse ea cu blândeţe. 

— Ce spirit de observaţie ascuţit ai, prinţesă. 

Zâmbetul ei pieri, iar lui îi veni să se lovească singur 
pentru asprimea din tonul său. N-ar fi putut fi mai bădăran 
de-atât. Poate chiar ar fi trebuit să îl lovească cu crosa. Cu 
putere. 

— Nu te simţi bine, spuse ea. 

— Se pare că ai foarte mulţi admiratori. 

— Atunci, eşti gelos. 

De ce-ar fi gelos? El gustase ceva ce toţi ceilalţi doar 
visau să primească, şi ar fi făcut-o din nou dacă şi-ar fi 
dorit. Şi îşi dorea atât de mult, la naiba! După două minute 
de când se despărţiseră dorise să fie iar lângă ea. Nu ştia 
cum să înţeleagă obsesia aceea ciudată. 

— Cred că a fost o greşeală să vin aici. Probabil ar 
trebui să plec. 

— Deja eşti laş? 

El îi aruncă o privire care în mod obişnuit îi domolea 
pe bărbaţii cu chef de scandal, bărbaţi mult mai vânjoşi 
decât ea. Însă ea doar îşi ridică sfidător bărbia. 

— Asta doar pentru că nu cunoşti pe toată lumea, 
spuse ea răbdătoare. Dă-mi voie să te prezint. 

Se duse spre el şi îl luă de braţ. 


— Păstrezi crosa? întrebă el. 

— Nu se ştie niciodată când o să fie nevoie să dau cu 
ea într-un cap tare. Mai exact în al tău. 

El nu-şi putu stăpâni rânjetul care îi arcui colţurile 
gurii. Ochii ei sclipeau de amuzamentul tachinării. li 
înghionti braţul cu umărul. 

— Sunt bucuroasă că eşti aici. 

lar el îşi dădu seama, cu o siguranţă bruscă şi 
neîndoielnică, de faptul că ar trece prin iad pentru ea. Căci 
exact asta urma să facă atunci. 


* 


Anne începu cu Chetwyn pentru că ştia că, la fel ca şi 
Walter, era un om blând şi era puţin probabil să îi întoarcă 
spatele. Faptul că nu se aştepta ca şi fraţii ei să se poarte 
frumos era o stare tristă de fapt. Vedea prea bine că cei doi 
care veniseră, Jameson şi Stephan, aruncau fulgere din 
priviri spre Tristan. Judecând doar după zâmbetul larg şi 
mersul lui sfidător, era sigură că şi el observase asta. 

Îşi spuse că nu îi putea condamna că păstrau distanţa. 
El emana încredere, iar stăpânirea lui de sine şi felul în care 
îi domina pe cei din jur erau evidente. In prezenţa lui, totul 
şi toţi se făceau mai mici. Aşa cum se întâmplase pe vasul 
lui, sau în camera ei. Şi asta nu pentru că ar fi fost vreun 
uriaş. Căci nu era. Ci pur şi simplu pentru că era atât de 
încrezător în el însuşi. Se descurcase singur de la 
paisprezece ani. Ca vârstă nu era mai bătrân decât 
Jameson, însă ca experienţă de viaţă, fratele ei nu avea 
vreo speranţă să îl prindă vreodată din urmă. 

Până în acel moment nu era prea sigură că îşi dăduse 
seama de toate astea. Oare ce ar putea vorbi el cu aceşti 
bărbaţi fără să i se pară meschin? Despre vreme? Când ei 
se văitau de o ploaie uşoară, în timp ce el supravieţuise 
furiei dezlănţuite a naturii? Despre o excursie la mare, în 


timp ce el se plimbase pe ţărmuri care poate nici nu erau 
trecute pe vreo hartă? 

Ar fi vrut să le spună fraţilor ei să stea alături de el, 
pentru că era un om bun. Însă probabil că fraţii ei doar ar fi 
acuzat-o că era cu capul în nori. Şi poate că aşa era. Ştia 
doar că inima ei tresărise când îl văzuse ascuns lângă 
rododendroni. Venise când ea ştia sigur că nu îşi dorea să 
vină, aşa că poate însemna pentru el ceva mai mult decât 
un trup de care să se bucure în pat. 

— Îmi aduc aminte că tatăl meu povestea despre o 
vizită la Pembrook, spuse Chetwyn, sorbind din şampania 
servită de lachei. Şi spunea că s-a simţit foarte bine acolo la 
pescuit. 

Dacă n-ar fi petrecut atât de mult timp în preajma lui 
Tristan, probabil că n-ar fi remarcat tresărirea subtilă de 
surpriză ce se reflectase în ochii săi preţ de o clipă. Se 
întrebă dacă fusese oare pentru că nu se aşteptase ca 
Chetwyn să fie atât de prietenos, sau pentru că îşi amintea 
de vremuri mai fericite. 

— Da, răspunse el într-un final. Avem un heleşteu. 
Cândva era plin cu peşte. Am petrecut multe ore cu tatăl 
meu acolo, aşteptând să muşte momeala. 

— De asta vă place atât de mult să fiţi pe apă? 
întrebă ea,  străduindu-se să mențină conversaţia 
echilibrată. 

— lubesc marea pentru că mi-a oferit un cămin sigur 
când al meu mi-a fost luat. 

Cu toate că ea fusese cea care pusese întrebarea, el 
aruncă o privire provocatoare spre Chetwyn, ca şi când s-ar 
fi aşteptat ca acesta să îl contrazică. 

— Nu mi-a plăcut niciodată prea mult de Lord David, 
zise Chetwyn. Mi se părea un încrezut. 

Tristan păru încă o dată luat prin surprindere. Însă, 
înainte să poată răspunde, Chetwyn adăugă: 

— Acum, dacă îmi permiteţi, am de vorbit cu 


Fayrehaven. Lady Anne, să nu crezi că am uitat că trebuie 
să ne terminăm jocul. 

— M-ai bătut atât de rău, zâmbi ea, încât speram că 
vei uita. 

El îi făcu cu ochiul şi îi atinse cotul uşor şi rapid cu 
degetele. 

— Pe mai târziu, draga mea. 

El se îndepărtă ca şi când n-ar fi avut vreo grijă, iar ea 
se întrebă dacă Tristan ar putea fi vreodată atât de în largul 
lui. Chiar şi în acea primă noapte când stătuse tolănit pe 
scaunul său în tavernă, avea în el o încordare ca şi când ar 
fi putut să intre într-o clipă în inima unei bătăi. 

— Nu m-am gândit să întreb mai devreme, însă ce îţi 
mai face capul? 

O sclipire jucăuşă apăru în ochii lui albastru-deschis, 
iar ea bănuia că urma să spună ceva prea îndrăzneţ. Insă 
probabil se gândise de două ori, căci cuvintele lui fură 
destul de nevinovate. 

— Mult mai bine. 

El îşi îndreptă atenţia spre direcţia în care plecase 
Chetwyn. 

— Logodnicul tău era ca el? 

Acum ea fu cea luată prin surprindere. 

— Ca Chetwyn? Da, foarte mult. La urma urmei, erau 
fraţi. 

— Eu nu semăn deloc cu fraţii mei. 

— Bănuiesc că, în esenţă, semeni. Pescuiaţi toţi cu 
tatăl vostru? 

— Da. Dumnezeule, nu m-am mai gândit de ani 
întregi la asta. Tatăl meu era un om masiv, sau cel puţin 
aşa mi se părea când eram mic. Prezenţa lui făcea ca totul 
în jur să pară mic. Era îndrăzneţ, puternic, de neînvins. 
Măreţ ca Pembrook. Însă la heleşteu stăteam lângă el şi... 

Ea îi urmări gâtul când înghiţi în sec. 

— Şi? îl îndemnă ea. 


— Cred că ar trebui să mă înveţi să joc crochet. 

Ea ar fi preferat să continue subiectul care îi adusese 
melancolie în ochi. Spera că erau amintiri plăcute, căci ştia 
că şi cele mai frumoase dintre ele îi puteau stârni tristeţea 
pentru momentele pe care le pierduse. Pierduse atât de 
mult. lar ea ştia sigur că nu va mai împărtăşi altele cu ea. In 
plus, era de preferat să se întoarcă la petrecere înainte ca 
fraţii ei să se hotărască să intervină. 

— E chiar simplu. Cred că o să fii foarte bun la asta. 
Vino. 

Ea aduse două bile şi îi spuse să ia o crosă. 

— O s-o folosesc pe-a ta. 

Ea îi aruncă o privire încruntată. 

— Ai nevoie de una cu mânerul mai lung. 

— O să mă descurc cu asta. 

— Dar trebuie să te apleci... 

— Mă descurc, prinţesă. 

— Eşti un bărbat foarte încăpățânat. Recunoscătoare 
că ceilalţi erau mult înainte în joc, ea se duse spre primul 
ţăruş, conştientă că paşii lui lungi îi ţineau ritmul. Obiectivul 
este, desigur, să parcurgi tot terenul, trecând mingea prin 
portiţe până ajungi la celălalt ţăruş. Uite aşa. 

Luă poziția corespunzătoare, concentrată să îşi 
alinieze crosa lângă minge pentru ca o atingere inteligentă 
să... 

Îi simţi braţele cuprinzând-o şi mâinile aşezându-se 
peste ale ei. 

— Ce faci? 

Ura faptul că ţipase şi rămăsese fără suflare, 
încremenită. 

— Învăţ să joc crochet. 

— Ai putea să înveţi urmărindu-mi mişcările. 

— Şi ce momente minunate ar fi, însă unde e 
distracţia dacă doar mă uit? E mult mai bine să învăţ 
încercând. Uite, aşa, ştiu exact cum să ţin crosa, cât de 


mult trebuie să îmi tremure corpul... 

— Tristan! 

Vocea ei era aspră şi coborâtă. 

— Dar tremuri, prinţesă. 

— De furie. Faci un spectacol şi atragi atenţia asupra 
noastră. 

— Azi-noapte nu părea să te deranjeze să stau în 
spatele tău. 

O, Doamne Dumnezeule, aşa era. Stătuse în 
genunchi, la fel şi el, când o pătrunsese. 

— Nu aveam public. 

— Te vreau, Anne. Unde putem merge ca să avem 
câteva momente singuri? 

— O să îmi distrugi reputaţia. Apoi cine o să mă mai 
vrea? 

— Nu o să fac nimic necuviincios. 

— Tot ce faci e necuviincios. 

— Am crezut că scopul acestor jocuri este de fapt să 
ofere o ocazie de flirt. 

— Însă nu şi o ocazie să... „Să îţi simt atât de puternic 
căldura, să îţi respir parfumul de portocale, să îmi imaginez 
acele mâini care mă cuprind acum strâns mângâindu-mi pe 
îndelete trupul.” Să mergi prea departe. 

— Pot să merg şi mai departe, şi tu ştii prea bine. De 
ce m-ai invitat dacă nu să cochetezi cu mine? 

— Am crezut că... 

— Lord Tristan! strigă Lady Hermione. 

— Doamne sfinte, mormăi el, fata asta e ca o 
lipitoare. 

El îi dădu drumul şi făcu un pas înapoi şi, cu toate că 
ştia că ar fi trebuit să fie recunoscătoare - oare nu îi ceruse 
ea însăşi să facă acea mişcare? —, lui Anne îi păru rău că el 
nu o mai ţinea în braţe. Când se întoarse să o salute pe 
Lady Hermione, observă că Jameson era mult mai aproape 
de ei şi, fără îndoială, se pregătea să vină să o salveze. 


Asta n-ar fi mers prea bine. 

— Dacă aş fi ştiut că eşti aici, nu mi-aş fi întârziat 
sosirea, izbucni Lady Hermione, cu obrajii roşii şi un zâmbet 
atât de larg că îi acoperea jumătate de faţă. 

„O, ce gând urât.” De obicei, Anne nu era persoana 
care să gândească rău despre ceilalţi. Nu era geloasă. 
Absolut deloc, înţelegea că Tristan era doar un accesoriu 
temporar în viaţa ei. Şi nu te ataşai de lucruri trecătoare. 

— Lady Anne tocmai mă învăţa să joc crochet, spuse 
Tristan. 

— O, asta făcea? Lady Hermione îi aruncă o privire. 
Nu eram foarte sigură. 

— Arătaţi fermecător astăzi, Lady Hermione, spuse 
Anne, dorind să îi distragă atenţia de la ea. 

— O, mulţumesc. Este o rochie nouă. De culoarea 
ochilor lui Lord Tristan. 

Clipi din genele lungi către el. 

— Da, am şi eu ochi, şi pot să văd şi singură asta, 
răspunse Anne. 

Era în toane foarte rele. Doar nu putea să pretindă că 
Tristan era al ei, nu? Asta ar fi atras o mulţime de 
complicaţii. 

Lady Hermione nu se lăsa intimidată de la scopul ei. 

— O, Lord Tristan, mi-ar plăcea atât de mult să mă 
plimb prin grădină. Mă însoţeşti? 

— Sunt în mijlocului unui joc de crochet, împreună cu 
Lady Anne. 

— Însă cu siguranţă poate să aştepte. Când e vorba 
despre vremea englezească nu ştii niciodată cum e cu 
soarele. Ar putea ploua în orice moment. 

Argumentul nu avea nicio logică, căci, dacă ploua, 
cum ar mai fi putut să joace crochet? în plus, pe cer nu se 
vedea niciun nor negru. Era o zi încântătoare. Anne era în 
stare să pună rămăşag că n-avea să plouă. 

— Te rog, doar un pic. 


Anne îşi dădea seama că el era nehotărât dacă să o 
trimită să sară într-o apă plină de rechini, sau să fie bun cu 
ea. Când se întoarse spre ea, nu fu deloc surprinsă să vadă 
regretul din ochii lui, căci bunătatea învinsese. 

— Nu vă faceţi griji, spuse ea, înainte ca el să apuce 
să deschidă gura. Jameson pândeşte pe-aproape. Mă 
gândesc să îl ademenesc să joace cu mine şi să-l bat măr. 

EI îi făcu cu ochiul, îi luă crosa şi, ţinând-o numai cu o 
mână, o roti indiferent şi trimise bila prin primele două 
portiţe. 

— Ce ticălos! Ştiaţi să jucaţi. 

El rânji. 

— Înainte să mă zăriţi, v-am urmărit suficient cât să 
îmi dau seama. Se aplecă spre ea. Poate pe mai târziu, 
spuse el încet, iar ea se mulţumi să dea din cap, sigură că 
se referea la o revedere în altă parte. 

încercă să nu simtă scânteia de invidie când el îşi 
oferi braţul lui Lady Hermione şi o însoţi către trandafiri. Și- 
ar fi dorit să fie ea cea care se plimba în locul fetei. Nimeni 
nu ar fi învinuit-o că vorbea şi râdea cu el în timp ce se 
plimbau prin grădină. Cât de simplu... 

— Acela chiar a fost un spectacol stânjenitor, spuse 
Jameson cu asprime când veni lângă ea. 

— Da, aş spune că Lady Hermione pare hotărâtă să îi 
câştige atenţia. 

— Mă refeream la tine şi la bărbatul acela. 

Simti cum sângele începea să-i clocotească în vene. 

— Lordul acela. Se duse în faţa fratelui ei şi, cu toate 
că el era cu un cap mai înalt decât ea, tot reuşi să îl 
privească drept în ochi. E un lord, Jameson, oricât de mult 
ţi-ai dori să nu fi fost. 

— Un lord nu se lipeşte aşa de o femeie... 

— Îi arătam cum să ţină crosa corect. 

El rămase cu gura căscată. 

— Tu chiar te aştepţi ca eu să cred că tu ai fost de 


vină pentru şarada aceea? 

— Nu mă aştept din partea ta la nimic altceva decât 
să fii civilizat. De ce nu îi dai o şansă să arate ce fel de om 
e? Nu e vina lui că Lady Hermione se ţine după el de parcă 
ar fi umbra lui. Ai prefera să o respingă, să îi rănească 
inima sensibilă? 

— Ea nu are nimic... 

— Ea are totul de-a face cu asta şi o ştii prea bine. Şi 
la fel şi eu. Acum vrei să joci crochet sau nu? 

— Nu îmi place de el. 

Ea trase adânc aer în piept. 

— Păcat. Pentru că mie îmi place. 

Abia rezistând tentaţiei de a-şi lovi din greşeală crosa 
de piciorul lui, ea o strânse cu putere şi se îndepărtă. 


* 


— E absurd de chipeş, nu? spuse Sarah. 

Anne stătea cu ea la o măsuţă rotundă, mâncând un 
biscuit şi sorbind dintr-o ceaşcă de ceai. Ştia că ar fi trebuit 
să fie afară şi să se bucure de compania celorlalţi oaspeţi, 
însă nu putea face altceva decât să îl urmărească pe 
Tristan jucând crochet cu Lady Hermione. 

— N-am observat. 

— Bineînţeles că ai observat, prostuţo. Presupun că 
aşa ar fi şi ducele dacă nu ar avea acele cicatrici care îi 
strică faţa. 

— De ce nu l-ai invitat? 

— Pe Lord Tristan? Credeam că e evident, îi aruncă lui 
Sarah o privire încruntată. 

— Nu, pe Keswick. 

Sarah păru brusc interesată de frişca ei. 

— Nu prea îi cunosc pe el şi pe soţia lui. 

— Şi cum ar putea să îi cunoască cineva dacă toţi îi 
ignoră? Sarah o privi cu indignare. 


— Şi ce vrei să fac? 

— Să o vizitezi pe ducesă. 

— Şi dacă e şi ducele acolo? 

Anne zâmbi. 

— Nu te muşcă. 

— E înspăimântător. 

— La bal mi s-a părut că soţia lui îl iubeşte la nebunie, 
deci cât de rău poate fi? 

— Cred că am putea merge împreună. 

Zâmbetul lui Anne deveni şi mai larg. 

— Cred că e o idee minunată. 

Sarah privi către oaspeţi. 

— Să ştii că n-am invitat-o. 

— Pe cine? 

— Pe Lady Hermione. Vorbeşte atât de mult şi îl 
înnebuneşte pe  Fayrehaven. Probabil vreuna dintre 
prietenele ei i-a trimis vorbă că Lord Tristan e aici. Se face 
de râs. 

— Mi-e milă de ea. El nu se va aşeza la casa lui. Nu va 
renunţa la mare. 

— Nu pentru ea, însă poate o face pentru tine. 

Anne întoarse brusc capul. 

— Nu fi ridicolă. 

Sarah pufni. 

— Anne! Chiar mă aşteptam din clipă în clipă să te ia 
pe un umăr şi să plece cu tine. Bărbatul acela e în mod 
evident interesat de tine. 

— Sarah, totul e un joc. Doar un joc. 

Indiferent cât de mult şi-ar fi dorit ea să fie altfel. 


* 


Tristan stătea singur şi cugeta în biroul lui Sebastian, 
sorbind încet din paharul de whisky bun şi privind portretul 
de deasupra căminului. Era târziu. Casa era tăcută. Işi 


spunea că poate ar trebui să meargă la Rafe pentru a-şi 
distrage atenţia, însă se săturase de jocuri pentru o singură 
zi. 

Odată ce Lady Hermione pusese gheara pe el, nu mai 
putuse să scape de ea. Nu dorea să o rănească, însă 
devenea o adevărată pacoste. Nu că ar fi ascultat ce avea 
ea de spus. Mintea lui zburase către o după-amiază plăcută 
când fusese la pescuit cu tatăl său. Fusese fericit. Asta nu 
putuse să Îi spună lui Anne. Când stătuse lângă tatăl lui se 
simţise mulţumit. Apoi, la o lună după aceea, fugea să îşi 
salveze viaţa şi nu mai simţise acel soi de mulţumire decât 
atunci când stătuse lângă Anne, pe vasul său. Oare ce 
anume avea de-o făcea să fie diferită de toate celelalte 
femei? 

Auzi uşa deschizându-se, privi spre ea şi îl văzu pe 
Sebastian venind spre el cu siguranţa unui duce. Cândva, îl 
folosise pe Sebastian ca oglindă, însă acum erau mult prea 
diferiţi, şi asta nu avea aproape nimic de-a face cu 
cicatricile din carnea lui. 

Fratele său era la casa lui, avea soţie şi un fiu. Avea 
moşii. Redobândise titlurile. Era acolo unde ar fi ajuns dacă 
nu ar fi fost vreodată obligaţi să lase totul în urmă. Şi totuşi, 
nu era acelaşi lucru. Abia acum îşi dădu seama că 
Sebastian şi Mary ar fi trebuit să fie şi ei la blestemata şi 
foarte plictisitoarea petrecere în aer liber. 

Sebastian se opri lângă dulapul din lemn de cireş şi îşi 
umplu un pahar cu whisky, apoi se aşeză pe scaunul din 
faţa lui Tristan. 

— Ai fost al naibii de tăcut la cină. 

— Te-a trimis Mary să mă iei la întrebări? 

— Era destul de îngrijorată. 

Tristan îşi trecu degetul peste buza paharului. 

— Am mers la un eveniment la Fayrehaven în după- 
amiaza asta. Crochet, mici prăjiturele şi delicatese care 
abia ar sătura un băieţel, darămite un bărbat, şi nimic mai 


tare decât şampanie. 

Sebastian îşi încreţi fruntea. 

— O curtezi pe Lady Hermione? 

— Dumnezeule, nu! Chiar m-ai vedea lângă o 
asemenea fetiţă capricioasă? 

Sebastian îl studie foarte intens pentru o clipă. Era 
tulburător să îşi dea seama că, şi cu un singur ochi, 
probabil că tot putea vedea mai bine decât Tristan. 

— Însă e cineva. Vrei să vorbeşti despre ea? 

Tristan scutură din cap. 

— Nu. 

Relaţia cu Anne era între ei doi şi, cu toate că ştia că 
fratele lui nu era vreun bârfitor, Tristan nu era pregătit să 
dea glas gândurilor despre ea. Nu prea le înţelegea nici el. 
Deja ar fi trebuit să fie din nou pe mare, însă iată că 
rămăsese în Londra cea mohorâtă. 

— Indiferent cine e, ea a fost motivul tăcerii tale 
îndelungate de la masă? 

— Nu, am... am vorbit cu Lord Chetwyn un pic în 
după-amiaza asta. Mi-a spus că tatăl lui a fost la pescuit la 
Pembrook. Uitasem de asta... de pescuit. 

Şi de tatăl lui care îi ghida mâinile, învăţându-l cum să 
pună bine momeala în cârlig, să arunce firul undiţei... 

Buzele lui Sebastian se arcuiră într-un colţ, căci 
celălalt era prea plin de cicatrici. 

— Heleşteul e încă acolo şi e plin de peşte. Ar trebui 
să vii într-o vizită mai lungă, sau cel puţin mai lungă decât 
o înmormântare. Mary e chiar încântată de noua reşedinţă. 

Cu doi ai în urmă trecuse călare pe lângă Pembrook în 
drumul său spre ruinele abației unde trebuia să îşi 
întâlnească fraţii pentru a merge să ceară înapoi ce era al 
lor prin naştere. Se întorsese să îşi vadă unchiul îngropat la 
biserica din sat. Dar nu dorise să rămână. La Pembrook nu 
era acasă. 

— Ai dărâmat-o pe cea veche? Cu zidurile şi turnurile 


crenelate, era mai degrabă castel decât conac. 

— Nu. Aveam asta în plan, însă Mary m-a convins că 
încă mai poate fi folosită. Mary a mea este foarte 
înţeleaptă, aşa că sunt înclinat să îi ascult sfatul. 

— Şi este şi încăpăţânată. Presupun că te-ar face să 
plăteşti dacă n-ai asculta-o. 

Sebastian chicoti blând. 

— Da, aşa ar face. 

Tristan dădu băutura pe gât. 

— Ar fi trebuit să fie şi ea azi la nenorocita aia de 
petrecere. 

Sebastian se mulţumi să dea din cap. 

— Acceptarea va veni în timp. Cât de mult crezi că 
mai rămâi aici? 

— Până îmi termin treaba. 

— Adică treaba cu această doamnă al cărei nume 
trebuie să rămână secret? 

— Încă mai am până mă satur de ea. 

— Într-adevăr, asta spune foarte multe despre 
calităţile ei. 

Tristan simţi sarcasmul din vocea fratelui său, însă nu 
se simţi jignit. Bănuia că vorbise mai mult despre ce îi 
lipsea lui. 

— Aşa este, Keswick. Înainte nu aveam vreo problemă 
să plec, fapt care mă tem că nu spune lucruri prea bune 
despre caracterul meu. 

— O iubeşti? 

— Ai nevoie de inimă ca să iubeşti. O admir. Foarte 
sigur o doresc. Ba chiar ţin la ea. Insă eu şi dragostea 
suntem doi străini, şi bănuiesc că aşa va fi mereu. 

— Frate, necazul cu dragostea este că nu e 
întotdeauna atât de politicoasă încât să se prezinte. Pur şi 
simplu se instalează şi îşi ocupă locul fără ca măcar să se 
deranjeze să aştepte o invitaţie. Am iubit-o ani întregi pe 
Mary, însă abia când am crezut că o pierd mi-am dat seama 


cât de mult însemna pentru mine. Fără ea, sunt doar o 
carcasă. Aş renunţa la tot pentru ea: la titluri, la moşii, chiar 
la propria viaţă. 

— Eu nu voi renunţa niciodată la mare. 

— Atunci, ai grijă cu inima acestei doamne. 

— E foarte realistă. Nu îşi face vreo iluzie în privinţa 
relaţiei noastre. E curtată şi cred că la sfârşitul sezonului va 
deveni soţia cuiva. 

— Dar nu ata. 

Tristan scutură din cap, dorindu-și să fi avut mai mult 
whisky. 

— Nu, a mea niciodată. 


Capitolul 21 


Anne se întrebă dacă nu fusese cumva o greşeală să Îl 
invite pe Tristan la petrecerea în aer liber. A doua zi îi 
trimisese douăzeci şi patru de trandafiri. Pe biletul 
nesemnat care îi însoțea scria doar „Ai avut dreptate. 
Mulţumesc”. 

Dreptate în legătură cu ce, pentru numele lui 
Dumnezeu? Că îi va plăcea petrecerea? Că nu îşi mai 
puteau continua întâlnirile clandestine? _ 

Trecuse o săptămână în care nu îl văzuse. Incercase 
să se obişnuiască cu viaţa care o aştepta: vizite matinale, 
baluri, dineuri, flirturi. Însă totul părea atât de anost. Ca şi 
când ar fi fost străină de toate astea. Se strădui să meargă 
mai departe ca şi când nu s-ar fi schimbat absolut deloc de 
la acea noapte furtunoasă în care intrase în taverna plină 
de fum. Tatăl şi fraţii ei nu observaseră nimic în neregulă. 

Nici măcar Chetwyn nu reuşise să vadă schimbările 
din ea. O vizita des, aproape în fiecare după-amiază. lar 
acea după-amiază nu fusese o excepţie. Coborâseră din 


cabrioleta lui şi se plimbau prin parc, admirând frunzele şi 
florile. Nu şi-l putea imagina pe Tristan oprindu-se din când 
în când să admire un boboc sau să respire parfumul unei 
flori. 

Alţi doi domni se arătaseră interesaţi de ea, însă ea 
nu se simţea cu niciunul din ei la fel de bine cum se simţea 
cu Chetwyn. Avea un suflet deschis şi se potrivea cu ea 
foarte bine, aşa cum s-ar potrivi un pantof vechi. Făcu o 
grimasă în faţa acelei imagini. El era mai mult de-atât. Era 
plăcut, fermecător, blând. Nu vorbea niciodată de rău pe 
nimeni. Niciodată nu încerca să profite de timpul petrecut 
cu ea. Nu o ducea în colţuri întunecate ca să o sărute. Nu 
sugera pe un ton coborât şi languros că poate ar trebui să 
îşi lase fereastra descuiată. 

O făcea să zâmbească. Îi aducea garoafe. Îi citea 
poezii. Insă de cele mai multe ori îi vorbea de balul pe care 
el şi mama lui urmau să îl dea în memoria lui Walter. 

— Mă bucur să o văd pe mama făcând şi altceva 
decât să plângă. Ea şi Walter erau atât de apropiaţi, ştii, 
spuse el încet, în timp ce se plimbau prin Regent's Park. 
Incepuseră să meargă în alte parcuri, iar ea se întrebă dacă 
motivul era în parte pentru că el dorea să evite o întâlnire 
întâmplătoare cu Tristan. 

Se gândi să îi spună că Tristan nu mai era în viaţa ei, 
însă asta ar fi fost o confesiune tacită că, la un moment dat, 
fusese, iar ea nu era prea sigură cum ar fi reacţionat la 
asta. Nu auzise zvonuri despre el şi Lady Hermione, aşa că 
se întrebă dacă se întorsese pe mare. Încerca din greu să 
nu se gândească la el deloc, însă era mereu acolo, 
chinuind-o cu amintiri. 

Insă dacă în ultima vreme învățase ceva, asta era că 
amintirile chiar păleau, şi la fel şi bucuria sau durerea de 
care erau însoţite. Trebuia doar să aibă răbdare şi curând 
toate amintirile ei aveau să se învârtă în jurul lui Chetwyn. 

— Nu-mi pot imagina durerea de a pierde un copil, 


spuse ea la fel de încet. 

Mereu vorbeau ca şi când tot ce-şi spuneau nu trebuia 
împărtăşit cu ceilalţi, căci era secret. Asta crea o senzaţie 
de intimitate, însă, pentru că ştia ce însemna adevărata 
intimitate, ea îşi dădea seama că aceea era doar una falsă. 
Presupunea că într-o bună zi nu va mai fi aşa. Dacă va 
continua să o curteze. Dacă îi va cere vreodată mâna. 

Putea să spere doar că, dacă se căsătorea, în noaptea 
nunţii ei, când soţul ei avea să descopere că nu era... 
neatinsă, urma să creadă că i se oferise lui Walter înainte 
să plece la război şi, cu puţin noroc, să o ierte pentru că se 
grăbise. 

— Pentru ea a fost devastator, răspunse Chetwyn. La 
un moment dat chiar a spus că şi-ar fi dorit să fi fost eu în 
locul lui. 

— Nu, Chetwyn. Îi strânse braţul. Nu vorbea serios. 
Vorbea durerea, nu ea. 

— Aşa mi-am spus şi eu. Aş vrea ca tata să fi trăit. 
Uneori mă simt ca şi când aş fi un impostor, un bărbat care 
doar poartă mantia unui marchiz. 

Tatăl său murise cu aproape zece ani în urmă. Deja ar 
fi trebuit să fie obişnuit cu asta, însă îşi dădea seama că nu 
fusese uşor pentru cineva atât de tânăr. Walter ar fi avut 
douăzeci şi cinci de ani. Chetwyn era cu trei ani mai mare. 
Avea aceeaşi vârstă ca Tristan. Nu şi-l putea imagina pe 
Tristan plângându-se de responsabilităţi. Insă viaţa lui 
fusese foarte diferită. Cei doi nu puteau fi comparaţi. 

— Eşti un marchiz excepţional, îl asigură ea. 

— Şi poate că mama nu o să mai comenteze după ce 
îmi fac datoria şi mă însor. 

Ea îşi tinu respiraţia. El făcu o grimasă. 

— Îmi pare rău. Sunt aici cu tine pentru că aşa îmi 
doresc. Îmi place compania ta. 

— Părinţii pot fi dificili, nu-i aşa? Tatăl meu e disperat 
să îmi găsesc soţ. Însă, fiind vorba de ceva permanent, nu 


cred că o astfel de decizie trebuie luată în grabă. 

— Aşa este, oftă el. Balul. Vorbeam despre bal. Pot să 
îţi mărturisesc ceva? 

— Desigur. 

— M-am certat cu mama în dimineaţa asta. Mă 
gândesc să îl invit pe ducele de Keswick. A luptat în 
Crimeea. Mi se pare firesc. 

— Şi mama ta s-a opus. 

— Din răsputeri. Înţeleg că poate fi un pic necioplit, 
însă la ultimul bal la care a participat s-a purtat exemplar. 
M-am gândit că poate chiar ar putea vorbi despre nevoia de 
a nu-i uita pe cei care au luptat şi s-au întors marcati. 

— Cred că ar fi un adaos minunat la planul tău. 

— Aşa este, zâmbi el. Dacă ai putea să mă ajuţi să o 
conving pe mama... 

— Şi dacă aş face un pic mai mult de-atât? 

— La ce te gândeşti? 

— Nu ar trebui să îl inviţi. 

— Dar tocmai ai spus că... 

— ÎI voi invita eu. Atunci mama ta nu va putea să fie 
furioasă pe tine. 

— Nu, o să fie furioasă pe tine. 

— Insă eu nu locuiesc cu ea. 

— Însă ai putea să locuieşti cu ea în viitorul... 

Roşind puternic, se întoarse spre ea şi îi prinse 
mâinile. Inima ei bătea să-i spargă pieptul. 

— Trebuie să ştii că interesul meu faţă de tine trece 
dincolo de poezii şi plimbări prin parc. 

Ea dădu din cap, simţindu-şi brusc gura uscată. 

— Dacă interesul meu e nedorit, trebuie doar să îmi 
spui şi te las în pace. 

Atât de politicos, atât de al naibii de politicos. El n-ar 
înfuria-o niciodată, n-ar provoca-o niciodată, şi, cel mai 
probabil, nu va lupta niciodată pentru ea. Işi dorea mai 
mult, însă, chiar în clipa în care se gândea la asta, în minte 


îi veni un singur bărbat: Tristan. Dar el aducea cu sine mii 
de nopţi de singurătate. Cu Chetwyn, nu urma să aibă parte 
de aşa ceva. Era foarte posibil să nu aibă parte nici de 
pasiune, însă poate că ceea ce trăise deja avea să-i ajungă 
o viaţă. Mătuşa ei considera că dragostea era ceva rar, iar 
Anne avusese parte de ea pentru scurt timp. Şi, cu 
siguranţă, pasiunea pe care o cunoscuse ea era ceva şi mai 
rar. Insă preţul pentru a o păstra era mult prea mare. 

— Atenţiile tale sunt bine-venite, Chetwyn. 

Zâmbind, el îi ridică mâinile înmănuşate şi îşi apăsă 
buzele pe încheieturile degetelor ei. 

— M-ai făcut foarte fericit, Anne, şi o să fac tot ce îmi 
stă în putere ca şi tu să fii fericită. 

— Insă întâi trebuie să îi faci pe plac mamei tale. 

El zâmbi. 

— Da, aşa este. Sau cel puţin până pot să o mut în 
casa pe care a moştenit-o. Se întoarse şi îşi continuară 
drumul. Deci, în privinţa invitaţiei pentru Keswick... 


* 


După ce îşi trăise o bună parte din tinereţe pe străzile 
Londrei, Rafe Easton dezvoltase un instinct foarte ascuțit 
când venea vorba să judece oamenii. Nu toate mâinile 
întinse să ajute erau inofensive. Nu toate zâmbetele duceau 
la râsete. Nu toate prieteniile erau sincere. 

De aceea, aşa cum stătea acolo în umbra balconului 
său din propria sală de jocuri şi îşi urmărea fratele 
aruncând zarurile, ştia că Tristan era în toane neobişnuit de 
proaste. O, zâmbea şi glumea, însă totul era doar de 
faţadă, cu toate că Rafe era destul de sigur că fratele său 
se prefăcea mereu când se afla în Londra. Doar că în seara 
aceea îşi arăta o latură mult mai dură. Lui Tristan nu îi 
plăcea rolul pe care şi-l alesese. 

Lui Rafe nu îi păsa prea tare că fratele lui era 


nefericit, însă vedea cum devenea tot mai furios, şi ultimul 
lucru cu care dorea să aibă de-a face era o bătaie în 
stabilimentul lui. Muncise din greu să ajungă acolo, făcuse 
sacrificii, lucruri pe care şi-ar fi dorit să nu le fi făcut 
vreodată. 

Aşa că al naibii să fie dacă avea să-l lase pe unul din 
fraţii care îl părăsiseră la orfelinat să îşi bată joc de ceea ce 
realizase el. 

— Mick, spune-i fratelui meu că vreau să am o vorbă 
cu el. 

— Da, domnule, spuse tânărul care stătea în picioare 
în spatele lui, apoi se duse să îndeplinească porunca lui 
Rafe. 

Cei care lucrau pentru el îi erau loiali, însă el nu avea 
prea mare încredere în ei. Bineînţeles că nu se lăudase cu 
faptul că era lord. La scurt timp după ce el şi fraţii săi se 
întorseseră în înalta societate, câţiva dintre membrii 
acesteia îl recunoscuseră, însă pentru că alesese să rămână 
în umbră, mulţi încetaseră să îl mai asocieze cu Pembrook. 
In timp, pentru el deja era ca şi când nimic în viaţa lui nu se 
schimbase. 

Privi cum Mick se apropie de Tristan, se apleacă şi îi 
şopteşte ceva în ureche. Tristan se opri chiar înainte să 
arunce, şi îşi ridică ochii spre balcon. Privirile li se întâlniră, 
iar Rafe ştiu că în ai lui scânteia o provocare egală cu cea 
pe care o trimitea Tristan. Rafe nu avea nicio îndoială că îi 
putea face faţă. Încetase să fie frăţiorul cel mic în clipa în 
care îl abandonaseră cu atâta cruzime. Din acea noapte nu 
se mai smiorcăise şi nu mai plânsese niciodată. Nu, de 
atunci nu mai simţise absolut nimic. 

Insă nu se putea spune acelaşi lucru despre Tristan. | 
se părea că simţise mult prea multe. 

Tristan aruncă zarurile şi se ridică de la masă fără să 
mai aştepte rezultatul. Mick se aplecă să ia câştigul de care 
se părea că lui Tristan nu îi păsa. 


Rafe se îndreptă spre biroul său, regretând că Tristan 
avea atunci nevoie de un frate care să fie alături de el, însă 
Rafe încetase cu mult timp în urmă să mai fie frate pentru 
cineva. 


„Ce tupeu pe băieţelul ăsta!” să îl cheme pe Tristan 
ca şi când ar fi fost un simplu membru al clubului care 
trebuia pus la punct pentru că jucase un pic cam prea dur, 
băuse un pic cam prea mult şi înjurase un pic cam prea 
tare. Într-adevăr, nu plătise cotizaţia anuală, aşa că teoretic 
nu era membru, însă Rafe nu îi interzisese niciodată 
plăcerile stabilimentului său. Tristan îşi flexă mâinile, 
gândindu-se cât de frumos s-ar potrivi pumnul lui în faţa 
fratelui său. 

Tristan intră cu paşi mari în birou şi îl văzu pe Rafe 
umplând două pahare cu whisky şi împingând unul pe masă 
până ajunse în capătul celălalt, lângă un scaun care stătea 
faţă în faţă cu al lui. Apoi se aşeză, îşi luă paharul şi îl ridică 
într-un toast tăcut, apoi îi dădu pe gât conţinutul. Tristan 
presupuse că asta însemna o invitaţie. 

— De ce colecţionezi afurisitele alea de globuri? 
întrebă el. 

Rafe îşi încleştă falca, apoi îşi mai turnă whisky. 

— De ce te porţi de parcă ţi-ar fi luat cineva jucăria 
preferată? 

— Tu ai fost, nu? întrebă Tristan, păşind în cameră. 
Când eram mici. Tu ai fost cel care mi-a furat căluţul de 
lemn. 

Tatăl lui i-l cumpărase de la un târg. Era foarte frumos 
făcut, vopsit în negru, cu o şa mică de piele cu ornamente. 
Tristan îl avea în buzunar oriunde mergea. Chiar dormise cu 
prostia aia până împlinise opt ani. 

— Bineînţeles că eu am fost, răspunse Rafe laconic, 


fără să dea vreun semn că ar fi simţit vreo remuşcare. 

— Ticălosule. Încă îl mai ai? 

De când plecase de la Pembrook, nu tânjise niciodată 
după nimic de acolo. Nu ştia de ce voia brusc calul ăla 
blestemat, dar îl voia. 

— Nu. Îmi pare rău bătrâne, însă a rămas în urmă, cu 
visele mele din copilărie cu tot. 

Rafe făcu o grimasă şi dădu pe gât băutura. Tristan îşi 
dădu seama că îi dezvăluise mai mult decât intenţionase. 
Fraţii nu îşi povestiseră prea multe din câte se întâmplaseră 
după acea noapte îngrozitoare, ca şi când n-ar fi vrut să îi 
împovăreze pe ceilalţi. El încă îşi iubea fraţii, le dorea 
binele, însă abia dacă îi cunoştea. Dar şi ei abia dacă îl 
cunoşteau pe el. lar el îşi dorea ca lucrurile să rămână aşa. 
Asta îl făcea să se simtă... în siguranţă. Nu că ei i-ar fi dorit 
răul, însă nu îi plăcea să se simtă vulnerabil. Când vorbea 
despre trecut, se simţea întotdeauna ca şi când ar fi avut 
din nou paisprezece ani şi trebuia să ţină piept demonilor. 
Cu greu putea să tolereze faptul că îi dezvăluise atât de 
multe lui Anne. 

La naiba, îi era dor de ea. Ea avusese dreptate, 
desigur. Nu putea să continue să se caţăre pe fereastra ei 
când ea îşi dorea atât de mult alt stil de viaţă. Petrecerea 
din grădina lui Fayrehaven îi arătase asta. 

Se aşeză pe scaunul oferit, ridică paharul, studie 
lichidul gălbui şi îşi îndreptă atenţia din nou către fratele 
său. 

— Ţi-a fost greu când am plecat. 

— Nu văd rostul să discutăm despre ceva care nu 
poate fi în vreun fel schimbat. 

— Jumătate din faţa lui Sebastian s-a dus. Spatele 
meu a fost sfâşiat de mai multe ori. Care sunt cicatricile 
tale? 

— Niciuna care să te privească pe tine, însă nu îţi voi 
permite să creezi probleme în stabilimentul meu. 


Nu îi va permite? Tristan se întrebă cum credea Rafe 
că ar putea să îl împiedice să facă orice blestemat de lucru 
îşi dorea. 

— Dădeam cu zarul. 

— Căutai o bătaie. 

— Ai de gând să îmi oferi tu una? 

— Dacă vrei. Am o sală de box. 

Tristan dădu whisky-ul pe gât, bucurându-se de 
arsura bine-venită, şi îşi studie fratele. Nu observase 
niciodată cât de laţi erau umerii lui Rafe sau cât de mari şi 
de pricepute păreau mâinile sale. De obicei îl vedea 
răsfoind registre, ca un şoarece de bibliotecă. Cu toate că 
îşi amintea cum Rafe, grav rănit, se bătuse cu câţiva 
ticăloşi atunci când fraţii reveniseră la Londra. Rânji. 

— Te-aş bate foarte uşor, fără îndoială, şi-apoi o să ai 
încă un motiv să mă dispreţuieşti. 

Rafe ridică din umeri şi turnă şi mai mult whisky în 
ambele pahare. 

— Deci, cine e femeia care îţi dă de furcă în noaptea 
asta? 

Tristan nu îşi putu stăpâni privirea surprinsă pe care i- 
o aruncă fratelui său. 

— Ce te face să crezi că e vorba de o femeie? 

— Pentru că, dacă ar fi fost bărbat, l-ai fi luat la pumni 
şi ai fi terminat cu el. Însă o femeie trebuie tratată ceva mai 
delicat. 

Tristan nu îl putut contrazice. 

— Doamna nu e treaba ta. 

— Fă ce vrei. Numai nu provoca scandal aici. 

Rafe deschise un registru şi începu să studieze 
intrările. Tristan sorbi din whisky. Nu simţea nevoia să îşi 
discute viaţa personală. Nu avea nevoie de ajutorul nimănui 
să îi dea de cap. 

— Lady Anne Hayworth, se auzi el rostind, apoi îşi dori 
să-şi poată biciui limba. 


Rafe ridică privirea. 
— Fiica contelui de Blackwood? 


— Da. 
— N-a plătit pentru călătoria cu vasul tău? 
— Ba a plătit. 


De o mie de ori mai mult. lar aceea era o parte a 
problemei. După ce gustase plata, nu mai putea să reziste 
fără ea. Însă venise timpul. Era destul de sigur de asta. 
Încercase să îl ademenească în lumea ei, însă s-ar fi potrivit 
în ea aşa cum s-ar potrivi o vulpe într-o haită de câini. 

— Deci vrei mai mult de la ea. 

Dorea totul. Nu putea suporta gândul că Chetwyn, sau 
oricare alt bărbat, şi-ar trece mâinile peste carnea ei, s-ar 
îngropa adânc în ea... La dracu”! Il cuprinse o furie posesivă 
pe care nu o mai simţise niciodată. 

— Lord Chetwyn e interesat de ea. 

Nu ajutase prea mult faptul că o văzuse în parc chiar 
în acea după-amiază cu blestematul acela de lord. Părea 
fericită, îi zâmbea. Râdea. Braţul ei era trecut după al lui, 
ca şi când s-ar fi transformat într-o plantă agăţătoare. Şi să- 
i ia dracu' pe amândoi, căci le stătea bine. Arătau 
cuviincios. Chetwyn era tot ce el nu putea fi. Oamenii se 
apropiau de ei, vorbeau cu ei. Nu rămâneau în spate 
întrebându-se la ce să se aştepte. 

— Şi vrei să te însori tu cu ea? 

— Doamne sfinte, nu! Nu îşi putu stăpâni îngrijorarea 
izvorâtă în sufletul lui la acea idee. De unde naiba ajunsese 
fratele lui la acea concluzie doar dintr-o conversaţie atât de 
scurtă? Căsătoria nu e de mine. 

— Atunci vrei doar să te culci cu ea. 

Nu exista „doar” când venea vorba de culcat cu Anne. 
Prezenţa ei în patul lui îi aducea mai multă plăcere, mai 
multă... bucurie decât cunoscuse vreodată. 

— Nu vreau ca Chetwyn să o adulmece. 

Ceea ce nu era drept faţă de ea dacă îl plăcea, însă, la 


dracu', viaţa nu era dreaptă. 

— Ai putea să îl răpeşti pe Chetwyn şi să îl arunci 
undeva în ocean. A 

— Să nu crezi că nu m-am gândit la asta. Insă 
altcineva îi va lua locul curând. E o femeie frumoasă. 
Fermecătoare. Năvalnică. Ştie cum să îşi susţină partea 
într-o discuţie contradictorie, nu dă prea uşor înapoi. 
Dumnezeule, când se enervează, să nu stai în calea ei. 

— Eşti îndrăgostit de ea. 

— Poftim? Nu, chiar nu. Pur şi simplu e interesantă, iar 
eu apreciez lucrurile interesante. 

Dragostea nu era o emoție cu care el să fie 
familiarizat, şi cu care să aibă vreo dorinţă să se 
familiarizeze. Slăbea forţele unui bărbat. Işi iubise mama, 
iar ea murise. Îşi iubise tatăl, şi murise, îşi iubise unchiul, 
iar ticălosul îi dusese în turn. Nu, dragostea nu era de el. 

Rafe îşi studie paharul plin din nou cu whisky. Lui 
Tristan îi venea greu să creadă că bărbatul stăpân pe sine 
care stătea în faţa lui fusese cândva mucosul pe care îl ştia 
în copilărie. Ca mezin, fusese alintat şi răsfăţat. Insă acum 
nu mai avea nicio urmă de tandrete. „Ce căi ai străbătut, 
frate?” 

Dacă n-ar fi fost mai interesat să rezolve dilema cu 
care se confrunta în privinţa lui Anne, poate ar fi mers să îl 
îmbete pe Rafe şi să îl ia la întrebări despre trecut. Insă se 
mulţumi să privească în ochii fratelui său. Intr-un final, Rafe 
spuse încet: 

— Cea mai puternică armă în rândul aristocraților e 
bârfa. A 

Tristan ştia prea bine asta. Il obligase pe Sebastian să 
se însoare cu Mary. 

— După cum am zis, nu vreau să mă căsătoresc cu 
ea. 

— Nici nu trebuie, însă credeam că te străduieşti să te 
asiguri că nici Chetwyn şi niciun alt lord nu o vor face. 


Tristan ţinea prea mult la ea ca să o rănească astfel: 
să atragă asupra ei disprețul public şi să nu se însoare cu 
ea. Însă lucrurile se dovediseră chiar bune pentru Sebastian 
şi Mary. Anne va fi mereu acolo, aşteptându-l. lar el poate 
chiar va începe să se gândească cu nerăbdare la 
întoarcerile în Anglia. 

Sugestia începea să aibă sens. Tristan o dorea. Şi nu 
îşi refuzase nimic din ceea ce-şi dorise. Ştia că şi ea îl 
dorea. Ar fi fost nedrept ca ea să se mărite cu Chetwyn, 
când tânjea după altul. Îi făcea lui Chetwyn o favoare. 

Şi ei, ca să fie sincer. Doar că trebuia să îşi dea şi ea 
seama de asta. 


Capitolul 22 


În cele din urmă, Chetwyn îi trimise el însuşi invitaţia 
lui Keswick. Anne presupuse că fusese puţin rebel sau 
poate dorea ca ea să îl considere un bărbat adevărat. 

— Doamnele au tendinţa să prefere domnii cu coloană 
vertebrală, glumise el în timpul uneia dintre ieşirile lor în 
parc. 

Astfel îşi dădu seama că se străduia să o 
impresioneze, să îi facă curte într-un mod mai evident, 
pentru a emite pretenţii asupra ei. 

— Tu şi Chetwyn sunteţi subiectul preferat de 
discuţie, îi spuse Sarah, în timp ce stăteau într-un colţ al 
sălii de bal în reşedinţa lui Chetwyn. Chiar îmi place de el. 

— La fel şi familiei mele. 

Tatăl şi fraţii ei nu puteau fi mai fericiţi cu toată 
atenţia cu care o copleşea Chetwyn. Il ridicau în slăvi de 
câte ori se întâlneau cu ea pe coridoarele casei lor. | se 
părea că trăieşte într-o operă. Insă nu putea să îi 
învinuiască. 


El era asemenea lor. Merseseră la aceleaşi şcoli, 
aparţineau aceloraşi cluburi, aveau aceleaşi interese. Nu 
săriseră în ape pline de rechini ca să salveze un copil. 

Călătorise în Europa şi Egipt. Dorea să vadă şi 
America într-o zi, poate după căsătorie. În ultima vreme 
vorbea des de un viitor care includea o femeie, iar ea ştia 
că femeia la care se gândea era ea. Încerca să îşi 
imagineze un viitor alături de Chetwyn. Însă părea să nu 
poată vedea dincolo de parcuri, baluri şi teatru. 

Ar fi vrut să privească în ochii lui şi să îşi dorească să 
o sărute. Ar fi dorit să se înfierbânte doar la ideea că o va 
atinge. 

— Tu îl placi? întrebă Sarah. 

— Da, e un om plăcut. De fapt mai mult decât plăcut. 
Mă face să zâmbesc. 

— Insă te face să şi râzi? 

Ea se întoarse spre draga ei prietenă. 

— Ce întrebare e asta? 

— Sunt sigură că una ciudată, însă am descoperit că 
trebuie să râzi ca să fii cu adevărat fericită. Fayrehaven mă 
face să râd din când în când. 

— Sunt sigură că am râs cu Chetwyn. 

Cu toate că nu îşi amintea nici măcar un moment 
când o făcuse. Nu chiar. Un hohot mic de râs ici şi colo, îşi 
zise ea. Oare era nedreaptă faţă de el că dorea mai mult? 

— Dar Lord Tristan? L-ai mai văzut în ultimul timp? 

— Nu. l-am spus că nu mai putem continua ca până 
acum. Cred că a înţeles. 

Mai mult decât şi-ar fi dorit ea, ca să spună drept. Nu 
dorise să spună că nu mai voia să îl vadă niciodată. Ci doar 
că nu mai dorea rolul de amantă sau iubită. 

— Şi cum a fost? întrebă Sarah. 

— Poftim? 

— Cum a fost până acum? 

— O, ne întâlneam din când în când, ştiind mereu că 


nu era ceva permanent. Un vânt bun îl va trimite înapoi pe 
mare. 

— Ţi-e dor de el? 

Foarte dor, însă se străduia să nu se gândească la 
asta, căci ar fi fost copleşită de disperare. In acel sezon 
avea să îi facă pe plac tatălui ei şi să îşi găsească soţ. 

— Abia dacă m-am mai gândit la el. 

— Mincinoaso. Eu sunt căsătorită şi tot m-am gândit la 
el. E un specimen remarcabil. 

— Sarah, nu mă ajuţi deloc. 

— lartă-mă. Este minunat ceea ce fac Chetwyn şi 
mama lui pentru soldaţi. 

O schimbare de subiect, slavă Domnului. 

— Da, sunt foarte generoşi. 

Ea bănuia că acela avea să fie doar începutul 
eforturilor lui Chetwyn. Avea în el o bunătate care îl făcea 
să protejeze şi să ofere adăpost. Ar fi fost un soţ excelent. 
Şi dacă va fi al ei, se va strădui la rândul ei să fie o soţie 
excepţională. Însă se întreba de ce era nevoie să se 
străduiască... N-ar fi trebuit să vină natural? 

Orchestra cântă un acord, în încăpere se lăsă tăcerea 
şi, susţinută de fiul ei, Lady Chetwyn urcă pe o platformă. 
Părul ei albise complet de la moartea fiului ei mai tânăr. Se 
auziră câteva murmure, iar ea bătu din palme. Când se lăsă 
din nou liniştea, spuse: 

— După cum ştim cu toţii, să avem grijă de soldaţii 
noştri este o misiune care mie îmi este foarte apropiată şi 
dragă. Este nevoie de fonduri pentru a ne asigura că aceia 
care încă nu sunt capabili să muncească sunt îngrijiţi. Le 
datorăm un acoperiş, hrană şi căldură. Le datorăm 
recunoştinţă veşnică pentru că s-au dus acolo unde noi nu 
am îndrăznit. Sper că nu găsiţi ofensator modul în care 
dorim să începem acest bal. Gândiţi-vă că o facem cu cele 
mai bune intenţii. Doamnele necăsătorite sunt rugate să 
vină în faţă. 


— Adică şi tu, spuse Sarah, înghiontind cu evantaiul 
umărul lui Anne. 

— Ştii despre ce e vorba? întrebă ea. 

— Nu. Însă tu ar trebui să ştii. Tu eşti cea care petrece 
timp cu Chetwyn. 

— Însă a ţinut secrete planurile. 

Atunci el privi spre ea, îi făcu cu ochiul şi îi făcu un 
semn cu capul către platformă. Avea senzaţia ciudată că n- 
o să-i placă asta. 

— Gata. Acum du-te, insistă Sarah. 

Anne se îndreptă către locul unde stăteau celelalte 
doamne, zâmbind şi chicotind. 

— Ştii ce au plănuit? şopti una dintre doamne. 

Anne scutură din cap. 

— Am auzit că o să fie ceva scandalos, adăuga 
altcineva cu o voce scăzută. 

Anne nu asociase niciodată cuvântul „scandal” cu 
Chetwyn. 

— Primul dans cu fiecare dintre aceste doamne îi va fi 
oferit celui care licitează cel mai mult, anunţă marchiza. 

Vreo două doamne scoaseră un țipăt. Anne şi-ar fi 
dorit să fi rămas cu Sarah, până când văzu că Chetwyn 
părea chiar mulţumit de el însuşi, legănându-se pe călcâie, 
fără să îşi ia privirea de la ea, cu gura arcuită într-un 
zâmbet blând. Începea să bănuiască că acel mic spectacol 
era în egală măsură şi pentru ca el să o ceară pe ea, nu 
doar ca să strângă fondurile necesare pentru un azil pentru 
soldaţi. Se aşteptase la un astfel de moment. Insă pur şi 
simplu nu anticipase că va fi atât de public. Cu toate 
acestea, era hotărâtă să iasă cu bine din el. 

Pe măsură ce fiecare doamnă apărea pe podium, 
rezultatul era o îmbujorare maximă şi doar câteva oferte de 
licitaţie, căci ceilalţi nu prea erau încântați de idee. Până 
atunci, Lady Teresa primise cea mai mare ofertă: douăzeci 
şi cinci de lire. 


Numele lui Anne fu al patrulea strigat de Lady 
Chetwyn. Roşie ca para focului, păşi pe podium şi încercă 
să nu se simtă atât de neliniştită cu toată atenţia îndreptată 
asupra ei. Desigur, tatăl ei nu era acolo în acea noapte, însă 
îl zări pe Jameson care rânjea cu gura până la urechi şi îl 
înghiontea pe Chetwyn, fără îndoială încurajându-l. Brusc 
înţelese cum aveau să meargă lucrurile. Va fi logodită până 
la sfârşitul sezonului, şi căsătorită până la sfârşitul anului. 
Nu va mai fi niciodată singură. Şi asta îşi dorea ea. 

— Domnilor, Lady Anne Hayworth. Care dintre 
dumneavoastră îşi va câştiga prin licitaţie dreptul de a 
valsa primul cu această doamnă încântătoare în seara 
asta? 

În timp ce vorbea, Lady Chetwyn îi zâmbea fiului ei. 
Anne îl văzu ridicând două degete. 

— Cincizeci de lire. 

Se auziră câteva murmure de uimire. Zâmbetul 
mamei sale se lărgi şi mai mult, nu neapărat din cauza 
sumei exorbitante, cât pentru faptul că spera ca asta să îi 
aducă şi pe ceilalţi domni în miezul lucrurilor. Sau poate 
pentru că fiul ei dăduse clar de înţeles că o aprecia pe Lady 
Anne Hayworth. Având în vedere sumele propuse până 
atunci, nimeni nu va contesta... 

— O sută. 

Anne simţi cum i se taie răsuflarea când recunoscu 
acea voce. Ce căuta acolo? Sigur nu îl invitase Chetwyn, 
însă mulţimea se dădu în lături, scoţându-l la iveală pe 
Tristan, care stătea rezemat cu nepăsare de o coloană din 
marmură albă. Cu toate că era îmbrăcat ca un gentleman, 
în seara aceea părea mai aspru, mai periculos. Şi, dacă 
asta era posibil, devenise şi mai demonic de frumos în cele 
două săptămâni de când îl văzuse ultima oară. Incepuse să 
creadă că plecase din Anglia şi se hotărâse să nu jelească 
momentul, ci să îşi vadă de propria viaţă. Şi totuşi, iată-l. 

Gura lui Anne era atât de uscată, încât avea senzaţia 


că înghiţise rumeguș. 

— O sută cincizeci, răspunse Chetwyn. 

— Două sute. 

Murmurele uimite umplură sala. Cineva bătu din 
palme. Jameson părea gata să comită o crimă. Falca lui 
Chetwyn se încordă. 

— Două sute cincizeci. 

Ea privi spre Tristan şi încercă să îi transmită cu ochi 
rugători: „Te rog, nu mai licita. Lasă-l pe Chetwyn să aibă 
acest moment”, însă ori nu-i putea citi privirea, ori nu-i 
păsa. 

— Cinci. 

— Două sute şaizeci, anunţă Chetwyn. 

— Domnule, îmi cer scuze dacă nu m-am făcut 
înţeles, spuse Tristan, cu vocea răsunându-i în toată 
încăperea. Anne bănuia că acel ton se datora felului în care 
vorbea cu ceilalţi în timpul furtunilor. Nu licitam două sute 
cincizeci şi cinci, ci cinci sute. 

„Opreşte-te aici, Doamne Dumnezeule, opreşte-te 
aici.” Îl văzu pe Chetwyn şovăind, apoi păru convins. 

— Şase sute. 

— O mie, răspunse Tristan fără să stea pe gânduri. 

Nu era un bărbat obişnuit să piardă, iar ea ştia că nu 
avea de gând să o facă nici acolo. Chetwyn acceptă licitaţia 
dând uşor din cap şi făcând un pas în spate. Inima lui Anne 
era lângă el. Ar fi vrut să sară de pe platformă, să alerge 
spre el şi să îl asigure că totul era în ordine. Că era a lui. 
Însă datoria o obligă să rămână acolo şi să îndure umilinţa 
de a avea toate privirile bănuitoare îndreptate spre ea. Întâi 
petrecerea din grădină, acum asta. Reputația ei avea să fie 
cel mai probabil distrusă. 

— Ei bine, domnule, spuse Lady Chetwyn cu un 
zâmbet slab, aţi înţeles cu siguranţă care a fost scopul, iar 
generozitatea dumneavoastră e foarte apreciată. Acum o 
avem pe Lady Hermione. 


Dacă privirile ar fi putut ucide, căutătura pe care i-o 
aruncă Lady Hermione lui Anne când trecură una pe lângă 
cealaltă ar fi trimis-o cu siguranţă în mormânt. 

Din câţiva paşi mari, Tristan străbătu distanţa care îi 
despărţea şi îi oferi lui Anne braţul lui când cobori de pe 
platformă. Stânjeneala pe care o simţea faţă de Chetwyn o 
făcu să îl ignore. Se duse către un loc liber de lângă perete 
ca să aştepte sfârşitul licitaţiei şi muzica. Tristan o urmă. 

— Ai căutat să-l umileşti, spuse ea, pe un ton coborât 
şi aspru. 

— Te asigur că nu asta a fost intenţia mea. Eu doar 
doream să dansez cu tine. 

— O mie de lire? 

— Pentru o cauză nobilă. Doar nu mă poţi învinui 
pentru asta. 

Poate că nu. Asta dacă ar fi fost convinsă că intenţiile 
lui erau onorabile, nu doar un mijloc de a obţine ceva ce-şi 
dorea. Ce bine ar fi fost dacă Chetwyn n-ar fi părut atât de 
dezamăgit, de înfrânt. 

— Nu poţi avea întotdeauna ce vrei, mai ales când îi 
răneşti pe ceilalţi, îl certă ea. 

— Crede-mă, prinţesă, mi-am petrecut o bună parte 
din viaţă neavând ce îmi doream. Dacă pot să iau, atunci 
iau. În plus, e vorba doar de un dans. El îl poate avea pe 
următorul, şi nu îl va costa niciun sfanţ. 

Ea privi cum Jameson o însoțea pe Lady Hermione la 
coborârea de pe platformă. Deci fratele ei licitase pentru 
ea. Se întrebă cât. Cu siguranţă nu suma exorbitantă de o 
mie de lire. 

— Am crezut că ai înţeles că scopul meu în acest 
sezon este să îmi găsesc un soţ. 

— Motiv pentru care am stat departe, însă, la naiba, 
mi-a fost dor de tine. 

Ea ar fi putut să jure că simţise dorul în vocea lui, un 
dor care l-ar fi oglindit pe al ei dacă ar fi rostit aceleaşi 


cuvinte. Şi ei îi fusese dor de el. Foarte dor. Dar să 
recunoască asta nu ar fi făcut altceva decât să 
prelungească o despărţire inevitabilă. 

— Nu ştiam că ai fost invitat. 

— Fratele meu şi soţia lui au fost. Eu m-am ţinut după 
ei. Există reguli care să îmi spună că nu am voie? 

Chetwyn îşi dorea fără îndoială în acel moment să fi 
fost mai exact în textul invitaţiei. Şi era recunoscătoare că, 
în cele din urmă, el fusese cel care o adresase. Altfel poate 
ar fi rămas cu impresia că ea fusese cea care îl invitase pe 
Tristan. 

— Am crezut că poate ai plecat din Anglia. 

— Nu încă. Zâmbi larg. După cum se vede. 

— Tristan, ce cauţi aici? 

— Ti-am spus. Mi-a fost dor de tine. Am vrut să 
dansez cu tine. 

— Trebuia să atragi atât de mult atenţia? 

— Plec dacă asta vrei, iar el poate să aibă afurisitul de 
dans. 

— Azilul ar putea folosi cele o mie de lire. 

— Oricum le plătesc. Îmi onorez datoriile. Spune-mi să 
plec şi plec. 

Ea închise ochii şi trase adânc aer în piept. Apoi îi 
redeschise şi îl văzu privind-o. Privirea lui cobori pe buzele 
ei, apoi se ridică din nou spre ochii ei. Văzu dorinţa din ei, 
care era la fel de mare ca şi a ei. Ce se întâmpla cu ea? 

— Cred că ar trebui să mă simt flatată că eşti în stare 
să plăteşti atât de mult pentru un singur vals cu mine. 

— Cele mai multe femei ar fi, cred. Însă am învăţat 
destul de repede că tu nu eşti precum cele mai multe 
femei. 

— Se uită lumea la noi. 

— Poate pentru că începe muzica. Îşi întinse braţul. Te 
duc pe ringul de dans sau la Chetwyn? 

— La Chetwyn. 


Ea văzu scânteia de iritare de dinainte ca orice emotie 
să se şteargă de pe chipul lui. 

— Cum vrei. 

Ea îşi lăsă mâna pe braţul lui, iar el se întoarse cu 
spatele la ringul de dans, către colţul în care Chetwyn 
vorbea cu mama lui. Chiar avea s-o facă. O va conduce la 
un alt bărbat. 

— Pe ringul de dans, lua-te-ar naiba, şopti ea. 

În timp ce se roteau printre alte cupluri, el spuse: 

— Recunoaşte că şi ţie ţi-a fost dor de mine. 

N-ar fi trebuit, dar o făcu. 

— Foarte tare. 

El rânji, iar ochii lui îi promiteau că nu va mai fi 
singură în acea noapte. 

— Nu fi prea încrezut. Asta doar dovedeşte cât de 
dificilă e o relaţie cu tine. 

— Însă nu merită din plin când suntem împreună? 

Ea râse uşor. 

— O, eşti arogant. 

— Doar dacă aş pretinde să fac ceea ce nu sunt în 
stare să fac. Ce vezi la el? 

— La cine? La Chetwyn? 

El dădu din cap. 

— Mie mi se pare destul de anost. 

— Nu îl cunoşti. E un bărbat cu multe feţe. Acum se 
străduieşte să îi ajute pe cei mai puţin norocoşi. 

— Deci e un sfânt, nu? 

— Nu îl ironiza. Cel puţin încearcă să facă ceva măreț. 

— Admiri asta. 

— Da. Chiar foarte mult. 

— Trebuie să discutăm mai pe îndelete despre asta. 
Te aştept în grădină după trei dansuri. 

Ea privi în jur şi îşi văzu fratele dansând cu Lady 
Hermione. Amândoi îi priveau pe ea şi pe Tristan, nu se 
uitau imul la celălalt. Era surprinsă că nu se loveau de 


ceilalţi. 

— Acum că fraţii mei ştiu că eşti aici, îmi vor urmări 
fiecare mişcare. 

— Atunci o să mă asigur că mă văd plecând pe uşa 
din faţă. 

— Eşti foarte bun la jocurile astea. Nici nu vreau să 
mă gândesc cât de des le-ai făcut până acum. 

— Pentru mine nu eşti un joc. 

— Atunci ce sunt, Tristan? 

— Să mă ia naiba dacă ştiu. Ştiu doar că am o dorinţă 
disperată să fiu pe mare, însă vasul meu a rămas în port, 
iar eu sunt unde nu mi-aş dori să fiu. 

Ea nu îşi putu stăpâni un zâmbet. 

— Pari groaznic de nefericit din pricina asta. 

— Chiar dezgustat. Sunt obişnuit să merg unde vreau 
şi când vreau. Şi totuşi, iată-mă, foarte nehotărât. Aşa că 
vino în grădină. Sau preferi să mă caţăr la fereastra ta? 

Ambele, îşi spuse ea. Ce naiba se întâmpla cu ea? Să 
îşi prelungească timpul petrecut cu el nu făcea decât să o 
rănească. Şi totuşi, se auzi spunând: 

— Al treilea dans după acesta. 


* 


Tristan era în hol şi se îndrepta spre uşă când auzi: 

— De ce ai licitat pentru ea, şi nu pentru mine? 

Se opri brusc şi se întoarse, cu un oftat adânc. 

— Hermione. 

Dezamăgirea din ochii ei era suficientă cât să îl facă 
să regrete că nu era bărbatul care îşi dorea ea să fie. 

— Ţi-am trimis vorbă despre ce se întâmpla la bal 
doar pentru că am vrut să vii şi să licitezi pentru mine. Lady 
Chetwyn îi spusese mamei ce avea de gând să facă. 

lar el venise sperând că Anne va fi acolo. Nu neapărat 
ca să o ia el, ci ca să se asigure că nimeni altcineva nu o 


făcea. Fusese motivul pentru care rămăsese neobservat 
până când se asigurase că era şi ea acolo. Dacă n-ar fi fost, 
ar fi plecat pe nevăzute. 

— Lord Jameson a licitat pentru tine. 

— Treizeci de lire. Nu o mie. O mie pentru ea? De ce? 

Asta era problema de fapt, nu? Era o întrebare la care 
nu putea să răspundă, nici măcar lui însuşi. Ea făcu un pas 
mai aproape de el, cu ochii plini de lacrimi. 

— Te iubesc. 

— Nu poţi să mă iubeşti, Hermione. Nu mă cunoşti. 

— Aş face orice pentru tine. 

„Atunci, dă-mi pace.” 

— Atunci găseşte-ţi fericirea alături de altcineva. Eu o 
să plec curând, şi Dumnezeu ştie când mă voi întoarce. Ai 
avea o mulţime de nopţi singuratice, draga mea. 

De ce folosea acel argument cu ea, însă îi respingea 
importanţa atunci când îl menţiona Anne? 

— Nu îmi pasă. O să te aştept credincioasă aşa cum 
am făcut în aceşti doi ani. 

— Hermione, nu vreau să te rănesc. Eşti o fată 
încântătoare, dar nu eşti pentru mine. 

— Dar Lady Anne e? Nu înţeleg. Nici măcar nu e 
drăguță. 

— Nu e drăguță? E cea mai frumoasă femeie pe care 
am văzut-o vreodată. 

— Are nasul prea mic şi buzele prea groase. 

El chicoti şi scutură din cap. 

— Întoarce-te la bal, draga mea, şi pune ochii pe 
altcineva. Pe Lord Jameson, dacă eşti deşteaptă. Insă eu nu 
sunt pentru tine. 

În loc să continue să se certe cu ea, se întoarse şi ieşi 
din casă. Nu voia să fie crud, însă nu se putea gândi la alt 
mod de a se face înţeles. 


El nu spusese în ce grădină să se întâlnească, însă 
Anne era destul de sigură că era cu atât mai bine, cu cât 
erau mai departe de casă. Nu se îndoia nicio clipă că 
Tristan o va găsi, indiferent unde se afla. Nu se gândea de 
ce simţea aşa, sau de ce avea atâta încredere în el. Şi nici 
nu dorea să recunoască nerăbdarea cu care aştepta acea 
mică aventură. 

Cele două săptămâni care trecuseră de când îl văzuse 
ultima oară îi stârniseră un dor nebun de el. Faptul că 
dansaseră mai devreme, că se întâlnea cu el atunci, nu 
făcea decât să înteţească flacăra pe care ea se străduia să 
o domolească. Trebuia să îi dea pace. Nu puteau să mai 
aibă vreo legătură. Pentru că asta făcea ca lucrurile să fie şi 
mai dificile. Îi amenințau hotărârea de a merge mai 
departe. Îl lăsase în urmă pe Walter. Acum trebuia să îl lase 
în urmă pe Tristan. 

Însă când un braţ puternic îi cuprinse talia şi o trase în 
umbra şi mai întunecată a grădinii, când o gură o acoperi 
cu lăcomie pe a ei, când formele ei se lipiră de contururile 
acelea aspre şi familiare, ea se lăsă în voia lui fără să 
protesteze. Era minunat să fie înconjurată de parfumul lui 
unic, să îi simtă pe limbă gustul, să îi simtă mâinile 
mângâindu-i umerii, prinzându-i sânii, să îi audă gemetele 
împletindu-se cu oftatul ei. 

— La naiba, mi-a fost dor de tine, şopti el aspru, în 
timp ce îşi plimba buzele peste gâtul ei, apoi mai jos, unde 
sânii ei aşteptau buzele lui îndrăzneţe. 

Trupul ei fu copleşit de căldură şi simţi cum o lăsau 
genunchii. De ce avea atât de puţin control asupra propriei 
persoane când era el prin preajmă? De ce trebuia să 
tânjească după ceva ce nu putea avea niciodată în 
întregime? Nu voia să-şi refuze astfel de momente de 
pasiune, însă ar fi fost mult prea puţine şi mult mai 
îndepărtate unul de altul. Singurătatea era o tovarăşă 


amară. Nu putea să o ţină în braţe în nopţile reci. Nu o alina 
când era tristă. Nu sărbătorea împreună cu ea clipele 
demne de amintire. 

Tristan părăsise sala de bal, iar Chetwyn îi luase locul: 
vorbise cu ea, dansase cu ea, îi adusese răcoritoare. Avea 
să fie acolo până va pleca şi ea. Asta însemna să fii acasă. 
Ceea ce conta cu adevărat era că el va fi întotdeauna 
aproape de ea. Nu era nevoită să stea undeva şi să se 
întrebe unde era. Va şti întotdeauna. Nu se va îngrijora că 
s-ar fi putut bate cu vreun tâlhar sau să se lupte cu vreo 
furtună care i-ar fi putut distruge vasul. Cu Tristan, şi-ar 
petrece întreaga viaţă în nesiguranţă. 

Făcuse asta o dată cu Walter. Ştia ce povară însemna 
pentru ea să nu ştie niciodată. O îmbătrânea. li ucidea 
spiritul. O lăsa într-o jale permanentă. 

— Chetwyn îmi face curte din ce în ce mai insistent. 

Tristan rămase nemişcat, cu gura lipită de gâtul ei, cu 
o mână pe spatele ei şi cu cealaltă pe un sân de-al ei. Ea 
simţea  umflătura din pantalonii lui apăsându-se pe 
abdomenul ei. Îi ascultă respiraţia aspră în tăcerea nopţii. 

— Te măriţi cu el? întrebă el sec. 

— Poate, dacă mă cere. Nu ştiu. 

— Însă putem avea noaptea asta. 

— Nu. Pentru că m-am hotărât ce să fac, nu ar fi drept 
faţă de el să mă abat de la calea asta. Nici măcar pentru o 
altă noapte cu tine. 

Cu toate că el doar îi dădu drumul, ea se clătină în 
spate. Nu-şi dăduse seama cât de mult se sprijinise de el. 

— Şi totuşi, eşti aici cu mine, în grădină. 

— Ca să îţi explic... 

El o prinse de talie, o trase din nou lângă el şi îi 
acapară gura cu o siguranţă de ceasornic. Auzi un geamăt 
şi îşi dădu seama că ea îl scosese, în clipa în care limba ei o 
întâlnise pe a lui. Braţele ei erau petrecute pe după gâtul 
lui, degetele ei se desfătau în părul lui, iar trupul ei se 


străduia să se apropie chiar şi mai mult de el. 

— Nu îmi poţi rezista, spuse el. 

Vocea lui avea un ton triumfător care o făcu să se 
îndepărteze de el. Bădăran arogant. El era slăbiciunea ei. Ar 
fi vrut să ţipe. Să îl lovească în piept cu pumnii. Să îi spună 
că avea puterea să o distrugă. 

— Nu pot să neg că între noi există atracţie şi că te 
pricepi foarte bine când vine vorba de oferit plăcere, însă 
viitorul meu este alături de Chetwyn. 

— Dă-mi doar seara asta, Anne. Dă-ne seara asta. Pe 
vas. 

Cu toate că ştia care ar fi trebuit să fie răspunsul ei, 
ea cedă în faţa a ceea ce dorea să fi fost. 

— După ce mă duce fratele meu acasă, vin la grajduri. 
Dacă eşti acolo... 

— Voi fi acolo. 


Capitolul 23 


Nu rămăseseră în port. Tristan dăduse ordin ca vasul 
să plece pe mare. Nu departe. Doar cât să lase vântul să se 
joace prin părul lui Anne în timp ce ea stătea pe punte, 
doar cât să se vadă toate stelele. Doar cât să audă ea o 
balenă în depărtare. 

Anne nu putea să nege că înţelegea de ce lui îi plăcea 
atât de mult marea, însă nu dorea să îşi petreacă întreaga 
viaţa concurând cu o amantă care întotdeauna avea să 
ocupe primul loc în inima lui. Şi nici nu putea să îl 
învinuiască de faptul că o dorea, din moment ce 
întotdeauna fusese acolo pentru el. Când avusese nevoie 
de un loc unde să se ascundă, îi oferise adăpost. 

Tristan stătea în spatele ei, ţinând-o în braţe în timp 
ce vasul se legăna blând, cu velele strânse până aveau să 


fie gata să se întoarcă la țărm. 

— Înţeleg de ce îţi place aici, spuse ea încet. 

— Cred că şi ţie îţi place la fel de mult. 

— Eu doar apreciez momentul. E cu totul altceva. 

— Niciodată nu am împărtăşit nimic din toate astea cu 
vreo altă femeie. 

Ea se răsuci în braţele lui până ajunse să îl privească. 

— lar eu am împărtăşit cu tine mult mai mult decât 
am făcut-o vreodată cu cineva. 

— Ai regrete? 

— Absolut niciunul. 

Se ridică pe vârfuri şi îl sărută cu toată foamea, 
dorinţa... şi da, chiar şi dragostea, pe care le simţea pentru 
el. Nu avea să rostească vreodată cuvintele care ar fi putut 
să îl facă să rămână lângă ea, căci ţinea prea mult la el ca 
să îi refuze marea. Sau poate se temea că dragostea ei nu 
va fi de ajuns cât să-l ţină lângă ea. 

Nu conta. Ceea ce simţea nu trebuia mărturisit sau 
analizat. Vor avea noaptea aceea, apoi ea va pune totul la 
păstrare. 

Cu ea cuibărită la pieptul lui, se duseră în cabina lui. 
Nu era ce şi-ar fi dorit ea să fie un cămin, însă era căminul 
lui. Şi era fericită că o adusese din nou acolo. 

Apoi nu mai avu timp să se gândească la nimic, căci 
gura lui o acaparase pe a ei, iar mâinile lui îi scoteau rapid 
hainele. Anne era la fel de nerăbdătoare, fericită că venise 
după ea doar în cizme, cămaşă şi pantaloni. Avea să-l 
dezbrace într-o clipită. 

— Nu porţi corset, spuse el, în timp ce îi trase rochia 
în jos. 

— Nu. 

— Ce fată ascultătoare. 

— Dacă îndrăzneşti să mă mângâi pe cap... 

— Nu pe cap am de gând să te mângâi. 

Ea râse şi amândoi îşi lăsară hainele pe podea, apoi 


se prăbuşiră pe pat. Ea n-ar fi dorit să recunoască, însă nu 
dormea nici pe departe la fel de bine atunci când nu era 
cuibărită lângă el. Poate pentru că doar atunci când era cu 
el adormea cu adevărat împlinită. 

Ar fi vrut să facă dragoste încet, pe îndelete, însă 
fuseseră despărțiți prea mult timp pentru a se opri la 
mângâlieri blânde. Era ca şi când nu se mai puteau sătura 
unul de celălalt. 

Limba lui se învârtea şi dansa cu a ei. Arcuindu-se 
lângă el, ea îşi trecu mâinile peste pielea atât de familiară. 
Nici măcar nu voia să se gândească la cât de firesc i se 
părea să îi simtă trupul peste al ei. Dorea să se piardă în 
senzațiile pe care el le trezea la viaţă. 

Fiecare părticică mângâiată din ea plângea când el 
trecea mai departe, însă nu lăsa nimic neatins. Din 
creştetul capului până în vârful picioarelor, mângâia, şi 
gusta, şi săruta. 

lar ea făcu la fel, cu o îndrăzneală care o ului. Era al 
ei, complet şi absolut. Sau cel puţin în noaptea aceea. In 
cele din urmă, avea să plece departe, iar ea îl va lăsa să se 
depărteze fără să plângă sau să îi facă vreo scenă. Va fi 
recunoscătoare pentru ce avuseseră în noaptea aceea. 

Apoi va deveni o doamnă cum se cuvine. Insă în 
noaptea aceea era hotărâtă să fie foarte necuviincioasă. 

Îi împinse pieptul, îşi ridică şoldurile şi îl întoarse pe 
spate. 

— E rândul meu, şopti ea. 

— Cum adică? întrebă el, respirând greoi. 

— O să vezi. 

EI îşi trecu degetele prin părul ei şi o trase spre el să o 
sărute. lar ea îl lăsă, îl lăsă să mai aibă controlul o clipă. Ca 
şi când ar fi avut de ales. ÎI plăceau prea mult săruturile lui 
ca să renunţe prea uşor la unul, aşa că îl încălecă şi se lăsă 
în voia lui, îi lăsă gura să caute şi să cucerească. Insă când 
el se opri să respire, alunecă în jos, sărutându-i gâtul, 


gustând rouă sărată care începuse deja să îi acopere 
pielea. 

Ea se lăsă şi mai jos, trecându-şi limba peste pieptul 
lui. 

— Draga mea, unde te duci? 

Ea ridică privirea spre el. 

— Într-o aventură. 


Tristan privi lung la căldura din ochii ei şi rămase uluit 
că nu luase foc. Cu toate că se simţea suficient de fierbinte 
cât să facă asta şi fără ajutorul ei. 

O dorise de la bun început, însă nimic nu îl pregătise 
pentru nerăbdarea şi dorinţa care îl stăpâneau în acea 
noapte. Poate pentru că ştia ce avea ea de oferit, poate 
pentru că i se refuzase atât de mult timp... Sau poate 
pentru că era ultima dată când o mai avea. 

Hotărâse ca aceea să fie ultima lor întâlnire, şi ura 
acel gând aproape la fel de mult pe cât ura ideea de a 
rămâne în Anglia. De a fi legat de uscat. 

Rămăsese surprins că ea nu se împotrivise când 
scosese vasul în larg. Chiar avusese de gând să ridice 
pânzele definitiv în noaptea aceea şi să o ţină lângă el până 
termina cu ea. Poate ea credea că nu dorea să vadă lumea, 
însă o voia. Cum să nu vrea? Mai ales când asta însemna să 
fie în braţele lui în fiecare noapte. g 

Însă, la naiba, avea încredere în el. ÎI credea un om 
mai bun decât era de fapt, un bărbat care îşi ţinea 
promisiunile chiar şi atunci când acestea nu erau în 
avantajul lui. Sperase că felul scandalos în care licitase 
pentru ea în noaptea aceea va stârni suficiente bârfe cât să 
îl descurajeze pe Chetwyn, însă atunci îşi dădea seama cât 
de egoist fusese. Nu o putea ţine legată de el pentru 
totdeauna. Era un ticălos să îi refuze şansa la viaţa pe care 


şi-o dorea ea. 

Şi totuşi ea părea să nu priceapă cât de ticălos era, 
pentru că, aşezată între picioarele lui, cobori chiar şi mai 
jos. El îşi ţinu răsuflarea, cu pumnii strânşi pe aşternut. 

— Anne, gemu el. 

Ea ridică din nou ochii, iar el zări triumful din ei. Apoi îi 
aruncă o privire languroasă şi îşi cobori gura... El zvâcni 
când se simţi cuprins de fierbinţeala gurii ei. 

— Hristoase! 

Îşi trecu o mână prin părul ei, iar cu cealaltă rămase 
sprijinit de pat. Îşi apăsă capul pe pernă şi o privi cum ţesea 
vraja. Un singur lucru îl făcea să se simtă mai bine, şi acela 
era să fie îngropat adânc în ea. li venea să o implore să nu 
facă asta niciodată cu alt bărbat. Ar fi înnebunit să şi-o 
imagineze cu altul. 

La dracu', ar trebui să dea ordin să ridice pânzele. Să 
pornească spre capătul celălalt al lumii. Să o păstreze cu 
el... însă ea l-ar urî, iar gura ei dulce nu ar mai face 
niciodată lucrurile acelea obraznice. 

Se simţi copleşit de plăcere şi durere. Plăcerea era 
stârnită de mişcările ei energice, iar durerea venea de la 
gândul că nu merita ceea ce era ea dispusă să-i ofere. 
Dorise să îi strice viitorul cu alt bărbat. lar acum ştia că 
trebuia să renunţe la ea. 

— Anne. 

Se aplecă şi o ridică până când ea ajunse călare pe 
şoldurile lui. O pătrunse, apoi o trase în jos să o sărute. | se 
păru că îşi simte propriul gust pe buzele ei. Nimeni nu îi 
oferise vreodată la fel de mult ca ea. Într-un timp atât de 
scurt, îi oferise totul. 

Ea se mişca de parcă însăşi viaţa ei ar fi depins de 
asta. lar el ştia că a lui, cel puţin, chiar depindea. Ea se 
îndreptă de spate şi îşi trecu palmele peste pieptul lui, în 
timp ce şoldurile i se mişcau în tandem cu ale lui. El îi 
cuprinse sânii, îi mângâie, îi frământă... Ea îşi lăsă capul pe 


spate. În jurul lor se auzeau gemete senzuale, apoi ţipătul 
ei... 

Trupul ei zvâcni în jurul lui, iar el se simţi cuprins de o 
plăcere feroce, care îi sfâşie lumea, lăsându-l satisfăcut şi 
distrus atunci când ea se prăbuşi peste el. Nu ştia de unde 
găsise suficientă putere încât să o ia în braţe şi să o ţină 
strâns. Ticălos egoist ce era, nu dorea să o mai lase 
vreodată să plece. 

Insă, când o simţi adormind, ştiu că minutele se 
scurgeau şi curând, foarte curând, ea nu va mai fi în viaţa 
lui. Nu o va mai ţine în braţe niciodată, nu se va mai bucura 
niciodată de ea. Parcursese o cale prea lungă ca să se mai 
poată întoarce din drum. Şi, din păcate, acest drum nu o 
includea şi pe ea. 


În braţele lui Tristan, Anne stătea în picioare în 
umbrele întunecate ale grădinii. Nu îşi dădea seama de ce 
crezuse că el va naviga în altă direcţie, care îi va duce 
departe de Anglia, nicidecum spre țărmurile sale. Şi poate 
că ea nu s-ar fi împotrivit. Când era cu el, pierdută în acea 
ceaţă a plăcerii, părea să nu mai judece deloc. 

Insă era acolo cu ea. Avea o mie de lucruri să îi spună. 
Şi doar câteva contau cu adevărat. 

— Gata, încheiem cu întâlnirile de miez de noapte. 
Fereastra camerei mele va fi încuiată. Şi nu voi mai pune 
niciodată piciorul pe vasul tău. Insă, dacă apari la vreun 
bal, mă poţi invita la dans. 

— Poate chiar voi face asta. Şi tot nu ne-am plimbat 
călare prin Hyde Park. 

— Nu, nu am făcut-o. 

Ea se lăsă pe spate şi ridică privirea spre el. Şi-ar fi 
dorit să stea până în zori, însă cu cât întârzia mai mult, cu 
atât sporeau şansele ca familia ei să descopere cât de 


necuviincioasă fusese. 

— Noapte bună, Tristan. 

Inainte ca el să mai apuce să spună ceva, se 
desprinse de el şi străbătu în grabă aleea grădinii. Nu voia 
să recunoască dezamăgirea care o copleşise pentru că el 
nu o trăsese înapoi în braţele lui. 


Capitolul 24 


Anne îşi amintea foarte bine cât de bucuroasă fusese 
atunci când Walter îi ceruse mâna. Când o făcu şi Chetwyn, 
simţi doar că tocmai o apucase pe un drum care nu era în 
întregime sigur, însă aşa cum stătea în salon, cu el într-un 
genunchi în faţa ei şi o privire îngrijorată în ochi, ca şi când 
s-ar fi aşteptat să îl respingă, ce putea spune, în afară de: 

— Da, desigur, sunt onorată să îţi devin soţie. 

„Onorată?” Doamne sfinte. Părea teribil de plictisitor 
şi de lipsit de imaginaţie. 

El îi duse mâinile la buzele lui calde, care curând 
aveau să fie apăsate şi pe alte părţi ale trupului ei. Era 
sigură ca va fi plăcut şi că va fi fericită. 

— Azi m-ai făcut cel mai fericit bărbat din Londra. 

— Şi eu sunt la fel de încântată. 

„Incântată?” Ce naiba avea?! Nu va mai fi niciodată 
singură. Trecuseră doar două zile de când îl văzuse ultima 
dată pe Tristan, iar gândurile ei se întorceau constant către 
el. Cu cât devenea mai repede soţie, cu atât va avea şi alte 
treburi care să o distragă. 

Auzi uşa principală trântindu-se şi îl văzu pe Jameson 
trecând furios prin faţa uşii salonului. 

— S-a întâmplat ceva, spuse ea. 

„Un bărbat tocmai te-a cerut de soţie, iar tu eşti 
atentă la sosirea fratelui tău?” Îşi îndreptă atenţia din nou 


către Chetwyn. 

— Îmi pare rău. Am fost nepoliticoasă. 

— Nu, nu te scuza. Pare să îl frământe ceva, nu? Să 
dăm şi familiei tale veştile bune? Poate asta îi va schimba 
dispoziţia. 

— Da, absolut. 

„Zâmbeşte”, îşi porunci ea. „Asta ţi-ai dorit.” 

Ştia că deja vorbise cu tatăl ei, căci acesta fusese cel 
care venise în camera ei cu o jumătate de oră în urmă să o 
informeze că marchizul de Chetwyn dorea să îi vorbească. 
Bănuise despre ce anume, aşa că se schimbase într-o 
rochie mov-deschis, pe care o păstra pentru ocazii speciale. 

El o ajută să se ridice, îşi trecu braţul pe după al ei şi îi 
bătu uşor mâna acolo unde se odihnea, pe cotul lui. 

— N-aş vrea să aşteptăm prea mult, spuse el. 

— Nu văd niciun motiv pentru care am face-o. Cred că 
societatea va înţelege că o femeie care a petrecut ultimii 
doi ani în doliu este nerăbdătoare să îşi vadă de viaţa ei. 

— Exact aşa cred şi eu. Ajunseră pe coridor. Ştiu că 
sunt lucruri de care trebuie să ne ocupăm. Rochie de 
mireasă, trusou, bineînţeles. Poate mâine ai putea să îmi 
spui ce dată ţi-ar conveni. 

— O să merg în vizită la Sarah în după-amiaza asta. 
Din moment ce a avut nunta nu demult, mă poate ajuta să 
stabilesc data. 

— Minunat. 

Oare conversaţia lor putea fi mai calmă de-atât? 
Ajunseră la biroul tatălui ei şi auziră voci ridicate înăuntru. 

— Jameson pare în formă, spuse încet Chetwyn. 

— Într-adevăr. 

— Poate ar trebui să aşteptăm... 

— Nu cred. Familiei mele i-ar prinde bine nişte veşti 
bune. 

Servitorul deschise uşa. lIntrară. Jameson, care se 
plimba agitat, se opri brusc. Tatăl ei stătea la birou, cu o 


căutătură urâtă. Ceilalţi fraţi ai ei stăteau în picioare, fără 
să pară mai fericiţi. 

— E totul în regulă? întrebă Anne. 

O întrebare prostească, pentru că era clar că era ceva 
în neregulă. Jameson părea că se pregătea să dea un pumn 
în perete sau, şi mai rău, în faţa cuiva. Acum nu mai era 
prea sigură că era momentul potrivit să dea veştile. 

— Nu prea! se răsti Jameson. Este vorba de ticălosul 
acela, Lord Tristan. 

Inima lui Anne bătu atât de tare în pieptul ei încât 
rămase surprinsă că nu îl dărâmă pe Chetwyn. Însă el se 
desprinse de ea. 

— Ce e cu el? întrebă ea. 

Jameson se umflă ca un cocoş mânios. Îi aruncă lui 
Chetwyn o privire ca şi când el ar fi fost cumva de vină. 

— După balul de caritate... Lord Tristan Easton a luat- 
o pe Lady Hermione în secret de acolo. A petrecut noaptea 
cu ea. lar ea s-a întors acasă cu părul răvăşit şi rochia 
sfâşiată. Acum refuză să se însoare cu ea. Când l-am 
înfruntat, a spus că ea minte. 

„Chiar minte!” Anne îşi stăpâni vorbele. O, 
Dumnezeule, nu putea să-i facă asta dragului de Chetwyn, 
care nu bănuia nimic. 

— Păcat că tâlharii aceia pe care i-ai angajat n-au 
reuşit să îl pună la locul lui, mârâi Stephan. 

Ea simţi cum îi fuge pământul de sub picioare şi era 
cât pe ce să îşi piardă echilibrul. 

— Tu i-ai angajat pe tâlharii care l-au atacat la docuri? 

Jameson se îndreptă de spate. 

— l-au transmis să stea departe de tine. Presupun că 
ştii pentru că ţi-a spus el. 

Ea îl privi pe Chetwyn, văzu că o studia intens şi se 
întrebă ce bănuia oare. 

— Chetwyn, iartă-mă, şopti ea, apoi se întoarse către 
fratele pe care, brusc, îl displăcea profund. Nu a fost nevoie 


să îmi spună el. Eram acolo... la docuri... cu el, când cei 
patru l-au atacat. 

— Hristoase! izbucni Edward, în timp ce ochii lui 
Stephan se măriră şi Phillip rămase cu gura căscată. 

Chipul tatălui ei se înroşi puternic. 

— Anne... începu Jameson, scrâşnind din dinţi. 

— Şi te mai asigur, îl întrerupse ea, că după balul de 
caritate nu a fost cu Lady Hermione. A fost cu mine. Până în 
zori. Nu ţi-a spus asta? 

Cu o expresie îngrozită, Jameson scutură din cap, 
deschise gura, apoi o închise din nou. 

— Deci, la urma urmei, e totuşi un gentleman, dacă s- 
a străduit să îmi apere reputaţia. 

— Dumnezeule mare, se răsti tatăl ei când, în sfârşit, 
îşi recăpătă glasul. Dar Chetwyn... 

— Da, Chetwyn, spuse ea blând, întorcându-se spre 
el. Îmi pare atât de rău. Nu putem pur şi simplu să ne 
prefacem că nu ai întrebat niciodată, iar eu nu am 
acceptat? 

— Lord Tristan o să se căsătorească cu tine? întrebă 
Chetwyn. 

Ea râse, răspunzând ironic. 

— Mă îndoiesc. 

— La dracu’, o va face! spuse Stephan. 

„Nu”, îşi spuse ea, „la dracu', n-o va face”. 


* 


— Minte? se răsti Sebastian. 

— Minte, repetă a treia oară Tristan. 

Aşezată pe un scaun lângă ei, Mary privi înfruntarea 
dintre cei doi fraţi. 

— Te-am avertizat să ai grijă cu ea, altfel s-ar putea 
întâmpla aşa ceva, spuse Sebastian. 

Tristan râse şi se lăsă pe spate în fotoliu. 


— Nu sunt sigur câtă grijă în plus ar fi trebuit să am 
mai mult decât să nu plec de la bal cu ea. Nu am ce face 
dacă ea minte de îngheaţă apele. 

— Dacă nu ai fost cu ea, atunci cu cine ai fost? 

— Asta, frate, nu e treaba ta. 

„Ah”, îşi spuse Mary. „Deci a fost cu cineva”, iar ea 
bănui cine fusese doamna. 

— O să fie treaba întregii Londre... 

— La dracu', nu e treaba nimănui. Însă dacă trebuie 
să ştii, am fost pe vasul meu. Oamenii mei pot garanta 
pentru mine. După bal mă simţeam claustrofob şi am 
ridicat puţin pânzele. 

— Doar oamenii tăi pot garanta pentru tine? 

Mary îşi ascunse surprinderea. Se părea că soţul ei 
înţelegea mai bine situaţia decât crezuse ea. Ştia că era 
implicată altă doamnă. 

— Doar oamenii mei. 

— Mă îndoiesc că va însemna ceva cuvântul lor. Se va 
crede că i-ai mituit să mintă pentru tine. Lady Hermione 
vine dintr-o familie foarte puternică. Asta ca să nu mai 
vorbim că sunt mult mai bine văzuţi decât noi. 

— Voi vorbi cu ea. 

— Nu sunt sigur că e o idee înţeleaptă. 

— Nu mă însor cu ea. 

— Nu sunt sigur că ai de ales. 

— Am fost obligat o dată să fac ceva ce nu voiam. Va 
îngheţa iadul până să se întâmple asta a doua oară. 

Mary privi cum soţul ei păli. 

— Nu aveam de ales. Trebuia să te scot din Anglia. 
Erai al doilea la rând la titlu. 

— Nu te învinuiesc pe tine. Îl învinuiesc pe unchiul. 
Însă nu mă voi căsători cu Lady Hermione. Pot să vorbesc 
cu ea, sau pur şi simplu să ridic pânzele în seara asta. 

— Dacă pleci, nu te vei mai putea întoarce niciodată. 

— Spune-mi, frate, la ce dracu’ m-aş întoarce? 


Mary privi cum Tristan ieşi furios din cameră, iar soţul 
ei se lăsă într-un fotoliu. Ea crezuse că trecuse peste vina 
pe care o simţise faţă de ce se întâmplase cu toţi acei ani în 
urmă, însă durerea era încă acolo. Şi probabil avea să 
rămână pentru totdeauna, până când fraţii lui îşi vor fi găsit 
fericirea. 

Ea se ridică, se duse la el, îngenunche în faţa lui şi îi 
luă mâinile într-ale sale. 

— Nu mi-ai spus tu cândva că trebuie să îl lăsăm să îşi 
urmeze calea? 

— Însă s-a pierdut, Mary, acum pot să văd asta. Şi aşa 
a fost de când avea paisprezece ani. Poate că, dacă se 
însoară cu femeiuşcă asta, o să se liniştească. 

— Nu când iubeşte pe altcineva. 

Sebastian o studie. 

— Ştii cine a fost cu el pe vas? 

— Nu ştiu, însă am o idee. 

— Atunci, de ce nu dă anunţul şi nu se însoară cu ea? 

— Pentru că, dragostea mea, aşa cum nu vrea să fie 
obligat, bănuiesc că nici el nu vrea să o oblige pe ea. 

— Nu are logică. 

— O să găsească drumul. 

El oftă. 

— La paisprezece ani am crezut că o să ne fie uşor să 
ne intrăm iar în roluri. Ar fi trebuit să rămânem împreună. 

— Ai luat cea mai bună decizie pe care ai fi putut-o 
lua atunci. 

— Nu ai de gând să mă laşi să mă simt vinovat? 

— Nu. Vino sus să îţi distrag atenţia. 

El se ridică, o ridică şi pe ea în picioare şi o sărută. lar 
ea nu se sătura niciodată de săruturile lui, de... 

O bătaie în uşă puse capăt preludiului lor. Majordomul 
intră şi anunţă: 

— Alteță, Lord Blackwood şi Lord Jameson doresc să 
vă vorbească. 


— Ah. Sebastian schimbă o privire cu soţia lui. Vrei să 
pariem că Lady Anne Hayworth a fost cu el pe vas? 

Ea scutură din cap, zâmbind blând. Era cine bănuise 
ea de la bun început. 


Tristan îşi spuse că, dată fiind situaţia, ar fi putut să 
apară la uşa din faţă. Fraţii ei nu ar fi fost fericiţi să îl vadă, 
însă pentru că în acea după-amiază îl înfruntaseră acasă la 
Sebastian şi îl informaseră că trebuia să se căsătorească cu 
sora lor, se aştepta să îl lase, cu jumătate de inimă, să 
vorbească cu ea în salon. Insă, de fapt, simţea nevoia să o 
vadă fără să ştie nimeni. 

Aşa că stătea aplecat pe pervazul ferestrei ei, 
urmărind-o. Stătea pe o canapea în faţa căminului. In ciuda 
vremii calde, în noaptea aceea în el ardea focul şi se 
întrebă dacă faptul că dezvăluise secretul întâlnirilor lor o 
făcuse să îngheţe. Însă ceea ce îl izbi cel mai tare fu 
singurătatea pe care o simţea venind dinspre ea. Cât de 
des vorbise despre nopţile singuratice care o aşteptau dacă 
el rămânea în viaţa ei. Nu era prea sigur că, până în clipa 
aceea, înţelesese cu adevărat cât o costa să fie cu el. 

Se strecură în cameră şi se duse spre cămin. Ea abia 
dacă se mişcă. Doar ridică privirea spre ochii lui, în timp ce 
el se sprijini cu umărul de poliţă. 

— De ce le-ai spus că ai fost cu mine? întrebă el încet. 

Scutură din cap, cu o expresie pierdută. 

— Pentru că au crezut că eşti un bărbat fără onoare. 
Minte, şi totuşi întreaga Londră ar fi crezut-o pe ea, nu pe 
tine. Presupun că tatăl şi fraţii mei te-ai vizitat. 

— Da. 

— Şi i-ai trimis la dracu’? 

Ar fi vrut să o facă. 

— Nu, le-am spus că mă însor cu tine dacă asta este 


ceea ce vrei tu. 

Ea râse cu tristeţe. 

— Oare câte doamne sunt cerute de două ori într-o zi? 
Propunerea ta nu e la fel de fermecătoare ca a lui Chetwyn. 

Se simţi cuprins de un sentiment întunecat şi posesiv. 

— Te-a cerut? 

— Da, chiar înainte să descoperim tot haosul stârnit 
de Lady Hermione. 

— Ce i-ai spus? 

— Am acceptat, apoi am fost nevoită să îmi cer 
iertare că nu am fost nici pe departe o doamnă. 

Mâna începu să îl doară şi îşi dădu seama că strângea 
poliţa atât de tare, încât aproape că îi ieşiseră încheieturile 
degetelor prin piele. Işi slăbi strânsoarea. 

— Ai vrut să te măriţi cu el? 

— Acum iese din discuţie. Nu mă va avea. În plus, 
merită pe cineva fără pată. 

— Însă ai vrut să te măriţi cu el? 

— Nu vreau să fiu singură. Am avut parte de doi ani 
de singurătate. lar Chetwyn este bun şi generos. Ar fi fost 
un soţ exemplar. Cred că aş fi dus viaţă bună, însă... îi 
zâmbi uşor şi îşi îndreptă privirea spre mâna lui, care 
strângea din nou poliţa. Linişteşte-te, n-o să mă mărit nici 
cu tine. 

Într-un fel ciudat, cuvintele ei doar îi sporiră 
încordarea. 

— De ce? 

— Mă iubeşti? 

— Chetwyn te iubeşte? 

— Nu e vorba de asta. Se ridică în picioare şi se duse 
lângă el, la foc. Acum vedea şi mai clar tristeţea din ochii 
ei. Ura acea tristeţe. Viaţa ta e clar pe mare. A mea, aici. 
Dacă sunt necăsătorită, atunci sunt liberă să aleg. 

— Să îţi iei un iubit fără să te simţi vinovată, spuse el, 
simțind cum fiecare cuvânt muşca din carnea lui. 


— Mi-ai refuza alinarea pe care aş putea-o găsi cu 
altul? 

El îi atinse obrazul, însă ea refuză să tacă. 

— Îmi poţi promite că tu nu vei găsi alinare cu alte 
femei când vei petrece luni în şir departe de casă... 

Casa lui era marea. În cea mai mare parte a timpului 
avea să fie acolo. 

— ... în locuri cu femei exotice? Nu vei fi tentat să mă 
înşeli? Ar fi jurămintele căsniciei noastre altceva decât o 
farsă? 

— Şi dacă rămâi însărcinată? 

— Dacă nu voi fi cu tine, atunci nu va fi al tău, nu? 
Cine ştie? Poate peste un timp o să cunosc un bărbat care 
îmi va ierta păcatele. 

Între timp va fi singură, stând pe o canapea şi privind 
flăcările din cămin. El îşi trecu degetul mare peste colţul 
gurii ei. 

— Niciodată nu am avut de gând să te rănesc. 

— Ştiu. Totuşi, consecinţele neintenţionate sunt chiar 
neplăcute şi trebuie să le facem faţă. 

— Familia ta nu va fi prea fericită dacă nu mă însor cu 
tine. 

Ea îi zâmbi trist. 

— Nu vor fi prea fericiţi nici dacă o faci. Nu te plac şi 
cred că e păcat... că nu apreciază ce fel de om eşti. 

Un ticălos? Îi distrusese reputaţia. Nu-i putea oferi ce 
merita. Un cămin, un soţ, copii. O viaţă fără singurătate. 
Însă aproape că transpira doar la gândul de a nu se mai 
întoarce pe mare. Poate dacă n-ar fi cunoscut niciodată 
altceva... 

— Te vor da afară? 

— Mă voi da singură. Încă mai am banii de la Walter. 
O să fiu o doamnă independentă. Îi mângâie obrazul. O să 
fiu bine, însă va trebui să renunti de tot la mine. 

— Nu voi sta departe de Anglia o veşnicie. 


— Însă când te întorci nu trebuie să mă cauţi. Ar fi 
nedrept pentru amândoi să avem parte de uniri şi despărţiri 
permanente. E prea greu, Tristan. E al naibii de greu. 

— Nu plec până nu mă asigur că nu eşti însărcinată. 

— Nu sunt. In dimineaţa asta am avut sângerarea 
lunară. Altfel nu aş fi acceptat propunerea lui Chetwyn. 

El nu înţelegea dezamăgirea care îl încercă la 
primirea asigurării ei că nu îi purta copilul. Nu-şi dorea 
copii. În viaţa lui n-aveau loc copiii. Era fără oprelişti, liber 
să facă tot ce dorea. lar ceea ce dorea era să plece, să fie 
înapoi pe ape. 

— Nu te voi uita niciodată, spuse el, aplecându-şi gura 
pe a ei ca să o guste pentru ultima oară. Desigur, ea avea 
dreptate. Să plece de lângă ea era unul dintre cele mai 
grele lucruri pe care le făcuse vreodată. Insă n-ar fi fost 
fericită pe vasul lui, iar el n-ar fi fost fericit în afara lui. Şi 
nici n-ar fi fost fericită să stea aşteptându-i întoarcerea. 
Indiferent cât de minunate ar fi fost întâlnirile lor, mereu 
rămânea ideea amară că se vor termina. 


* 


Cu ajutorul lui Rafie, Tristan reuşi să afle că clubul 
preferat al lui Chetwyn era Salonul Dodger. Cu o scrisoare 
de recomandare din partea fratelui său, i se permise să 
intre pe acel tărâm sfânt al domnilor. Cu câteva monede în 
palma potrivită, îl găsi rapid pe Chetwyrn în salonul pentru 
fumat, stând pe un fotoliu căptuşit cu pluş, aproape de 
cămin. Fuma trabuc şi sorbea coniac. Era încadrat de toţi 
fraţii lui Anne. Fără îndoială, îl consolau. Tristan chiar era 
recunoscător pentru prezenţa lor acolo. Asta îl asigura că 
aveau să audă cu toţii ce avea de spus. 

Simţea ochii pironiţi asupra lui, atenţia îndreptată 
asupra lui. Mereu lăsase impresia că îi plăcea să fie în 
centrul atenţiei, însă adevărul era că detesta asta. Poate 


din cauză că unchiul său avusese toată atenţia îndreptată 
asupra lui şi a fraţilor lui. În timp ce tremura în turn, îşi 
dorise să fi fost invizibil, iar unchiul său să îl fi ignorat, să fi 
fost nesemnificativ. Poate acela era, în parte, motivul 
pentru care ura să fie în Londra, unde oamenii erau 
analizaţi şi bârfiţi din toate punctele de vedere. Lui Anne îi 
plăcea viaţa asta, iar el abia aştepta să o lase în urmă. 

Când se apropie de ei, Tristan văzu cum fraţii lui Anne 
se ridicară ameninţător în picioare, în timp ce Chetwyn se 
mulţumi să îl studieze cu o privire bănuitoare. | se părea că 
acel bărbat analiza în permanenţă, vedea lucruri pe care 
Tristan şi-ar fi dorit să nu le fi văzut. Se opri în faţa lui. 

— Domnilor. 

— Sper că n-ai fost să o vezi pe sora mea, spuse 
Jameson. 

— De fapt, chiar de la ea vin. 

— Ticălosule, mârâi unul dintre fraţii mai tineri, cu 
pumnii strânşi. 

Tristan îl ignoră. 

— Chetwyn, m-am gândit că e bine să te anunţ că nu 
mă voi căsători cu Anne, pentru că nu s-a întâmplat nimic 
între noi. 

— Dar a spus că... 

— Că a fost cu mine, îl întrerupse el pe Jameson. Da. 
Pe vasul meu. Pe punte, cu mirosul mării învăluind-o şi 
vântul bătându-i prin păr. Am făcut tot posibilul să o 
conving că ar putea să petreacă timpul mult mai plăcut jos 
în cabina mea, însă a refuzat. Pur şi simplu dorea să fie pe 
apă un pic. Spunea că acolo are mai puţine griji. Vă dau 
cuvântul meu de gentleman că nu s-a întâmplat nimic 
necuviincios, cu atât mai puţin ceva care să o oblige să îşi 
petreacă restul vieţii legată de un ticălos ca mine. Nu voi 
renunţa la mare, nici măcar pentru ea. Ridică din umeri. 
Ceea ce ar face-o să se simtă foarte singură. 

Chetwyn se ridică încet. 


— Ai încercat să o seduci. 

— Bineînţeles. Însă e croită dintr-un material mai 
rezistent, Anne a ta. 

Aproape se înecă la ultimele două cuvinte. 

— Cred că ar fi potrivit să continuăm discuţia asta 
afară, spuse Jameson, cu o furie evidentă în ochi. 

Tristan îl privi pe Chetwyn. 

— Da, cred că da. 

Conversaţia fu destul de scurtă, se rostiră doar câteva 
înjurături aspre în timp ce ploua cu pumni. Nu avea nicio 
îndoială că loviturile mai brutale veneau de la Jameson - nu 
de dragul lui Anne, ci al lui Lady Hermione. 

Îl lăsară pe Tristan prăbuşit la pământ, cu faţa stâlcită 
şi câteva coaste rupte. Gemu când Rafe îl întoarse uşor. 

— Ţi-a făcut plăcere să ne urmăreşti? întrebă el cu 
gura umflată, pipăind cu limba un dinte care se mişca. 

— Nu la fel de mult pe cât am crezut. Cum de-ai ştiut 
că te vor lua la pumni? 

— Asta aş fi făcut şi eu dacă aş fi avut o soră, şi un 
ticălos s-ar fi purtat cu ea aşa cum m-am purtat eu cu 
Anne. Ajută-mă să mă ridic. 

O, îl durea ca naiba, în timp ce se clătina încercând 
din răsputeri să stea pe picioarele lui. Nu putea să stea 
perfect drept. Nu era sigur nici măcar că putea să meargă. 
Rafe se strecură pe sub braţul lui Tristan ca să îl susţină. 

— Mi-au dat speranţă. 

Cu ochii pe jumătate închişi de la umflături, Tristan îl 
privi chiorâş pe fratele lui. 

— Poftim? 

— Globurile. Le colecţionam pentru că îmi dădeau 
speranţa că exista pe lume un loc mai bun decât cel în care 
mă aflam. 

— Dar ai şi unele noi. Încă le colecţionezi. 

Rafe nu răspunse, doar îl ajută pe Tristan să urce în 
trăsura care aştepta, iar Tristan nu se putu stăpâni să nu se 


întrebe dacă fratele lui încă era în căutarea unui loc mai 
bun. Îi trecu prin cap că el şi Rafe nu erau prea diferiţi, la 
urma urmei. Oare nu cumva acela era motivul pentru care 
dorea să rămână pe mare: să caute ceea ce pierduse? 


Capitolul 25 


Anne stătea în vestibulul somptuos, aşteptând ca 
majordomul să îl informeze pe Tristan că avea un musafir. 
Reşedinţa de la Londra era una demnă de un duce. Nu o 
vizitase niciodată, însă înţelegea că, în timpul unui bal ţinut 
acolo, Tristan şi fraţii lui îşi făcuseră scandaloasa întoarcere 
în societatea londoneză. 

Anne nu avea obiceiul să tragă cu ochiul şi, cu toate 
că ştia că trebuia să aştepte acolo unde o lăsase 
majordomul, se trezi îndreptându-se spre un tablou ce 
înfăţişa doi băieţi, agăţat deasupra unei mese pe care se 
aflau flori, la capătul vestibulului. Băieţii nu aveau mai mult 
de doisprezece ani. Aveau aceeaşi înălţime, aceeaşi 
postură şi aceleaşi trăsături, şi totuşi erau izbitor de diferiţi. 
Stăteau cu spatele unul la celălalt, privind în faţă, unul 
foarte serios, iar celălalt cu o scânteie diavolească în ochi şi 
o urmă de zâmbet poznaş. 

— Poţi să îi deosebeşti? întrebă o voce blândă. 

Anne se întoarse şi făcu o plecăciune. 

— Excelenţă, mă iertaţi. Nu am vrut să-mi bag nasul... 

— Nu fi prostuţă. Nu aş fi pus tabloul acolo dacă n-aş 
fi vrut să fie văzut. Purta o rochie verde-deschis, care îi 
făcea părul roşu, ridicat într-un coc pe creştet, să pară şi 
mai vibrant. Însă ochii ei ca smaraldul transmiteau o 
înţelepciune aspră. Am vrut ca oamenii care vin aici să îi 
vadă drept ceea ce erau şi, poate, să înţeleagă cum i-a 
schimbat viaţa. O vreme am crezut că acel tablou fusese 


distrus, însă o servitoare l-a găsit de curând ascuns după 
nişte mobilă într-un pod. L-am pus acolo doar de vreo două 
săptămâni. Însă mă îndepărtez de la subiect. Lady Anne, nu 
mi-ai răspuns la întrebare. Poţi să îi deosebeşti? 

Muşcându-şi buza de jos, Anne privi din nou către 
tabloul care înfăţişa tinereţea pierdută. 

— Cel din stânga e Lord Tristan. 

— Ştii, doar puţini puteau vedea diferenţele dintre ei. 
Eu nu am înţeles niciodată de ce. Mie mi se părea simplu, 
însă m-am gândit că poate asta se întâmpla pentru că 
întotdeauna l-am iubit pe Sebastian. 

Anne întoarse brusc capul şi întâlni privirea 
bănuitoare a ducesei. Ea nu îl iubea pe Tristan. 

— Cred că artistul a reuşit să surprindă natura jucăuşă 
a lui Lord Tristan. Atâta tot. 

— Avea ceva neastâmpărat în el. Ca să spun drept, 
încă are, însă nu la fel de nevinovat ca odinioară. 

— Nu păţim cu toţii la fel când ne maturizăm? 

— Da, aşa e. Înţeleg că ai venit să îl vezi pe Lord 
Tristan, însă din păcate nu e aici. 

— Ştiţi când se întoarce? 

Ducesa scutură din cap. 

— Au pornit în larg azi-noapte, din câte înţeleg. Soţul 
meu şi-a luat rămas-bun de la ei la docuri. 

— Înţeleg. Atunci ar putea fi ani. 

— Presupun că da, aşa e. O studie pe Anne, iar Anne 
se întrebă ce dezvăluia chipul ei. Mă însoţeşti la un ceai în 
grădină? 

— Aş fi încântată. 

Şi poate, doar poate, o parte din melancolia ei va 
dispărea, în timp ce o urma pe ducesă prin casă până în 
grădină, îşi dorea ca ea şi Sarah chiar să fi venit în vizită 
aşa cum îşi propuseseră. 

Anne se aşeză la masa acoperită cu dantelă către 
care îi făcu semn ducesa. În timp ce sorbiră din ceai, Anne 


privi în jur. Grădina era o mare de culori şi parfumuri. 

— Aveţi un grădinar foarte talentat. 

— L-am furat de la tatăl meu, însă despre trandafirii 
mei vrei, de fapt, să vorbim? 

Anne îşi lăsă ceaşca deoparte. Ducesa aşteptă cu 
răbdare, cu o expresie deschisă şi îmbietoare. Anne îşi 
spuse că, în alt context, poate chiar ar fi fost prietene. Râse 
Uşor. 

— Nu ştiu sigur ce caut aici. Din câte înţeleg, Tristan a 
anunţat la clubul fratelui meu că relaţia noastră a fost una 
nevinovată. Ca să punem capăt oricăror bârfe, eu şi Lord 
Chetwyn ne vom căsători peste două săptămâni. Am vrut 
doar să îi dau de veste că lucrurile sunt iar în ordine. 

— Oare? întrebă ducesa. 

Anne dădu din cap, căci nu putea da glas confirmării. 
Dacă totul era în ordine, de ce era atât de tristă? 

— Are nevoie de mare... Lord Tristan. 

— Nu sunt sigură că ştie de ce are nevoie. 

— Mi-a spus că l-aţi salvat. 

— N-aş fi prea sigură de asta. l-am ajutat pe el şi pe 
fraţii lui să fugă, însă asta nu e acelaşi lucru cu salvarea, 
nu? 

— Aţi fost incredibil de curajoasă să faceţi ceea ce aţi 
făcut. 

— Să descui o uşă? N-aş spune. Ei au fost mult mai 
viteji, să fugă călare în necunoscut. 

Ea încerca să facă partea ei să pară nesemnificativă, 
însă Anne nu o considera aşa. | se părea că toată lumea din 
acea familie încerca să nu ia prea în serios un eveniment 
care le schimbase tuturor viaţa. 

— Ar trebui să vii într-o vizită la Pembrook, spuse 
ducesa. Cred că asta te-ar ajuta să îl înţelegi mai bine pe 
Lord Tristan. Conacul original Pembrook era un castel, cu o 
închisoare subterană unde oamenii erau torturați, şi cu un 
turn unde prizonierii îşi aşteptau soarta. După ce ne-am 


căsătorit, Keswick a petrecut multe ore dând cu ciocanul în 
zidurile turnului, încercând să îl dărâme. Insă încă e în 
picioare. S-a hotărât să îl lase aşa, în caz că fraţii lui vor 
vrea să ia parte la distrugerea lui. Insă fraţii lui nu s-au mai 
întors acolo după ce l-au înmormântat pe unchiul lor. 

— Consideraţi că avea, într-adevăr, de gând să îi 
omoare, aşa cum cred ei? 

— Fără îndoială. L-am auzit punând la care uciderea 
lor. Încerc să îmi imaginez cât de îngrozitor trebuie să fi fost 
pentru ei în turn, fără lumină, căldură sau alinare. 
Aşteptând. Aşteptând să fie ucişi de cineva care avea 
acelaşi sânge. Ai crede că seamănă foarte mult între ei 
după ce au trecut prin aceeaşi experienţă în turn. Asta i-a 
călit. Nu se poate nega acest fapt. Insă ceea ce s-a 
întâmplat după ce au părăsit turnul i-a transformat în 
bărbaţii care sunt astăzi. 

Anne nu putu să nu se întrebe dacă Tristan avea 
nevoie de mare pentru că încă încerca să fugă de groaza 
veştii pe care o aflase în turn: că cineva pe care probabil îl 
iubise voia să îl ucidă, că va trebui să se despartă de fraţii 
pe care îi iubea şi că nu se mai putea încrede decât în el 
însuşi. 

li venea să plângă pentru băiatul care fusese când 
artistul pictase acel tablou. li venea să plângă pentru 
bărbatul care, începea să îşi dea seama, nu se va întoarce 
nicicând acasă, căci căminul îi fusese furat pe când era 
doar un băieţel, şi nu mai ştia cum să îl regăsească. 


* 


La ceva timp după miezul nopţii, Tristan îşi opri calul 
lângă Pembrook. Luna strălucea intens. În depărtare se 
vedea conturul conacului construit de Sebastian pe o 
movilă. Încă nu îl vizitase. Se întrebă dacă acolo s-ar simţi 
ca acasă. Se îndoia. 


Căminul lui fusese întotdeauna castelul cu înfăţişare 
amenințătoare, care îşi arunca atunci umbrele negre 
asupra lui. 

Cu două zile în urmă îşi ancorase vasul în portul pe 
care îl părăsise pe când era doar un băiat înspăimântat, 
fugind să îşi salveze viaţa. Se întorsese de două ori la 
Pembrook, însă nu pe apă. Acum era un bărbat care nu se 
temea de nimic, însă nu acceptase ideea de a-şi ancora 
vasul în acelaşi port din care fugise. Totuşi, dăduse ordinul 
şi urmărise de pe punte cum Răzbunarea aluneca uşor la 
locul ei. De la Marlow învățase multe dintre abilităţile care 
făcuseră din el un căpitan bun. 

Însă nu avusese cine să îl înveţe să fie lord. Nu 
neapărat să îl înveţe, cât să îi aducă aminte. Desigur, de la 
tatăl lui îi rămăseseră anumite reguli de comportament. Işi 
apăsă pe piept o mână înmănuşată, în timp ce în minte îi 
veni o altă amintire cu tatăl lui. Până de curând le 
îndepărtase pe toate. Avusese atât de puţin timp să se 
gândească la altceva decât la supravieţuire şi răzbunare. 

Să îl ierte Dumnezeu, însă chiar începuse să îi poarte 
pică lui Sebastian pentru că se ocupase singur de moartea 
unchiului lor. Lui Tristan i se refuzase acea satisfacţie. Când 
primise vorbă de la Sebastian şi se dusese cu Rafe la 
Pembrook, porcul ticălos era deja rece în sicriu. 
Doisprezece ani de pus la cale răzbunarea îi fuseseră furaţi 
lui Tristan. 

La fiecare lovitură de bici îşi dorise ca unchiul său să 
moară. În timpul fiecărei furtuni, de fiecare dată când 
foamea îl ameţea, căci mâncarea era puţină, la fiecare 
absenţă a vântului, o dată cu fiecare leghe care îl 
despărţea de fraţii lui şi îl făcea să se simtă înnebunitor de 
singur... 

Când vâri mâna în buzunar şi mângâie mănuşa pe 
care o luase în noaptea în care se întâlnise cu Anne, îşi 
dădu seama că acela fusese motivul pentru care fusese 


atât de uşurat că nu dorise să se mărite cu el, motivul 
pentru care el nu încercase să o convingă să o facă. li 
înţelegea singurătatea. Nu dorise să recunoască asta, însă 
aşa ea. Inţelegea sensul abstract al acesteia, durerea ei 
concretă. Va renunţa la ea şi o va uita. Işi va vedea de viaţa 
lui. Nu va iubi, pentru că iubirea încătuşa. lubirea lega. 
lubirea şi tot ceea ce o însoțea îl îngrozeau. 

Descălecă şi îşi priponi calul de o tufă mică, apoi 
traversă curtea abandonată. Ştia că Sebastian plănuia să 
distrugă acea monstruozitate, însă nu o făcuse încă. Era 
prea ocupat să se străduiască să îşi facă soţia fericită. 
Dragostea schimba cursul vieţii unui om. Era imprevizibilă 
ca o furtună. 

Ajunse cu paşi mari la turn. Pe când era mic, 
întotdeauna i se păruse îngrozitor de înalt. Chiar şi atunci îl 
făcea să se simtă mic. Trase zăvorul şi deschise uşa, 
ascultând scârţâitul hidos al balamalelor. Acelaşi sunet se 
auzise şi în noaptea aceea când lacheul unchiului său îi 
dusese în turn. 

— Nu ne-am împotrivit, şopti el. 

Se duseseră ca mieii încrezători. Abia după ce se 
treziseră încuiaţi în camera cea mai de sus îşi dăduseră 
seama că ceva era în neregulă. De ce să fi fost bănuitori? 
Nimeni nu le făcuse vreodată rău. Erau lorzii de Pembrook, 
veneraţi şi protejaţi de tatăl lor. 

În întunericul cenuşiu, Tristan zări felinarul atârnat de 
un perete. Scoase chibriturile din buzunar, aprinse unul, 
apoi felinarul. Umbrele se lăţiră în jurul lui. O luă în sus pe 
scări. Lemnul vechi gemea. Simţea mirosul de mucegai şi 
de aer stătut. _ 

In cele din urmă ajunse acolo. În încăperea aceea. Uşa 
grea de lemn stătea întredeschisă. In interior erau o 
măsuţă şi două scaune, unul dintre ele răsturnat. Dădu să îl 
îndrepte, însă atenţia îi fu atrasă de gaura uriaşă din 
cealaltă parte a camerei. Lăsă felinarul pe masă şi cercetă 


ce mai rămăsese din zid. 

Işi aminti că Sebastian îi spusese că îl lovise cu 
barosul, că acolo îşi vărsase furia. Prin acea gaură căzuse 
unchiul său şi îşi găsise moartea. 

— Să te ia dracu', spuse el cu asprime. Să te ia dracul 
Mi-ai furat tot ce a fost important. Nu îmi pasă de titluri şi 
de proprietăţi. Mi-ai furat fraţii. Mi-ai furat şansa să fiu un 
bărbat mulţumit să trăiască într-un singur loc, un bărbat 
demn de Anne până în ziua morţii lui. 

Zări barosul într-un colţ al camerei, îl ridică şi lovi cu 
el în piatră. 

— Să te ia dracu'! Tu m-ai făcut ceea ce sunt. Nevoile 
mele, dorinţele mele... mereu sunt pe primul loc. În jurul 
inimii mele e un zid la fel de gros... Lovi din nou zidul. Şi de 
nepătruns... Bum. Şi de puternic... 

O bucată de zid se desprinse şi căzu departe, în abisul 
întunecat al nopţii. Răsuflând greu, privi la distrugerea 
făcută. Ar putea dărâma zidul. Fusese suficient de puternic 
cât să îi ţină când fuseseră mici, însă nu mai era suficient 
de puternic cât să îl rănească. 

Se lăsă în genunchi şi făcu ceea ce îşi dorise să facă 
în acea noapte îngrozitoare de demult, însă se temuse că, 
dacă ar fi început, nu s-ar mai fi oprit. 

Plânse. Pentru băiatul care fusese. Pentru bărbatul 
care era. Pentru lordul care şi-ar fi dorit să fi devenit. 

Şi urlă, pentru că, în cele din urmă, unchiul său 
câştigase, îl distrusese pe Lord Tristan Easton. lar căpitanul 
Jack Stacojiul nu mai ştia cum să îl regăsească. 


Capitolul 26 


În două ore Anne avea să fie căsătorită, însă, în timp 
ce stătea în faţa oglinzii înalte, în rochia ei de satin cu 


dantelă şi mărgeluţe, nu simţea nicio emoție. Îl plăcea pe 
Chetwyn. Chiar îl plăcea. Căsnicia cu el va fi una 
cuviincioasă. Ea va fi cuviincioasă, îşi potrivi vălul care 
cădea dintr-o cunună de flori de portocal, şi şi-ar fi dorit să 
fi ales alt soi de flori, căci portocalele îi aminteau 
întotdeauna de Tristan. Şi nu dorea să se gândească la el în 
acea zi. Nu dorea să se mai gândească la el niciodată. 

Îşi înfăşură după deget fâşia de piele cu care el îşi 
lega părul cândva, cu care i-l legase şi ei. Ar fi trebuit să o 
arunce, însă ştia că o va pune înapoi în cutia ei cu bijuterii 
înainte să plece spre biserică. 

— Arătaţi încântător, milady, spuse Martha. Lord 
Chetwyn e un bărbat atât de norocos. 

— Eu sunt cea norocoasă. Se cădea să spună acele 
cuvinte, atunci de ce îşi simţea ochii arzând? Cred că o să 
fii fericită în gospodăria lui Chetwyn. 

— Păi... 

Anne se întoarse şi îşi văzu servitoarea cu fruntea atât 
de încreţită, încât se miră că nu o auzea ţipând de durere. 

— Ce e? 

Martha oftă adânc. 

— Aveam de gând să vă spun după nuntă... 

— Ce să îmi spui? 

Zâmbi larg. 

— Domnul Peterson m-a cerut de soţie şi am 
acceptat. 

Anne îi luă mâinile Marthei în ale sale. 

— O, e minunat. Felicitări! Însă tot nu înţeleg de ce 
asta te face să te înspăimânţi de gospodăria lui Chetwyn. 

— O, nu mă înspăimântă casa dumnealui, ci faptul că 
trebuie să vă spun că nu vin. O să plec din serviciul 
dumneavoastră. 

Anne îi dădu drumul Marthei şi pufni. 

— Asta ar fi un lucru prostesc. Vor trece ani până se 
vor întoarce... 


— Nu, s-a întors azi-noapte. Mi-a spus că i-a fost prea 
dor de mine şi l-a făcut pe căpitan să întoarcă vasul. 

Anne simţi cum inima îi bătea să-i spargă pieptul. 

— Sunt în port? 

Martha dădu din cap. 

— Da, domnişoară. 

Privirea lui Anne se opri asupra ferestrei. Pentru 
numele lui Dumnezeu, ce aştepta? Să îl vadă pe Tristan 
căţărându-se în dormitorul ei? 

— Insă pleacă iar în după-amiaza asta, continuă 
Martha. Doar că fără domnul Peterson. A renunţat la mare. 
O să lucreze într-un birou naval sau aşa ceva. A strâns ceva 
bani, aşa că putem să ne cumpărăm o casă. Nu mai trebuie 
să lucrez. 

— O, Martha, sunt foarte fericită pentru tine. 

— Şi eu sunt fericită pentru mine. Zâmbetul ei deveni 
şi mai larg. N-am crezut niciodată că voi cunoaşte 
dragostea. Este un om bun. 

— Nu am nicio îndoială în privinţa asta. 

Se auzi un ciocănit scurt la uşă. Martha se grăbi să o 
deschidă. Rigid şi vizibil nemulţumit, Jameson stătea lângă 
Chetwyn. 

— Martha, lasă-ne, porunci fratele ei. 

Martha îi aruncă o privire rapidă lui Anne, apoi ieşi în 
grabă pe coridor. 

— Chetwyn doreşte să îţi vorbească înainte de 
ceremonie. E un gest foarte neobişnuit, dar i-am dat 
permisiunea. Insă această uşă va rămâne deschi... 

Chetwyn intră în dormitor şi îi trânti fratelui ei uşa în 
nas. Anne îşi duse mâna la gură să îşi înăbuşe râsul. Îşi 
putea imagina expresia uimită a lui Jameson. Nu îl văzuse 
niciodată pe Chetwyn atât de autoritar. Era puţin 
neliniştitor să îşi dea seama că îi plăcea să îl vadă astfel. 

Se duse cu paşi mari spre cămin, ridică braţul şi se 
sprijini de poliţă, apoi privi în vatra goală. 


— Acum Îmi doresc să mă fi oprit întâi în biroul tatălui 
tău să beau ceva. 

— Am nişte coniac. 

El privi peste umăr către ea şi zâmbi larg. 

— Chiar ai? 

— Da, vrei? 

El scutură din cap. 

— Nu, mai bine nu. Anne, trebuie să ştii că o să mă 
port frumos cu tine. 

— Nu m-am îndoit vreodată de asta. 

— Nu îţi va lipsi niciodată nimic. Sunt convins şi cred 
din toată inima că îţi pot oferi o viaţă mulţumitoare. Însă 
îndrăznesc să spun că meriţi mai mult. 

— Nu înţeleg. _ 

— Cred că Lord Tristan e un ticălos, continuă el. Insă 
chiar şi aşa, am văzut felul în care te priveşte şi, mai mult, 
am văzut felul în care îl priveşti tu. 

— Şi cum anume ne privim? îndrăzni ea să întrebe. 

— Ca şi când aţi fi singurii doi oameni care există pe 
lume. Se întoarse complet spre ea. Anne, mă iubeşti? 

Se temea să-i răspundă. Nu dorea să îl rănească, însă 
nu putea începe cu o minciună. 

— Nici eu nu te iubesc, spuse el, ca şi când ea ar fi 
răspuns. Te-am cerut de soţie din pricina scrisorii lui Walter. 
Am ajuns la concluzia nefericită, într-un moment foarte 
nepotrivit, că nu e un motiv suficient de puternic pe care să 
bazezi o căsnicie. 

— Scrisoarea lui Walter? 

Vâri mâna într-un buzunar din interiorul hainei şi 
scoase o bucată de hârtie îngălbenită şi mototolită. 

— Era bolnav când a scris-o. Cred că ştia că va muri. 
Mi-a cerut să am grijă de fericirea ta, iar eu m-am gândit că 
cel mai bine aş face asta dacă te-aş lua de soţie. M-am 
gândit că îi datoram măcar atât. Eu l-am împins să se 
înroleze într-un regiment, să îşi croiască propriul drum. 


Sipetele noastre nu sunt tocmai pline, şi n-am vrut să îi dau 
o alocaţie. Apoi Anglia a declarat război Rusiei şi i-am spus 
să îşi vândă postul. Căsătoria cu tine ar fi adus zestrea, iar 
el putea să se descurce cu asta. Insă nu a vrut să fie 
considerat un laş. E vina mea că a murit. 

— Nu, Chetwyn. Cu sufletul alături de el, ea se 
apropie şi îşi puse o mână pe obrazul lui. Incă nu îşi pusese 
mănuşile şi era mulţumită că îi putea oferi o atingere caldă 
şi alinătoare. Mereu i-a plăcut să facă pe soldatul când era 
puşti. Ştii asta. Nimic din ce ai fi spus nu l-ar fi împiedicat 
să plece. Deja era hotărât. Nu te poţi învinui. Cu toţii 
trebuie să facem alegeri şi să trăim cu ele. 

— Asta facem şi noi, Anne? Alegeri cu care trebuie să 
trăim? 

— Te retragi? întrebă ea, pe jumătate în glumă, pe 
jumătate în serios, fără să fie prea sigură ce răspuns îşi 
dorea de la el. 

— Să ştii că l-am bătut. 

— Pe cine? Pe Walter? 

— Nu. Pe Lord Tristan. 

Simţi cum i se strânse stomacul şi făcu un pas în 
spate. 

— În noaptea în care a venit la club, explică Chetwyn. 
După ce ne-a spus că a încercat să te seducă, însă nu s-a 
întâmplat nimic între voi. L-am dus afară şi l-am luat la 
pumni. Destul de rău. N-a ridicat nici măcar un deget. 

— Nu, n-ar fi făcut-o. 

— Am crezut că e un bătăuş mai bun, că ne-ar fi ţinut 
piept. 

— Cu siguranţă ar fi putut, dacă ar fi ales să facă asta. 
L-am văzut cum i-a bătut pe derbedeii angajaţi de fratele 
meu cel idiot, ca şi când ar fi fost floare la ureche. 

— Atunci de ce nu s-a împotrivit? 

— Bănuiesc că a crezut că merita bătaia. Sau poate 
nu a vrut să îi rănească pe cei dragi mie. Probabil ultima 


presupunere, spuse ea după ce se gândi mai bine. 

— Anne, îl iubeşti? 

Scutură din cap, cu ochii înlăcrimaţi. 

— Nu contează. Căminul lui e marea... ce soi de viaţă 
ar fi ăsta pentru o doamnă? 

— Dacă implică dragoste, cred că ar fi o viaţă 
minunată. 

— O, Chetwyn. 

Oftă, iar el o cuprinse în braţe. Mirosea a mirodenii, 
însă ea tânjea după parfumul de portocale. 

— Am jurat că îi voi onora dorinţa lui Walter şi te voi 
face fericită, însă nu cred că fericirea ta e lângă mine. 

— Servitoarea mea mi-a spus că el azi pleacă în larg. 

— Atunci, cred că ar trebui să mergi şi să îi spui ce 
simţi înainte să plece. Dacă vrei să te duci, trăsura mea e 
pe alee. 

— Tatăl şi fraţii mei mă urmăresc cu ochi de vultur. 

— O să-i ademenesc în bucătărie să bem în cinstea 
fericirii mele. 

Ea se lăsă pe spate şi îi studie trăsăturile puternice şi 
îşi spuse că era foarte posibil ca într-o bună zi chiar să fi 
ajuns să îl iubească. 

— Sper că într-o zi vei găsi o femeie care să te merite. 

— Între timp, draga mea Anne, hai să nu mai lăsăm 
fantoma lui Walter să ne bântuie, da? 

Ea râse şi îşi şterse lacrimile de pe obraji. 

— Neapărat. 


Tristan citi cuvintele pentru a treia şi ultima oară. Nu 
fusese niciodată un bărbat nehotărât şi nu avea să fie nici 
acum. Ştia ce-şi dorea şi, cu toate că nu era prea sigur că 
va şi obţine asta, ştia că va regreta pentru tot restul vieţii 
lui dacă nici măcar nu încerca. 


Oftând adânc, el înmuie peniţa în călimară şi îşi 
mâzgăli numele pe rândul potrivit. Apoi lăsă pana pe birou 
şi se îndreptă spre uşă. 

— Gata, doar atât? întrebă Jenkins. 

Tristan se opri în uşă şi privi peste umăr. 

— Trebuie să ajung la biserică. 

— Noroc, căpitane. 

Avea nevoie de mult mai mult decât noroc. Tristan 
ieşi în grabă pe uşă şi urcă scările pe punte. Planul său 
fusese să plece cât putea de repede de pe vas, însă mai 
avea nevoie de un moment. Doar de unul. 

Se duse la balustradă, îşi strânse mâinile pe lemnul 
familiar care se tocise cu anii... 

— Tristan! Tristan! 

Îşi îndreptă brusc atenţia spre docuri şi o văzu pe 
Anne îmbrăcată în alb, cu voalul şi fustele umflate în urma 
ei, alergând, făcându-şi loc şi încercând să îi ocolească pe 
muncitori. Inima i se strânse, amenințând să se oprească. 
Ce naiba căuta acolo? 

— Anne! 

— Tristan! 

începu să îşi agite frenetic braţul, ca şi când el n-ar fi 
văzut-o. Însă nici măcar o ceaţă groasă nu l-ar fi putut 
împiedica să o vadă. Şi cu siguranţă nimic nu-l va împiedica 
să stea departe de ea. Sări peste balustradă şi alergă pe 
pasarelă. Ajunse la docuri şi o luă în braţe. 

— Anne. 

La naiba, era atât de bine să o strângă iar în braţe, ca 
şi când, într-un final, s-ar fi întors acasă. 

— Vin cu tine, spuse ea, agăţându-se de el. Nu îmi 
pasă că nu se cade. Nu îmi pasă că îmi voi pierde reputaţia 
sau că niciun alt domn nu mă va dori după ce o să te saturi 
de mine... 

El se lăsă pe spate şi îşi apăsă degetul mare peste 
buzele ei, ca s-o împiedice să mai rostească alte prostii. 


— De ce Dumnezeu m-aş sătura vreodată de tine? 

— Pentru că nu sunt o doamnă cum se cuvine. Pentru 
că m-am culcat cu tine fără să fi fost căsătoriţi. Ştiu că asta 
mă face genul de femeie pe care bărbaţii nu o doresc 
pentru totdeauna, însă nu îmi pasă. Nu îmi pasă dacă nu te 
însori niciodată cu mine. Nu îmi pasă dacă trăiesc în păcat, 
iar familia mea refuză să mă recunoască. O să călătoresc 
prin lume cu tine. O să înot în heleşteie şi... 

— Nu ştii să înoţi. 

— O să învăţ. Te rog. la-mă cu tine în capătul celălalt 
al lumii. 

— Draga mea, nu pot. 

El văzu suferinţa umplându-i ochii şi îi veni să-şi tragă 
un pumn pentru cuvintele pe care le rostise şi pentru cele 
pe care nu le rostise încă. 

— Anne, mi-am vândut vasul. 

Ea clipi, vădit uimită de cuvintele lui. 

— De ce ai face asta? 

— Ca să nu ai vreo îndoială că nu am de gând să mă 
dedic vieţii pe uscat. Mă pregăteam să vin la biserică şi să 
te fac de râs în faţa întregii Londre. Aveam de gând să 
ajung în faţa altarului, să îngenunchez şi să îţi cer să îmi fii 
soţie înainte să apuci să schimbi jurămintele cu Chetwyn. 

Ea afişă un zâmbet larg. 

— Chiar aşa? 

— Anne, te iubesc atât de al naibii de mult că mă 
înspăimântă, însă o viaţă fără tine mă înspăimântă şi mai 
mult. Nu am nevoie de mare. Am nevoie doar de tine. O să 
găsim o casă frumoasă aici în Londra, şi una la ţară, şi o să 
fiu un gentleman cu care să te mândreşti. 

Ochii ei erau plini de lacrimi. 

— O, dragul meu, sunt mândră de tine. Şi eşti un 
gentleman şi un om bun în ciuda greutăților prin care ai 
trecut. Te iubesc, Tristan. Nu am vrut. Nu am crezut că voi 
dori vreodată să iubesc din nou, căci exista o posibilitate 


prea mare să fiu rănită, însă există o posibilitate la fel de 
mare să fiu fericită. Cu tine sunt fericită. Cu Chetwyn aş fi 
doar mulţumită. Nu îmi pasă dacă locuim la Londra, sau la 
ţară, sau într-o căsuţă lângă mare. Vreau doar să fiu în 
braţele tale. 

— lubita mea, acolo vei fi mereu. 


Capitolul 27 


Chetwyn stătea lângă sacristie. Îi spusese lui Anne că 
îi va mai ţine pe oaspeţi să aştepte încă vreo cincisprezece 
minute, înainte să anunţe că nu va mai avea loc nunta. 
Asta ca măsură de siguranţă pentru eventualitatea puţin 
probabilă că Lord Tristan îi frângea inima, iar ea încă mai 
dorea să se căsătorească cu Chetwyn. 

— Nu-mi vine să cred că ai trimis-o la el, mârâi 
Jameson. 

Stătea lângă Chetwyn, în timp ce tatăl ei stătea la 
fereastră, la rândul său foarte nemulţumit din cauza lui 
Chetwyn. 

— || iubeşte, şi ştii foarte bine asta. Aş zice că îl 
iubeşte mai mult decât l-a iubit pe Walter. 

— Nu e un lord cum se cuvine. 

— Cred că, dacă ar mai trăi încă, tatăl lui te-ar 
contrazice. 

Jameson pufni. 

Chetwyn auzi agitația din faţa bisericii şi se îndreptă 
spre uşi. Anne dădu buzna înăuntru alături de Lord Tristan. 
In spatele lor se aflau ducele şi ducesa de Keswick şi Lord 
Rafe Easton. Trase adânc aer în piept şi se duse să Îi 
întâmpine. 

— Deci, se pare că voi anunţa că nu va avea loc nicio 
nuntă în dimineaţa asta. 


— Nu neapărat, spuse Lord Tristan. Deja am obţinut o 
licenţă specială. 

Chetwyn încercă din răsputeri să nu pară luat prin 
surprindere. Ştia că asta nu era ceva ce putea fi rezolvat 
într-o zi, deci se părea că Lord Tristan plănuise deja să se 
însoare cu Anne. 

— Ticălos obraznic. Şi dacă spunea nu? 

— Însă n-am făcut-o, răspunse Anne. Se întinse şi îl 
sărută pe obraz. Mulţumesc, Chetwyn. 

El îşi spuse că niciodată nu fusese mai frumoasă. 
Ochii ei erau plini de o bucurie care, credea el, n-ar mai fi 
fost acolo dacă se căsătorea cu el. 

— Cu mare plăcere. 

Apoi Lord Tristan se întoarse spre tatăl lui Anne, Lord 
Blackwood. 

— Domnule, ştiu că să mă aveţi în familie este 
probabil ultimul lucru pe care vi l-aţi fi putut dori vreodată, 
însă o preţuiesc din toată inima pe Anne. Niciodată nu îi va 
lipsi nimic din ce voi putea eu să îi ofer. Insă nu îi pot da eu 
binecuvântarea. Asta trebuie să vină de la Domnia Voastră. 
Şi sper că i-o veţi oferi. 

Lord Blackwood se apropie de fiica sa. 

— Anne, eşti sigură? 

— Tată, îl iubesc. Cu sau fără binecuvântarea ta, am 
de gând să îmi petrec restul vieţii alături de el. Ar fi mai 
uşor cu binecuvântarea ta. 

— Atunci, cu voia lui Dumnezeu, ţi-o dau. 

Anne îşi îmbrăţişă tatăl cu lacrimi în ochi. 

— Mulţumesc. 

— Lord Jameson... începu Tristan. 

— Nu îmi dau binecuvântarea. 

— Nu sunt atât de prost încât să o cer, însă mă 
gândesc că dacă e şi Lady Hermione aici... 

— Este. 

— Poate te asiguri că nu stârneşte vreun scandal. 


Jameson îşi îndreptă umerii. 

— O fac pentru Anne. Nu pentru tine. 

Chetwyn se întrebă dacă Jameson îşi dădea seama că 
o făcea şi pentru el însuşi. 

— Chetwyn, mă întrebam dacă ai vrea să stai lângă 
mine, spuse Lord Tristan. 

Chetwyn n-ar fi fost mai surprins nici dacă i-ai fi cerut 
lui mâna. 

— Însă sunt sigur că fratele tău... 

— Dacă ai onora rugămintea asta, cred că ar ajuta 
mult să mai îndulcească lucrurile pentru Anne, şi să mai 
şteargă scandalul pe care l-am stârnit. Şi mai am încă o 
rugăminte. 

În timp ce asculta, Chetwyn nu se putu stăpâni să nu 
îşi spună că Walter zâmbea aprobator de acolo de sus. 


* 


Lui Lady Hermione cu greu Îi venea să creadă că Lord 
Tristan stătea lângă altar, chiar în spatele lui Lord Chetwyn. 
Se întrebă ce se întâmplase. Însă nu conta. Ceea ce conta 
era că Lord Tristan se întorsese şi, fără îndoială, avea să 
participe la petrecere. Atunci va putea să îi ceară iertare şi 
să încerce să îl convingă că locul lui era lângă ea. 

Îi fusese greu să vină acolo în acea zi, să îndure 
privirile lungi şi bănuitoare, însă voia să vadă cu ochii ei că 
Lady Anne se căsătorea, să îl vadă pe duşmanul ei de 
moarte înlăturat definitiv. Sigur, Lord Tristan stătea lângă 
Lord Chetwyn ca să dovedească faptul că se bucura că 
doamna nu mai era disponibilă pentru el. Căci şi ea minţise, 
spunând că avusese relaţii intime cu el, când tot ce făcuse 
fusese să se plimbe cu vasul lui. 

Poate că mai târziu în acea după-amiază Lord Tristan 
o va duce pe Hermione la bordul vasului său. Ar putea să se 
plimbe prin toată lumea, chiar dacă ei i se făcea rău chiar şi 


doar într-o barcă. Un vas era diferit. Vasul lui era diferit. 
Poate chiar se vor săruta. Nu era drept că el nu încercase 
niciodată să îi fure un sărut. 

Fu trezită din visare de Lord Jameson, care se strecură 
pe bancă lângă ea. Muzica de orgă se înălţă până la grinzi 
şi toţi se ridicară când Lady Anne se îndreptă spre altar, la 
braţul tatălui ei. Când se apropie de altar, Lord Tristan păşi 
din spatele lui Lord Chetwyn şi se aşeză lângă ea. 

— Nu, murmură ea şi dădu să treacă de Lord 
Jameson. 

— Lasă-mi sora să se bucure de moment. 

ÎI privi pe Lord Jameson. În ochii lui se citea mila... nu, 
tristeţea. Pentru ea. Îi venea să plângă. Lord Tristan va 
rămâne pentru totdeauna de neatins dacă nu oprea asta. 
Însă atunci îşi dădu seama că aşa fusese mereu. Ea fusese 
pur şi simplu prea prostuţă să recunoască. 

lar când toţi se aşezară, Lady Hermione se lăsă la 
rândul ei pe banchetă. Lord Jameson se aplecă lângă ea şi 
şopti: 

— La petrecerea din casa tatălui meu o să se 
danseze. Poate îmi faci onoarea primului dans. 

Atunci ea îl privi, îl privi cu adevărat. Oare nu îi 
spusese Lord Tristan că Lord Jameson era pentru ea? Oare 
nu el licitase pentru ea la acel bal îngrozitor de caritate, 
atunci când nimeni altcineva nu o făcuse? 

Ca răspuns la întrebarea lui, pur şi simplu îşi trecu 
mâna peste a lui. El îi zâmbi uşor, apoi îşi îndreptă atenţia 
către ceremonie. 

Ceva în ea se schimbă şi îl văzu în cu totul altă 
lumină. Era mult mai chipeş decât Lord Tristan. Mult mai 
cizelat. Şi într-o zi avea să devină conte. Lord Tristan, ei 
bine, avea să rămână mereu al doilea născut. Şi îşi mai 
dădu seama de ceva. Lord Jameson fusese întotdeauna 
lângă ea. Cum de putuse să îl treacă atât de uşor cu 
vederea? Ce prostuţă fusese. 


Anne privi cum Tristan păşi pe lângă Chetwyn să vină 
lângă ea. Favoarea pe care i-o ceruse lui Chetwyn fusese să 
stea acesta în locul mirelui până când ajungea Anne la 
altar. Se temea că dacă el îşi ocupa locul de la bun început, 
atunci bănuielile şi bârfele ar fi putut stârni un haos care i- 
ar fi stricat intrarea lui Anne. 

judecând după felul în care toţi pufneau uluiţi, după 
murmure şi şoapte, ea îşi dădea seama că el avusese 
dreptate. Îşi imagina că cele mai puternice veneau dinspre 
Lady Hermione, însă acum Jameson era cu ea şi avea s-o 
împiedice să strice momentul, chiar dacă asta însemna să 
care el lipitoarea afară din biserică. 

Apoi Anne nu se mai gândi nici la Lady Hermione, nici 
la oamenii de pe bănci. Toată atenţia ei se îndreptă spre 
bărbatul puternic şi frumos care stătea în faţa ei. Nu-şi 
dădea seama ce fusese în capul ei când crezuse că s-ar 
putea căsători cu altul, că ar fi fost mulţumită să ştie că el 
naviga prin lume fără ea alături de el. 

Îl iubea atât de mult, în ciuda faptului că sufletul lui 
era profund rănit. Ai fi putut spune că niciunul din ei nu mai 
era intact, însă, cumva, crăpăturile şi fisurile făceau ca ei să 
se potrivească perfect. 

El privi atât de adânc în ochii ei, încât ea se simţi ca şi 
când i-ar fi atins însăşi esenţa. În felul lui necuviincios 
reuşise să facă totul cum se cuvenea. li ceruse tatălui ei 
binecuvântarea. Il indusese şi pe Chetwyn, pentru ca 
acesta să nu se simtă complet dat la o parte. 

În timp ce în jurul ei răsunau cuvinte despre dragoste 
şi devotament, ea îi aruncă o privire lui Chetwyn. El zâmbi 
şi îi făcu cu ochiul. Spera să-şi găsească pe cineva demn de 
el. Era fericită că nu îi purta pică pentru faptul că nu fusese 
ea acea persoană. Era atât de remarcabil de bun. Avea să-i 


fie mereu recunoscătoare. lar când schimbă jurămintele cu 
Tristan, ştiu că Chetwyn avusese dreptate: o apucase, într- 
adevăr, pe calea unei vieţi minunate. 


* 


Cu luna transformând apa în argint, Anne stătea pe 
puntea vasului Răzbunarea cu braţele lui Tristan strânse în 
jurul ei. Era cel mai potrivit loc unde să îşi petreacă prima 
noapte ca soţ şi soţie. El îl plătise pe Jenkins să îi ducă în 
Yorkshire. Aveau de gând să stea pe vechea moşie de la 
Pembrook, în noua reşedinţă a fratelui său, în timp ce îşi 
căutau o casă a lor. Nu mai fusese niciodată atât de 
fericită. El îşi apăsă buzele pe gâtul ei. 

— Te-ai săturat de mare, dragostea mea? 

Ea se sprijini de el. 

— Chiar o să poţi sta departe de ea? 

— E un pic cam târziu să mă întrebi asta acum. 

— Tristan, vorbesc serios. 

— Am crezut că ceea ce iubeam erau călătoria, 
explorarea, aventura. Însă mi-am dat seama că, de fapt, 
eram pierdut. Am crezut că marea era căminul meu, însă în 
final am ştiut că, de fapt, căminul meu e cu tine. 

Ea se întoarse cu faţa spre el, în braţele lui, şi îi 
cuprinse chipul în palme. 

— Sunt cuvinte poetice, Tristan, dar nu un răspuns. 

— Poate că, din când în când, voi avea nevoie de 
mare, însă nu la capătul celălalt al lumii. Poate vom avea 
un vas mai mic. Poate vom naviga în Anglia. Să mergem la 
picnic pe vreo insulă. Mă pot mulţumi şi doar cu o bucată 
de mare, atâta timp cât te am pe tine. 

— Mereu mă vei avea pe mine. 

Se ridică pe vârfuri şi îşi apăsă trupul de al lui, apoi îl 
sărută, îi venea greu să creadă că se gândise că n-ar fi 
putut îndura singurătatea dacă se căsătorea cu el. Doar 


puţin timp cu el era de preferat decât deloc. Mereu avea 
să-l privească pe Chetwyn cu tandreţe pentru felul în care o 
obligase să recunoască asta. Walter o învățase că viaţa era 
scurtă, că puteai să o pierzi în orice clipă. Chetwyrn îi 
arătase că nu era suficient să fii mulţumit. Tristan îi 
dezvăluise că dragostea se baza pe alegeri, sacrificii şi 
pasiune. O pasiune care nu se limita la dormitor. 

Îl iubise pe Walter. Chiar îl iubise. Însă ceea ce simţea 
pentru Tristan trecea dincolo de tot ce încercase vreodată. 

In timp ce gura lui se mişca cu pricepere peste a ei, 
auzi geamătul îndepărtat al unei balene. Nu mai părea la fel 
de singuratic ca înainte. Poate pentru că acum inima şi 
sufletul ei erau pline până la refuz cu dragoste pentru acest 
bărbat care o ţinea ca şi când ar fi fost ancora lui. 

O luă în braţe, iar ea îşi lăsă capul pe umărul lui. 
Curioşii veniseră la recepţia pe care o dăduse tatăl ei după 
ceremonia de căsătorie. Cu toate că se simţea în aero 
oarecare tensiune - nu era sigură că fraţii ei îl vor accepta 
vreodată în întregime pe Tristan -, ea fusese prea fericită 
ca să se gândească prea mult la asta. 

Ducele de Keswick fusese cel care ridicase paharul în 
cinstea lor. 

— Pentru fratele meu şi pentru doamna fermecătoare 
care l-a adus acasă. 

Păruseră cuvinte cât se poate de simple, însă ea 
bănuia că aveau un sens ascuns. Tristan se întorsese acasă 
cu doi ani în urmă; însă ştia şi ea că încă mai rătăcea. 
Amândoi îşi pierduseră ancorele şi plutiseră fără ţintă. 

Insă acum viaţa ei avea din nou un scop, era din nou 
pe calea cea bună. Şi ea era acasă. 

Odată încuiaţi în cabină, îşi scoaseră pe îndelete 
hainele, clădind nerăbdarea pentru momentul în care aveau 
să fie iarăşi împreună după un timp care păruse o 
eternitate. El avea cicatrici noi: una mică deasupra 
sprâncenei stângi, una foarte mică pe bărbie. Daruri de la 


fraţii ei, fără îndoială. Ea atinse cu blândeţe vânătăile de pe 
coaste, care abia se mai vedeau. 

— Nu ar fi trebuit să îi laşi să te bată, spuse ea. 

— M-am gândit că nu ţi-ar plăcea dacă i-aş fi făcut 
praf. În plus, am meritat-o. Îi cuprinse faţa. Anne, te-am 
rănit. Nu te voi mai răni niciodată. 

Gura lui o acoperi pe a ei, iar ea îşi spuse că va avea 
parte de acest gust, de acea căldură, de acea pasiune, 
pentru tot restul vieţii ei. Oricând dorea ea. El va fi acolo. Şi 
totuşi, chiar dacă ştia că nu va avea parte de nopţi 
singuratice, fără el, era lacomă să se bucure de noaptea 
aceea. 

Ea fu cea care adânci sărutul. Care mângâie. Care îi 
conduse pe amândoi la pat. Când îi simţi greutatea 
deasupra ei, se ghemui lângă el, ţinându-l lângă ea. 
Fericită. Atât de fericită. Chiar se gândise că putea să îşi 
petreacă restul vieţii fără asta, fără el? 

„Ce gâsculiţă.” 

— Hmm? murmură el, în timp ce îşi trecea limba 
peste lobul urechii ei. 

Ea nu-şi dăduse seama că rostise cuvintele cu voce 
tare. 

— Mă gândeam ce gâsculiţă am fost să cred că m-aş 
putea mulţumi cu alt bărbat decât cu tine. 

El se ridică şi privi în ochii ei, iar ea îşi aminti de acea 
primă noapte. Ochii săi albaştri, ca de cristal, aveau în ei o 
tandreţe care atunci le lipsise. O, dar încă aveau acea 
scânteie infernală, iar aceea va rămâne mereu. Ştia că nu 
dispăruse de când era copil - era ceva din el pe care 
unchiul său nu reuşise să-l distrugă, ceva pe care loviturile 
de bici nu-l şterseseră, ceva pe care societatea nu-l 
îmblânzise. Ea şi-ar fi dorit ca el să nu fi suferit nimic din 
greutăţile care îi marcaseră viaţa, însă mai ştia şi că 
acestea îl aduseseră în calea ei. Pe acest bărbat remarcabil, 
pe care îl iubea atât de mult. 


— Îmi pare bine că ţi-a venit mintea la cap, spuse el. 

— Mie? Să îmi vină mie mintea la cap? Râse. [i-ai 
vândut vasul. 

— Imi pare bine că şi mie mi-a venit mintea la cap. 
Dumnezeule, Anne, cât te iubesc. Dacă nu te-ai fi căsătorit 
cu mine, m-ar fi aşteptat o viaţă tristă şi singuratică. 

— Cum să refuz să mă căsătoresc cu tine când te 
iubesc cu atâta disperare? lubesc tot ceea ce eşti, căpitanul 
de vas şi lordul. Sunt atât de strâns legaţi. Poate tu crezi că 
sunt două aspecte diferite ale tale, însă nu sunt. Chiar şi 
atunci când te ştiam doar drept căpitan, mereu m-am 
gândit că felul în care te purtai avea ceva nobil. lar când 
am descoperit că erai lord, încă îl vedeam pe căpitanul 
curajos şi poruncitor. Şi întotdeauna ai fost un depravat. 

— Depravat în sensul bun? 

Zâmbetul ei deveni şi mai larg. 

— Intr-un sens foarte bun. Dragostea mea, vreau să fii 
depravat acum. 

— Doar dacă mi te alături în depravare. 

Şi o făcu. Din toată inima. Atingând, mângâind, 
gustând. 

Se explorară ca şi când aceea ar fi fost prima lor 
împreunare, ca şi când debarcaseră pe o insulă încă 
netrecută pe hartă şi îşi croiau drum cu grijă în adâncul ei. 

Când îşi uniră trupurile, ei îi veni să strige de cât de 
minunat era. Era al ei, absolut, complet. lar ea era a lui. 

Când plăcerea o străbătu, ea chiar strigă - numele lui 
- şi îşi auzi propriul nume rostit printre dinţii încleştaţi. 
Vocile lor se uniră, deveniră una, la fel ca trupurile lor. El se 
rostogoli pe o parte şi o strânse lângă el. 

— Anne, nu mai sunt pierdut, spuse el încet. După 
paisprezece ani de rătăcire, am găsit, în sfârşit, adăpost. Tu 
eşti portul meu cel mai sigur. 

— Şi tu al meu, dragostea mea. 

Nu îşi făcea iluzii că viaţa lor va fi lipsită de furtuni, 


însă avea să treacă prin ele, căci se vor avea întotdeauna 
unul pe altul, întotdeauna. 


Epilog 


În largul coastei Yorkshire 
Câţiva ani mai târziu 


— Mami, priveşte! Conduc singură Prințesa! 

Anne ridică privirea de la fetiţa ei de doi ani pe care o 
ţinea în braţe la cea de şase care stătea la cârmă, cu tatăl 
ei aşezat protector în spatele ei, cu picioarele încordate şi 
mâinile pe ale ei. lahtul masiv, cu pânzele umflate de vânt, 
tăia cu uşurinţă valurile. Cel puţin o dată pe săptămână, 
Tristan îşi scotea familia în larg. 

— Văd şi eu asta, draga mea. Faci o treabă minunată. 

— Când mă fac mare, o să fiu căpitan de vas. 

— Nu am nicio îndoială. 

Tristan râse, apoi îi făcu un semn lui Şoarec - care în 
ultima vreme prefera să fie strigat Martin - să vegheze 
asupra celei mai mari dintre fiicele sale. Traversă puntea şi 
îşi luă în braţe fetiţa de patru ani de unde stătea şi se juca 
cu cuburile de lemn pe care el le cioplise pentru ea. 

— Tu conduci vasul următor, prinţesă. 

— Tati! Eu sunt prinţesa, strigă fiica cea mai mare. 

— Toate sunteţi prințese, o asigură el, apoi se lăsă pe 
un scaun lângă Anne. Se aplecă spre ea şi îi şopti: Tu eşti 
preferata mea. 

— Să nu cumva să audă şi ele asta, spuse ea, râzând 
uşor. Altfel vei avea de curmat o revoltă. g 

Cumpăraseră o casă minunată lângă mare. In fiecare 
noapte adormeau în sunetul valurilor care se izbeau de 
țărm. La început, după ce cumpărase iahtul, îl scotea de 


obicei toată ziua pe mare. Însă, după câţiva ani, călătoriile 
lui solitare se împuţinaseră. Proiecta iahturi de lux. Domnul 
Peterson supraveghea meşterii angajaţi să le construiască. 
Şi le vindeau pe sume uriaşe. Prințesa fusese prima. Sub 
punte erau cabine confortabile, care rivalizau cu multe 
case. 

O dată sau de două ori pe an mergeau în porturi 
îndepărtate. Cele trei fiice ale lor vedeau mici părţi de lume 
şi nu se temeau de nimic. Ea bănuia că într-o zi aveau să 
reprezinte o adevărată provocare pentru orice tânăr care ar 
fi dorit să le curteze. 

Desigur, oricare astfel de tânăr trebuia mai întâi să fie 
suficient de curajos încât să îl înfrunte pe tatăl lor. Care era 
mult mai rău decât fraţii ei când venea vorba să îşi apere 
prinţesele. 

— Ce-ar fi să lăsăm fetele cu bonele şi să mergem 
jos? sugeră el. 

— Chiar ai de gând să îţi laşi fiica la cârmă? 

— Şoarec o va ghida. Nu o să lase să li se întâmple 
nimic. 

— E aproape ca un frate mai mare pentru ele, nu? 

Tristan îl angajase să aibă grijă de barcă, să o 
menţină în bună stare de funcţionare. Locuia într-o căsuţă 
construită lângă a lor. Pentru un copil care fusese 
considerat inutil, ducea o viaţă frumoasă. Acum, ca tânăr, 
fermeca doamnele. Un talent pe care Anne ştia că îl 
deprinsese de la Tristan. 

Ea le făcu semn bonelor şi, când cele două mai mici 
fură lăsate în siguranţă în grija lor, ea se ridică şi se duse cu 
Tristan la balustradă. 

— Marea nu te mai cheamă la fel de mult, nu? întrebă 
ea. 

— Nu. Câte o oră din când în când îmi e de ajuns. 

— Îţi lipseşte vreodată viaţa plină de aventuri pe care 
ai dus-o? 


El o întoarse în braţele lui, iar ea privi în ochii albaştri 
pe care îi iubea de atâta timp. 

— Tu eşti toată aventura de care am nevoie, îi spuse 
el, apoi îşi cobori gura şi o sărută cu nesaţ, purtând-o pe 
valurile iubirii lui. 


Sfârşit 


